
că din Grâdina fermecată se continuă 
iri captivante ale surorilor Waverley... 

Claire Waverley şi-a pus bazele unei noi afaceri de 
succes = Dropsurile Waverley. Deşi bomboanele ei 
de casă — cu trandafiri, pentru rememorarea vechilor 
iubiri, cu lavandă pentru găsirea fericirii, şi cu lămâiță 
pentru a alina durerile în gât și pe cele sufletești — îi 
aduc mult succes, afacerea o privează de bucuriile vieții 
de familie şi o fac să se îndoiască de propriile talente. 
La rândul ei, şi Sydney Waverley are senzaţia că îşi 
pierde echilibrul interior. Pe măsură ce fiica ei cea 
mare creşte, Sydney simte din ce în ce mai acut ne- 
voia de a-i dărui soţului ei un fiu. Încercările eșuate îi 
cresc frustrarea și îi răpesc bucuria de a fi alături unei 
familii care o iubeşte necondiţionat. 
Fiica lui Sydney, Bay, se îndrăgosteşte de băiatul 
lângă care ştie că îi este locul... numai dacă dragostea 
i-ar fi împărtășită! 
Apariţia unui străin misterios tulbură însăşi esenţa 
familiei lor și fiecare dintre ele trebuie să facă alegeri 
cu care nu s-a mai confruntat până atunci. Astfel, 
surorile Waverley trebuie să găsească o cale de a ţine 
familia unită în anotimpul dragostei și al schimbării 
ca să își recupereze liniştea de altădată. 

Bay Waverley-Hopkins alerga pe Pendland Street, cu 
rucsacul bălăngănindu-i şi cu părul fluturându-i pe spa- 
te asemenea unui stol de mierle. Proprietarii caselor din 
cartier știau întotdeauna când trecea ea în fugă pentru 
că simțeau brusc nevoia să-şi organizeze sertarele cu ṣo 
sete şi să-și schimbe, în sfârşit, becurile arse pe careşi 
propuseseră să le înlocuiască. Trebuie să punem lucru- 
rile la punct, îşi spuneau toţi în fiecare după-amiază, 
în timp ce Bay străbătea strada în fugă, după orele de 
şcoală. Dar, de îndată ce trecea ea, ideile acestea le dis- 
păreau brusc, și fiecare se întorcea cu gândul la lucrurile 
de dinainte - ce era de mâncare la cină, de ce era soţul 
atât de prost dispus în ultima vreme, dacă mormanul de 
rufe mai putea să aștepte o zi până să fie spălat. 

Bay iuți pasul pe măsură ce se apropie de reședința 
familiei Waverley, o vilă mare și veche în stilul Regi- 
nei Anne, cu o verandă de jur împrejur și cu detaliul 
preferat al lui Bay, un turnuleț încântător. Era prima 
casă construită în cartier la sfârşitul anilor 1800, înain- 
te chiar şi de înfiinţarea Colegiului Orion, pe vremea 
când Bascom din statul Carolina de Nord era doar un 
popas mocirlos pentru cei care călătoreau prin mun- 
ţii din vest. Casele învecinate de pe stradă încercaseră 
mai târziu să imite arhitectura vilei Waverley, dar nu 
reușiseră nici măcar să se apropie. Cel puţin, în opinia 
lui Bay. 

În loc să o ia pe treptele care duceau de la trotuar 
până la casă, Bay alergă în susul pajiștii abrupte alune- 
când pe iarba udă. Cu o noapte în urmă, plouase cu 
găleata, iar rafalele puternice de vânt aduseseră ca prin 
minune în sfârşit toamna în Bascom. Se simţea bine 

că aerul se răcise, iar frunzele ude erau peste tot - în 
curţi, pe trotuare, pe stradă sau se lipiseră de mașini. 
Lumea părea acoperită cu o crustă formată din petice 
de zahăr brun şi scorţişoară. 

Bay îşi agăţă rucsacul de una dintre ramurile goale 
ale liriodendronului din curtea din față, care încă se 
lepăna când ea urcă treptele verandei din faţă, câte două 
deodată, şi deschise uşa. 

Se prea poate ca în lumea de afară să fi venit toamna, 
dar în casa Waverley încă mirosea a vară. Era ziua lămâi- 
tei, aşa că înăuntru plutea un miros dulce-acrișor care te 
ducea cu gândul la păturile de picnic și la norii alburii 
în formă de inimioare ale dragostei adevărate. 

Poate că totul se întâmpla doar în imaginaţia lui Bay, 
dar casa părea mereu să se înfrumusețeze un pic atunci 
când intra ea, ferestrele întunecate deveneau ceva mai 
luminoase, iar macaturile păreau să se îndrepte pe re- 
zernătoarele canapelelor. Mama lui Bay spunea că fata 
iubea atât de mult locul ăsta și că semăna mult în pri- 
vinţa asta cu străbunica ei Mary. Bay nu își cunoscuse 
străbunica, dar, chiar şi așa, ştia că mama ei nu-i făcea 
un compliment. Mama ei nu se simţise niciodată cu 
adevărat acasă când era mică. În timp ce încerca să-și 
recapete suflul de la alergătura prin peisajul tomnatic, 
Bay trecu prin vestibul, păși prin salonașul decorat cu 
aceeași mobilă veche de pe vremea când străbunica ei 
avea o pensiune aici și intră în bucătăria mare renovată 
şi decorată cu mobilier de serie. Pantofii ei sport, acope 
riți aproape complet de marginile zdrenţuite ale blugi- 
lor largi, scârțâiră pe pardoseala lustruită. 

Aerul din bucătărie era greu de la aburul dulceag. 
Bay o găsi pe Claire, taciturna ei mătușă, la unul dintre 
aragazuri, cu părul negru scurt prins pe spate cu niște 
clame desperecheate de la fiica ei de nouă ani, Mariah. 
Umerii lui Claire erau încordați de la amestecatul și 
turnatul de zahăr, apă și sirop de porumb, din aceeași 

poziţie, în aceleaşi vase mari din cupru, în aceleași for- 
me, în fiecare zi, de atâtea luni. Mătușa ei, Claire, de- 
ţinuse o firmă de catering care se bucurase de succes, 
Preparate Waverly. Era legendă ce putea face Claire cu 
florile comestibile care creșteau în jurul mărului ciudat 
din curtea din spate. Toată lumea știa că, dacă de ziua 
ta o angajai pe Claire, ea avea să pregătească sos alioli cu 
năsturel şi cupe de lalea umplute cu salată de portocale, 
iar invitaţii aveau să plece acasă simțindu-se și invidioși, 
și încântați. lar, dacă o angajai pentru petrecerea zilei de 
naștere a copilului tău, prepara minibrioșe cu căpşune 
și violete glasate, care aveau să-i facă pe toţi copiii să se 
poarte frumos şi să doarmă mult după-amiaza. Claire 
avea o manieră magică de a găti atunci când își folo- 
sea florile. Fiecare membră a familiei Waverly avea ceva 
aparte, dar Claire era cel mai neobișnuit om dintr-o fa- 
milie de oameni neobișnuiţi. lar Bay iubea asta la ea. 
Dar totul se schimbase atunci când Claire înființase 
Dropsurile Waverly, în urmă cu mai puţin de un an. 
larna trecută, Claire căutase cu disperare ceva care să-i 
aline durerile în gât ale fiicei ei, Mariah, care o făcuseră 
să-şi piardă vocea și să nu mai meargă la școală zile şi zile 
în şir. Camerele deveneau neîncăpătoare când se îmbol- 
năvea Mariah, ca și cum casa şi-ar fi frânt mâinile de 
durere. Într-o zi, pe când Claire se agita din cauza unui 
alt episod de laringită al lui Mariah, auzi ceva căzând în 
biroul ei din bucătărie. Când intră, văzu că unul din- 
tre vechile jurnale culinare ale străbunicii Mary căzuse 
pe podea. Acela fu momentul în care Claire descoperi 
rețeta de dropsuri ascunsă printre instrucţiunile despre 
cum să scapi grădina de gândaci verzi strălucitori și in- 
gredientele pentru prăjitura care să-ți aducă un soţ. 
Dropsurile vindecară gâtul fiicei ei, iar apoi deveniră 
cel mai nou lucru din oraş pe care trebuia să-l încerce 
toată lumea. Dacă era ceva ce provenea de la un mem- 
bru al familiei Waverley, atunci, cu siguranţă, avea ceva 

curios. Când mamele de la școală aflară de dropsuri, se 
pomeniră ciocănind la ușa lui Claire la ora două dimi- 
neaţa, cu privirea încețoșată, disperate să găsească un 
remediu care să aline durerile în gât care îi ţineau pe 
copii (şi implicit pe mame) treji toată noaptea. 

La sfârşitul iernii, dropsurile - niște bomboane fru- 
moase, colorate ca niște nestemate, de mărimea unor 
ouă de pitulice, învelite în zahăr pudră - începură să fie 
cerute suplimentar la petrecerile zilelor de naştere unde 
Claire livra mâncarea și apoi vrac pentru candy-barurile 
şic de la absolviri sau nunți. 

La nunta lui Lux Lancaster, de la conacul Harold, la 
care toate punguţele cu cadouri conţinuseră borcănașe 
cu dropsurile de lavandă umplute cu miere, le gustase pen- 
tru prima oară şi prietena vărului lui Lux, care lucra 
pentru revista Southern Living. Pe drumul de întoarcere 
cu avionul în Alabama, aceasta scrisese un articol despre 
magicele dropsuri violete, cuvintele curgând ca apa pe 
hârtie. Abia dacă-şi mai amintea că îl scrisese, euforică 
şi puţin beată fiind. 

După apariţia articolului în revistă și după distribu- 
irea acestuia prin social media, comenzile începură să 
curgă. Acum, oamenii din afara oraşului Bascom erau 
curioși în legătură cu bomboana asta ciudată şi în legă- 
tură cu această stranie Claire Waverley, care le făcea. 

Pentru afacerea ei de catering, Claire obişnuia să an- 
gajeze personal doar pentru petrecerile mai mari, în rest 
făcea totul singură. Afacerea ei de catering fusese cât 
de mare se putuse, suficient cât să se poată descurca 
singură, dar cea cu dropsuri căpăta acum atât de multă 
atenţie încât o copleşea. 

După şcoală, Bay lucra pentru mătușa ei. Claire mai 
avea încă un angajat, un tânăr care studia arta culina- 
ră la Colegiul Orion, pe nume Buster, și care muncea 
suficiente ore încât să poţi spune că avea un program 
aproape cu normă întreagă. 

Şi, cu toate astea, intotdeauna aveau senzaţia că 
rămân în urmă cu treburile. 

Odată cu trecerea de la afacerea cu livrarea de mân- 
care la cea cu bomboane, Claire se schimbase și ea la 
rândul ei. Era mereu obosită, muncea întruna și une- 
ori avea o privire în care aproape că i se citea dorul de 
casă. Dar niciodată nu cerea ajutorul şi nici nu putea fi 
abordată în legătură cu subiectul ăsta. Unul dintre nu- 
meroasele lucruri ciudate la Claire era că, dacă nu voia 
să vorbească despre ceva, se închidea imediat în sine ca 
într-o cursă de şoareci. 

Când Bay intră în bucătărie în după-amiaza aceea, 
după şcoală, Buster vorbea, după cum îi era obiceiul. 
Putea face asta ore în şir, trăncănind întruna la pereţii 
din oţel inoxidabil. 

- Aşa că i-am spus că pâinea lui era urâtă, iar el m-a 
poreclit diva aluatului. Diva aluatului. Cât tupeu! leşim 
sâmbătă. 

Buster era înalt, avea buzele pline și părul scurt, vop- 
sit albastru la vârfuri. Când, în cele din urmă, observă 
că sosise Bay, încetă să mai cearnă zaharul pudră dea- 
supra unei grămezi mari de dropsuri tocmai scoase din 
forme. 

- Bună, frumoaso. lar ai luat autobuzul de mai tår- 
ziu? Tocmai îi povesteam lui Claire despre un tip pe care 
lam cunoscut la cursul de panificaţie. Îl urăsc, dar ar 
putea fi sufletul meu pereche. 

- Diva aluatului? vru Bay să știe. Îmi place. 

- Ce m-am săturat de pâine! Abia aştept să vină se- 
mestrul viitor în care vom găti cu carne. Azi ce scrie 
pe tricoul tău? o întrebă Buster. Bay îi arătă, iar el citi: 
„ÎNCĂ N-AM ÎNCEPUT SĂ LAS LUCRURILE PE MÂL 
NE“. Ei, hai, te rog, probabil că ţi-ai terminat toată tema 
înainte să cobori din autobuz. Ai planuri mari pentru 
weekendul ăsta? Am auzit că sâmbâtă e seară dansantă 

de Halloween la școala ta. Mergi cu cineva specia!” ridica 
el din sprâncene, una din ele străpunsă de un cercel. 

Bay simţi cum îi ia faţa foc, așa că se intoarse și traver- 
să camera. Se spălă pe mâini şi-şi puse un șorț. Claire o 
privi fără să scoată un cuvânt. Spre deosebire de relaţia 
cu mama ei, Bay se înţelegea fără vorbe cu mâvușa ei. 
Claire o înțelegea fără ca Bay să fie nevoită săi spună 
ceva. În urmă cu două luni, când Bay intrase în buc 
tăria asta după prima ei zi în clasa a zecea, primul an 
de liceu, după purgatoriul pe care îl reprezentase şcoala 
gimnazială, Claire știuse că se întâmplase ceva. La fel 
şi mama lui Bay, însă doar vag. Claire pusese imediar 
degetul pe rană şi-o întrebase: 

-Cine e el? 

- Nu. Nimeni special, îi zise ea lui Buster încă în- 
toarsă cu spatele la el. Eu doar ajut la decorarea sălii 
de dans. 

-Cu așa o faţă, și băieţii nu-ţi cad la picioare? întrebă 
Buster. Nu înțeleg. 

- Dacă ai fi de prin partea locului, ai înţelege, repli 
că Bay. 

- Hai, te rog! Toată lumea din oraşul ăsta zice mereu 
aşa, de parcă ar trebui să te fi născut aici ca să înţelegi 
anumite lucruri. Înţeleg destul. Eşti doar cât de ciudată 
vrei să fii. În regulă, i se adresă Buster lui Claire, scoţân- 
du-și șorțul, acum că ţi-a venit ajutorul, plec la tura mea 
de la piaţă. 

- Câte locuri de muncă ai acum? îl iscodi Bay. 

- Doar trei. 

- Şi, cu toate astea, încă mai ai timp să mergi şi la 
întâlniri? 

Buster dădu ochii peste cap. 

- De parcă este așa de greu. Pa, fetelor! le spuse şi 
ieşi din bucătărie. Câteva secunde mai târziu, îl auzi 
ră strigând. lar nu se deschide ușa din faţă! Sunt prins 
aici! O să mor în casa asta fără să fi cunoscut vreodată 

dragostea adevărată! A, stai! Acum s-a deschis. Mai un- 
geţi-vă balamalele! 

După ce ușa se închise, Claire se întoarse spre Bay. 

- M-am gândit. Aș putea să fac ceva pentru tine. Să-i 
dai băiatului, celui pe care-l placi, spuse ea cu grijă evi- 
tând să-i rostească numele. Aș putea să pregătesc pră- 
jituri cu mentă și ceai cu sirop de caprifoi. Mentă să-i 
limpezească mintea și caprifoi să-l ajute să vadă. Atunci 
sigur te va remarca. 

Bay clătină din cap, deși luase asta în calcul de zeci 
de ori, uneori doar pentru că voia ca mătușa ei să facă şi 
altceva în afară de dropsuri. 

- Mă îndoiesc că ar mânca din ceva ce i-aş da eu. Ar 
şti că e de la tine. 

Claire încuviinţă din cap, deşi părea ușor dezamăgită. 

Brusc, Bay își duse mâna la piept ca și cum nu mai 
putea suporta, de parcă ar fi avut un nod acolo, mare şi 
greu, care îi apăsa pe cutia toracică. Uneori, era o durere 
reală, fizică. 

- Așa e mereu? 

- Ar trebui să vorbeşti cu mama ta, rosti Claire sim- 
plu, cu ochii ei negri plini de înţelegere. 

Oricât de diferite erau fizic sau temperamental în toa- 
te, Claire şi mama lui Bay vorbeau în fiecare zi. Uneori, 
când Bay intra în camera de zi a casei, o găsea pe mama 
ei, Sydney, frunzărindu-şi revistele de coafuri, cu telefo- 
nul la ureche, fără să scoată nici un cuvânt. Nici de la 
celălalt capăt nu se auzea nici un sunet. 

-Cu cine vorbeşti? voia Bay să știe. 

- Cu Claire, îi spunea mama ei. 

- De ce nu ziceți nimic? 

- Doar ne petrecem timpul împreună, îi răspundea 
mama ei ridicând din umeri. 

Surorile Waverley nu fuseseră apropiate cât fusese- 
ră mici, dar acum erau prietene la cataramă, aşa cum 

de cele mai multe ori sunt fraţii la maturitate, când își 
dau seama că familia e de fapt o alegere. 

Bay nu ştia prea multe detalii despre copilăria lor, dar 
ascultându-le conversațiile prin ferestrele deschise sau 
din spatele canapelei când era copilă - singura modali- 
tate prin care reușise să afle vreuna dintre chestiile im- 
portante -, Bay dedusese că erau aproape orfane. Mama 
lor, un suflet pierdut şi sălbatic, le adusese aici în casa 
Waverley pe când Claire avea șase ani, iar Sydney abia 
ce se născuse. Fetiţele fuseseră crescute de bunica lor 
pustnică, Mary. Claire acceptase cu foarte mare ușurin- 
tă tot ceea ce însemna Waverley, dar Sydney respinsese 
ideea că era oricum, dar nu normală până mult mai târ- 
ziu în timpul vieţii. 

Şi, oricât de minunată era mama ei, Bay încă nu era 
sigură că aceasta se acceptase pe deplin. Asta era unul 
dintre numeroasele motive pentru care Bay se simţea 
mai apropiată de mătușa ei. 

Chiar și așa, era doar o chestiune de timp până ce 
Claire avea să-i povestească mamei lui Bay despre băiat. 

- Nu cred că mama ar înţelege, zise Bay. 

- Va înţelege. Crede-mă. 

- Tu mă cunoşti mai bine ca ea. 

- Asta nu-i adevărat, clătină Claire din cap. 

Bay se întoarse să privească pe fereastra de deasupra 
chiuvetei. Grădina din spate era înconjurată de un gard 
înalt de fier acoperit cu un strat de caprifoi, pe alocuri 
gros de şaizeci de centimetri, şi având deasupra nişte 
ţepușe ascuţite precum cele dintr-un cimitir vechi. Nu 
putea vedea mărul, dar ştia că era acolo. Asta îi dădea 
mereu o oarecare doză de linişte. 

- În sfârșit, se răcește. Când va înflori mărul? în- 
trebă ea. 

Era toamnă, singura perioadă când mărul ciudat din 
curtea din spate a reședinței Waverley, cel care se aflase 
acolo cu mult timp înainte de construirea casei, se afla 

în stare latentă. Nimeni nu putea explica motivul pen- 
tru care pomul înflorea toată iarna, apoi toată primăva- 
ra și vara producea mere mici rozalii. Una dintre cele 
mai dragi amintiri ale lui Bay era legată de momentele 
în care, vara, stătea întinsă sub măr, în timp ce Claire se 
ocupa de grădinărit, iar pomul arunca mere în ea ase- 
menea unui câine care încearcă să-și convingă stăpânul 
să se joace de-a prinselea. Dar, pe măsură ce se apropia 
toamna, copacul își pierdea dintr-odată frunzele, apoi 
nu mai putea decât să-și clatine cu jale ramurile goale 
până la prima chiciură din anotimp când tresărea din 
nou la viaţă. Întreaga familie îi simţea frustrarea. 

- Almanahul anunţă că prima chiciură de anul ăsta 
va fi de Halloween, spuse Claire. De sâmbătă într-o 
săptămână. 

- Asta-i târziu. Nu-mi amintesc să fi fost niciodată așa 
târziu. O să dai petrecere? întrebă Bay plină de speranţă. 

- Desigur, zise Claire, trecând pe lângă Bay şi săru- 
tând-o pe creștet. Ţinând oala de cupru în mână, Claire 
începu să toarne siropul gălbui, dulce-acrișor, de lămâi- 
tă în forme rotunde să se întărească. Intotdeauna sărbă- 
torim prima chiciură. 

În ziua de toamnă în care înflorea pomul, iar florile 
lui albe de măr cădeau și acopereau pământul ca o pă- 
tură de nea, membrii familiei Waverley aveau obiceiul 
să se adune în grădină ca supraviețuitorii unei mari ca- 
tastrofe, să se îmbrăţișeze, să râdă în timp ce-și atingeau 
feţele şi braţele ca să se asigure că erau bine, mulțumiți 
că erau teferi. Era o uşurare că lumea lor revenea la nor- 
mal. Înainte de prima chiciură, erau mereu neliniştiți, 
îşi ofereau inimile cu prea mare ușurință, își doreau 
lucruri pe care nu le puteau avea, deveneau neatenţi 
şi stângaci și se lăsau prea ușor influenţaţi de părerea 
celorlalți. Prima chiciură însemna să se elibereze, așa că 
aceasta era întotdeauna un motiv de sărbătoare. După 
aceea, totul era bine. 

Lui Bay, i se părea că ziua aceea nu vine suficient de 
repede. 

Din cauza felului în care lucrurile evoluaseră în ulti- 
ma vreme, între acum şi atunci, erau o groază de chestii 
rele care se puteau întâmpla. 


După ce lucră câteva ore pentru mătușa ei, la apus 
Bay plecă traversând vecinătăţile și curțile din spate, în- 
dreptându-se spre centrul orașului Bascom. În timp ce 
se apropia de spaţiile verzi din centru, observă imediat 
un bătrân care stătea singur în parc, cu o valiză uzată 
din piele tăbăcită lângă el. Era ceva ce o atrăgea spre 
el. Acesta avea o încredere de sine liniștită și tăcută de 
parcă o simplă privire sau un surâs din partea lui avea 
să semene cu un secret despre care el știa că avea să-ți 
schimbe viața, că avea să schimbe totul. Poate că era un 
preot sau un politician sau un comis-voiajor. Bay reflec- 
tă o clipă. Da, în mod cert, un comis-voiajor. De peste 
drum, Bay se opri să-l fixeze cu privirea, un obicei pe 
care încerca să şi-l înfrâneze pentru că ştia că-i deranjea- 
ză pe oameni. 

Odată, când se uitase prea mult la o femeie în băcă- 
nie, aceasta se înfuriase şi îi zisese: „Îi aparţin lui. O să-şi 
părăsească soția. Nu încerca să-mi spui altceva“. Asta o 
speriase pe Bay pentru că, în primul rând, nu avusese 
nici cea mai vagă idee că lone Engle avea o aventură 
şi, în al doilea rând, pentru că ea se uitase pur și sim- 
plu la crenguțele care i se prinseseră în păr în urmă cu 
doar o oră când aceasta se giugiulise pe malul râului cu 
bărbatul unei alte femei. Dar Bay avea darul ăsta, sau 
blestemul, după cum obișnuia mama ei să zică, de a-i 
face pe oameni bănuitori. Bay ştia care era locul fiecărui 
lucru. Dacă darul mătuşii Claire era să facă mâncăruri 
din florile comestibile din grădina Waverley, iar cel al 
mamei ei era felul extraordinar în care lucra cu părul, 
pentru că o tunsoare făcută de ea avea să-ţi schimbe 

în mod inexplicabil ziua, la fel și Bay putea așeza exact în 
sertarul potrivit argintăria într-o casă în care nu mai fu- 
sese niciodată. Doar dacă privea străinii în parcări ştia 
către ce mașini se îndreptau. 

Bay îl privi pe bătrânul care stătea cu mâinile în bu- 
zunare cercetând împrejurimile cu o privire calmă - ma- 
gazinele destinatele turiştilor din centrul Bascomului, 
fântâna de pe spațiul verde unde uneori obișnuiau să se 
adune elevii. Privirea lui zăbovi curioasă pe sculptura de 
dincolo de fântână, care fusese făcută de elevul câștigă- 
tor de la clasa de arte de la Orion. Sculptura se schimba 
în fiecare an. Anul acesta era un bust din ciment, înalt 
de peste doi metri şi lat de trei, al fondatorului Cole- 
giului Orion, Horace J. Orion. Capul cenușiu uriaș era 
pe jumătate îngropat în iarbă, așa că nu se vedea decât 
partea superioară - de la nas în sus. Horace J. Orion 
arăta de parcă se întorcea din morţi și trăgea cu ochiul 
de sub pământ şi cântărea lucrurile înainte de a decide 
dacă într-adevăr merita efortul. Capul ăsta uriaș aflat în 
mijlocul centrului orașului era chiar haios. Înflăcărarea 
localnicilor se stinsese în lunile scurse de la instalarea 
acestuia, dar rămânea încă un subiect de discuţie când 
nu mai existau alte motive de bârfă. 

Vântul încetase să mai bată, dar părul grizonant al 
străinului și manșetele pantalonilor se mișcau ușor 
ca și cum atrăsese spre el orice ultimă suflare a brizei, 
asemenea păsărilor care sunt atrase spre seminţe. Ochii 
lui argintii luminoși se opriră asupra lui Bay. Erau des- 
părțiți de drum, dar, în mod ciudat, toate maşinile pă- 
rură să fi dispărut. Când bărbatul surâse, fu exact cum 
bănuise Bay. Fu ca și cum îi putea spune tot ceea ce voia 
ea să audă. 

- Mă întrebam, îi vorbi el pe un ton blând, mi-ai pu- 
tea spune unde se afla Pendland Street? 

Bay se opri să se gândească la coincidenţă. Ea tocmai 
plecase din casa Waverley de pe Pendland Street, o stradă 

lungă şi şerpuitoare pe care se aflau cele mai vechi case 
din Bascom, case cu multe coridoare, în stil shabby chic 
pe care turiștii adorau să le vadă. El putea aparţine ori- 

căreia dintre ele. Bay se uită la valiza lui veche. Poate 
chiar hanului de pe stradă. Îi făcu semn înapoi, spre 
direcția din care venise ea. 

- Mulţumesc, rosti bărbatul. 

Brusc, mașinile îşi făcură din nou apariția, gonind 
pe strada aglomerată din centru, obturându-i vederea. 
Fata alergă spre automatul de ziare din apropiere, se sui 
pe el ţinându-se de stâlpul felinarului de alături. Spaţiul 
verde era însă pustiu acum. Bărbatul dispăruse. 

Cum stătea ea acolo, pe automat, pe lângă ea trecu 
un Fiat albastru. Înăuntru, se aflau fetele din clasele 
mai mari ale liceului lui Bay: Trinity Kale, Dakota Ol- 
sen, Riva Alexander și Louise Hammish-Holdem. Lou- 
ise se aplecă afară pe fereastră şi îi strigă lui Bay pe un 
ton melodios: 


- Mergem acasă la Josh! Vrei să-i mai dăm încă un 
bilet din partea ta? 

Obișnuită cu asta, Bay doar oftă şi privi maşina înde- 
părtându;se, apoi sări de pe automatul de ziare şi porni 
spre salonul de coafură al mamei ei de dincolo de parc. 

Când intră în salon, o văzu pe mama ei prinsă într-o 
discuţie cu ultima ei clientă programată. Sydney avea 
treizeci şi opt de ani, dar părea mai tânără. Se îmbrăca 
îndrăzneţ, preferând pantalonii scurți asortaţi cu cio- 
rapi cu dungi și rochii vintage după moda de la mijlo- 
cul secolului XX. Avea o piele catifelată şi un păr blond 
caramel fermecător... de obicei. Azi, Bay putea jura că 
avea niște nuanţe electrice noi de roșcat, unele care nu 
se aflaseră acolo în dimineaţa aceea. 

Bay își lăsă rucsacul în spatele biroului de la recepție, 
unde Violet, recepționera nouă (complet ineficientă) a 
mamei ei, dormea profund pe scaun. Ba chiar și sforăia 
uşor. Bay luă o carte broșată jerpelită din rucsac şi o flutură 

ca mama ei s-o vadă, apoi tăcu semn cu degetul spre uşă 
spunându-i că avea să o găsească atară citind. 

Sydney incuviinţă din cap aruncându-i o privire ce 
părea să strige „şcoala de şoteri”. De câteva luni, o bătea 
la cap pe Bay să se înscrie să ia lecţii de şofat, dar ea nu 
voia să înveţe să conducă. Dacă o făcea, cine ştie cum 
se mai făcea de ruşine înainte de prima chiciură. Nu, îi 
plăcea să meargă pe jos şi cu autobuzul spre casa mătuşii 
ei Claire și s-o aştepte pe mama să iasă de la serviciu 
seara. Prea multă libertate era periculoasă pentru o fată 
îndrăgostită. 

- la-ţi telefonul! O să te sun dacă termin mai devre 
me, zise Sydney, iar Bay se întoarse în silă spre rucsac, îşi 
luă telefonul și-l puse în buzunar. 

Mama ei spunea că ea era foarte posibil singura ado- 
lescentă din lume căreia nu-i plăcea să vorbească la tele- 
fon. Asta nu era neapărat adevărat, numai că, în afară 
de mama ei, nu o mai suna nimeni. 

Bay traversă parcul zăbovind o clipă în locul de unde 
dispăruse bărbatul mai în vârstă, gândindu-se să se 
întoarcă spre casa mătuşii Claire să vadă dacă merse- 
se într-acolo. Dar, dacă făcea asta, însemna că nu mai 
putea merge până la casa lui Josh Matteson și înapoi 
înainte de ultima programare a mamei ei. Așa că o tăie 
prin şi mai multe curţi, apoi prin păduricea de lângă 
învolburarea rece a râului, spre locul unde se aflau cele 
mai frumoase case din Bascom. Acolo locuiau noul di- 
rector al Colegiului Orion, precum și câţiva doctori. 
Și familia Matteson, care deţinea cea mai mare fabrică 
de materiale de construcţii din tot statul. Locuitul într-o 
casă modulară? Probabil că fusese inventat aici de către 
cei care trăiau în reşedinţa în stil Tudor cu şapte dormi- 
toare. În umbra copacilor pe jumătate desfrunziţi, Bay 
urcă dealul care dădea spre peluza din spate a lui Mat- 
teson. De acolo putea să vadă direct dincolo de piscina 

care fusese acoperită în anotimpul rece spre jacuzzi și 
spre uşile deschise ale curţii interioare. 

Acolo erau strânși deja o mulțime de puști, unii în 
jacuzzi, alții uitându-se la televizor în camera de zi din 
dreapta curții interioare. Profitau de faptul că părinţii 
lui Josh Matteson lipseau o lună de acasă. Cu toții se 
străduiau un pic cam tare să pară relaxaţi, așa cum väzu- 
seră în vreun film, dar adevărul era că locul nici unuia 
nu era de fapt acolo. 

Bunăoară, fetele din Fiat. Trinity Kale, ai cărei på- 
rinţi divorțau, ar fi trebuit să fie în Florida cu bunicii 
ei. lar Dakota Olsen își dorea să-și scrie eseul pentru 
colegiu, fiindcă, în mod cert, locul ei era la Princeton. 
Riva Alexander, grăsuța cea sfioasă, care stătea întot- 
deauna în partea de jos a piramidei majoretelor și care 
ţinea mereu cură de slăbire, ar fi vrut să fie acasă și să 
gătească. Cât despre Louise Hammish-Holdem, ei bine, 
Bay nu putea spune exact unde era locul ei, ci doar că 
în nici un caz nu aici. Acesta era, în câteva cuvinte, li- 
ceul. Nimeni nu se afla acolo unde îi era locul. Cu toţii 
erau în drum spre altceva, iar asta o înnebunea pe Bay 
pentru că ştia exact unde trebuia ea să fie. Locul ei era 
aici în Bascom. 

Cu Josh Matteson. 

Ştiuse că ea aparţinea acestui loc din clipa în care 
mama ei se mutase din Seattle înapoi aici, pe când ea 
avea doar cinci ani. Era împlinirea unui vis pe care Bay 
îl avea de multă vreme, visul de a sta întinsă sub mărul 
din grădina Waverley, toată lumea fiind fericită, la locul 
ei. Ceva mai târziu, își dăduse seama că Josh era cel cu 
care trebuia să fie ea. Bay și Josh nu avuseseră niciodată 
ocazia să socializeze până anul ăsta când Bay intrase în 
sfârșit la liceu, unde Josh era acum în ultimul an. 

Josh stătea la una dintre mesele din curtea interioa- 
ră prins într-o discuție animată cu un alt membru al 
echipei de fotbal. Era un băiat blond, frumos, simpatic 

şi cu suflet mare, dar atât de nefericit, încât Bay se 
mira că nimeni altcineva nu mai vedea asta. Nefericirea 
emana din el ca fumul, de parcă ar fi ars încet, de parcă 
Lar fi mistuit. 

Locul ei era alături de el. Numai gândul ăsta era în- 
deajuns de greu de îndurat. lar faptul că ştia că şi locul 
lui era lângă ea, dar se afla pe un drum pe care nu ar fi 
trebuit să fie, era înfiorător. 

Cel mai greu lucru pe care încercase vreodată să-l facă 
fusese să-l convingă şi pe el să creadă asta. În urmă cu 
două luni, se făcuse de râs când îi scrisese un bilet şi-şi 
crease o reputaţie de care chiar nu avea nevoie, având în 
vedere că deja era o Waverley. Așa că acum stătea la dis- 
tanță. In sfârşit, înţelegea că, oricât de mult ai încerca, 
nu poți face pe cineva să te iubească. Nu-i poţi împiedi- 
ca pe oameni să ia o decizie greşită. 

Nu exista nici o vrajă pentru asta. 


Mai târziu în seara aceea, Claire Waverley se trezi 
tremurând. Fereastra dormitorului de la etajul turnule- 
tului era deschisă lăsând să intre aerul rece. Frigul plu- 
tea deasupra patului scăpărând în steluțe albe pe care 
aproape că se putea întinde să le atingă. 

Claire se ridică în linişte şi merse la fereastră să scoată 
scândura pe care soțul ei, Tyler, o folosise s-o facă să stea 
deschisă. Ploaia torențială din noaptea precedentă adu- 
sese în sfârşit în oraș o vreme mai răcoroasă, care venea 
după o vară indiană extrem de toridă. Afară, luminile 
stradale din cartier străluceau învăluite într-o ceață al- 
băstruie, precum cea a unui bec cald în frigider. 

Claire privi peste umăr la Tyler care-și dăduse la o par- 
te păturile de pe el, lăsându-și pieptul dezgolit să emane 
valuri de căldură. Lui nu îi era niciodată frig. Mai mult, 
tot anul își purta papucii Birkenstock fără șosete. 

- Am ceva treabă de terminat, spuse ea încetişor. 

Cuvintele abia căpătară contur, pentru că nu voia să-l 
trezească. Dacă se trezea, avea să-i spună că treaba putea 
să mai aştepte până dimineaţă. Claire se întoarse, ratând 
momentul în care Tyler deschise ochii. Dar n-o opri. 

Erau căsătoriți de aproape zece ani, și Claire încă se 
mai întreba, atunci când era obosită și extrem de iras- 
cibilă, cum de mai era el încă aici, cum de o mai iubea 
atât de mult. El nu era din partea locului... se mutase 
aici în urmă cu zece ani ca să ocupe un post la Colegiul 
Orion, un moment din viaţa ei pe care Claire îl descria 
drept Anul În Care Totul S-a Schimbat... așa că el nu 
băgase niciodată în seamă superstiţiile și excentricitățile 
din Bascom. El nu se arătase niciodată interesat de fap- 
tul că toată lumea din oraș credea că familia Waverley 
avea nişte calități care nu puteau fi explicate. De fapt, în 
sinea ei, Claire ştia că el nu credea nimic din toate astea. 
El iubea ceea ce nu era special la ea - părul ei, râsul ei, 
chiar şi felul în care mergea, iar asta o nedumerea. Fără 

darul ei, ar fi fost o persoană pe care nici măcar nu și-o 
putea închipui. Mai de mult, pe când era nemăritată, 
obișnuia să creadă că singura ei calitate salvatoare era 
aceea că făcea parte din familia Waverley. Claire își iu- 
bea soţul cu o putere care o putea face să-i dea lacrimile, 
iar gândul de a-l pierde îi dădea senzaţia că se afla pe 
marginea unui abis negru fără fund, pe punctul de a se 
prăbuși în el. Scutură din cap şi păși de-a lungul corido- 
rului. larăși devenea prăpăstioasă. Tyler nu pleca nică- 
ieri. Ştia că soţul ei era la fel de răbdător şi de fericit ca o 
frunză purtată de vânt, plutind în orice direcție mergea 
şi Claire. Dar ea își dăduse cu mult timp în urmă seama, 
chiar şi după ce dispăruseră visele acelea repetitive cu 
plecarea mamei ei, că, dacă ai fost abandonat când erai 
mic, nu mai poţi niciodată să uiţi că oamenii sunt capa- 
bili să plece, chiar şi dacă nu fac asta niciodată. 

Claire se opri la marginea holului şi deschise ușa de 
la camera fiicei lor, Mariah, și observă că și fereastra 

ei era deschisă. Copila dormea într-o poziție asemănă- 
toare cu cea a lui Tyler, cu braţele şi picioarele întinse, 
ca şi cum ar fi visat că pluteşte pe suprafaţa caldă a unei 
ape. Fata semăna atât de mult cu tatăl ei și atât de puţin 
cu Claire, încât uneori i se părea uneori că iubește încă 
o părticică din el, fără nici o legătură cu ea însăși. 

In timp ce traversă încăperea, Claire ridică hainele 
de balet și rucsacul lui Mariah, privind în jur şi simțind 
normalitatea fiicei ei ca pe un careu de cuvinte încruci- 
șate pe care ea nu-l înțelegea absolut deloc. Mariah dori- 
se o cameră roz, perfect roz, în nuanţa glazurii prăjiturii 
cu pepene. Își dorise mobilier alb şi o cuvertură pufoasă 
de prinţesă. Nu dorise un tapet vechi, nici antichităţi 
sau cuverturi tricotate manual. Fiica ei mergea la balet şi 
făcea gimnastică şi era întotdeauna invitată la petreceri 
în pijamale sau la zile de naştere. Ba chiar își făcea prie- 
teni cu ușurință. Chiar săptămâna aceea, îi povestise că 
îşi făcuse o nouă cea mai bună prietenă, pe nume Em, 
iar acum nu mai vorbea decât despre Em. 

Genul ăsta de normalitate nu era niciodată, cu atâta 
ușurință, la îndemâna unui membru al familiei Waver- 
ley şi, cu toate astea, iată că Mariah era la fel de normală 
ca şi tatăl ei, la fel de fericită ca şi el, la fel de oarbă în 
faţa excentricităților lui Claire și ale acestei case ca și el. 

Se întinse spre fereastra deschisă de la camera lui Ma- 
riah și o trase în jos. Se gândi la tot ce avea de făcut la 
parter. Voia să se asigure că toate comenzile de vineri 
erau împachetate și etichetate. După aceea, intenționa 
să răspundă în biroul ei la e-mailurile de afaceri, pe care 
avea să le salveze în fişierul Schițe ca să le trimită în 
timpul orelor de lucru ca nu cumva să știe cineva că 
ea era trează la două noaptea, făcându-și griji pentru 
lucruri pentru care n-ar fi trebuit să se îngrijoreze. 

Toată lumea era încântată de Dropsurile Waverley, 
de cât de mult creștea afacerea şi de cât de mult atrăgea 
atenţia asupra orașului Bascom. Tyler, care ridicase din 

sprâncene când aflase rata de profit din timpul verii, 
remarcase bucuros că noua afacere era, în mod cert, 
bună pentru fondul de colegiu al lui Mariah. Chiar și 
Claire trebuia să admită emoționată că era minunat să 
vadă, pentru prima oară, numele Waverley pe ambala- 
jul bomboanelor; nervozitatea neobişnuită, dar deloc 
neplăcută, care o încercase în clipa în care îşi dăduse 
cu adevărat seama că un număr imens de oameni de 
peste tot cumpărau ceva făcut de ea. De Claire. O Wa- 
verley. Era ceva atât de diferit de afacerea de catering, 
lucrurile nu mai erau la fel de intime, ci își oferea ta- 
lentul mai multora. Avea senzaţia că se afla în pragul a 
ceva grandios şi nu era nici ea imună la ideea de succes. 
De fapt, era copleşită de ideea asta și investea tot 
efortul în afacerea cu dropsuri, gândindu-se la cât de 
mândră ar fi fost bunica ei. Bunica Mary fusese o femeie 
extrem de retrasă care-şi vânduse produsele - jeleurile 
cu mentă, plăcintele cu cremă dragoste-secretă și vinul 
de mușcată trandafirie - doar celor care veneau la ușa 
din spatele casei ei, de parcă toate astea erau un secret 
ce trebuia ţinut de toată lumea. 

Dar, pe măsură ce se apropia prima chiciură care adu- 
cea cu ea acea nesiguranţă evidentă, Claire nu mai putea 
nega că, în mod clar, era ceva neobișnuit cu Dropsurile 
Waverley. După articolul din Southern Living, când înce- 
puseră să curgă comenzile lanțurilor de băcănii de lux şi 
ale magazinelor de specialităţi din tot sudul, Claire nu 
mai putuse să facă faţă producerii esențelor care dădeau 
gustul dropsurilor. Cererea era prea mare față de ce pu- 
tea ea să culeagă din grădină, așa că fusese rapid nevoită 
să ia decizia de a cumpăra esențele, în loc să le prepare. 

Și nimeni nu remarcase. 

După cum era înscris şi pe spatele borcanelor, bom- 
boanele de lămâiță continuau să-i liniştească pe copii şi 
să le aline durerile în gât. Dropsurile de lavandă încă 
le mai dădeau oamenilor o senzaţie de fericire, şi toată 

lumea încă mai jura că cele de trandafir îi făceau să se 
gåndească la prima lor iubire. 

Dar acum bomboanele nu mai conţineau nimic din 
dina Waverley, sursa aceea mistică a tuturor lucruri- 
lor pe care Claire le considera adevărate. 

In clipele ei de slăbiciune, Claire se trezea gândind. 
Şi dacă nu era real? Dacă Tyler avea dreptate şi mem- 
brii tamiliei Waverley erau ciudaţi doar pentru că toată 
lumea spusese asta generaţii de-a rândul, doar pentru că 
se întâmpla să locuiască lângă un măr care înflorea în 
momentul greşit al anului? Dacă nu cumva fetița care 
fusese Claire, cea părăsită aici de mică, atârnată de şor- 
tul bunicii Mary, acceptase legenda acestei familii doar 
pentru că îşi dorise cu atâta disperare să aibă rădăcini? 
Şi dacă florile nu aveau nimic deosebit? Dacă nici ea 
nu era deosebită? În loc să menţină numele Waverley la 
nivel local, învăluit în mister, precum bunica ei, îl expu- 
sese riscului de a isca speculaţii și mai mari. 

Işi dorise atenţia, își dorise ca şi mai mulți oameni 
să-i cunoască talentul, ca şi cum, cu cât îl ştiau mai 
mulți, cu atât mai real avea să fie. Dar începuse să se 
întrebe dacă nu cumva trădase un secret pe care i-l în- 
credinţase bunica ei. 

N-o ajuta deloc nici faptul că, în momentul ăsta al anu- 
lui, Claire simţea și mai tare lipsa bunicii ei, Mary. Când 
o pierduse, Claire avea douăzeci și patru de ani. Asta se 
întâmplase în urmă cu douăzeci de ani, dar Claire încă 
mai putea uneori să simtă mirosul de pâine cu smochi- 
ne și piper negru și erau dăţi în care era sigură că Mary 
încă se mai afla aici, făcându-și simțită prezența după 
felul cum o cutie de lapte stricat se răsturna în chiuvetă 
sau după cum, peste noapte, bolurile se ordonau singure 
pe raft, pe culori. Totul părea atât de natural, de trainic 
atunci când bunica ei era prezentă şi îi lipsea mult asta. 

Se îndepărtă de lângă fereastra lui Mariah ca să se 
ducă în bucătărie. Se opri, apoi se întoarse la loc. Peste 

drum, pe trotuarul din fața casei doamnei Kranowski i 
se păru că zărește o umbră. Își miji ochii, cu nasul aproa- 
pe lipit de fereastră, iar umbra începu să capete contur, 

Cineva stătea în întunericul dintre felinarele stradale. 
Era un bărbat înalt, care purta ceva deschis la culoare, 
poate un costum gri. Părul îi era argintiu. Orice altceva 
era nedesluşit de parcă pielea i-ar fi fost invizibilă. 

Dar, în mod cert, se uita în direcția asta. 

Claire se asigură că fereastra lui Mariah era încuia- 
tă, apoi cobori repede la parter şi scoase o lanternă din 
sertarul mesei de lângă ușă. Descuie ușa, o deschise și 
ieşi pe verandă. Scândurile reci ale dușumelei îi făcură 
degetele de la picioare să se chircească. Acum nu mai 
era nimeni peste drum. 

- Alo? strigă ea. 

Aprinse lanterna și îi aţinti lumina asupra curţii din 
faţă. O pală de vânt se înteți ridicând câteva frunze și 
rotindu-le în aer, scoțând un foşnet ca de pagini răsfoite 
într-o bibliotecă cufundată în tăcere deplină. Câinele 
doamnei Kranowski lătră de câteva ori, apoi se aşternu 
din nou liniştea. 

Cu toate astea, în aer plutea o aromă oarecum famili- 
ară, ceva ce nu putea identifica precis, o combinaţie de 
ţigări, bere neagră, sudoare şi ceva destul de ciudat, un 
balsam de buze ieftin cu aromă de cireşe. 

Claire știa din experienţă că totul avea o semnificaţie. 
Vedenia cu bărbatul ăsta îi făcu părul de pe mâini să 
i se ridice. 

Momentul primei chiciuri era întotdeauna o peri- 
oadă imprevizibilă, dar anul ăsta părea mai... disperată 
decât alte dăți. 

Ceva era pe punctul să se întâmple. 


capitolul 2 


Mai devreme, în timpul zilei, când coborâse din au- 
tobuz şi intrase în parcul din centrul Bascomului, bătrâ- 
nul privise îngrozit de jur împrejur, întrebându-se cum 
de ajunsese în acest punct al vieţii lui. De obicei, era 
cu un pas înaintea vremii reci, în timp ce, în fiecare an, 
călătorea şi muncea deplasându-se din nord spre Flori- 
da. O mulțime de lucrători de la circ își petreceau ier- 
nile acolo, în mare parte cei din garda veche, aşa ca el, 
care nu vorbeau niciodată despre trecut folosind expre- 
sia vremurile bune de altădată. 

Dar, mai înainte, avea nevoie să câștige repede nişte 
bani, ăsta fiind motivul pentru care se oprise aici. Nu 
avea să câştige prea mult, dar asta avea să-l ajute să treacă 
peste următoarele câteva luni. Treaba mersese greu anul 
ăsta. Pe lista lui, erau din ce în ce mai puţini oameni, 
şi adevărul era că nici el nu mai avea îndemânarea de 
altădată. Odinioară, reuşea să-i şantajeze pe oameni atât 
de uşor, încât îi putea face să creadă că ideea de a-i da 
bani fusese doar a lor. Dar acum nu mai avea nici o 
tragere de inimă. 

Sau, cel puţin, aşa era expresia. 

El era destul de sigur că nu mai avea deloc inimă. Sin- 
gura chestie care îi mai făcea sângele să curgă prin vene 
era emoția unei înșelătorii, doar că nici asta nu mai pă- 
rea la fel de reală acum. Ultima oară când își amintea 
să fi simţit o bătaie adevărată a inimii lui de odinioară 
fusese la opt ani când mama lui, Incredibila Zelda Zah- 
ler, Îmblânzitoarea de Şerpi de pe Nisipurile Saharei, îl 
părăsise în timpul nopții, făcându-se nevăzută pentru 
totdeauna. Numele ei adevărat fusese Ruthie Snoder- 
ly şi era de baștină din orășelul Juke, Virginia de Vest, 

un loc cum nu se putea mai îndepărtat de Sahara. Nu 
fusese o femeie frumoasă, nici blândă, dar el o iubise. 

Sub machiajul ei gros ca o clătită, avea pielea ciupită 
de vărsat, iar noaptea el obișnuia s-o privească plin de 
adorație din pătuţul lui și să-și imagineze că semnele 
de pe faţa ei erau constelații, o hartă secretă a unui loc 
îndepărtat unde se afla fericirea. Glasul îi era răgușit și 
țărănesc, dar, uneori, chiar și azi, când auzea accentul 
acela profund, tipic locuitorilor din Munţii Apalași, se 
trezea tânjind după ceva ce nu avusese de la bun înce- 
put: un cămin. 

Îşi lăsă valiza jos. Orașul ăsta din Carolina de Nord 
era un loc ciudat. În parc, era o sculptură cenușie uria- 
şă a unui cap pe jumătate îngropat. Unul dintre ochii 
sculpturii avea un monoclu, iar părul fusese atât de pro- 
fesionist modelat, încât și urmele de pieptene păreau 
reale. Oftă gândindu-se că aproape nu merita efortul. 
Dacă nu ar fi pierdut deja atât de mult timp să se docu- 
menteze, ar fi aşteptat următorul autobuz și ar fi plecat 
imediat spre Florida. Poate că ar fi reușit să se angajeze 
la Taco Bell pe perioada iernii. 

Marele Banditi să lucreze la Taco Bell! 

Nu, asta era ceva ce nici măcar el nu putea să-și 
închipuie. 

Așa că, s-o luăm pe rând. Trebuia să găsească Pend- 
land Street. Se întoarse și, peste drum, observă o ado- 
lescentă cu părul lung și negru și cu o privire fixă. 
Se oprise să se uite la el. Nu oricine putea să se holbeze 
la cineva fără să pară nepoliticos. O caracteriză la repe- 
zeală: prea atentă. 

li surâse ca s-o liniştească. 

- Mă întrebam, îi zise el, dacă mi-ai putea spune unde 
se află Pendland Street? 

Ea îi făcu semn spre vest, el îi mulțumi, își luă valiza 
și plecă în grabă. Cel mai bine era ca pentru unii să 
rămână un mister. Dintr-o situație neobișnuită ieși cel 

mai bine creând confuzie. Orice magician care-şi merită 
bani ştie asta. 

Găsi cu uşurinţă strada şi păşi agale pe lângă casele 
vechi înşirate în dezordine. Destul de decente, presupu- 
se el. Dar cartierul nu-i oteri speranța că avea să câştige 
mai mulți bani decât se gândise deja. 

Nu avea nici cea mai vagă idee unde avea să stea. Ni- 
ciodată nu avea. 

Adesea, rămânea în vreun parc sau în vreo pădurice 
pe undeva. Dar oasele lui nu mai erau ca altădată. Acum 
tânjea după chestii mai moi: scaune mai moi de autobuz, 
paturi mai moi, ţinte mai uşoare. lar în aerul de aici era 
o răceală care nu-i plăcea. După ce plecase din nord, nu 
se mişcase suficient de repede să evite atingerea rece a 
toamnei care îi făcea încheieturile să înțepenească. 

Pe la jumătatea străzii şerpuitoare, se opri. Deja îl du- 
reau picioarele pentru că, deşi pantofii îi erau atât de 
bine lustruiți încât străluceau în lumina soarelui, înce- 
puseră să i se găurească în tălpi şi simţea fiecare pietri- 
cică pe care călca. Privi în sus și văzu că se oprise în faţa 
unei case, care, pe peluza din față, avea un semn pe care 
scria: HANUL ISTORIC DE PE PENDLAND STREET. 

Se uită la numărul casei. Se afla la doar nouă case de 
locuinţa următoarei sale ţinte. Într-adevăr, nu prevăzuse 
asta. Poate că viitorul suna bine. 

În loc să meargă să cerceteze casa țintei, lucru care 
oricum era mai bine să-l facă la adăpostul nopţii, porni 
pe trotuar către han. Casa era vopsită în roz, iar obloa- 
nele erau cărămizii. De-a lungul arcadelor, ornamentele 
erau albe și la fel era și veranda. Pe fiecare dintre trepte- 
le verandei erau nu mai puţin de patru dovleci, fiecare 
de mărimi şi culori diferite; unii erau chiar albi, iar unul 
era violet. Lângă ușă, era o urnă cu iarbă uscată de Pam- 
pas. Cineva se străduise destul de mult cu decoraţiunile 
de toamnă. 

Bărbatul deschise ușa pe care se afla o ghirlandă din 
lăsnicior şi intră. Interiorul era la fel ca al tuturor ca. 
selor transformate în hanuri, mult mobilier din lemn 
negru lucios, o cameră de zi în stânga, o sală de mese în 
dreapta, o scară care ducea spre etajul superior. În foaier 
se afla recepţia. Aici erau și mai mulți dovleci, alături de 
care erau expuse plante uscate de pana zburătorului și 
lampioane japoneze din hârtie. Cineva își luase foarte 
în serios cursurile de aranjamente florale. 

Îşi puse valiza jos şi se uită în jur. In seara asta, nu se 
afla nimeni aici. Probabil că nu serveau cina oaspeţilor. 
Dar sala de mese îi indica faptul că acolo se putea servi 
micul dejun sau prânzul, ceea ce însemna că exista și o 
bucătărie pe care o putea ataca pe furiș. Trecuseră ore 
bune de când mâncase ultima oară. Apăsă clopoțelul de 
pe birou și aşteptă în timp ce studie fotografiile de pe 
perete. Majoritatea înfățișau un bărbat de vreo şaizeci 
de ani, afectat și făcând pe sfiosul, care dădea mâna cu 
oameni care păreau să fie nişte personalități ale locului. 
Dar persoana care-și făcu apariția din camera din spate- 
le scării nu fu bărbatul din fotografii, ci o femeie îngro- 
zitor de slabă care îi aminti de o contorsionistă pe nume 
Gretel, pe care o cunoscuse cândva. Femeia asta avea în 
jur de şaizeci de ani. Avea părul vopsit castaniu-închis 
și pielea pământie a cuiva care avea obiceiul să fumeze 
două pachete de ţigări pe zi. Ochii, probabil singura 
ei trăsătură frumoasă în tinerețe, erau foarte verzi. O 
măsură imediat din priviri. Era o femeie care-şi dăduse 
de mult seama că nu avea să găsească fericirea până la 
adânci bătrâneţi, dar, ca toate femeile dezamăgite, încă 
mai credea în ea, ştiind însă că îi era menită altcuiva. 

- Pot să vă ajut? întrebă ea fără prea mult entuziasm. 

Duhnea a fum de ţigară. 

El îi surâse şi îi susținu privirea. Era mai bătrân cu 
douăzeci de ani decât ea, dar știa că încă mai era atrăgă- 
tor, mai ales prin felul lui manierat de a se purta. Părul 

argintiu îi era des, iar ochii aveau o nuanţă neobișnuită 
de cenușiu strălucitor. Erau nişte ochi care puteau hip- 
notiza, acesta fiind şi singurul motiv pentru care, după 
plecarea mamei lui, i se permisese să rămână alături de 
Circul Ambulant al lui Sir Walter Trott. Ei bine, unul 
dintre motive. 

- Aş dori o cameră, vă rog. 

Ea se întoarse spre computerul de pe birou şi-l scoase 
din standby cu o mişcare a mouse-ului. 

- Aveţi rezervare? 

- Din păcate, nu. 

Femeia îl privi exasperată. 

-E sezonul când lumea vine să vadă peisajele de 
toamnă. Îmi pare rău, avem toate camerele rezervate. 

El se aplecă ușor şi se uită la buzele ei părând să-și 
arate aprecierea pentru micul efort pe care îl depusese 
să se rujeze. 

- Sigur n-aţi putea face o excepţie pentru acest călător 
obosiv Vin de departe. 

Femeia păru speriată, de parcă genul ăsta de atenţie 
ar fi fost ceva neașteptat. Neașteptat, dar nu nedorit. 
Nu, n-o citise greșit. Rareori i se întâmpla s-o facă. 

- Fratele meu s-ar enerva foarte tare, rosti ea ducân- 
du-şi mâna la gulerul tricoului polo alb cu emblema 
Hanului de pe Pendland Street brodată pe piept. 

- Dar ceva îmi spune că dumneata ştii cum să eviţi 
asta, insistă el surâzând. Se uită la mâna care se juca 
nervos cu gulerul, dându-i de înţeles că observase că nu 
purta verighetă. Întotdeauna am fost de părere că cei 
mai deştepţi oameni nu sunt cei aflaţi la conduce- 
re, ci cei care îi lasă să creadă că sunt la conducere. 
Frate mai mare? Din pozele de pe perete, se vedea că 
așa era. 

- Da. De unde aţi ştiut? 

- Şi eu am avut un frate mai mare. 

Bineînţeles că nu avea. 

- Şi el era un ghimpe-n coaste? întrebă femeia. Vorbe- 
le ei familiare, colocviale, îi dădură de înțeles că reușise 
so cucerească. 

Bărbarul încuviință din cap în semn de solidaritate. 

- Câte aş mai putea povesti! 

- Ador să aud o poveste bună. La dracu', spuse ea, 
întorcându-se la computer. Este ziua durnitalé norocoa- 
să. De obicei, fratele meu nu mă lasă să mă ocup de 
recepţie. Zice că nu am calități de recepționeră. Pot să 
anulez o rezervare. Tastă ceva la calculator. O carte 
de credit şi un document de identitate? îi ceru ea pri- 
vind în sus spre el. 

-In valiza mea, replică el făcând semn spre geaman- 
tanul ponosit din piele pe care îl lăsase la ușă. Dacă nu 
vă deranjează, aș putea fi condus mai întâi în camera 
mea! O să cotrobăi prin lucruri și-am să le găsesc. Poate 
după ce trag un pui de somn. 

Dacă o păcălise, femeia nu lăsă să se vadă. Era ferm 
convins că trecuse de mult de punctul în care să-i mai 
pese dacă fratele ei era sau nu plătit. 

- Camera şase, atunci. Micul dejun începe la opt, iar 
la patru servim ceai. Îi înmână o cheie. Nu-i pomeniţi 
discuţia asta fratelui meu. 

- Buzele-mi sunt pecetluite, o asigură el. Mulţumesc, 
doamnă...? 

- Ainsley. Anne Ainsley. Donșoară, sublinie ea. ar 
dumneata eşti? 

Marele Banditi surâse şi îi făcu o plecăciune pe 
jumătate. 

- Russell Zahler, la dispoziţia dumitale. 


A doua zi dimineaţă, Sydney Waverley-Hopkins stă- 
tea la masa din bucătărie în vreme ce Bay mânca fulgi 
de ciocolată şi-şi recitea exemplarul zdrenţuit din Romeo 
şi Julieta. Era deja îmbrăcată de şcoală şi purta un tricou 

pe care scria: VINO DE PARTEA ÎNTUNERICULUI. 
AVEM PRĂJITURI. 

Sydney se uită insistent la ea, dar Bay nu ridică 
privirea. 

- Hmm, îşi drese Sydney glasul plecândui capul mai 
jos în încercarea de a-i întâlni privirea lui Bay pe deasu- 
pra cărţii. 

Nu. 

Sydney ottă, se ridică și-și umplu din nou cana cu ca- 
fea. Nu avea să ajungă la serviciu înainte de zece, dar nu 
voia să rateze ocazia de a-şi petrece timpul cu Bay. Era 
hotărâră să fie prin preajmă atunci când fiica ei avea, 
în cele din urmă, să se hotărască să-i mărturisească ce o 
frământa, ce o făcea atât de distantă și de nefericită în 
ultima vreme. 

Orice ar fi fost o făcea pe Bay să vrea să-și petreacă 
din ce în ce mai mult timp cu mătușa Claire. Dar Syd- 
ney nu voia să renunţe la dimineţile astea. Avea, pur și 
simplu, să stea și să aştepte. Într-o bună zi, Bay va avea 
nevoie de sfatul ei. Sydney își amintea cu o claritate, pe 
care şi-ar fi dorit să nu o aibă, anii propriei adolescen- 
te petrecuţi aici în Bascom. Uneori i se tăia răsuflarea 
când își amintea senzaţia de sufocare pe care o simţise 
în toți anii aceia. Ştia prin ce trecea fiica ei, chiar dacă 
Bay nu credea asta. 

Era chiar înainte de ivirea zorilor, iar fereastra de 
deasupra chiuvetei din bucătărie era întunecată. Sydney 
putea vedea imaginea lui Bay reflectată în ea. Își legă chi- 
monoul roșu strâns în jurul ei. Simţea un gol în stomac 
de fiecare dată când își dădea seama că unicul ei copil 
avea să devină adult peste câțiva ani. Avea vaga bănuială 
că Bay se afla în faţa unui vid și, de îndată ce aceasta 
avea să se miște, Sydney avea să fie înghițită de întune- 
ric. Sydney presupusese întotdeauna că, până la vârsta 
asta, va avea mai mulți copii. Încerca să nu se gândească 
la asta chiar în fiecare lună. Credea că, dacă se prefăcea 

că nu se uită la calendar, poate că soarta avea să-i surâde 
şi să-i facă o surpriză. Dar nu se întâmpla așa. În 4 SCEE 
ultime săptămâni, această idee aproape o înnebunise pe 
Sydney. Se dusese în pauza de masă și-și luase prin sur 
prindere soţul, pe Henry, în biroul lui sau sărise pe e: 
din clipa în care se băgau noaptea în pat. 

Înainte să o aibă pe Bay, nu avusese nici un pic de ex 
perienţă cu copiii şi nu luase întotdeauna cele mai bune 
decizii. Mai voia o şansă. Stătuse mult mai mult decâr 
ar fi trebuit cu tatăl lui Bay, David. Era unul dintre lu 
crurile acelea pe care femeile pur și simplu le presupus. 
despre ele însele - că sunt genul care pleacă după pri 
ma palmă, că nu-și vor lăsa niciodată copilul să trăiască 
într-un astfel de mediu. Dar abilitatea unei femei de a se 
surprinde pe sine e mult mai puternică decât abilitatea 
de a-i surprinde pe alţii. Sydney rămăsese, neștiind unde 
altundeva să se ducă. Din orașul în care locuia, Bascom, 
plecase pe când avea optsprezece ani, rupând orice legă 
tură cu focul resentimentelor ei, intenţionând să nu se 
mai întoarcă niciodată. Îşi urâse reputaţia de Waverley, 
îi urâse pe toţi cei de vârsta ei care o respinseseră și de- 
testase că aici nu putuse niciodată să fie cine dorise cu 
adevărat să fie. Dar nu-şi dorea să fie nici persoana care 
fusese în timpul relaţiei cu David. Fugise din Seatle 
şi-l părăsise pe David pe când Bay avea cinci ani. Își 
dăduse în cele din urmă seama că, dacă se înșelase atât 
de tare în legătură cu viaţa din afara Bascomului, poate 
că greşise şi atunci când plecase din Bascom. 

Incă mai erau situaţii când se trezea în miez de noap- 
te amintindu-și frica, durerile şi vânătăile de pe părţile 
laterale ale trupului și de pe pomeţi, gândindu-se câ 
David încă mai trăia, că avea să le găsească pe ea și pe 
Bay aici. Dar el nu mai era de mult, își amintea. Erau 
zece ani de-atunci. Din anul în care totul se schimba- 
se, după cum obișnuia să spună Claire. Murise brusc 

în închisoare dupâ ce, în sfârșit, Sydney depusese plân- 
gere la poliţie. 

Da, facuse o mulţime de greşeli. lar de data asta, își 
dorea cu disperare să facă lucrurile bine. Poate că așa 
avea sâ simtă că, în sfârșit, fusese iertată. Se trezi speriată 
din reverie când auzi lingura lui Bay zăngănind în bol. 
Văzu atunci reflexia lui Bay ridicându-se de la masă. 

- În dupâ-amiaza asta are loc ultima întâlnire a comi- 
terului care se ocupă de decorarea sălii pentru petrece- 
rea de Halloween, nu? o întrebă Sydney în timp ce Bay 
veni lângă ea și-și puse bolul de cereale în chiuvetă. 

- Da. Însă voi termina la timp să merg să stau cu Ma- 
riah, cât tu și Claire veţi fi la întâlnirea voastră dublă. 

Asta o făcu pe Sydney să râdă. 

- Faci să pară atât de dezapreabil. Întâlnire. Bleah! Ce 
lucru îngrozitor! Ar trebui să încerci și tu la un moment 
dat. Tiar plăcea. 

-Nu ma invitat nimeni, replică Bay încheindu-se la 
hanoracul cu glugă. Pot să dorm în casa Waverley în 
noaptea asta de vreme ce tot voi fi acolo să am grijă 
de Mariah? 

- Dacă e de acord Claire. Ştii, ai putea să lansezi tu 
invitaţia. Vreau să zic să inviţi un băiat în oraș. 

- Sigur, răspunse Bay dându-i ochii peste cap. 

- Nu, serios, insistă Sydney, scoțând părul lung al lui 
Bay de sub hanorac și aranjându-il în jurul umerilor. Invi- 
t4 pe Phin! VA văd vorbind mereu în staţia de autobuz. 

- Suntem amândoi nişte paria. Asta e tot. 

-Nu ești o paria. Cu cât zici asta mai mult, cu atât 
mai adevărat devine în mintea oamenilor. Sydney își 
privi fiica în ochi. Aș vrea să te pot face să te vezi așa 
cum te vâd eu. 

-O fara de cinci ani al cărei cel mai bun prieten e 
un mår? întrebă Bay punându-și volumul din Romeo și 
Julieta în rucsac. 


za Nu, 

Deşi ăsta era adevărul, Sydney avea întotdeauna 
so vadă pe Bay ca pe fetiţa cu pârul negru şi ochii al. 
baştri din vara în cure veniseră să locuiască cu Claire, 
Bay obişnuia să stea cu orele întinsă sub pomul din 
curtea din spate a domeniului Waverley şi să viseze cu 
ochii deschişi. 

-O fată de cincisprezece ani al cărei cel mai bun prie 
ten e un măr? continuă Ray, 

- Bay, încetează, o certă Sydney urmând-o până în 
camera de zi. Nu mărul ăla e prietenul tău. Phin e prie 
tenul tău. Riva Alexander e prietena ta. Ea te-a rugat să 
faci parte din comitetul care se ocupă de decorare, nu! 

- Riva e... cumsecade, cred. Dar nu e prietena mea. 
M-a numit pentru că a văzut că profesorii îmi tot cer să 
le rearanjez băncile din clase în poziţiile cele mai potrivi- 
te, o contrazise Bay. Ştii cum îmi spun copiii? Bay Feng 
Shui. Riva m-a numit în comitet, nu m-a rugat. 

- Pentru că eşti atât de bună la genul ăsta de chestii. 
Viitorul tău este designul interior. Sunt sigură. Asta ar 
trebui să studiezi când o să mergi la facultate, o încurajă 
Sydney, dându-i de înţeles că nefericirea asta nu avea să 
dureze la nesfârşit. 

Bay ridică din umeri şi îşi luă rucsacul de pe canapea: 
ua mare bej din fața şemineului. 

Când Sydney se căsătorise cu Henry, căpătând ast- 
fel rădăcini aici într-un mod pe care nu şi-l închipuise 
sub nici o formă la optsprezece ani când părăsise oraşul, 
ferma era decorată ca o grotă. Henry și răposatul lui 
bunic locuiseră mulți ani singuri aici, nefiind vreodată 
deranjați de pereţii negri şi de covoarele tocite pe trase 
ele urmate de ei: de la ușa din faţă în camera de zi; din 
camera de zi în dormitor; din dormitor în baie; din baie 
în bucătărie și de aici la uşa din spate. 

Henry își urmase bunicul în fiecare zi a vieţii sale. 
Când Bay şi Sydney se mutaseră aici, readuseseră locul 
la viață cu mobile şi draperii în culori deschise, covoare 

noi şi vopsea galbenă care strălucea în lumina soarelui, 
În urmă cu câțiva ani. renuvaseră chiar şi bucătăria cu 
dulapuri cu uşi de sticlă, a chiuvetă rustică incorporabi- 
la şi podea aurie. Se prea poate ca decorul să se fi sehim- 
bar. dar traseul lui Henry râmasese acelaşi. Încă făcea 
acelaşi drum prin casă în fiecare zi. Dar, spre deosebire 
de bunicul lui, el nu avea un fiu sau un nepot care să-l 
urmeze. Gândul asta o făcu pe Sydney să-şi ducă mâna 
la burtă. 

Bav merse spre uşa din față. 

- Mamă, nu vreau să mă cert cu tine. Fac ce pot mai 
bine. Chiar mă străduiesc. Oricât de mult ai încerca tu, 
n-ai cum să taci lucrurile mai uşoare pentru mine. Ştiu 
că vrei. Dar nu poţi. Te iubesc. 

Aici se înşela. Bay se sufoca, numai că no ştia încă. 
lar treaba lui Sydney era s-o ţină pe linia de plutire. Syd- 
ney o urmă spre uşa de la intrare şi-o privi pe Bay cobo- 
rând treptele din faţă. Soarele începea să răsară. 

- Şi eu te iubesc, copila mea, îi replică ea. 

Bay o luă pe aleea lungă îndepărtându-se de fermă 
pe câmpuri reci şi umede. Începea să se mai lumineze 
acum, iar ceața spectrală care încă mai plutea deasupra 
pământului nu mai era la fel de înfricoșătoare. În de- 
părtare, putea auzi vacile cum erau mânate spre zona 
de muls din grajd. Era o treabă lentă, de zi cu zi. Era 
asemenea unui dans care se repeta în fiecare dimineaţă. 
Tatăl ei, Henry, dansa cu vacile. 

Când ajunse la drumul principal, Phineus Young era 
deja acolo. Era un băiat înalt şi subţirel cu părul blond, 
aproape alb şi cu ochii de un verde pal. Familia lui de 
oameni simpli locuia peste drum, pe o proprietate pre- 
sărată cu maşini vechi şi cauciucuri de tractor folosite 
pe post de ghivece de flori. Membrii familiei Young 
erau cunoscuţi pentru forța lor. Erau cei care se ocupau 
în oraş de munca manuală și de orice altceva necesita 

spatele lor puternic. De-a lungul anilor, mulți dintre ei 
lucraseră la ferma de lapte. 

Legenda spunea că, în fiecare generație, avea să se 
nască un copil Young cu o putere chiar şi mai mare 
decât a unui Young obișnuit, iar acel copil avea să fie 
întotdeauna botezat Phineus. El avea să fie cel mai pu- 
ternic bărbat din oraș, cel pe care toată lumea voia să-l 
cheme doar la treburile cu adevărat grele - să ridice 
singur capace vechi de fântână, să mute bolovani mari 
din locuri strâmte sau să taie copacii înalţi atunci când 
dormeau copilașii și nu se putea folosi un fierăstrău cu 
lanţ zgomotos. 

Dar Phin nu era ceea ce ai putea numi un turn de 
forță. În ciuda numelui său şi a așteptărilor tuturor, 
nu era cel mai puternic bărbat din oraş. Pe el nu-l ruga 
nimeni să mute nimic. După cum singur se descria, era 
o nulitate. Se întâlneau aici în stația de autobuz în fie- 
care dimineaţă încă din clasa întâi. Mama lui Bay stăru- 
se cu ei ani de-a rândul, făcându-și griji să-i lase singuri 
pe drum. Părinţii lui Phin nu-și făceau niciodată griji. 
Nimeni nu avea să se ia de vreun membru al familiei 
Young, cu atât mai puţin de unul pe nume Phineus. La 
un moment dat, prin clasa a șasea, Bay îşi convinsese în 
sfârșit mama că ea și Phin erau în siguranţă. 

- Bună, Phin, îl salută Bay oprindu-se lângă el. 

Respiraţia-i formă un nor vizibil de abur în față. Își 
vâri bărbia în hanorac. La școală nu vorbeau niciodată, 
doar aici. Aveau o învoială de staţie de autobuz. 

- Bună, Bay. 

Ştia și el de scrisoarea pe care i-o trimisese lui Josh. 
Toată şcoala ştia. Dar el avea suficient tact, încât să nu 
aducă niciodată vorba despre asta. Rămaseră în frig, 
cufundați într-o tăcere confortabilă. La ora asta a dimi- 
neţii, nu prea era cine ştie ce trafic. 

- Şi vor fi decoraţiuni frumoase la petrecerea de Hal- 
loween de mâine? o întrebă Phin dintr-odată. 

- Da. Bay îl privi curioasă. Vii? 

Băiatul râse zgomotos şi răscoli acostamentul de pie- 
triş al drumului cu vârful cizmelor lui militare vechi care 
îi aparținuseră tatălui său care murise în Afganistan. 

- Eu? În nici un caz. Făcu o pauză, după care adăugă: 
Riva Alexander e și ea în comitetul care se ocupă de 
decorare, nu? 

- Da. 

- Am auzit-o vorbind despre mâncarea pe care o va 
aduce. Părea drăguţ, rosti Phin gânditor. Ea e drăguță. 

- Riva? Serios? Fata clătină din cap parcă dezamăgită 
de el. Phin. 

- Ei, haide! Tu poţi să mori după Josh Matteson, dar 
eu n-am voie s-o plac pe Riva? Văzu atunci expresia de 
pe faţa lui Bay și adăugă: Scuze! 

- E în regulă. Când îţi scoţi inima din piept și-o expui 
s-o vadă toată lumea, nu e ca şi cum te-ai putea aştepta 
să nu observe careva. 

Phin râse scurt. 

- Putem întotdeauna să visăm la o viață normală, 
nu-i aşa? 

- Nu, Phin, nu putem. Şi nici n-ar trebui. Suntem 
bine aşa cum suntem! Suntem foarte bine, insistă ea 
înfuriindu-se din nou. 

În ultima vreme era cam des așa. Înainte nu avea ast- 
fel de stări. Întotdeauna avusese încredere ştiind care îi 
era locul şi cine era ea, dar, în ultima vreme, fusese atât 
de agresivă în legătură cu treaba asta. Uneori, se auzea 
și chiar și ei i se părea enervantă. Era prea înverșunată. 
Ştia asta, dar zilele astea îi era foarte greu să-şi controleze 
emoțiile. Îi venea să plângă din orice. Se înfuria absolut 
fără motiv pe mama ei. Avea cincisprezece ani. Totul 
avea legătură cu asta. Dar mai era și din cauza momen- 
tului din calendar. De îndată ce avea să dea prima chi- 
ciură, era sigură că totul avea să fie iarăși bine. Avea să 
fie mai drăguță cu mama ei. Avea să se înscrie la școala 

de șoferi. Și poate câ Josh Matteson avea să se îndrâpoy 
tească de ea, și totul avea să fie perfect. 

- Vreau să trâiesc și eu în lumea ta, spuse Phin. 

- Despre ce vorbeşti, ciudatule? zise ea înghiontinduj 
in joacă. Băiatul era așa de slab, că avu senzaţia că îm. 
pinge ceva fragil, cum ar fi un pai. Faci asta deja. 


În vinerea aceea, după ore, Bay se îndreptă spre ulti- 
ma întâlnire a comitetului de decorare care se ţinea în 
sala de sport a şcolii - un edificiu ultramodern, stânje- 
nitor de mare, pe lângă care celelalte trei clădiri cu săli 
de clase ale Colegiului Bascom păreau nişte pitici. În 
urmă cu câţiva ani, clubul de susţinători ai școlii strân- 
seseră fondurile pentru sala de sport în doar șase luni. 
Aparent, erau o mulţime de părinţi cu buzunare adânci 
și cu amintiri legate de anii glorioși ai sportului de aici. 
Locul mirosea a vopsea proaspătă, a plastic nou și a oca- 
zii ratate. La prima întâlnire de după ore a comitetului 
de decorare din urmă cu o lună, Riva Alexander o l4} 
sase pe Bay să schiţeze cum voia ea să arate sala, apoi 
o lăsase pe Bay să facă o listă cu ce trebuia cumpărat, 
în vreme ce celelalte fete din comitet discutau despre 
costumele pe care aveau să le poarte. La cea de-a doua 
întâlnire, Bay își făcuse tema la chimie, în vreme ce Riva 
desfâtase comitetul cu mâncarea și cu băuturile pe care 
avea să le aducă ea și mama ei: prăjituri ciudate care 
semânau cu niște degete noduroase îmbătrânite cu fulgi 
de migdale pe post de unghii; pahare mari din plastic cu 
dobi oculari plutind în b4utură. Ambele ore și le petre- 
cuseră inghesuite în jurul laptopului Rivei, uitându-se 
la sursele ei de inspiraţie de pe Pinterest. 

Când Riva o rugase pe Bay să o ajute la decorat, 
sugerase și CĂ spera ca aceasta să o convingă pe må- 
tuşa Claire să pregătească mâncarea pentru petrece 
re. Riva iubea mâncarea şi iar fi plăcut la nebunie să 
petreacă ore în şir vorbind cu Claire despre meniuri, 

trecândapoi brusc la discuții despre tarte cu fructe, crème 
fraîche şi despre sarea roz de Himalaya. Dar Riva avea 
ghinion. În afară de dropsuri, Claire nu avea timp pen- 
tru nimic. 

In mod normal, în momentul ăsta al anului, Claire 
ar fi avut o mulțime de comenzi de livrat. Obişnuia să 
aibă câte o petrecere la care să gătească aproape în fie- 
care noapte din octombrie. Bay îşi amintea că toamna 
casa Waverley mirosea a plăcintă de dovleac. Preparase 
munţi de prăjituri din sirop de arțar cu violete ascunse 
în interior, lacuri de supă de dovleac cu petale de crizan- 
teme plutind pe deasupra. Dar nu şi anul ăsta. Când nu 
făcea dropsuri, Claire vorbea la telefon despre dropsuri 
sau prelua comenzi de dropsuri sau împacheta drop- 
suri. Erau chiar şi firme care sunau cerând să cumpere 
Dropsurile Waverley. După cum vedea Bay, afacerea cu 
bomboane a lui Claire era precum scaunul perfect de o 
culoare perfectă, așezat în locul perfect din încăpere - 
doar că era făcut din materialul nepotrivit. Şi când ceva 
atât de mic era defect, nu se deranja nimeni să-l repare. 

Săptămâna aceasta sosiseră decoraţiunile pentru 
petrecere, așa că în această ultimă întâlnire a comite- 
tului trebuiau să le aranjeze. Bay încercă să-și facă tema 
în tribuna sălii de sport, dar fetele o tot întrerupeau 
s-o întrebe unde era locul fiecărui obiect. In cele din 
urmă, lăsă cărțile deoparte și li se alătură. Câţiva băieţi 
din echipa de fotbal - iubiţi sau care îşi doreau să fie 
iubiţi - veniră cu banda adezivă, sfoara și cu scările şter- 
pelite din dulapul omului de serviciu şi-şi făceau treaba 
foarte bărbăteşte. 

Bay rămase în mijlocul sălii de sport să-i îndrume, 
simțindu-se ca un patinator într-un glob de zăpadă care 
se învârtea și iar se învârtea. Era drăguţ. Avea întotdeau- 
na imaginea asta în cap, produsul finit atunci când totul 
era acolo unde trebuia să fie, și era incitant când chiar 
putea face ca lucrurile să se întâmple în realitate. 

La început, nu-și dădu seama că toată lumea amuți- 
se. Muzica din laptopul Rivei continua să bubuie. Bay 
admira globul luminat ce atârna de grinzile metalice. 
Acesta era învelit în fâșii de hârtie care împrăştiau um- 
bre pe pereți ce semănau cu o pădure întunecată. În ju- 
rul lui, erau lilieci din hârtie lucioasă care zburau după 
nişte luni pline făcute din mingi din popcorn învelite 
cumpărate de la magazin la care elevii puteau ajunge să 
tragă de sforile lor atârnate din tavan. În cele din urmă, 
se întoarse zâmbind şi observă că tot grupul se holba 
spre ușa sălii de sport. Acolo se afla Josh Matteson, din 
umerii căruia se învolburau dâre difuze de fum, pe care 
doar ea îl putea vedea. Fu cât pe-aici să-și ducă mâna la 
piept, dar se opri la jumătatea gestului prefăcându-se că 
se scarpină pe gât. 

Nici el nu părea să înțeleagă de ce amuţise toată lu- 
mea. Atunci o zări pe Bay. 

Bay blestemă biletul ăla afurisit. Îi luase câteva săptă- 
mâni să-l scrie. În august, când începuse școala, în pri- 
ma zi, îl văzuse pe Josh pe coridor şi simţise cum sângele 
i se transformă în miere. Biletul redase toate astea cât de 
pasional și de sincer putuse ea. Îşi descrisese sentimen- 
tele cât de bine putuse, deşi nu era sigură că o făcuse 
chiar bine. Îi spusese că, în fiecare zi, după ore, avea 
să-l aştepte pe treptele din faţă în caz că voia vreodată 
să vorbească - ceea ce încă mai făcea, motiv pentru care 
aproape întârzia în fiecare după-amiază la slujba de aca- 
să de la mătușa Claire, dar nu se putea abţine. 

Ciudat, când îi dăduse biletul - în faţa prietenilor 
lui, ceea ce fusese prima ei greșeală, - nu-i trecuse nici o 
clipă prin cap că el nu avea s-o creadă. 

Spre cinstea lui, Josh zâmbi din ușa sălii de sport. 

- Mă întrebam unde e toată lumea, spuse el cu glasul 
lui profund şi limpede ca o apă cristalină într-o peşteră 
întunecată. 

- Vom veni cu toţii la tine acasă mai târziu, îi spuse 
Riva păşind repede în faţă. 

Riva arăta de parcă purta deja un costum. Ea pre- 
fera fustele asimetrice cu eșarfe colorate prinse în ju- 
rul taliei. Avea ochii ușor oblici ceea ce îi dădea un aer 
exotic, de gitană, în ciuda tenului deschis, palid chiar. 
Avea ea ceva neobişnuit, care o făcea ciudata grupului, 
cea pe care celelalte se enervau cel mai des și pe care o 
izgoneau cu zilele din motivele greu de înţeles ale unor 
fete rele. 

- Vrei să rămâi să ne ajuţi să decorăm? adăugă Riva, 
doar din reflex, pentru că, dacă Lar fi vrut aici, lar fi 
rugat mai înainte. 

Dar nu-l rugase. Din cauza lui Bay. Josh evita s-o 
vadă, iar prietenii lui știau asta. lar dorinţele lui Josh 
contau pentru ei. El era vedeta echipei de fotbal, vice- 
preşedintele clasei și primise cele mai multe voturi în 
cartea absolvenţilor ca având cele mai mari şanse de a 
absolvi cu brio -, asta numai datorită numelui său de 
familie, bănuiau unii. Dar ei vedeau doar ce perfect, 
cât de frumos şi de degajat era el. Ei nu vedeau cât de 
nefericit era. 

- Nu, zise Josh. Nu prea mă pricep la chestiile astea. 
O să mă uit doar. 

Toată lumea încercă să se comporte normal, acordân- 
du-i atenţie şi lui Josh, în vreme ce încă încercau să n-o 
neglijeze pe Bay, de teamă ca aceasta să nu plece și să-i 
lase baltă. Aveau nevoie de ea. Toate liceele din district 
fuseseră invitate la serata asta, aşa că trebuia să fie ceva 
special, trebuia să fie cea mai bună, să poată ieși în evi- 
denţă în faţa rivalilor. Dar Bay nu ar face niciodată asta - 
nu ar fugi de ea însăși. 

La sfârșit, când porniră fiecare pe drumul lui, Josh 
lăsând o dâră de funingine în urmă, care se pierdu în 
vânt, fu teribil de ciudat că toată lumea, mai ales Bay, 
se simți ușurată. 

În întunericul care se lăsa, Bay se duse pe jos de la 
şcoală până acasă la mătușa ei, pentru că, din cauza în- 
tâlnirii, tocmai pierduse autobuzul de seară. De data 
asta nu avea chef să alerge ca de obicei când ardea de ne- 
răbdare să ajungă la reședința Waverley. Așa că își făcu 
încet drum strivind frunzele arămii de pe trotuar, cu 
faţa spre soarele care apunea, gândindu-se la Josh. Când 
se închipuia alături de el, vedea zăpadă, așa că poate că 
iarna asta avea să se întâmple ceva. Poate că doar trebuia 
să aibă răbdare. Cu mult timp în urmă, descoperise că 
aducerea lucrurilor acolo unde le era locul era uneori 
un proces de durată, așa că începuse să înveţe să aștepte. 
Numai dacă n-ar fi existat dorul ăsta care semăna uneori 
cu o durere fizică. Nu-i spusese nimeni că avea să fie așa. 
Era de mirare că oamenii se îndrăgosteau. 

- Bună, din nou. 

Tocmai ajunsese la casa Waverley. Se opri pe trotuar 
şi se întoarse. Peste drum, îl văzu pe bărbatul de ieri 
din parcul din centru, bătrânul într-un costum cenușiu. 
Astăzi nu mai avea valiza cu el. 

Bay îi zâmbi surprinsă. 

- Văd că ați găsit Pendland Street. 

- Da, am găsit-o. Mulţumesc. 

- Aţi venit în vizită la cineva? 

- Într-adevăr așa e, replică el. 

Pentru o clipă, atenţia lui Bay fu distrasă de luminile 
de Halloween ce licăreau în curtea doamnei Kranowski 
din spatele lui - lumini portocalii scăpărătoare întinse 
în gardul ei viu și fantome zdrenţăroase ce luceau în 
întuneric agăţate în arțarul ei subțire. Decoraţiunile fu- 
seseră în mod evident păstrate undeva, pentru că Bay 

simțea de peste drum mirosul de naftalină. Terierul bă- 
trån al doamnei Kranowski, Edward, stătea la fereastra 
din taţă şi lătra nebuneşte la bărbat. 

Când privirea lui Bay se întoarse la bătrân - după 
doar câreva secunde -, acesta dispăruse. 

Edward încetă să mai latre, la fel de nedumerit ca 
şi ea. 

Sprâncenele negre ale lui Bay se împreunară, iar ea se 
dădu uşor în spate şi porni în fugă spre casă. Alunecă 
pe dealul umed, apoi se grăbi spre uşa din față. În timp 
ce intra, se uită peste umăr, pe jumătate așteptându-se ca 
bărbatul să o fi urmărit. 

Prima chiciură de Halloween de anul ăsta părea să 
facă lucrurile cu atât mai ciudate. 

In casa Waverley fusese ziua dropsurilor de tranda- 
fir, iar aroma încă mai plutea în aer, deși bucătăria era 
închisă în seara asta. Mirosea de parcă pe undeva prin 
pereţi era ascunsă o grădină. Pe etichetele de pe spatele 
borcanelor cu dropsuri de trandafir scria: 


Esenţa de trandafir e ca să-ţi aminteşti 
De prima dragoste, 

gustă şi-ţi vei vedea iubirea 

la care-ai visat cândva. 


Bay trase adânc aer în piept şi-şi simţi umerii relaxân- 
du-i-se, apoi se sperie când mătușa ei își făcu apariţia în 
capul scării. Era în halat de baie, evident pregătindu-se 
pentru ieşirea din seara aceea. 

- Bay? o strigă Claire. S-a întâmplat ceva rău? 

Bay se îndepărtă de ușa de la intrare. 

- A, nimic. Era doar un bătrân pe care l-am văzut afară 
două zile la rând. Voia să ştie unde e Pendland Street. 

- E o stradă populară. 

- Părea cam ciudat. Purta un costum gri lucios, ca de 
comisvoiajor, poate. 

- Bună, Bay! o salută Mariah coborând în fugă scările 
pe lângă Claire. Copila avea părul castaniu cârlionţat 
ca și tatăl ei, un păr care părea mereu în mișcare, chiar 
și când Mariah stătea pe loc, ca și cum cineva își trecea 
drăgăstos degetele prin el. 

- Bună, pitico, zise Bay îmbrăţişând-o. Am teme de 
făcut. Tu? 

- Şi eu. 

- Hai să le facem împreună în camera de zi. 

Bay intră în camera de zi cu rucsacul, aproape ratând 
expresia de pe chipul lui Claire, o expresie care i-ar fi dat 
de înţeles că bărbatul ăsta în costum argintiu poate nu 
era chiar cineva cu totul necunoscut lui Claire. 


Sydney sosi la scurt timp după ce Bay și Mariah se 
așezaseră pe podeaua camerei de zi să-şi facă temele. 
Tocmai se întorsese de la serviciu şi arăta minunat, ca 
întotdeauna, cu nelipsitul miros dulceag de fixativ plu- 
tind în jurul ei ca şi cum ar fi fost învăluită într-o ceață 
fină. larăşi, părul ei părea un pic mai roșcat decât de 
dimineață. Schimbarea era subtilă, dar devenea din ce 
în ce mai evidentă. Uşor-ușor, mama ei devenea roșcată. 
Asta i se întâmpla lui Sydney în fiecare an în perioada 
când cădea prima chiciură - o tunsoare inexplicabilă 
sau o schimbare ciudată de culoare. Dar anul ăsta era 
mai rău decât în alți ani. Era mai neliniștită şi asta era va 
labil pentru ele, de parcă toate îşi doreau ceva ce brusc 
se temeau că nu puteau să aibă. 

Sydney o întrebă cum fusese la şcoală, iar Bay îi răs 
punse vag, ca de obicei. În cele din urmă, Sydney renun 
tă şi urcă s-o ajute pe Claire cu părul. Sincer, dacă n-ar 
fi existat talentul mamei ei cu părul, ele toate ar fi avut 
cuiburi de păsări în cap. 

Următorul care-şi făcu apariţia fu Henry, care rămase 
cu fetele în camera de zi și aşteptă, cu părul lui blond 
ud şi cu pielea păstrând mirosul de săpun Irish Spring 


Anotimpul dragostei 47 


de la duș. Henry era un bărbat bun, calm, care muncea 
din greu şi iubea necondiţionat. El reprezenta, în viața 
lui Bay și a mamei ei, o forță care le ținea cu picioa- 
rele pe pământ, la fel de puternică precum gravitația. 
Henry era tatăl adoptiv al lui Bay, singurul tată pe care îl 
cunoscuse ea cu adevărat. Tatăl biologic și-l pierduse în 
urmă cu mulți ani. Acum, Bay abia dacă și-l mai amin- 
tea, marginile existenţei lui dezintegrându-se precum 
cele ale hârtiei de fax. Mama ei, în încercarea ei de a 
face lucrurile bine, nu vorbea niciodată despre el, din 
același motiv pentru care continua să încerce s-o facă 
pe Bay să iasă mai mult, să fie mai sociabilă, mai puţin 
o Waverley. Încerca să compenseze pentru lucrurile de 
care nu ea era vinovată. Uneori, Bay voia doar s-o ia în 
brațe și să-i spună că totul era bine. Dar asta ar fi pus 
o piedică serioasă în calea efortului ei de a evita să discu- 
te cu mama ei, un efort atât de susținut că uneori o lua 
chiar şi pe ea prin surprindere. 


După plecarea adulţilor, Bay băgă în cuptorul cu mi- 
crounde nişte mâncare congelată (un obicei îngrozitor al 
casei Waverley în ultima vreme), iar ea și Mariah mânca- 
ră şi stătură de vorbă. În mare parte, lui Mariah îi plăcea 
să sporovăiască despre noua ei cea mai bună prietenă, 
Em. Se pare că se cunoscuseră abia săptămâna asta, dar 
Em era deja lumea întreagă pentru Mariah. Mariah era 
un copil aşa normal... un copil obișnuit cu aparat den- 
tar, unghii murdare şi ochi luminoși. În familia lor, asta 
era ciudat. Uneori, Bay se gândea că mama ei ar fi tre- 
buit s-o aibă pe Mariah, iar Claire ar fi trebuit să fie 
mama lui Bay. Astfel, lucrurile ar fi avut mai mult sens. 
In felul ăsta, toată lumea ar fi fost mai fericită. Mama 
ei ar fi avut o fiică normală pentru care n-ar mai fi tre- 
buit să se teamă că e ridiculizată, iar Claire ar fi avut 
pe cineva care să-i semene leit, pe cineva care accepta 

faptul că era ciudată, a cărei întreagă personalitate se 
baza pe asta. 

Mai târziu în seara aia, când Mariah adormi în came- 
ra de zi, Bay lăsă deoparte cartea pe care o citea. Soba se 
aprinsese singură. Asemenea unei femei bătrâne, casa 
ura frigul. Bay ridică picioarele lui Mariah din poală şi-şi 
luă hanoracul de pe spătarul canapelei vechi. Trecu prin 
bucătărie, merse la uşa din spate și traversă aleea până la 
poarta grădinii. Găsi cheia ascunsă în lujerii de caprifoi 
şi intră, închizând poarta în urma ei. Locul era complet 
izolat. Gardul înalt de aproape trei metri era gros ca un 
perete. Pentru că pomul dormita, nimic altceva nu mai 
înflorea în grădină, nici măcar tufişurile de trandafiri, 
care prin oraş încă mai erau pline de bucheţele roz sau 
magenta rămase din timpul verii indiene. 

Lămpile solare de grădină împrăştiau o lumină gal- 
benă domoală, marcând drumul tocmai până în spatele 
grădinii, acolo unde se afla mărul. Acesta era un pom 
pitic, care abia dacă ajungea până în partea de sus a gar- 
dului, dar ale cărui crengi erau lungi şi late, aproape ca 
lujerii viței. Pomul ăsta avea o prezenţă, o personalitate, 
o influență asupra fiecărui membru al familiei Waverley 
care locuise vreodată aici. Prin Bascom, circula legenda 
că, dacă mâncai un măr din pomul Waverley, aveai să 
vezi cel mai important eveniment din viața ta. Claire 
îi spusese odată lui Bay că simplul fapt că un om îşi 
dorea să vadă cel mai important eveniment din viaţa lui 
însemna că nu se concentra pe ceea ce era bun în viața 
de zi cu zi, prin urmare Claire păstra poarta încuiată şi 
vârturile gardului ascuțite, ca nimeni să nu poată intra. 
Cât despre membrii înșiși ai familiei Waverley, aceştia, 
foarte convenabil, se nășteau cu o repulsie față de mere, 
astfel încât nu erau niciodată tentaţi să mănânce unul. 
O zicală de demult încă mai era auzită din când în când 
în oraş: „Cei din familia Waverley ştiu unde să găsească 
adevărul, dar pur şi simplu nu-l pot digera“. 

Bay ajunse la pom și îi atinse trunchiul îmbătrânit cu 
coaja brăzdată de vârtejuri și încreţituri asemenea unei 
hărți misterioase spre locuri neştiute. Se lăsă pe iarba 
uscată şi privi în sus printre ramurile goale la semilu- 
na care părea un fursec jumătate alb, jumătate negru 
pe cer. 

Ăsta era locul de meditaţie al lui Bay de când avea 
cinci ani, de când venise prima oară în orașul ăsta și 
știuse, știuse că aici era acasă. Doar o fată şi un pom. Aici 
în grădină se simțea întotdeauna mai bine. Se gândi la 
cât îşi dorea ca Josh Matteson să o iubească la fel cum 
tatăl ei o iubea pe mama ei şi unchiul pe mătuşa ei. 
Surorile Waverley se măritaseră cu niște bărbaţi pe atât 
de statornici și de normali pe cât de alunecoase și de ciu- 
date erau ele. Bărbaţii din viaţa lor le iubeau la fel cum 
iubesc astronomii stelele, iubeau promisiunea a ceea 
ce erau știind că era ceva la ele ce nu aveau niciodată 
să înţeleagă. 

- Pomule, aș vrea să-mi poţi spune ce să fac. 

I se păru că vede o mișcare vagă de-a lungul crengilor, 
doar un ușor tremur, asemenea ochilor care se zbat sub 
pleoape în timpul viselor. 

Poate că și el ar fi vrut. 


Russell Zahler întârzie la ceaiul de după-amiază de la 
Hanul de pe Pendland Street, dar o făcu intenţionat. 
Cel mai bine era să nu fie remarcat de prea multă lume, 
iar oaspeţii hanului erau oricum din afara orașului. Nu 
aveau nimic util să-i spună despre ceea ce avea el nevoie 
să ştie. 

Proprietarul hanului, fratele lui Anne Ainsley, An- 
drew, se afla la recepţie când Russell se întoarse de la 
plimbare. Anne strângea vasele din sala de mese folosite 
la servirea ceaiului. Când îl văzu, îi surâse cu dinţii ei 
strâmbi și galbeni, pe care însă îi dezvelea mereu când 
zâmbea, de parcă nu i-ar fi păsat. 

- Bună ziua, domnule Zahler, aţi ratat ceaiul, îi zise 
Andrew de la recepţie. 

Acesta era un bărbat gras, ale cărui mişcări erau însă 
scurte, ca de pasăre, cu coatele mereu strânse pe lân- 
gă trup, tropotind grațios când păşea. După cum stătea 
rezemat pe scaunul de birou, cu mâinile sprijinite pe 
burta lui rotundă, Russell bănui că Andrew mâncase ce 
mai rămăsese de la ceaiul de după-amiază. 

Russell încă mai trebuia să facă plata sau să prezinte 
actul de identitate, dar, în mod evident, Anne rezolvase 
cumva asta. Fratele ei nu avea nici cea mai vagă idee. 
Andrew Ainsley era însă curios în legătură cu Russell. 
Probabil că se întreba dacă Russell era un bărbat bogat 
sau cu posibilităţi. La micul dejun îl bombardase cu în- 
trebări, vrând să afle probabil dacă merita și el o foto- 
grafie pe perete. Russell îi spusese povestea pe care le-o 
zicea aproape tuturor: că era un om de afaceri retras din 
activitate care venise în vacanţă din Butte, Montana. 
Dacă era vreodată întrebat ce afaceri, Russell răspun- 
dea că deținuse cândva o fabrică în care se făceau cleme 
pentru panouri perforate. După aceea, majoritatea oa- 
menilor își pierdeau interesul. 

- Am pierdut noţiunea timpului explorând frumosul 
dumneavoastră cartier, răspunse Russell. E o casă care 
e destul de neobișnuită. Cea galbenă cu turnuleţ de pe 
dealul acela mic. 

- Casa Waverley, zise Andrew, fluturând mâinile ne- 
păsător. E prima casă construită în cartier. Hanul de 
pe Pendland Street, căminul familiei noastre, Ainsley, a 
fost ridicat doar şapte ani mai târziu, de stră-străbunicul 
meu. Casa noastră încă mai are de la începuturi... 

- Waverley, îl întrerupse Russell înainte ca Andrew să 
se lanseze în poveştile lui. Numele îmi pare cunoscut. 


Andrew se încruntă. 
- Da, ei bine, sunt o adunătură tare ciudată. Sunt 


foarte retrași. 

Telefonul sună, iar Andrew se aplecă să răspundă, 
încruntându-se uşor, fără să vrea. Russell o văzu pe 
Anne atrăgându-i atenţia şi făcându-i semn spre bucă- 
tărie. Femeia adună ultimele farfurii şi ceşti de ceai, 
iar el o urmă de-a lungul sălii de mese întunecate pline 
de milieuri până în bucătăria micuță. În centru, se afla 
o insulă drăguță din stejar, plină de coji şi făină, unde, 
evident, Anne pregătise dulciurile şi gustările pentru 
ceaiul de după-amiază. 

Lui Russell îi chiorăiră maţele. Chiar dacă în dimi- 
neața aceea Anne se asigurase că are porții foarte mari 
de omletă, şuncă şi fructe de pădure, atunci fusese ulti- 
ma oară când mâncase în ziua aceea. Micul dejun copi- 
os fusese un rezultat direct al nopţii precedente. Când 
crezuse că toată lumea din han dormea, se strecurase 
la parter, după ce memorase automat locurile unde 
scârțâia scara și pășise de-a lungul scândurilor vechi ale 
dușumelei. Intrase în bucătărie să caute mâncare, dar 
acolo o găsise pe Anne, care pufăia pe întuneric dintr-o 
țigară, stând lângă o fereastră pe care o crăpase ca să lase 
fumul să iasă. 

Când intrase, ea se întinsese şi aprinsese lumina. 
Pentru că era posibil să se întâmple și astfel de lucruri... 
iar el lua în calcul fiecare posibilitate... avusese grijă să-și 
acopere pijamaua veche și ruptă cu un halat din mătase 
groasă cu model, prins cu un cordon de sfoară aurie 
cu ciucuri la capete. Acesta îl făcea să pară elegant și 
de modă veche. Halatul fusese folosit când jucare rolul 
lui de Mare Banditi, după ce originalul Banditi își cu- 
noscuse sfârșitul în circumstanţe misterioase. Poate că 
băuse prea mult și se lovise la cap de vreo piatră de pe 
câmpul ăla din nord-vestul statului Arkansas. Sau poate 
că piatra fusese mânuită de vreun atacator necunoscut. 
Banditi cel original avusese mulți duşmani în lumea cir- 
cului. Russell fusese unul dintre numeroșii băieţi tineri 


52 Sarah Addison Allen 


pe care îi luase în nopţile fără lună în rulota lui să faca 
lucruri despre care nu pomenea nimeni, 

După ce Russell intrase în bucătărie în noaptea ace- 
ca, Anne îi oterise o salată, nişte brânză și o bere. În 
schimb, el o desfătase cu povestea despre momentul 
în care, când era mic, văzuse standul de cârnaţi şi ardei 
explodând la bâlci. Mirosul de cârnat fript atrăsese toate 
pisicile sălbăticite şi toţii câinii vagabonzi din oraș până 
în centru. Fuseseră cu sutele, atât de multe animale, 
încât printre ele se putea înainta ca prin nisip. Locui- 
torii oraşului nu ştiuseră ce să facă, Russell îi spusese lui 
Anne că lui îi venise ideea genială de a îngrădi centrul și 
de a-l transforma într-un adăpost pentru animale. Până 
în ziua de azi, îi zise el, copiii de toate vârstele încă mai 
vizitează adăpostul să arunce bețe la câini și să lase pisi- 
cile să le stea în poală. 

Desigur că povestea nu era adevărată. Ei bine, o parte 
era. Chiar văzuse standul de cârnaţi şi ardei explodând, 
dar asta se întâmplase din vina lui, pentru că vărsase 
grăsimea când încercase să fure un cârnat. 

Lui Anne nu părea să-i pese dacă era sau nu adevărat. 

Russell avea senzaţia că femeia renunţase de mult să 
mai aștepte să audă ceva adevărat, 

În după-amiaza asta, când Russell o urmă în bucătă- 
rie, Anne îi zâmbi în timp ce așeză în chiuvetă ceștile şi 
farfurioarele roz, pictate manual. 

- Ți-am păstrat nişte sendvişuri şi prăjituri pentru 
ceai, îi zise ea, ștergându-și mâinile pe blugi şi întin- 
zându-se sub blatul dulapului să scoată o farfurie acope- 
rită cu un şervet alb de pânză. Altfel, Andrew mănâncă 
tot ce rămâne, 

Anne dădu la o parte șervetul cu emfaza unei asisten- 
te talentate de magician. Pe ea se aflau câteva sendvişuri 
triunghiulare fără coajă, biscuiţei și prăjiturele. Anne 
măcar era pricepută în bucătărie. 

- Mulţumesc, Anne, rosti el luând farfuria şi făcân- 
du-i o mică plecăciune, de parcă ar fi fost un dar de 
mare importanţă. 

Femeii îi plăcu asta. 

- Vino cu mine, zise ea, deschizând uşa bucătăriei 
cu perdele din dantelă. Îl conduse afară, pe după casă, 
departe de ferestre, într-o mică nișă formată de pompa 
de căldură și un spalier cu trandafiri din apropiere. Aco- 
lo erau două scaune ieftine de picnic. 

- Până la apusul soarelui, e cald încă și putem găsi pu- 
ţină liniște afară. Andrew nu mă găsește niciodată aici. 

Russell se aşeză, iar Anne luă celălalt scaun, evident 
un accesoriu nou în cotlonul ei secret. Se pare că nu 
invita prea multă lume aici. Russell bănui că trebuia să 
se simtă onorat, dar pentru asta avea nevoie de inimă. 

- Te-am auzit întrebând de familia Waverley, începu 
Anne scoțând un pachet de ţigări şi o brichetă de sub 
un ghiveci răsturnat. 

- Da, replică el simplu. 

- Lui Andrew nu-i place să vorbească despre ele. 
Crede că locuinţa lor se bucură de prea multă atenţie. 
lar Claire Waverley e un fel de celebritate locală, mai 
ales de când a apărut într-o revistă. Andrew încearcă 
de ani buni să facă asta. Mereu spune despre ele: „Nu 
te poți întrece cu ciudaţii. Ciudaţii întotdeauna câşti- 
gă“. Dar am să-ţi spun eu tot ce vrei să afli despre ele, 
adăugă ea aprinzându-şi o ţigară. Făcu o pauză să expi- 
re o dâră de fum. Dar întâi mai spune-mi una dintre 
poveştile tale. 

Russell se rezemă și azvârli o prăjiturică în gură. Nu 
era un preţ așa de mare de plătit. 

- Odată, pe când aveam doisprezece ani, am salvat 
un oraș întreg de la faliment. Asta se întâmpla în Nero, 
Nebraska. Mă plimbam prin bâlci şi-mi vedeam de 
treaba mea când am văzut poliţiştii urmărind un băr- 
bat care ducea o geantă mare cu bani. Tocmai o furase 

de la banca orașului, iar aceia erau toți banii pe care îi 
aveau. În timp ce alerga, zburau bancnote. Majoritatea 
oamenilor din bâlci au început să se învârtă încercând 
să prindă banii. Dar nu şi eu. Mâncam vată pe băț, 
dar am aruncat-o în țărână și am alergat spre baraca 
unde se trăgea la ţintă. Am apucat pușca. Ştiam că se 
modificase cătarea puștii ca să-i împiedice pe oameni 
să câștige jocul, așa că am ţintit în sus şi l-am nimerit 
pe hoț în genunchi, doborându-l la pământ. Locuitorii 
orașului au organizat o petrecere în onoarea mea, iar 
proprietarul bâlciului s-a asigurat că vreme de un an voi 
avea vată pe băț gratis în fiecare zi. 

- Asta-i bine, spuse Anne zâmbind, trăgând încă 
un fum de ţigară. Aproape că am impresia că tu chiar 
crezi asta. 

- Mă jigneşti. Aș minţi eu? 

Anne pufni, iar el îi zâmbi. 

Adevărata poveste era că, într-o zi, Sir Walter Trott, 
își izgonise unul dintre angajaţi afară din rulota lui cu o 
cravașă, după ce aflase că furase de la el. Angajatul fugi- 
se înnebunit, împingând oamenii din calea lui şi dărâ- 
mând obiecte în goana lui. Russell profitase de agitaţie 
și furase zeci de bețe cu vată de zahăr de la unul dintre 
negustori. Se așezase în spatele barăcii în care se trăgea 
la ţintă și le mâncase pe toate. La final, i se făcuse rău, 
dar chiar şi azi încă mai credea că ziua aia fusese una 
dintre cele mai bune din viaţa lui. 

Nu știa de ce, pur și simplu, nu-i spusese adevărul lui 
Anne. N-ar fi avut ce rău să-i facă. 

Dar, cumva, cel mai greu de spus sunt poveștile 
adevărate. 


Claire, Tyler, Sydney și Henry părăsiră ultimii galeria 
campusului. Expoziţia din seara aceea conţinea lucrările 
aceluiași student la arte care primise onoarea de a face 
sculptura de anul acesta din parcul central al Bascomului, 

cea a capului pe jumătate îngropat al fondatorului Co- 
legiului Orion. Toate sculpturile studenţilor din seara 
aceea aveau aceeași temă: faţa lui Horace J. Orion as- 
cunsă într-un buchet cu flori; mâna lui Horace J. Ori- 
on ieșind dintr-o carte; Horace ]. Orion cât se poate 
de prins în mrejele pletelor lungi ale unei doamne - 
aceasta din urmă fiind o posibilă referire la faptul că, 
la înfiinţare, Orion fusese o şcoală de fete. Horace J. 
Orion fusese un avangardist. El fusese o creatură efe- 
minată imberbă şi cu o voce subțire, care se mutase în 
Bascom pe la 1900 împreună cu un prieten misterios 
căruia îi spunea simplu „iubirea mea“. Un adevărat sus- 
ţinător al drepturilor femeilor, acesta își folosise mare 
parte din averea familiei să deschidă un colegiu pentru 
femei în orășelul acesta din Carolina de Nord, în mijlo- 
cul pustietății, ca un sanctuar pentru femeile din lumea 
întreagă care voiau să studieze. Mai târziu, la moartea 
lui, un antreprenor de pompe funebre descoperise pe 
bună dreptate speriat că Horace ]. Orion fusese în rea- 
litate femeie, o anume Ethel Cora Humphreys. Familia 
ei era formată din misogini cruzi și intransigenţi. Ea 
se înverşunase ca spița ei să se sfârșească odată cu ea, 
dar, mai înainte, avea să facă tot binele pe care îl putea 
face tovarășelor ei femei. Și, după cum aveau să afirme 
multe dintre lucrările semestriale ale elevilor, trăind ca 
un bărbat, fusese singura modalitate prin care putuse să 
facă asta. 

După ce luminile galeriei se stinseră, şi bietul Horace 
putu, în sfârșit, să se odihnească, Claire, Tyler, Sydney 
şi Henry traversară campusul bătrânului colegiu cu tur 
nurile sale din cărămidă şi cu picturi murale. Acesta nu 
era un colegiu sportiv, aşa că elevii își petreceau serile 
de vineri la Orion, în curte cu coșuri de picnic pline cu 
ultimele lor strădanii ale celor care studiau arta culinară 
sau identificând stelele cu ajutorul telescoapelor puse la 
dispoziție de colegiu. 

În vreme ce surorile porniră în față, Tyler și Henry 
rămaseră în urmă. Profesorul de arte înalt și slab și pro- 
ducătorul de lactate mai scund și musculos nu aveau 
prea multe în comun, în afară de faptul că soțiile lor 
erau surori, dar asta era de ajuns. Uneori, o legătură co- 
mună mare e mai puternică decât o duzină de legături 
mai mici. Se întâlneau deseori şi singuri când Henry ve- 
nea la colegiu la Tyler să ia prânzul împreună sau când, 
după muncă, Tyler se oprea pe la ferma de lapte. Când 
Claire îl întreba despre ce vorbeau, Tyler întotdeauna îi 
răspundea: „Ireburi bărbătești“. Ea își dorea ca asta să 
însemne aparate electrice de bărbierit, ciuperca picioru- 
lui sau poate golf, dar era destul de sigură că „treburile 
bărbătești“ însemnau „tu și Sydney“. 

- Mulţumesc că aţi lăsat-o pe Bay să rămână la voi 
acasă în noaptea asta, spuse Sydney trecându-și braţul 
pe sub al lui Claire în timp ce mergeau. În seara asta, 
Sydney strălucea într-o rochie bleumarin cu mărgele, 
care semăna cu ceva ce ar fi purtat o casnică minionă şi 
plinuţă la un cocktail prin anii 1960. Părul îi era prins 
într-un coc franțuzesc, iar șalul albastru îi cădea de pe 
un cot și îi flutura în urmă. Claire avea părul tuns bob 
simplu și purta o rochie înflorată, una de-ale lui Sydney, 
dar care îi era un pic prea scurtă și prea strâmtă pe silu- 
eta ei înaltă. Claire se împăcase de mult cu ideea că nu 
avea să aibă niciodată oasele subțiri şi ochii albaştri ca 
mai toate femeile Waverley. Ea era înaltă, voluptuoasă 
și cu ochii negri, gene provenite probabil de la tatăl pe 
care nu avea să-l cunoască niciodată. 

- Ştii că nu-i nici o problemă. Apreciez că stă cu Ma- 
riah în seara asta, zise Claire la rândul ei. 

Avusese mare nevoie de ieșirea din seara asta, cu vin 
și râsete, dar, cu toate astea, Claire tot se trezea gân- 
dindu-se la ce avea de făcut acasă, la chestiuni care nu 
aveau de-a face cu fabricarea propriu-zisă a dropsurilor: 

verificarea e-mailurilor, tipărirea etichetelor, împacheta- 
re, identificarea comenzilor. 

-Abia aştept să petrec un pic de timp singură cu 
Henry, mărturisi Sydney făcându-i cu ochiul. 

Claire aruncă o privire peste umăr la soţii lor care 
le urmau îndeaproape. Se întrebă dacă Henry știa ce îi 
pregătea Sydney. Probabil că nu. Sydney fusese secretoa- 
să în ultima vreme. 

- Poate că în seara asta vom reuși, în sfârșit... Sydney 
lăsă vorba neterminată. 

Claire ştia ce voia să spună. Dorinţa lui Sydney de a 
avea mai mulți copii venea și pleca repetitiv, dar nu dis- 
părea niciodată pe deplin. Trecuse ceva vreme, probabil 
cinci ani de când, după ce se întorsese în Bascom, se 
căsătorise cu Henry, și viața îi mergea bine, până ce Syd- 
ney să aibă, în sfârșit, încredere, să-și dea seama că se în- 
torsese definitiv. Odată cu această conştientizare, venise 
și dorinţa de a face ceva mai mult, de a face lucrurile mai 
stabile, mai așezate, mai puternice, ca s-o determine să 
rămână aici, de parcă se temea că putea pleca din nou, 

de data asta definitiv, la fel cum făcuse mama lor. 

- Poate în seara asta, aprobă Claire. Imi place la ne- 
bunie părul tău roșcat, apropo. 

- Mulţumesc. Se pare că nu mă pot abţine. În ultima 
vreme mă tot uit la el și se face din ce în ce mai roșu. 

- Va trebui să-i spui lui Henry ce faci, o sfătui Claire 
încet. Îşi va da seama ce înseamnă părul roșu și toate 
nopţile astea petrecute împreună, doar voi doi. Se va 
simţi rănit că n-ai discutat cu el. 

Secretele făceau parte din firea femeilor Waverley. 
Bărbaţii pe care îi alegeau ele nu se așteptau niciodată 
să fie pe deplin lămuriţi. Pe lângă neîncrederea lui în- 
născută în tot ce era ciudat, modalitatea lui Tyler, soțul 
lui Claire, de a accepta asta era aceea de a fi mereu răb- 
dător. Însă Henry era diferit. El se născuse în Bascom 
și era un Hopkins. Toţi bărbaţii Hopkins se năşteau 

cu suflete bătrâne. Lui îi stătea în fire să știe că poți 
conta pe el. 

- Știu, am s-o fac, îi șopti Sydney la rândul ei. Ods 
tă ajunse în parcare, schimbă subiectul și zise: No so 
lași pe Bay să muncească pentru tine mâine, nu! La 
vârsta ei, sâmbetele ar trebui să și le petreacă făcând 
ceva distractiv. 

- Nu-ţi face griji! Am so alung din bucătărie, o asigu- 
ră Claire, deşi nu înţelesese niciodată de ce Sydney se 
împotrivea mereu ca Bay să petreacă prea mult timp în 
casa Waverley. 

Dar n-o întreba niciodată. Să fii mamă e destul de 
greu și fără să fii judecată de alții care nu-i cunosc în- 
treaga poveste. Și surorile se comportau ca mame la 
fel de diferit pe cât erau ele de diferite. Propria mamă 
le abandonase aici, cu numele taţilor de mult uitate, 
în grija unei bunici, Mary, care suferea de agorafobie. 
Amândouă, și Claire, și Sydney, îşi construiau un drum 
nou prin copiii lor, fără să ştie din experienţă să facă așa 
cum trebuie. Simplul fapt că Sydney voia s-o facă din 
nou i se părea lui Claire ceva foarte curajos. 

-Şi din curtea din spate, adăugă Sydney. 

- Şi din curtea din spate. 

Sydney clătină din cap. 

- Fac pariu cu tine pe un milion de dolari că acum e 
acolo, cu pomul ăla. 

- Ai câștiga pariul. 

- E bine, nu-i aşa? întrebă Sydney. 

- Cred că se descurcă bine. Bay se cunoaște. Se place. 
Nu-i pasă ce cred ceilalți. 

- Dar eu vreau să se simtă bine în liceu. 

- Tu vrei să fie populară, o contrazise Claire. Ea nu 
vrea să fie populară. Ea vrea să fie ea însăși. 

- Nu iese la întâlniri, nici cu prietenii, nu face nimic. 
Ție ţi-a povestit că i-ar plăcea de cineva? 

Claire ezită. Nu voia să ascundă asta de sora ei, 
dar era secretul lui Bay şi cea care trebuia să i-l spună 
era ea. 

- Mi-a pomenit de un băiat o dată sau de două ori. Va 
trebui s-o întrebi pe ea despre asta. 

-Tu n-o să ai niciodată problema asta cu Mariah 
când va avea cincisprezece ani, zise Sydney. Ea e sociabi- 
la. Copila ta seamănă leit cu tatăl ei. 

- Știu. 

- Ai vreodată senzaţia că fiicele noastre au fost încur- 
cate la naștere, la șase ani distanță? glumi Sydney. „Ai 
vreodată senzația că fiica ta nu seamănă deloc cu tine?“ 
ar fi vrut ea să adauge. 

- Tot timpul. 

Mariah nu manifesta nici cel mai mic interes față 
de gătit. Ca și Tyler, nu părea să observe când ușile se 
deschideau singure sau se înțepeneau ciudat în rame- 
le lor. Când mergea afară să se joace, ieşea mereu în 
curtea din faţă, nu în grădină, deși pomul o iubea și 
părea că suferă din cauza lipsei ei de atenţie. În nopțile 
de vară, arunca îmbufnat cu mere în fereastra de la 
dormitorul ei. Și apoi mai era şi noua ei cea mai bună 
prietenă, Em. În cinci zile, Em devenise totul pentru 
Mariah. Em îi spunea ce cărți să citească, ce jocuri 
să se joace, să se spele pe dinţi înainte de culcare și să 
poarte mereu roz. Asta o înnebunea pe Claire. În min- 
tea ei, Em era o minibalerină stricată care mirosea a 
gumă de mestecat și mânca doar Happy Meals de la 
McDonald's. Dar ştia că era doar o frustrare canalizată 
greşit, deoarece Claire nu avea timp s-o cunoască pe 
Em. Nu ştia nimic despre părinţii fetiţei, dar probabil 
că Tyler ştia. În ultimele câteva luni, Claire fusese atât 
de prinsă cu Dropsurile Waverley, încât Tyler preluase 
aproape toate responsabilitățile de părinte. Tyler ştia 
toate detaliile de care înainte se ocupase Claire. Teme. 

Şedinţe cu pârinţii. Numele mamelor copilelor care 
mergeau la balet şi la sport. 

Bunica Mary avusese mereu timp pentru detaliile de 
zi cu zi pe care le implicase creşterea nepoatelor ei. Le 
ştiuse orarul de la şcoală. Le comandase caiete, creioa- 
ne, pantofi noi şi pulovere atunci când cele vechi le rå- 
măseseră mici, iar acestea le fuseseră livrate (pe vremea 
când magazinele din centru încă mai livrau). Le gătise, 
se ocupase de prădinărit şi-şi pestionase și afacerea ei 
de la intrarea din spate, dar încă se asigurase că fetele 
erau îngrijite. 

Claire presupusese mereu că motivul pentru care bu- 
nica Mary nu se extinsese, să facă mai mulţi bani cu 
mâncarea ei specială, fusese timiditatea ei dureroasă. 
Acum, Claire se întreba dacă nu cumva bunica Mary nu 
dorise ca publicul să-i afle reţetele ciudate pentru că, în 
realitate, nu era vorba despre rețetă, ci doar despre aura 
mistică a persoanei care le crease. Pe de altă parte, se 
mai întreba dacă nu cumva, poate, bunica Mary luase în 
calcul efectul pe care extinderea afacerii avea să-l aibă 
şi asupra abilității ei de a avea grijă de nepoatele ei. 

Asta o făcu pe Claire să se simtă şi mai rău. 

Şi totuși, cum putea să se oprească? Muncise atât de 
mult să-și facă numele cunoscut în lume, iar succesul o 
făcuse să semene cu o cioară care culege obiecte străluci: 
toare. Avea atât de multe de arătat. Avea vreodată să fie 
de ajuns? Dacă ar fi renunţat, în special acum, când avea 
toate îndoielile astea, ar fi avut sentimentul că recunoaş- 
te că, în realitate, darul ei era o plăsmuire, o credinţă ce 
depindea de cât de bine o vindea. 

- Ei, eşti bine? o întrebă Sydney când ajunseră la ca- 
mioneta lui Henry din parcare, văzând că Claire nu mai 
zicea nimic. 

- Îmi pare rău, sunt bine, zâmbi Claire. Ştii la ce m-am 
gândit azi-noapte, prima oară după mulți ani? La pâine 

cu smochine și piper negru. Dimineaţă, când m-am tre- 
zit, aș fi putut jura că i-am simţit chiar și mirosul. 

Sydney trase aer adânc în piept ca și cum ar fi simţit 
și ea mirosul. 

-Îmi plăcea la nebunie pâinea cu smochine şi piper 
negru. Bunica Mary ne-o făcea doar de zilele noastre de 
naștere. Îmi amintesc că ne zicea mereu: „Smochinele 
sunt dulci, iar piperul e iute, exact ca voi două“. Dar nu 
ne spunea niciodată care din noi era smochina și care 
era piperul. 

- Evident, eu eram smochina, spuse Claire. 

- Sub nici o formă! Eu eram smochina. Tu erai pipe- 
rul negru. 

Claire oftă. 

- Îmi e dor de pâine cu smochine şi piper negru. 

- Teau epuizat dropsurile alea. Ai nevoie de o vacan- 
tå. Sydney o îmbrăţișă pe Claire, apoi se sui în camione- 
tă cu Henry. Ne vedem mai târziu. 

Tyler îşi trecu braţul pe după Claire în timp ce se 
îndreptau spre mașina lui, care se afla la doar câţiva paşi 
depărtare. 

Când Tyler ezită să urce în mașină, Claire îşi ridică 
privirea spre el, observându-i părul cârlionțat, care avea 
nevoie de o tunsoare, şi cămașa lui hawaiiană preferată, 
care aproape că strălucea de sub sacoul sport. 

-Ce e? întrebă ea, pentru că uneori el făcea asta, pur 
și simplu, se oprea și visa cu ochii deschişi. 

lubea asta la el. Spiritul ei de observaţie îl uimea de 
fiecare dată. Pentru el nu era magică. Niciodată nu avea 
să fie. Nici ceea ce gătea nu avea efect asupra lui. În 
urmă cu mai mulți ani, dacă se certau, obișnuia să-i ser- 
vească lui Tyler flori prăjite de arpagic, pentru că bunica 
Mary spunea mereu că florile de arpagic îţi vor garanta 
că vei câștiga mereu o dispută, dar asta nu părea să func- 
ționeze la el. 

Tyler făcu semn în spate. 

- Aştept doar să-și pornească Henry camioneta. Crezi 
că e vreo problemă? Zicea că și-a echipat camioneta de 
iarnă. N-am avut nici cea mai vagă idee despre ce vor- 
bea. Poate că n-a făcut-o cum trebuie. 

Claire se uită spre cabina mare a lui Henry. Ferestrele 
începeau să se aburească, iar din interior emana o stră- 
lucire purpurie slabă. 

- Nu e nici o problemă. 

- Stai, spuse Tyler. Fac ceea ce cred eu că fac? 

- Voaiorule, îl tachină Claire în timp ce se suia în 
mașină. Nu te mai uita! 

Tyler se urcă la volan și rânji spre ea. 

- Am putea să ne luăm la întrecere cu ei. 

-Şi să riscăm să fim prinși de vreunul dintre elevii 
tăi? Nu prea cred. Încetează, îl certă Claire când se în- 
tinse spre ea. Hai să mergem acasă! 

Tyler stătu o clipă pe gânduri, apoi încuviință din cap. 

- Acasă. Bine. Porni mașina. Dar acum am planuri 
pentru acasă. 

- A, fără, îl contrazise Claire zâmbind. Planuri. 

Drumul care ducea spre ieșirea din campus era măr- 
ginit de nuci americani ale căror frunze galben-deschis 
străluceau asemeni unor flăcări creând impresia că dru- 
mul era mărginit de torţe uriașe. Claire lăsă capul pe 
spate în vreme ce Tyler conduse cu mâna pe genunchiul 
ei. Casele din oraș erau pline de decoraţiuni de Hal- 
loween, unele mai elaborate ca altele. Pe verande scăpă- 
rau felinarele din dovleci sculptați, iar frunzele arămii 
și galbene fluturau. Ăsta nu era momentul ei preferat 
din an, dar, cu siguranță, era superb. Toamna părea că 
lumea întreagă era pârlită și coaptă până ce devenea atât 
de fragedă că aproape cădea de pe os. 

„Nu mai fi așa de agitată“, își spuse ea. Doar că 
momentul ăsta al anului o făcea să se simtă astfel, să 
o umple de îndoială. Aproape că era vremea primei 
chiciuri. Dacă putea ajunge până acolo fără prea mult 

dramatism, era sigură că totul avea să fie bine, că totul 
avea să se așeze la locul lui aşa cum trebuia. 
Tyler o luă pe Pendland Street cu curbele ei sinuoa- 
se, cu trotuarele crăpate și curţile înclinate, care o fă- 
cură pe Claire să îşi amintească de bunica Mary care le 
ducea pe ea și pe Sydney la şcoală în dimineţile de toam- 
nă. La bătrâneţe, Mary devenise neliniştită și ura să 
lipsească prea mult de acasă. Le ţinea pe fete strâns de 
mâini şi se calma spunându-le ce avea să pregătească 
pentru prima chiciură din anul acela - file de porc cu 
năsturel, cartofi cu mărar, pâine de dovleac, cafea de 
cicoare. Şi, desigur, brioșe cu tot soiul de glazuri, pentru 
că nu se putea ca prima chiciură să fie lipsită de glazură, 
nu! Lui Claire îi plăcea la nebunie, dar Sydney asculta 
doar când bunica aducea vorba de glazură. De caramel, 
de fistic cu apă de trandafiri, de ciocolată cu migdale. 

Claire se rezemă în scaun, începând să se mai relaxe- 
ze puţin de la vinul din seara aceea. Începu să se întrebe 
ce avea să pregătească ea, dacă avea timp, pentru pri- 
ma chiciură de anul acesta. Pâine cu smochine și piper 
negru pentru că se gândise la ea. (Sigur că ea era smo- 
china. În mod clar, Sydney era piperul.) Şi lasagna cu 
dovleac, poate cu o pastă proaspătă în care să macine 
flori înainte de a o coace. Și... 

Atunci se îndreptă imediat când îl văzu din nou, apă- 
rând de nicăieri. Bătrânul de pe trotuar, iar, de data 
asta, nu-i văzu doar costumul cenușiu. Îi văzu pielea, 
ochii şi zâmbetul subțire de pe buze. Stătea lângă colțul 
străzii cu mâinile în buzunare, de parcă era la o plimba- 
re de vară. 

Tyler trecu chiar pe lângă el cu mașina. 

- Stai! L-ai văzut! îl întrebă ea. 

-Ce să văd! se miră Tyler. 

Claire se uită în spate, dar dispăruse, de parcă nici 
nar fi fost acolo vreodată. 

Dar, dacă ar fi fost așa, cum ar fi putut lăsa în urmă 
dâra aia de miros ca dintr-un bar de fumători, care pă- 
trundea acum prin sistemul de ventilaţie al maşinii? 


Când Tyler parcă în faţa casei lor, Claire cobori ime- 
diat. Stătu pe trotuar şi se uită înapoi în direcţia din 
care veniseră. 

Tyler ieşi şi el şi încuie mașina cu telecomanda, apoi 
se apropie de Claire, a cărei siluetă era învăluită în lu- 
mina felinarului stradal, dezvăluindu-i formele aseme- 
nea unei hărți care îl transpunea într-o cu totul altă 
dimensiune de fiecare dată când se uita la ea. Îşi puse 
braţele în jurul ei de la spate şi se aplecă să-și sprijine 
bărbia de umărul ei. Avea mâinile reci, așa că începu să 
i le maseze. 

- Ce vezi? vru el să afle. 

Ea se îndepărtă și se întoarse spre el. 

- Nimic, răspunse clătinând din cap. De ce nu mergi 
în casă să verifici ce fac Mariah şi Bay? Cred că eu o să 
fac o plimbare rapidă prin cartier. 

Confuz, Tyler ridică un colț al gurii, într-o jumătate 
de surâs. 

- La ora asta târzie? Pe tocurile astea? 

- Nu durează mult. 

Tyler își scoase sacoul și i-l puse pe după umeri. 

-O să merg cu tine, să te apăr. Edward ştie să se stre 
coare. E posibil să fi scăpat, iar acum să stea la pândă. 

Claire râse când îi auzi remarca legată de terierul 
bătrân al doamnei Kranowski, care patrula doar câțiva 
metri în curtea lui în fiecare zi, atât cât să-și facă nevo- 
ile. Apoi o zbughea din nou înăuntru, unde se așeza la 
fereastră şi lătra la păsări, la gâze şi la vreo frunză oca- 
zional amenințătoare. 

Claire uni reverele sacoului, apoi privi înapoi pe 
trotuar. 

- Nu, ai dreptate, e prea târziu și prea frig, rosti ea 
întorcându-se și pornind spre casă. 

Tyler o privi urcând treptele de beton pe tocuri, un- 
duindu-și șoldurile. Toate luminile casei erau stinse, 
mai puțin cea de pe verandă, care părea să palpite de 
fericire în timp ce se apropia Claire. Asta dacă luminile 
ar putea într-adevăr să simtă fericirea. 

Tyler crescuse cam la fel ca soția lui. Părinţii lui erau 
olari, fumători de canabis, care încă mai administrau 
o colonie de artiști în Connecticut. Nici versiunea lor 
de realitate nu se baza pe ceea ce toată lumea consi- 
dera a fi normal. Părinţii lui îl hrăneau cu sendvișuri cu 
napi, îl lăsau să deseneze pe Volkswagenul lor, adesea se 
plimbau goi de colo-colo, dar pe el, pentru pozele șco- 
lare, îl îmbrăcau cu haine ridicole, precum tricouri pe 
care scria OLARII O FAC PE PATRU ROȚI. 

Multe lucruri din trecut îl făceau să-i fie rușine, dar 
Claire adesea îi amintea și de părțile mai frumoase 
ale copilăriei lui, pe vremea când totul părea posibil. 
Nu ar putea spune chiar că acum își pierduse capacita- 
tea de a crede, dar, în relația lui cu Claire, el avea rolul 
de a fi cel rațional. Când se gândi la asta, râse cu voce 
tare, acolo pe trotuar. El era aiurit și uituc şi, înainte s-o 
întâlnească pe Claire, călătorise neîncetat în căutarea 
fericirii, ca și cum ar fi fost un lucru despre care credea 
în secret că nu poate fi atins. Acceptase un post de pro- 
fesor aici în Bascom, Carolina de Nord, pentru că, la 

fel ca toate deciziile luate înainte s-o cunoască pe Claire 
în noaptea aia în care ea gătise pentru petrecerea secției 
de artă a Colegiului Orion, crezuse că acesta era doar 
următorul pas. Crezuse că avea în curând să plece spre 
ceva diferit, fiind la fel de aiurit și de uşor de ademenit 
precum o pisică la vânătoare de muşte. Îi plăcea la ne- 
bunie că, în relaţia lor, el era cu picioarele pe pământ. Îi 
plăcea că îl transformase în ceva ce nu se crezuse nicio- 
dată că va fi în stare să fie. O persoană statornică, 

Tyler se trezi din reverie, dându-și seama că privea 
în gol. Observă că Claire ajunsese la ușa din față. Sări 
pe trepte s-o ajungă din urmă, dar ea trecu dincolo de 
prag, iar ușa se închise chiar când el ajunse la ea. Tyler 
roti de clanță, dar uşa era încuiată. Îşi scoase cheia și-o 
încercă, dar uşa tot nu se deschise. Nici nu-l mira. Făcea 
așa de ani buni. 

Bătu la uşă şi strigă: 

- Claire, nu pot să intru! 

Auzi bocănitul tocurilor pe parchet în timp ce ea se 
întoarse la uşă şi o deschise. Claire îi zâmbi. 

- Dac-o rogi frumos, se va deschide pentru tine. Tot 
ce trebuie să faci e să vorbeşti cu ea. i 

- Hmm, bâigui el, înconjurând-o cu brațele. Inchise 
uşa cu piciorul în timp ce o sărută. Aşa zici tu. 

Nu putea vorbi cu ușa, la fel cum nu putea accepta 
pomul care azvârlea cu mere. În trecut, concepuse în 
grădină chiar un sistem elaborat de sfori şi clopote, 
ca un experiment. Atât timp cât sistemul de avertizare 
era asamblat, nu era aruncat nici un măr în grădină, 
iar el luase asta drept dovadă a faptului că pomul chiar 
nu făcea nimic. Ştia că Claire voia ca el să creadă vari- 
anta ei, în loc să încerce să găsească explicația logică. 
Dar, fie că ea știa asta sau nu, avea nevoie de cineva 
care să creadă în ea, nu în toate celelalte lucruri din 
casa asta nebună. 

După câteva sărutări, Claire se îndepărtă de el. 

- Urcă la etaj! Vezi ce fac fetele. O să vin şi eu în 
curând. 

- Unde te duci? întrebă el. 

- În bucătărie, replică ea. Mai am niște chestii de 
terminat. 

Ochii negri îi erau obosiţi. Când o luă în brațe, îi 
putu simţi încordarea din mușchii spatelui. În ultima 
vreme, avea un aer rece ca și cum nefericirea ei s-ar 
fi transformat într-un aspirator. La un moment dat, 

soţia lui avea să-i spună ce se întâmpla. Învăţase asta 
cu mult timp în urmă. Tyler clătină din cap şi-o prinse 
de mână. 

-Nu în noaptea asta, zise el conducând-o în sus pe 
scări. Planuri. Am planuri. 


capitolul 4 


Chiar în acel moment, bătrâna Evanelle Franklin 
se trezi brusc. Privi în întunericul camerei ei încercând 
să-şi dea seama ce visase. Zumzetul constant al apara- 
tului de oxigen semăna cu un zgomot alb. Mașinăria 
aia obişnuia s-o deranjeze. Simpla ei prezenţă o ener- 
va înainte, o făcea să fie furioasă că trupul ei zdravăn, 
solid şi care fusese bine tratat vreme de peste optzeci 
de ani, decisese să cedeze în urmă cu doi ani. Fusese 
diagnosticată cu insuficiență cardiacă congestivă și, fără 
oxigen, plămânii păreau să fi fost distruși de una dintre 
mașinăriile alea de micșorat din filmele SF pe care îi plă- 
cea să le privească împreună cu însoțitorul ei, Fred. Cu 
oxigen, se simţea bine, deși tubul pe care îl avea la nas 
și i se arcuia pe după urechi era al naibii de incomod şi 
îi zgâria pielea nărilor. Acum, trebuia să aibă tot timpul 
oxigen, chiar și când mergea afară. Fred îi ducea con- 
tainerul portabil de oxigen atunci când trebuia să plece 
de acasă. Acesta semăna cu o poșetă mare şi incomodă. 
Fred obișnuia să-și pună breteaua pe umăr și să zică: 
„E un echipament medical șic“. Homosexualii erau 
foarte simpatici. 

Evanelle se ridică în capul oaselor şi-şi dădu picioa- 
rele jos din pat. Trebuia să dăruiască ceva cuiva. Din 
când în când, căpăta mâncărimea asta copleşitoare care 
putea fi calmată doar când dăruia cuiva o prună sau 
un aparat de măcinat cafea sau o carte despre creşterea 
animalelor. Nu avea nici cea mai vagă idee de ce trebuia 
să dăruiască lucrurile acestea şi nici nu știa de ce persoa- 
nele care le primeau aveau nevoie de ele, dar întotdeau- 
na le primeau, chit că le plăcea sau nu. 

Asta era darul ei de Waverley. 

Fuseseră dăți în care își dorise să fi fost altfel, ca ta- 
lentul ei special să fi fost mai drăguţ sau, cel puţin, să-și 
fi putut câștiga existența prin el. Dar se resemnase de 
mult că asta trebuia ea să facă - trebuia să le dăruiască 
oamenilor pe care îi cunoștea și, uneori, şi celor pe care 
nu-i cunoştea, oameni pe care îi întâlnea pe stradă, un 
cadou ciudat. Nu putea schimba ceea ce era și nici nu 
mai voia s-o facă, chiar dacă ar fi putut. Ştia că felul tău 
de a fi este o piatră înfiptă adânc înlăuntrul tău. Îți poţi 
petrece viața toată încercând să sapi să scoţi piatra aia 
sau poți să construiești în jurul ei. Alegerea îţi aparține. 

Stând acolo în pat, se gândi la ce anume trebuia să 
dăruiască. O spatulă. Bun. Avea așa ceva. Nu era nevoie 
să meargă să cumpere. Acum, cui trebuia să i-o dăruias- 
că? Se gândi la asta, apoi clătină din cap. Nu, asta era o 
prostie. Dar numele continua să-i vină în minte. 

Verișoarei ei, Mary Waverley. 

Care murise în urmă cu douăzeci de ani. 

Hmm. Asta era ceva nou. 

Evanelle se ridică din pat şi-şi încălță papucii. Apa- 
ratul de oxigen din casă se afla în camera ei. Era scund 
și pătrat ca un monstru pitic care stătea acolo şi bâzâia 
ca pentru sine. De el era atașat un tub foarte lung de 
oxigen, astfel încât Evanelle să poată circula prin casă. 
Trebuia să facă tubul colac, ca pe o frânghie, și să-i dea 
drumul pe măsură ce pășea, lăsând o urmă. Fred îi zi- 
cea că se sfârșiseră zilele în care se mai putea juca de-a 
v-aţi ascunselea. 

Apucă tubul lung și transparent și ieși din camera 
ei târșâind picioarele și îndreptându-se spre bucătărie. 
Odată ajunsă acolo, scormoni în dulapurile ei verzi 
până găsi o spatulă veche, de-aia groasă cu un mâner 
vechi din lemn. N-o mai folosise de-o veșnicie. Dacă stă- 
tea să se gândească, i-o dăruise chiar verișoara ei, Mary. 

Auzi pașii lui Fred pe treptele de la mansardă. Aces- 
ta avea un apartament drăguţ acolo. Îşi putea permite 

să aibă propria casă, dar îi plăcea aici. Nu-i plăcea să 
stea singur. Se mutase cu ea în urmă cu mai mulți ani, 
după ce se despărţise de prietenul lui şi-şi petrecuse cå- 
teva luni renovându-i mansarda - renovându-şi cumva 
și propria viață. Relaţia lor era ciudăţică, dar Evanelle 
crebuia să admită că îi plăcea să-l aibă prin preajmă. Dar 
oricât de multă nevoie avea ea de el, ea credea că el avea 
şi mai mare nevoie de ea. 

Nu ştia cât timp îi mai rămăsese pe acest pământ, dar 
gândul ăsta o deranja mai puţin acum decât în urmă cu 
cincizeci de ani. Acum, cunoştea o groază de oameni pe 
lumea cealaltă. Deși durase mult până ca nepoatele lui 
Mary să o apuce pe calea cea dreaptă, Claire și Sydney se 
aveau acum una pe cealaltă, îi aveau și pe soţii lor. Cel 
mai mult, ea își făcea griji în privinţa lui Fred. Ce avea 
să se facă el după ce ea nu va mai fi? 

Bărbatul aprinse lumina din bucătărie. Purta o 
pijama veche cu pătrăţele, de genul celor pe care le 
porţi din comoditate, nu ca să fii la modă. Crăciunul 
trecut, ea îi dăruise o pijama din mătase, cu o mo- 
nogramă pe buzunar și toate cele, dar el nu o purta- 
se niciodată. Era prea fixist, credea Evanelle, iar asta 
io spusese şi lui de foarte multe ori. Fred abia avea 
vreo şaizeci și ceva de ani, o faţă pătrată drăguță și 
ochi ageri, prea tânăr să stea tot timpul cu o bătrână. 
Nu-şi mai dăduse întâlnire cu nimeni de ani buni. Poa- 
te că uitase cum se face. Evanelle trebuia să-l ajute un 
pic cu asta. 

- Eşti somnambulă sau te-a apucat pătitul în miez de 
noapte? o întrebă el zâmbind, sprijinindu-se de glaful 
ușii cu mâinile încrucișate la piept. 

- Nici una, nici alta. M-am trezit și am simţit nevoia 
să-i dăruiesc o spatulă răposatei mele verișoare, Mary. 
Îi arătă spatula, iar Fred ridică din sprâncene. Evanelle 
izbucni în râs. Vai, nu te uita așa la mine! Știu că e o ne- 
bunie. Probabil că trebuie să i-o dau lui Claire. O visam 

pe Mary când m-am trezit. Probabil că mi s-au încurcat 
circuitele. 

- Trebuie să i-o dăruiești în noaptea asta? o întrebă 
Fred, pentru că, uneori, talentul ei de Waverley așa 
funcţiona; trebuia să dăruiască ceva cuiva imediat, ceea 
ce era destul de incomod pentru cineva care avea un 
furtun de plastic ataşat la nas. Acum orice ieşire avea 
nevoie de planificare. 

Evanelle se întinse sub chiuvetă după una dintre su- 
tele de pungi de hârtie pe care le adunase de la băcănie, 
fiindcă nu se știe niciodată când ai nevoie de o pungă 
de hârtie. Puse spatula înăuntru şi-o aşeză pe blat. 

- Nu, am să i-o dau când am s-o văd săptămâna viitoa- 
re, spuse ea rămasă aproape fără suflare. 

Fred se îndepărtă de lângă cadrul ușii. 

- Ce-ar fi să fac o cafea cu aromă de dovleac? 

- Să ştii că exact de asta am nevoie, rosti ea în timp 
ce el o ajută să se aşeze la masa din căsuţa ei decorată în 
stilul mișcării Arts and Crafts!. Ea și soțul ei cumpărase- 
ră casa asta în urmă cu mai bine de şaizeci de ani. li era 
dor de el. Semănase mult cu Fred, doar că lui îi plăcu- 
seră femeile. Şi o iubise pe ea, iubise totul la ea. „Fiecare 
sac își are petecul lui“, obișnuia el să spună. Nu-i păsa 
că era ciudată. Fusese o casă bună cu amintiri frumoase. 
Aveau să-i lipsească lucrurile ei. Pe de altă parte, avea să 
fie o adevărată ușurare că în rai nu avea să mai fie nevo- 
ită să dăruiască nimănui nimic. Acolo, sus, toată lumea 
avea deja tot ce îi trebuia. 

Fred începu să meșterească la aparatul de cafea, sim- 
ţindu-se la fel de confortabil în locul ăsta ca și ea. 

- Pe zi ce trece, semeni din ce în ce mai mult cu mine, 


Fred. 


! Arts and Crafts a fost o mişcare artistică de design, originară din 
Insulele Britanice, devenită ulterior internaţională, care a constat, 
în esenţă, în revenirea utilizării metodelor tradiționale de realizare a 
artefactelor de interior utilizând forme decorative simple, medieva- 
le, romantice sau folclorice. (n.tr.) 

Fred se întoarse şi-o privi de parcă tocmai îi făcuse cel 
mai frumos compliment pe care îl primise cineva vreo- 
dată de la altcineva în toată istoria omenirii. Rămase 
fără cuvinte. 


A doua zi dimineaţă, în timp ce descuia ușa salonului 
său, Sydney îl văzu pe Fred Walker, un bărbat scund 
și voinic, îngrijit, la vreo șaizeci de ani, făcând același 
lucru la Băcănia cu Delicatese a lui Fred, magazinul lui 
pentru turiști. 

- Bună, Fred! strigă ea făcându-i cu mâna. Ce mai 
face Evanelle? 

Fred se întoarse speriat și apoi îi făcu la rândul lui 
cu mâna. 

- Bine, replică el părând zăpăcit şi pierdut în gânduri. 
E bine. 

Fred nu vorbea prea mult. 

Sydney intră în Salonul White Door!. Uşa era din 
sticlă transparentă, dar proprietarul de dinainte se gân- 
dise că White Door părea misterios, asemenea unei uşi 
pe unde era posibil să treacă Alice spre Ţara Minunilor. 
Toată lumea cunoştea salonul după numele ăsta, așa că 
Sydney nu i-l schimbase când îl cumpărase în urmă 
cu câţiva ani. 

Aprinse luminile. Locul ăsta deschis cu canapelele 
lui confortabile şi candelabrul elegant care semăna cu 
niște cuburi de gheață care atârnau deasupra biroului 
de la recepție încă o făcea să zâmbească. Atunci când 
se mutase înapoi în Bascom, în urmă cu zece ani, aici 
lucrase prima oară. Locul ăsta era o parte din firul care 
îi împletise viaţa la loc. Avea șapte coafeze, toate, mai 
puţin două, mai tinere decât ea. Îi plăcea asta. Îi plăcea 
cum se îmbrăcau şi cât de curajoase erau în maniera lor 
de lucru. 


! Ușa albă 

Pe Bay n-o interesa nimic din toate astea. Ei îi plăceau 
blugii ei şleampeţi şi tricourile ei cu mesaje ironice. 

După ce porni calculatorul de la recepție, Sydney 
pregăti cafea şi aşeză prăjiturile pe care o convingea 
pe Bay să le facă în fiecare săptămână. Obișnuia să i 
le tacă Claire, dar apoi ea nu mai avusese timp pentru 
nimic în afară de dropsuri. Sydney, îi spusese lui Vio- 
let, noua ei recepționeră, că parte din treaba ei consta 
in sosirea la salon înaintea tuturor pentru a face asta, 
dar Violet găsea mereu o scuză. Nimeni nu ştia de ce o 
angajase. Uneori, chiar şi Sydney se întreba asta. 

Merse la postul ei de lucru și-și porni ondulatorul 
să-și aranjeze părul. Era mai ușor să facă asta aici decât 
în baia ei micuță de la fermă. Se privi în oglindă o dată 
şi încă o dată. 

Avea și mai multe reflexe roșiatice în păr. Era sigură 
de asta. Era ca și cum s-ar fi strecurat acolo peste noapte. 
Henry chiar comentase despre ele în dimineaţa asta îna- 
inte de a pleca de acasă. Îi spusese înflăcărata. 

Claire o avertizase să-i spună lui Henry ce făcea şi pro- 
babil că avea dreptate. Claire întotdeauna dădea sfaturi 
bune. Ea făcea lucrurile cu atât de mult calm și îi liniştea 
pe toți cei din jur doar prin simpla ei prezenţă. Dacă 
ar fi avut un parfum pe care să-l poată îmbutelia, ar fi 
câștigat milioane. Ar fi trebuit să uite de dropsuri. 

Dar Sydney ştia ce ar fi zis Henry dacă i-ar fi spus de 
ce în ultima vreme era grămadă pe el. Ar fi zis că nu-i 
păsa că nu mai puteau avea copii. Dar Sydney știa mai 
bine. La scurt timp după ce ea și Henry se căsătoriseră, 
bunicul lui murise, iar lui Henry îi lipsea foarte mult. 
Era un dor atât de puternic, care, uneori, le făcea pe vaci 
să amuţească și să dea lapte cu gust dulceag de căpșune. 
Bunicul lui îl crescuse și-l învățase tot ceea ce știa despre 
ceea ce însemna a fi un Hopkins bun și despre aface- 
rea cu lactate. Când se căsătoriseră, Henry o adoptase 
pe Bay fără nici cea mai mică ezitare. După asta, Bay 

îl urmase oriunde mergea, iar lui Henry îi plăcuse asta 
la nebunie, ca Bay să se trezească dimineaţa și să mear- 
gă să-l ajute la lăptărie. Dar tot ce făcea Bay era să se 
asigure că se aflau acolo unde trebuiau să se afle și că el 
era acolo unde îi era locul. După câteva luni, Bay înceta- 
se să se mai scoale cu noaptea în cap odată cu el. 

Brusc, ușa salonului se deschise larg. Sydney se uită la 
ceasul de pe perete. 

- Ştiu, ştiu, se scuză Violet năvălind înăuntru cu un 
băieţel adorabil cu faţa rotundă sprijinit pe şold. Pe 
după umăr, avea o geantă de plastic de la second-hand 
în care Sydney ştia că nu avea suficiente scutece cât să-i 
ajungă toată ziua. Am întârziat. lartă-mă! 

Sydney îşi răsuci rapid părul şi-l prinse cu câteva agra- 
fe ca să poată să meargă să ia copilul de la Violet. 

- Nu vrea nimeni să stea cu el, îi spuse Violet când 
Sydney i-l luă din braţe și îi suflă părul negru făcându-l 
să râdă. Vecina mea de peste drum, care îl ia de obicei, 
a plecat la Dollywood în weekendul acesta. Am fost ne- 
voită să-l iau cu mine. 

- E în regulă, o linişti Sydney, chiar dacă nu era. 

Dar Violet ştia cât de mult îl iubea Sydney pe micul 
Charlie. Ştia că ea avea ceva ce Sydney își dorea. Tine- 
rele întotdeauna ştiu. Ştiu că femeile mai mature le pri- 
vesc și văd ce au lăsat în urmă şi nu pot recupera. E un 
adevăr pe care toată lumea îl cunoaşte, dar nimeni nu-l 
recunoaște: nu există nimic mai puternic decât o fată de 
optsprezece ani. 

Violet renunţase la școală atunci când mama ei, din 
familia Turnbull - o familie cunoscută pentru viaţa săl- 
batică și pentru capacitatea de a face copii cât ai bate din 
palme -, părăsise orașul împreună cu ultimul ei iubit. 
Violet o ţinuse tot într-o petrecere, luase şi niște droguri 
şi, în curând, rămăsese însărcinată. Charlie semăna leit 
cu mama lui, avea părul negru, fruntea lată și ochii de 
culoarea cafelei. 


Anotimpul dragostei 75 


Sydney o întâlnise pe Violet în urmă cu câteva luni, 
într-o pauză de masă în care îşi cumpărase niște suc de 
portocale şi nişte iaurt de la magazinul lui Fred, cu in- 
tentia de a se aşeza pe iarbă să mănânce. Fusese sezo- 
nul balului de absolvire şi o dureau braţele de la câte 
cocuri făcuse. 

În timp ce stătea cu picioarele încrucișate pe iarbă, 
îmbrăcată în şalvarii ei colorați şi cu un maiou negru, 
Sydney îşi pusese sucul de portocale și iaurtul pe iarbă 
între picioare, își închisese ochii și-și înălțase faţa către 
soare să se bronzeze. 

Câteva clipe mai târziu, simţise ceva atingându-i pi- 
ciorul. Se uitase în jos și văzuse copilașul cu părul negru 
îmbrăcat într-un body descheiat care încerca să i se cață- 
re în poală. Rămăsese perfect nemişcată, la fel ca atunci 
când îţi dai seama că ai o albină pe tine, așteptând să 
vezi unde se duce înainte să ai o reacţie exagerată. În 
cele din urmă, fusese nevoită să se întindă după el când 
i se cățărase pe genunchi și fusese cât pe-aci să se loveas- 
că cu fața de pământ. Se ridicase şi-l sprijinise de șold 
şi începuse să se uite de jur împrejurul zonei verzi. Nu 
fuseseră prea mulți oameni acolo în ziua aceea, dar, pe 
o bancă, lângă bustul pe jumătate îngropat al lui Horace 
J. Orion, cel pe lângă care copiii de liceu obișnuiau să 
treacă şi să glumească: „Se prea poate ca Horace să fie 
mort, dar nu și îngropat“, văzuse o adolescentă cu părul 
lung sârmos. 

- Scuză-mă, strigase Sydney la fata slăbuţă cu ochelari 
de soare supradimensionaţi, e al tău? 

Tânăra nu se mişcase. 

- Scuză-mă, strigase Sydney și mai tare de data asta. 

Fata se trezise speriată și-și întorsese rapid capul spre 
Sydney. 

-E al tău? 

Ea încuviinţase și căscase, dar nu făcuse nici un 
gest să se ridice, așa că Sydney se aplecase să-și ia sucul 

de portocale și iaurtul, apoi pornise spre bancă. Când 
ajunsese mai aproape, își dăduse seama c-o știa pe fată, 
care era cu doar câţiva ani mai mare decât Bay. 

- Eşti din familia Turnbull, nu? Familia ta locuieşte 
în apropiere de fabrica de materiale de construcţii? 

- Acolo locuiam, răspunsese Violet fără să ia însă 
copilul de la Sydney care se așezase lângă ea. Mama a 
plecat şi a trebuit să mă mut. 

Sydney descoperise că Violet împărțea acum o rulo- 
tă cu o femeie şi cu concubinul ei bătrân, amândoi cu 
dizabilități şi cu o mulțime de medicamente pe bază de 
reţetă de oferit la nevoie oricui pe bani. Violet își căuta- 
se un loc de muncă, dar zicea că n-o angajase nimeni. 

- Mama avea dreptate, mărturisise Violet când Sydney 
îi înmânase sucul de portocale şi începuse să hrănească 
bebeluşul cu iaurt. Când a plecat a zis că nu este nimic 
bun aici. 

Fosta recepționeră a lui Sydney, Amber, tocmai se că- 
sătorise şi imediat (desigur) rămăsese însărcinată şi se 
muta în Fayetteville, unde soţul ei era cantonat la Fort 
Bragg. Așa că Sydney îi oferise postul lui Violet. Re- 
cunoscuse ceva la ea, ceva ce și Sydney simţise. la vâr- 
sta aia. Violet voia să plece. Aproape că vibra alături 
de ea. Vedea viaţa de dincolo de Bascom ca pe pă- 
mântul făgăduinţei. Credea că toate lucrurile rele din 
viaţa ei se petreceau din vina locului ăstuia, prin urma- 
re, cu siguranţă, va găsi fericirea dacă avea să poată scăpa 
de acolo. 

Sydney plecase la optsprezece ani simțind același lu- 
cru. Îşi dorise atât de tare să scape de povara numelui 
ei de familie și de reputaţia acesteia. Acolo, în lumea 
largă, îl cunoscuse pe tatăl biologic al lui Bay și evada- 
rea căpătase o cu totul altă semnificaţie. Îi luase mult 
timp să-și dea seama că, uneori, o închisoare nu e deloc 
o închisoare. Uneori e doar o simplă ușă despre care 

presupui că e încuiată pentru că n-ai încercat niciodată 
s-o deschizi. 

Oferindu-i slujba, fusese ca şi cum i-ar fi oferit lui 
Violet un colac de salvare. Fata avea nevoie de ceva care 
s-o țină legată aici. Fără locul ăsta de muncă, ar fi fost 
doar o chestiune de timp până când ar fi plecat împre- 
ună cu Charlie. 

De îndată ce Sydney îl luă pe Charlie în braţe, Violet 
lăsă jos punga de scutece și se duse direct la aparatul de 
cafea și la prăjituri. 

- Poţi să ai grijă de el cât îmi aranjez părul? o între- 
bă Violet scuipând firimituri. N-am avut timp înainte 
să plec. 

- Folosește postul meu de lucru. Ondulatorul este 
deja încins. 

- Mulţumesc. 

Oamenii se întrebau de ce o suporta Sydney pe 
Violet. 

Sydney ridică copilul în aer deasupra ei şi se uită la 
faţa lui dulce și rotundă în timp ce zâmbea, își strângea 
depetele de la picioare şi-și băga pumnul în gură. 

ta era motivul. 


capitolul 5 


Sâmbără dimineaţă, Bay dormi până târziu în casa 
mătuşii ei, Claire. Când se trezi, imediat ştiu că, în ziua 
aceea, Claire preparase dropsuri de lavandă. Aroma se 
răspândea prin toată casa asemenea unei pături lungi și 
moi care se aşternea peste tot, alungând toate temerile. 

Pe etichetele tuturor borcanelor de dropsuri de miere 
și lavandă scria: 


Esenţa de lavandă este pentru fericire, 
iar picătura de miere te va binedispune. 
Veselia, se știe, molipsește 

pe oricine se află prin preajmă. 


Se îmbrăcă şi cobori s-o ajute. O zi petrecută aici, de- 
parte de lume, avea s-o facă să uite de seara dansantă 
de Halloween din seara aceea şi să nu se mai întrebe 
cu cine va veni Josh. Grupul lui de prietene includea 
o mulțime de fete, dar Bay nu-și putea da seama dacă 
simţea atașament pentru vreuna în particular. 

Bay intră în bucătărie, își ascunse părul lung sub o 
șapcă și tocmai se pregătea să-și pună şorțul să se apuce 
de treabă. În schimb, descoperi că dropsurile de lavandă 
și miere se aflau deja pe blat gata să fie puse în borca- 
ne. Asta o surprinse, pentru că dropsurile de lavandă 
erau cel mai greu de făcut şi luau cel mai mult timp. 
Probabil că Claire se trezise foarte devreme. Bomboana 
de lavandă trebuia frământată constant, rulată în fâşii 
lungi după ce era turnată din oala cu zahăr, apoi tratată 
cu miere din partea locului, cumpărată din piață, rulată 
din nou, râcită și tăiată de mână, nu cu formele folosi- 
te la celelalte arome, de trandafir şi de lămâiță. Claire 

folosea cantitatea perfectă de colorant alimentar cât să 
dea bomboanelor culoarea primăverii. Bomboanele de 
astăzi semănau cu nişte boboci de flori purpurii. 

Pe blatul din oţel inoxidabil al insulei din bucătărie 
se afla o singură farfurie, iar Claire se întoarse de la 
aragaz şi răsturnă din tigaie clătite. 

-Micul dejun este servit, anunţă Claire. După ce 
puse clătitele din făină de ovăz pe farfurie, presără nişte 
sirop pe ele și apoi ultimele flori galbene şi portocalii 
de gălbenele pe care le culesese din grădină înainte ca 
aceasta să înceapă să hiberneze. Acestea proveneau din- 
tr-o rezervă pe care o păstrase în frigider. 


- Ai gătit, remarcă Bay. 

- Asta obişnuia să pregătească bunica mea pentru 
mine şi mama ta în diminețţile de sâmbătă. 

- N-am vrut să dorm așa de mult. Ai terminat cu toa- 
te pentru azi? întrebă Bay trăgând un scaun aproape de 


insulă. Voiam să te ajut. 
- M-am trezit devreme. Mama ta vrea să te duc la sa- 


lon de îndată ce termini de mâncat. 

A, acum înţelegea Bay. 

- Nu vrea ca azi să lucrez aici. 

De asta și folosise florile de gălbenele. Se presupunea 
că alungă energiile negative. Claire nu voia ca Bay să se 
înfurie pe mama ei. 

- E o zi frumoasă, zise Claire privind pe fereastra bu- 
cătăriei. Nu ar trebui să stai închisă aici. 

Bay studie profilul mătușii ei în timp ce mânca. Cu 
ochii ei negri, nasul elegant și pielea măslinie, Claire 
părea fără vârstă, de dincolo de vreme. 

- Tu ce-o să faci azi? vru Bay să ştie. 

Claire ridică din umeri. 

- Tyler a dus-o pe Mariah la gimnastică, apoi o să stea 
câteva ore cu el la biroul lui. Eu am de adus la zi niște 
hârțoage, dar m-am gândit să cumpăr câte ceva de la 
piaţă dacă tot ies. Și eu mă simt închisă. 

Asta era ceva neobișnuit. Claire nu se simţea nicio- 
dată închisă aici. 

- Pot să te întreb ceva? 

- Sigur, zise Claire. 

- Ție chiar îți place să faci dropsuri? 

Claire ezită, apoi răspunse cu grijă, ca și cum ar fi 
repetat, de parcă s-ar fi aşteptat s-o întrebe cineva asta. 

- E o activitate un pic monotonă şi nu este ceva ce 
mi-am închipuit că voi face atunci când am început 
afacerea cu mâncarea livrată, dar mă pricep la asta, iar 
acum există o cerere mare. Şi contribuie la fondul pen- 
tru facultate al lui Mariah. 

-Îmi e dor de mâncarea ta, îngăimă Bay uitându-se 
în farfurie, nevrând să se termine, nevrând să dispară. 
Mai ales în momentul ăsta al anului. O să găteşti pentru 
prima chiciură? 

- Dacă o să am timp. 

Bay încuviință, ştiind că asta însemna că nu. 


Cu toate astea, copacul avea să înflorească, şi ăsta era 
întotdeauna un moment de sărbătoare, chit că aveau 
sau nu mâncare. Bay se uită la calendarul de pe peretele 
din bucătărie. Mai era o săptămână. Spera că aveau cu 
toții să ajungă până acolo fără să facă vreo prostie. 

După micul dejun, Claire o duse pe Bay cu maşina 
în centru. Când cobori din furgoneta lui Claire, Bay se 
uită din întâmplare peste drum și-l zări acolo pe Phineus 
Young împreună cu câțiva dintre prietenii lui, stând în 
grup pe iarbă, jucându-se un joc complicat cu cărți de 
joc şi zaruri. 

Se părea că nu era singura adolescentă din oraș ai că- 
rei părinţi își doreau să iasă din casă la aer curat. Claire 
începu să se îndrepte spre White Door, dar Bay îi spuse 
că vine şi ea într-un minut, apoi traversă strada în fugă 
până la spaţiul verde. 

- Bună, Phin, salută Bay apropiindu-se de ei în timp 
ce se jucau la umbra capului pe jumătate îngropat al lui 
Horace. Ce faci? 

Phin nu-și ridică privirea și mai întoarse o carte peste 
grămadă. 

- Pierd. 

- Groaznic, completă Dickus Hartman aruncându-și 
râzând cartea câștigătoare. 

Dickus era gras şi bădăran, dar adevărul era că locul 
lui era aici, împreună cu acești băieţi, care erau singurii 
care îl suportau. 

- Eşti sigur că nu mergi la dans diseară? întrebă Bay 
conștientă că-l mai întrebase, dar trebuia să se asigure, 
chiar dacă asta însemna că prietenii lui Phin aveau să 
râdă de ea. 

În momentul ăsta, nu era ca şi cum ar mai fi putut 
înrăutăţi lucrurile. Voia să aibă un informator în interi- 
or care să-i povestească luni cine îl însoțise la serată pe 

Josh, cu ce era îmbrăcat, cum se comportase. 

- Da, replică Phin, în timp ce Dickus râse pe înfunda- 
te și împărţi cărţile din nou. Tu mergi? 

Phin își înălţă privirea spre ea mijindu-și ochii verzi, 
ferindu-se de soare precum o cârtiță. 

Bay clătină din cap. 

- Atunci unii vor câștiga o mulțime de bani în seara 
asta, interveni Dickus. 

- Ce tot spui? îi ceru Bay explicaţii. 

Dickus doar îi aruncă o privire îngâmfată. Bay îl în- 
ghionti pe Phin cu piciorul. 

- Phin? 

Phin păru stânjenit. 

- S-a organizat un pariu dacă mergi sau nu la serată să 
încerci să-l vrăjeşti pe Josh şi să faci o scenă, zise Phin. 

- Un pariu, repetă Bay pe un ton neutru. 

- Nu-ţi face griji pentru asta, o sfătui Phin în timp ce 
juca o carte. Sunt doar niște proști. 

- E și Josh implicat în pariul ăsta? întrebă Bay. 

- El crede că nu vei veni, răspunse Dickus. 

- Aşa a zis el, adăugă Phin încercând să mai îndul- 
cească lovitura. El nu e implicat în pariu. 

Dar de ce vorbea Josh despre ea? Dacă voia ca ea să 
dispară, dacă voia ca toate tachinările astea din cauza 
ei să înceteze, atunci trebuia să lase lucrurile așa. Tre- 
buia să-i spună în faţă că se înșela și că el nu voia să 
aibă nimic de-a face cu ea. Trebuia să înceteze să se mai 
poarte aşa ciudat în preajma ei și să n-o mai evite de 
parcă mirosea urât. Cu siguranţă, nu trebuia să se bage 
în bârfele despre posibila apariţie a lui Bay la prostia de 
serată dansantă... ca să facă mai exact ce? O vrajă? Chiar 
aşa credea el despre ea? 

- Phin, să fii gata la șase în seara asta, rosti ea brusc. 

- De ce? o întrebă el. 

Fata se îndepărtă cu pumnii strânși pe lângă trup. 
Ajunge cu ideea de a nu face vreo prostie. 

- Pentru că mă duci la dans. 


Claire stătea în picioare la postul de lucru al lui Syd- 
ney gândindu-se la ce avea de făcut acasă, în vreme ce 
Sydney o usca la păr pe Madison Elliott. 

- Charlie mi-a spus numele în dimineaţa asta, nu-i 
așa? ţipă Sydney ca să acopere zgomotul uscătorului. 

Copilaşul se afla lângă postul lui Sydney într-un lea- 
găn pe care ea-l cumpărase pentru el. Feţișoara lui gră- 
suţă era toată un zâmbet în timp ce gângurea tuturor 
celor care treceau pe acolo. Un fermecător. Deja învăţa 
că un tip sigur într-un salon de înfrumusețare se afla 
întotdeauna în centrul atenţiei. 

Violet Turnbull, numai pielea și osul de slabă, își ri- 
dică privirea de la recepție unde stătea pe internet. 

- Cred că a fost ceva ce semăna mai degrabă cu pipi’, 
decât cu Sydney, răspunse ea. 


! În engleză kidney, than Sydney - un joc de cuvinte intraductibil în 
limba română 

- De ce ar zice pipi? o întrebă Sydney aruncând o pri- 
vire afectată spre Claire, care o făcu pe aceasta din urmă 
să se teamă pentru Sydney, să se teamă că avea să fie 
rănită, pentru că era prea îndrăgostită de copilul ăsta. 
Oricum, e un copil așa isteț. 

- Trebuie să plec, o întrerupse Claire. Vrei să-ți cum- 
păr ceva pentru prânz? 

- Ar fi minunat, spuse Sydney ţinând peria şi uscă- 
torul într-o mână ca să-i dea lui Claire niște bani din 
şort. Imi iei un sendviș cu măsline şi un latte cu măr şi 
caramel de la cafeneaua Brown Bag? 

- Altcineva? le întrebă Claire pe celelalte coafeze. 

-O cafe americano, ceru una dintre ele, Janey, cea cu 
părul roz. 

- Eu nu am bani, anunţă Violet cu amărăciune de la 
recepţie. 

- Ai luat salariul ieri, interveni Janey, care, în mod 
cert, nu era cel mai mare fan al lui Violet. 

- Fac economii, se apără Violet. 

- Plătesc eu, se oferi Sydney. Ce vrei, Vi? 

Violet se înveseli și spuse: 

- Un sendviș club, cartofi prăjiți, o porție dublă de 
murături şi două cutii de cola. 

Janey îi aruncă lui Violet o privire usturătoare din 
partea cealaltă a salonului. 

- Ce? replică Violet. Nu am mâncat micul dejun. 

Sydney făcu semn din cap înspre banii pe care tocmai 
i-i dăduse lui Claire. 

- Cumperi şi nişte banane și niște Cheerios de la ma- 
gazinul lui Fred? De obicei am câteva pentru Charlie în 
camera de odihnă, dar cred că Violet le-a mâncat ieri 
pe ultimele. Probabil că Claire îi aruncase lui Sydney o 
privire pe care o mai văzuse și înainte. Să nu te-aud! 

- N-am zis nimic, se apără Claire. 

Sydney opri uscătorul. Madison Elliott nu auzise ni- 
mic. Femeia își ridică privirea din revista pe care o citise 

şi îi zâmbi. Părul îi arăta uimitor. Sydney avea întotdeau. 
na lista de rezervări plină. Putea face lucruri magice cu 
părul. Când cineva se tundea la Sydney, avea întotdeau- 
na o zi perfectă... Cozile la benzinărie erau întotdeauna 
scurte, șefii ofereau măriri de salariu, iar copiii își pregă- 
teau singuri cina și mergeau devreme la culcare. Claire 
simți o undă de invidie. Sydney nu trebuia niciodată să 
muncească din greu pentru talentul ei. Mai mult se chi- 
nuise să-l nege pe când erau mai tinere. Pentru Sydney, 
Bay și verișoara lor bătrână, Evanelle, lucrurile păreau 
să le vină așa ușor. Dar Claire muncea fără odihnă. În- 
totdeauna făcuse așa, dar, în ultima vreme, lucrurile îi 
păruseră și mai grele. 

Claire tocmai adunase banii pentru celelalte angajate 
când Bay intră în salon. Pielea ei palidă strălucea, obrajii 
îi erau îmbujorați de parcă ar fi înghițit ceva strălucitor, 
care acum îi lucea dinspre interior înspre afară. Toate se 
opriră din ce făceau, conştiente că se întâmpla ceva. 

- Merg la serata dansantă de Halloween, anunţă Bay. 

Claire aproape că izbucni în râs văzând reacţia surorii 
ei. Lui Sydney îi căzuseră braţele pe lângă trup, ca şi 
cum s-ar fi predat. 

- Cred că glumeşti. 

- Nu, replică Bay, nu glumesc. 

- Ai știut de asta de săptămâni, iar acum te hotărăști 
să mergi? Nici măcar nu ai costumaţie! 

- Nu am nevoie de costumaţie. 

- Sigur că ai nevoie de o costumaţie! o certă Sydney. 
Fetelor, aveţi vreuna un costum de Halloween pe care 
l-ar putea împrumuta Bay în seara asta? 

- Eu am un costum de vampiriță sexy, anunţă Janey. 

- Nu. 

- Asistentă medicală sexy? continuă Janey. 

- Nu. 

- Sexy... 

- Nimic sexy, o întrerupse Sydney. Vai, Doamne, ăs- 
tai un dezastru. Vino aici! Poate îți pot face ceva la păr. 

Sydney îşi bătu cu palma scaunul pe care tocmai îl 
eliberase Madison Elliott, iar Bay păși spre ea, cu capul 
plecat, extrem de stânjenită. Evită privirea lui Claire 
când trecu pe lângă ea, iar aceasta îşi reprimă un zâm- 
bet. După ce Bay se așeză, Sydney îi azvârli şapca de 
baseball, iar părul negru și lung al fetei se undui în va- 
luri. Sydney îşi trecu degetele prin el, privindu-și fiica în 
oglindă. De jur împrejurul oglinzii din faţa scaunului 
lui Sydney erau înșirate fotografii cu Bay. Una de la șase 
ani în care stătea întinsă sub măr, una de la petrecerea 
zilei de naştere de la nouă ani, când Claire îi pregăti- 
se o prăjitură cu mure, alta de când avea doisprezece 
ani și stătea în stația de autobuz împreună cu Phineus 
Young, prima oară când Sydney îi lăsase singuri să aştep- 
te autobuzul. ar, acum, iato pe Bay în centrul oglinzii, 
la cincisprezece ani, pregătindu-se să meargă la prima ei 
serată dansantă. 

Sydney păru să simtă momentul în care Bay avea să 
comenteze ceva despre ochii cât cepele ai mamei ei, așa 
că își drese glasul și strigă la recepționera ei: 

- Violet, când vine doamna Chin, las-o să aștepte 
câteva minute, apoi spal-o tu pe cap în locul meu. 

- Dar cu prânzul cum rămâne? obiectă Violet. 

- Claire nici măcar n-a plecat să cumpere de mânca- 


re. O să ai timp. 

Bay se fâțâi în scaun. 

- Mamă, costumul e opţional. Nu e mare scofală. 

- Este prima ta serată dansantă. Este o mare scofa- 
la. N-o să te las să mergi fără costum. Are cineva niște 
haine din anii '80? îşi întrebă ea coafezele. Fac un tapaj 
extraordinar. 

În cele din urmă, Claire hotări să-i întindă lui Bay o 
mână de ajutor. 

- Bunica Mary avea niște rochii vechi pe care lear 
păstrat. Rochii de petrecere lungi și vaporoase din anii 
1920. Cred că e posibil să fi fost ale mamei ei. 

Sydney surâse ca și cum și-ar fi amintit ceva ce aproa- 
pe că uitase. 

- Obişnuiam să cred că tu eşti singura persoană din 
familie care dă petreceri în grădină, precum primele tale 
petreceri de chiciură, dar acum îmi amintesc că bunica 
Mary mi-a povestit odată despre picnicurile pe care le 
organiza în grădină. Obișnuia să invite oamenii şi să se 
îmbrace ca o nimfă de grădină. 

- Atunci asta voi fi, spuse Bay la repezeală, hotărâtă 
să pună capăt discuţiei. O să port una dintre rochiile 
bunicii Mary și o să fiu o nimfă de grădină. 

Claire şi Sydney schimbară câteva priviri. Era un pas 
mare pentru Sydney, să accepte asta despre fiica ei. Bay 
era o Waverley care voia să se îmbrace ca o Waverley, și 
nu în glumă ca atunci când erau ele mici, iar Sydney se 
îmbrăcase la un Halloween precum Claire și-și pusese o 
perucă lungă neagră care îi acoperea faţa și un șorț pe 
care scria SĂRUTĂ BUCĂTĂREASA, pentru că nimeni 
nu voise s-o sărute pe ciudata Claire. Dintre toate lucru- 
rile în care se putea costuma, Bay alesese să fie o Waver- 
ley. Asta era ea. Nici măcar nu era un costum adevărat. 
Sydney se dădu bătută, ademenită în cele din urmă de 
posibilităţile de a lucra cu părul lui Bay, care, ani de-a 
rândul, o lăsase doar să i-l tundă puţin. 

- Bine, acceptă Sydney, ridicând scaunul. Claire, 
cumperi niște flori de la Fred să i le pot pune în păr? 

- Mă întorc cât de repede pot. 

- Aşteaptă, îmi cumperi și nişte plăcintă, te rog! strigă 
Violet în timp ce Claire trecu pe lângă recepție și ieși 
din salon. 

Când Claire ieși, lumina portocalie a toamnei se re- 
vărsa pieziş, ca şi cum soarele amiezii căzuse la pământ 
undeva în depărtare, la linia orizontului. În momentul 

ăsta al anului, lumina se simţea diferit, precum un far a 
cărui lumină pălea încet. 

Era pe punctul de a coti la dreapta, spre cafenea și 
spre magazinul lui Fred, dar în stânga zări licărirea a 
ceva argintiu. Se întoarse și văzu două doamne stând 
de vorbă cu un bătrân în costum cenușiu, în fața maga- 
zinului de haine al lui Maxine. 

Era el. Bătrânul pe care îl văzuse de două ori în faţa 
casei ei. Porni în grabă spre ei, ocolind nişte elevi de 
liceu care se opriseră în mijlocul trotuarului să facă 
un selfie în grup, ca și cum simpla activitate a mersului 
pe trotuar trebuia imortalizată. Claire trecu pe lângă el 
pierzându-l o clipă din vedere pe bătrân. Când se uită 
din nou, dispăruse. 

Intrigată, Claire se apropie de doamnele pe care le 
cunoştea bine. Claire obișnuise să gătească pentru toa- 
te petrecerile de aniversare și de zile de naștere ale lui 
Patrice. Patrice era însoțită de sora ei, Tara, care venea 
adesea în vizită din Raleigh. Claire fusese colegă de 
școală cu Patrice. Sydney punea mare accent pe anii ei 
de liceu, pe cât de importanţi fuseseră pentru ea, do- 
rindu-și atât de tare ca anii ăștia să fie buni pentru Bay. 
Dar, sincer, Claire nu-și amintea prea multe despre pro- 
priile experienţe din liceu. Mergea, stătea în banca ei și 
aștepta ca după-amiezile să se întoarcă acasă să i se poată 
alătura bunicii ei în bucătărie. Ca majoritatea lucrurilor 
din viaţa lui Claire, era ceva ce considera neimportant 
prin comparaţie cu amintirile mai frumoase, pe care 
Sydney le numea istoria ei revizuită. 

- Claire, tocmai vorbeam despre tine, o informă 
Patrice. 

Femeia avea în jur de patruzeci de ani și se lupta cu 
asta. Avea părul lung, foarte blond și strălucitor. Injecţi- 
ile faciale o împiedicau să-și deschidă gura prea larg, așa 
că vorbea cu o ușoară expresie de peşte. Ochii albaștri 
erau foarte machiaţi cu un contur negru, ceea ce îi dădea 

un aspect nepotrivit pentru vârsta ei. Deși își închipuia 
că nimeni nu observă, întotdeauna avea pupilele un pic 
prea dilatate de la numeroasele medicamente antidepre- 
sive pe care le lua. 

- Cine era bărbatul acela? întrebă Claire încercând să 
nu pară prea insistentă, deoarece chiar nu era ceva cu 
adevărat important. Cel puţin, nu credea asta. 

- Care bărbat? se miră Patrice. 

- Era un bătrân care stătea aici în urmă cu câteva cli- 
pe, explică Claire. Avea părul argintiu și purta un cos- 
tum argintiu. 

- Nu a fost nimeni aici, o contrazise Tara. 

Tara era mai în vârstă decât Patrice, dar nu se lupta 
la fel de bine cu anii, în mare parte pentru că nu avea 
banii soțului lui Patrice. Femeia avea părul mai închis 
la culoare și purta tunici, care să-i ascundă burtica de 
femeie normală la vârsta a doua de sora ei care mergea 
zilnic la sală. 

- Era chiar aici, insistă Claire enervându-se. Chiar în 
locul în care mă aflu eu. 

- Îmi pare rău, Claire, spuse Patrice. Nu am văzut pe 
nimeni de genul ăsta. 

- Vorbeaţi cu el, continuă Claire încruntându:se. 

- Vorbeam, dar una cu cealaltă, zise Tara. Ce ziceam? 

- Nu-mi amintesc, replică Patrice. 

Tara râse. 

- Asta e amuzant. Nici eu nu-mi amintesc. 

-Am ieşit din magazin și ai venit tu spre noi. Am 
crezut că vorbeam despre tine, dar bănuiesc că nu e așa, 
ridică Patrice din umeri. 

Claire își luă rămas-bun și se îndepărtă lăsându-le pe 
Patrice şi pe Tara privind în gol ca şi cum cineva le-ar fi 
hipnotizat. Cineva care mirosea a fum. 


capitolul 6 


La Hanul de pe Pendland Street, Anne Ainsley stătea 
în faţa camerei cu numărul şase cu un set de aşternuturi 
curate în braţe. 

- Domnule Zahler? strigă ea în timp ce bătu. 

El nu răspunse, dar ea ştia că așa avea să fie. Îl văzuse 
plecând în centru după micul dejun. Femeia descuie 
uşa Și intră. 

n fiecare dintre cele trei căsnicii ale ei, Anne fusese 
luată prin surprindere de minciunile soţilor ei. Cu ade- 
várat dată pe spate de uimire. După ce cel de-al treilea 
soţ o înşelase şi îi golise contul de ultimii bănuţi pe care 
îi moștenise de la părinţii ei, își jurase că nu-și va mai 
permite să fie luată vreodată prin surprindere în felul 
ăsta. Bărbaţii minţeau. Acum accepta ideea asta. Nu se 
puteau abţine. Era o trăsătură a lor, pe care o negau, dar 
asta nu făcea decât să demonstreze că avea dreptate. 

Russell Zahler minţea în legătură cu ceva, iar ei 
chiar nu îi păsa. De fapt, simţea o oarecare satisfac- 
ție că Andrew era tras pe sfoară. Dar era curioasă 
și se plictisea. Andrew n-o lăsa să aibă un televizor în 
camera ei. În tot hanul blestemat nu găseai nici măcar 
un televizor. „Nu e ceva autentic pentru casă“, obișnu- 
ia Andrew să spună. Uneori ar fi vrut să-i zică: „Dar cu 

electricitatea cum rămâne, Andrew? Nici asta nu era 
original în casă“. Doamne, uneori semăna atât de tare 
cu tatăl lor. Așa că Anne trebuia să-și găsească proprii- 
le surse de distracţie. 

Mare parte din distracţia ei se rezuma la statul pe in- 
ternet pe calculatorul de la recepție, la spionarea oaspe- 
ţilor şi la cotrobăitul printre lucrurile lor atunci când 
le curăța camerele. Niciodată nu fura nimic. Andrew 

ar arunca- în stradă într-o milisecundă dacă ar face asta. 
Doar îi plăcea să vadă ce aduceau oamenii din casele 
lor, cum le miroseau parfumurile şi ce mărime purtau. 
Îi plăceau poveştile pe care le putea inventa despre ei. 

Anne fusese întotdeauna cam băgăreață şi ştia asta 
prea bine. Tatăl lui Anne şi al lui Andrew fusese spe- 
cialist în optometrie, iar mama lor îi administrase 
biroul. Dar, în timpul ei liber, mama lor mai vindea 
în secret şi lenjerie sexy, mai ales femeilor din familia 
Clark, cunoscute pentru talentele sexuale, datorită căro- 
ra întotdeauna se şi căsătoreau bine. Tatăl lor nu ştiuse 
niciodată de afacerea secretă a mamei lor, iar Andrew se 
speriase, după moartea acesteia, când descoperise cata- 
loagele și mărfurile mamei lor. 

Dar Anne știuse totul despre asta. Pe la vreo zece ani, 
după ce găsise cufărul încuiat din spatele debaralei ma- 
mei ei, descoperise și produsele. Căutase prin toată casa 
până ce găsise cheia ascunsă în bazinul de la toaletă. 

Părinţii lor muriseră după ce se pensionaseră, în pri- 
ma lor călătorie cu mașina. Strânseseră o avere şi avuse- 
seră de gând ca la bătrâneţe să trăiască pe picior mare. 
Cele câteva sute de mii pe care le lăsaseră în urmă o 
năuciseră pe Anne. Doar așa își putea explica faptul că 
îl lăsase pe Andrew să ia casa. Pe atunci, era măritată 
cu primul ei soț, iar Andrew încă mai locuia acasă. El 
întotdeauna fusese un bărbat pedant. Nu se simţea bine 
în preajma femeilor și nu avusese niciodată o întâlnire 
amoroasă, așa că Anne se gândise să fie mărinimoasă 
lăsându-l să aibă un loc în care să-și petreacă viaţa singu- 
ratică. Doi soţi mai târziu... şi două afaceri ratate, am- 
bele finanţate de ea... și Anne se trezise falită. De cinci 
ani încoace, locuia aici, în casa unde se născuse, pe care 

Andrew o transformase în han. 

În sinea ei, întotdeauna i se păruse o chestiune un 
pic sinistră, ca și cum ar fi creat un sanctuar unde oa- 
menii să le poată vizita părinții morți. Andrew îi oferise 

casă şi masă (cele două dormitoare minuscule ale lor se 
aflau acum la subsol) şi un salariu minim, pe care ea şi-l 
cheltuia pe bere, țigări şi reviste. Asta era acum viaţa ei 
și o accepta ca atare. Avea cincizeci și nouă de ani, atât 
de aproape de şaizeci, încât mai că le simţea gustul și nu 
mai avea nici o așteptare legată de fericirea ei. 

Închise uşa camerei lui Russell Zahler în urma ei. 
Oficial, asta se numea camera lui Andrew Ainsley, lu- 
cru menţionat şi pe o plachetă de pe ușă. Asta era fostul 
dormitor al lui Andrew de când erau ei mici. Era deco- 
rat în nuanţe închise de purpuriu și violaceu, pe care 
Andrew le numea culori regale. 

Numise fostul dormitor al lui Anne Camera Speran- 
telor și a Visurilor. Nu era sigură, dar ea credea că asta 
era o ironie. 

Așeză aşternuturile pe patul mare și se uită de jur 
împrejur. Russell Zahler lăsase căldura pornită și veioza 
din sticlă transparentă de lângă pat aprinsă, dar nu-și 
agățase nimic în dulap, iar în baia de alături nu exis- 
ta nici un produs de îngrijire. Nu se vedea decât va- 
liza lui mare din piele pe etajera pentru bagaje de la 
picioarele patului. Femeia se duse la ea și o deschise cu 
zgomot. Nu erau prea multe înăuntru: încă un costum 
gri şi o cămaşă albă, împăturite; o pereche jerpelită de 
pijama; halatul ăla ciudat de stăpân de conac pe care 
îl purtase în noaptea când intrase în bucătărie şi o spe- 
riase de moarte pe Anne care crezuse că era Andrew, 
care o prindea iarăși că fumează; şosete și chiloți, și o 
geantă neagră cu produse de toaletă în care se găseau un 
pieptene, un tub de pastă de dinţi, o periuță de dinți, 
un deodorant, un săpun, un aparat de ras şi o cutie 
cu aspirine. 

Asta era tot. 

Nu prea avea ce să afle din atâta lucru și se sim- 
tea un pic dezamăgită. Se încruntă, își strecură mâna 
până la fundul valizei şi bătu cu unghiile. Suna a gol. 

Găsi colțurile şi trase separatorul în sus, dezvăluind un 
spaţiu secret. 

Aha! fu cât pe-aici să-i scape cu voce tare, mulțumită 
ca de fiecare dată când descoperea ceva ce altcineva nu 
voia ca ea să găsească. Înăuntru se aflau un pachet vechi 
de cărți de tarot, un cristal alb mic pe un lănţişor ieftin 
şi o grămadă groasă de dosare vechi de birou prinse lao- 
laltă cu un elastic. 

Anne ridică dosarele şi scoase elasticul. Pe fieca- 
re existau etichete pe care erau scrise numele unor 
persoane, iar înăuntru erau articole tăiate din ziare, 
fotografii și copii ale unor documente oficiale, pre- 
cum acte de proprietate ale unor terenuri sau certi- 
ficate de căsătorie. Anne nu recunoscu nici unul 
dintre numele acelea până când ajunse la eticheta de 
pe unul dintre dosare pe care scria: „Lorelei Waver- 
ley“. Asta era mama lui Claire și a lui Sydney Wa- 
verley. Anne fusese cu doar câţiva ani mai tânără ca 
Lorelei. Aceasta fusese o femeie ciudată, ca tot restul 
familiei lor, dar și sălbatică, și tristă pe deasupra. Lo- 
relei părăsise orașul cu mulți ani în urmă şi murise 
pe undeva prin Tennessee, din câte auzise Anne. 
Oare de asta era Russell Zahler aşa de interesat de fa- 
milia Waverley? Din cauza lui Lorelei? O cunoscuse 
în trecut? Anne se uită în interiorul dosarului în care 
se aflau mai multe copii ale aceleiași fotografii vechi, 
făcute prin anii 1970, după cum se vedeau gulerele 
ascuţite şi culorile muștar și maronii ale hainelor. În 
fotografie era Lorelei Waverley pe la douăzeci de ani, 
împreună cu Russell pe la vârsta a doua și un alt cu- 
plu cu părul negru cu un bebeluș. Era într-unul dintre 
separeurile acelea care se găseau prin barurile vechi 
şi prin localurile în care se servea pizza. Anne cercetă și 
restul documentelor din dosar, care, destul de in- 
teresant, păreau să fie toate despre Claire Waverley, 
nu despre Lorelei; articole despre afacerea lui Claire 

şi formulare pentru taxe, la care voia să se uite mai cu 
atenţie, dar aproape că fu să moară de inimă când auzi 
un ciocănit la ușă. 

- Anne? o strigă fratele ei. Eşti acolo? 

- Da, răspunse ea cu calm. 

Era pe punctul de a pune dosarele înapoi când, 
brusc, observă câteva foi volante îngălbenite de ani, care 
se aflaseră în valiză, sub dosare. Ridică una dintre ele. 
Era un anunţ vechi al unui bâlci în care dădea specta- 
cole un magician și medium pe nume Marele Banditi. 
În partea din dreapta jos a foii volante era fotografia 
rotundă a unui bărbat care purta un turban mare cu 
o piatră în centru. Stătea cu mâinile în faţă de parcă 
urma să lanseze un fulger din vârfurile degetelor. Era 
Russell Zahler. 

Asta da poveste! 

- Anne! strigă iarăși fratele ei. 

- Vin, răspunse ea împachetând una dintre foi pe 
care o băgă în buzunar. Restul lucrurilor le așeză înapoi 
în valiză, exact cum fuseseră. Inchise valiza la loc cu zgo- 
mot, apoi merse la ușă. 

- Ce faci? o întrebă Andrew. 

- Schimb așternuturile, replică ea ridicând din umeri, 
cum fac în fiecare zi. 

Andrew îi arătă un semn atârnat de mânerul ușii. 

- E un semn de NU DERANJAŢI aici. Noi luăm lucru- 
rile astea foarte în serios. 

Anne ura când vorbea la plural despre el însuși. 

- A, probabil că nu l-am văzut. Intră din nou în came- 
ră și luă aşternuturile împachetate pe care le lăsase pe 
pat. Îmi pare rău, adăugă ea ieșind. 

- Să nu se mai întâmple. Andrew privi de jur împre- 
jurul camerei, apoi închise ușa cu putere în urma lui. 


Câteva ore mai târziu, Claire, Sydney şi Bay căutau în 
casa Waverley una dintre rochiile bunicii Mary pe care 

Bay s-o îmbrace la serata dansantă de Halloween. Lui 
Bay i se părea că era ca și cum ar fi căutat acul în carul 
cu fân. Casa Waverley era ticsită cu lucruri. Singurul 
loc ceva mai ordonat era bucătăria comercială, în care 
obiectele erau aranjate logic, pentru că acela era locul 
în care Claire îşi petrecea tot timpul. În ceea ce privește 
restul casei, Claire părea să fi păstrat tot ce îi aparținuse 
odinioară bunicii ei. Când se mutase Tyler, își adusese 
și el toate lucrurile lui, inclusiv tot ce folosea la pictură, 
care ocupau cam toată camera de oaspeţi. 

În sinea ei, Bay spera că nu aveau să găsească O ro- 
chie şi că aşa avea să-și poată scoate margaretele și frun- 
zele alea verzi ridicole din părul îngrozitor de ondulat, 
să meargă ca ea însăși. Nu voia decât să se asigure că 
Josh avea s-o vadă, să observe că îl ignoră și că nu face 
vreo scenă şi apoi să plece. A zis că nu avea să vină, dar 
urma să-i arate ea. Josh nu ştia deloc cine era ea sau ce 
va face sau nu va face. Nici măcar nu vorbise vreodată 
cu ea. 

Tocmai se întorseseră din pod când se întâlniră cu 
Tyler și cu Mariah, care veniseră să-și petreacă acasă 
restul zilei. 

- Ce faceţi? întrebă Mariah veselă, cu o curiozitate 
bruscă. Încă mai era îmbrăcată în echipamentul pen- 
tru gimnastică şi avea părul prins într-un coc ciufulit pe 
care, în mod evident, încercase să i-l facă tatăl ei. Vă ju- 
caţi? Bay, de ce ai flori în păr? Eşti așa drăguță, ca noua 
mea cea mai bună prietenă. 

Bay îşi îmbrăţișă verișoara care mirosea a alune. 

- Mulţumesc, pitico. 

- Bună, iubire, salută Claire, simțindu-se oarecum vi- 
novată, de parcă ar fi fost prinsă că nu muncea. Cum a 
fost la gimnastică? 

-A fost bine. Ce faceţi? întrebă iarăși Mariah. 

- Căutăm rochii vechi pe care să le poarte Bay la o 
serată de Halloween, rochii care au fost odinioară ale 
bunicii mele, îi explică Claire. 

Mariah se strâmbă pentru o clipă, gânditoare, şi 
apoi rosti: 

- Aţi căutat în dulapul din camera de oaspeţi? 

- Nu încă. E o idee bună. 

Mariah se întoarse și intră alergând în camera de oas- 
peţi, unde imediat începură să se audă scârțâind arcuri- 
le patului când copila începu să sară pe el. 

Claire se întoarse spre Tyler. 

- Când ai timp, astupi, te rog, gurile de aerisire din 
pod? Am simţit intrând aer rece când am fost acolo. 

- Tu ai simți aer rece și dacă ai sta la soare, o tachină 
Tyler. 

- Tu şi Mariah v-aţi distrat azi? surâse Claire. 

- Am fost la gimnastică, apoi la birou. A fost cea mai 
lungă zi pe care a avut-o vreodată cineva, din toate tim- 
purile. Serios, eu câștig. Tyler își frecă obosit barba te- 
poasă de pe obraji. 

- Îmi pare rău. Nu uita să mănânci. Am cumpărat 
niște pui la rotisor de la Fred azi. Claire se aplecă în față 
şi adăugă șoptit: A fost și Em la gimnastică? 

Tyler clătină din cap, aparent la fel de uluit ca şi 
Claire de această nouă cea mai bună prietenă. 

- Se pare că Em nu face nici gimnastică, nici balet. 

- Stai, zise Claire trăgându-se în spate. Vrei să spui că 
încă n-ai cunoscut-o? 

- Vă puteți juca de-a cuplul de bătrâni mai târziu, îi 
întrerupse Sydney. Serata e peste două ore! 

- De parcă tu şi tata nu vă purtați așa tot timpul, râse 
Bay cu zgomot. 

- Simt că am intrat în competiție cu bătrânul Henry. 
Vino aici, zise Tyler apucând-o pe Claire, aplecând-o pe 
spate peste brațul lui și sărutând-o. 

- Vă rog, îi certă Bay. Nu în faţa copiilor, adăugă. 

Apoi se întoarse şi intră în camera de oaspeţi, dând 
ochii peste cap ca să sporească dramatismul. Dintre toa- 
te serile, în seara asta chiar nu voia să vadă cât de bine 
funcţiona dragostea atunci când doi oameni simțeau la 
fel unul pentru celălalt. 

În curând, Claire şi Sydney veniră după ea. Deba- 
raua din camera de oaspeţi era aşa de mică încât doar 
o singură persoană se putea strecura înăuntru, așa că 
Claire intră şi începu să scoată cutii. Sydney și Bay 
le deschiseră în vreme ce Mariah sărea în pat, fericită să 
stea cu ele. Găsiră cearşafuri vechi, o cutie cu genţi an- 
tice din piele crăpată, lumânări care se înmuiaseră și se 
topiseră una peste cealaltă și un pat de pisică. Dar nici 
o rochie. 

- Mai e doar o cutie aici, anunţă Claire din fundul 
debaralei. Ín asta trebuie să fie. Altfel, nu ştiu unde ar 
mai putea să fie. 

-E în regulă, spuse Bay, întinzându-se să se scarpi- 
ne în cap, unde simţea că o strânge ceva şi o mănâncă. 
Chiar nu vreau să mă costumez. 

-Să nu îndrăznești să atingi părul ăla, o avertiză 
mama ei, ceea ce o făcu pe Bay să lase mâna jos. 

- S-a înţepenit într-un colţ. Stai, aproape am scos-o! 
Claire eliberă cutia, dar se lovi la cap de raftul de jos 
când se ridică şi deranjă lucrurile de pe raft. Atunci, 
căzu o cutie veche de pantofi, iar pe toată podeaua dor- 
mitorului se împrăștiară fotografii vechi. Bay începu să 
se ghemuiască în debara ca s-o ajute pe Claire. 

- Eşti bine? 

- Oprește-te! ţipă Sydney. O să-ţi deranjezi părul! 

De exasperare, Bay își aruncă mâinile în aer. 

- Cred că ai folosit treisprezece tuburi de fixativ pe 
mine. Zece ani n-o să mi se miște părul! 

Claire ieşi din debara cu cutia de carton într-o mână, 
în vreme ce cu cealaltă își freca creștetul. Când observă 

fotografiile de pe podea, lăsă imediat cutia jos şi înge- 
nunche, rămânând cu gura căscată, 

- Astea sunt poze cu bunica Mary! Uitasem de ele. 

Sydney îngenunche lângă Claire s-o ajute să adune 
pozele, însă se opri să studieze una dintre ele. 

- Hei, Claire, uită-te la asta! Aici probabil că e picni- 
cul de basm despre care mi-a povestit bunica Mary. 

Claire se aplecă să se uite. 

- Probabil. Bunica Mary ţi-a povestit ție mai multe 
decât mie despre momentul ăla din viaţa ei. 

Claire şi Sydney stăteau una lângă alta acum, o ima- 
gine pe care Bay o avea întotdeauna în minte când se 
gândea la ele, la cât de apropiate erau, ca și cum fiecare 
știa ce se ascunde în buzunarele celeilalte. 

- De ce ţi-a povestit ție bunica Mary mai multe decât 
lui Claire? întrebă Bay curioasă. 

Claire privi în sus spre ea și îi răspunse: 

- Pentru că mama ta era drăguță și populară, la fel ca 
și bunica Mary în tinerețe. 

Bay își simţi lumea clătinându-se un pic, ca atunci 
când crezi că eşti pe ultima treaptă a unei scări, dar des- 
coperi că mai e încă una. 

- Tu ai fost populară? își întrebă Bay mama. 

Asta o făcu pe Sydney să râdă. 

- Pari aşa mirată. 

- Dar ești o Waverley. 

- N-are nici o treabă una cu alta, o contrazise Sydney, 
în timp ce se uita la fotografie. Bunica Mary a avut o 
mulțime de pretendenți în tinereţe, înainte să se căsăto- 
rească, înainte să îmbătrânească şi să devină... ciudată. 

- Agorafobă, o corectă Claire aranjând restul fotogra- 
fiilor în cutia de pantofi, târându-se apoi spre ultima 
cutie pe care o luase din debara. De îndată ce îndepărtă 
capacul, râse uluită. 

- Găsim toate lucrurile bunicii Mary mai puţin ro- 
chiile ei. Uite, încă unul dintre jurnalele ei culinare. 

A ascuns chestiile astea prin toată casa. Odată, am găsit 
unul într-o saltea. 

Claire scoase la iveală un caiet negru, mic şi subțire, 
pe coperta căruia scria „Jurnalul culinar Waverley“, la 
fel ca pe toate jurnalele ei. Dedesubt, mai scria însă și 
cuvântul „Karl“. 

- Câte jurnale ai găsit până acum? vru să ştie Sydney. 

- Peste o sută. 

Claire deschise jurnalul și-și arcui sprâncenele de 
uimire. 

- Ce este? 

- Uită-te la asta, o rugă Claire. A înnegrit fiecare pa- 
gină. Pe fiecare pagină, toate rândurile scrise de bunica 
Mary au fost tăiate cu linii negre groase orizontale ce 
ascund scrisul original. 

Sydney clătină din cap. 

-A fost o bătrână haioasă. Întotdeauna mâzgălea în 
jurnalele alea. Era aproape nebună cu ele. 

-A făcut tot ce a putut mai bine, obiectă Claire frun- 
zărind jurnalul. În ultima vreme, m-am gândit mult la 
ea. Nu cred că i-a fost uşor să ne crească. 

- Întotdeauna ascunzi faptul că, atunci când ne-a 
adus aici, mama a mai stat aproape șase ani până când a 
plecat din nou, sublinie Sydney. 

- Dar tot bunica Mary a avut grijă de noi. 

- Cât a fost aici, mama a avut grijă de noi. Evanelle a 
zis că bunicii i-a luat aproape un an până să se obișnu- 
iască din nou cu prezenţa oamenilor în casă. Abia dacă 
vorbea cu vreuna dintre noi. Sydney își flutură expeditiv 
mâna spre Claire ca şi cum asta era o ceartă obişnuită. 
Dar tu niciodată nu-ţi aminteşti părţile astea. 

- Ei bine, rosti Claire după un moment de gândire, 
după plecarea mamei, bunica Mary a avut grijă de noi. 

- Claire, după plecarea ei, tu ai avut grijă de noi. 

-Nu, o contrazise Claire, a făcut-o bunica Mary. 
Ne-a comandat mâncare, haine și pantofi şi ne-a spălat 
aşternuturile. 

- Tu ai făcut toate astea. Aveai doisprezece ani când 
ne-a părăsit mama. Îmi amintesc că mă enervau așa de 
tare lucrurile pe care mi le alegeai să le port. Mare parte 
din școala primară, m-ai îmbrăcat în rochii gri şi pulove- 
re negre, ca pe o bătrână. 

-Nu-i adevărat. Stai aşa, continuă Claire după un 
moment de pauză. Aşa am făcut, nu? 

Sydney clătină din cap râzând zgomotos. 

- Tu și istoria ta revizuită. 

In vreme ce Bay le privi ciondănindu-se, începu 
săși dea seama câte nu știa despre surorile Waver- 
ley, despre trecutul şi despre vieţile lor de dinainte ca 
Bay să le cunoască aşa de unite ca acum. Ştia, întot- 
deauna ştiuse asta, cât de protectoare erau amândouă 
cu ea, așa că niciodată nu-i oferiseră prea multe infor- 
maţii. Pe de altă parte, Bay nu le mai întrebase nicioda- 
tă, dar acum simţea că întrebările o copleşeau. Cine era 
Mary cu adevărat? De ce în tinereţe fusese într-un fel, iar 
la bătrâneţe altfel? De ce creștea fiicele fiicei ei? De ce 
plecase Lorelei? 

Claire lăsă jurnalul deoparte, fără prea mare tragere 
de inimă, şi se uită din nou în cutie. Scoase câteva stra- 
turi de şerveţele îngălbenite, apoi exclamă: 

- Victorie! Uite o rochie. Scoase ceva atât de subțire 
și de delicat, încât părea făcut din pergament. Claire o 
duse la nas. Chiar şi miroase a săpunul ei. 

Sydney puse deoparte fotografia cu petrecerea de 
basm și luă rochia. i 

- Săpunul ei cenușiu cu miros de fum. Il iubeam. 
Sydney se ridică şi puse rochia pe lângă Bay. Da, perfec- 
tă pentru o nimfă de grădină. 

Bay privi în jos la rochia subţire şi-şi trecu degetele 
dea lungul ei. Chiar era perfectă. Era de culoarea oului 


100 Sarah Addison Allen 


de rață cu straturi de ţesături bej care formau un volan 
fluid la gât. Pe laterale, erau cusute paiete vechi în formă 
de flori, iar mai jos de şolduri avea un brâu de mătase. 

-E aceeaşi pe care o poartă ea aici, anunţă Sydney 
aplecându-se să ridice fotografia cu picnicul de basm. 

Masa de picnic din imagine era construită dintr-o ușă 
veche așezată pe o capră de tăiat lemne, iar scaunele 
erau din bușteni de copaci bătrâni sau poate din bu- 
turugi groase de pus pe foc, acoperite de pături pătra- 
te. Acolo erau așezați șase bărbaţi care nu se uitau la 
aparatul de fotografiat, ci la femeia frumoasă cu părul 
negru, lung aproape până la talie, care stătea în capul 
mesei. Aceasta zâmbea cu brațele deschise de parcă 
întâmpina lumea întreagă. Mărul din fundal, abia vi- 
zibil, întindea doar o creangă spre ea, ca şi cum şi-ar 
fi dorit să apară în fotografie cu ea. Părea chiar un pic 
îndrăgostit de ea. 

- În regulă, ajunge cu amintirile, vorbi Sydney, îm- 
pingând-o pe Bay pe hol, spre baie. Grăbeşte-te și îmbra- 
că-te imediat! 


Când Bay și Phin intrară în sala de sport împreună, 
Bay fu cât pe-aici să-l ia pe Phin de mână, atât de agitată 
era. Dar era imposibil să ajungi la mâna lui. Din cap 
până-n picioare, era acoperit de un cearşaf alb cu boboci 
mici de trandafir. În el, fuseseră date două găuri groso- 
lane pentru ochi. 

- Nu pot să cred că ţi-ai pus un cearşaf, zise ea. 

- Când ai venit la mine la ușă costumată, a trebuit 
să gândesc rapid, se justifică el cu glasul înăbușit. O să 
mă omoare mama că i-am găurit cea mai bună lenjerie 
de pat. 

- De ce n-ai folosit cearșaful tău? 

- Nu era curat, mormăi el după o clipă de ezitare. 

Băieţii. 

- Așa, şi ce facem aici? întrebă Phin. 

- Chiar nu ştiu. N-am mai fost niciodată la o serată 
dansantă. 

-Tu ai ajutat cu decoraţiunile. 

- Dar asta nu mi-a oferit informaţii despre dinamica 
socială a evenimentului. 

-Arată grozav, o felicită Phin rotindu-și capul ca şi 
cum ar fi încercat să vadă prin găurile de la ochi. Din ce 
pot să văd eu. 

- Scoate-ţi chestia aia! 

-In nici un caz, obiectă el îndepărtându-se de ea 
când Bay încercă să-i tragă cearșaful. Nu ştie nimeni 
că sunt eu. Sunt deghizat. 

Bay privi în jur. Locul chiar arăta grozav. Globul lu- 
minos, acoperit de pe tavan împrăștia pe pereţii sălii de 
sport umbre care semănau cu niște copaci uscați. Într-un 
colț, pe un ecran alb, se derulau imagini din filmele de 
groază clasice. Riva îl adusese pe tatăl lui Maisy Mosey, 
care era fotograf profesionist, să le facă poze copiilor în 
fața posterelor de film în timp ce se prefăceau că sunt 
urmăriţi de Picătură! sau de păsările lui Hitchcock. 

Din păcate, se părea că, fără să informeze comisia de 
decorare, nişte părinţi avuseseră ideea genială de a adu- 
ce nişte baloturi de paie pe care să se așeze lumea și nişte 
sperietori mici drăguțe rămase de la petrecerea copiilor 
de grădiniță. Sala de sport sfârşise prin a arăta ca un 
ring pătrat de dans îngrozitor, îngrozitor de urât. 

Fuseseră invitate toate liceele din district, iar Bay 
îi putea vedea pe jucătorii de fotbal ai Colegiului Ha- 
milton distrându-se pe seama sperietorilor, prefăcân- 
du-se că le era frică de ele. Prezenţa Colegiului Hamilton 
aici însemna probleme. Toată lumea știa, poate mai 
puţin directorii care puseseră toată treaba asta la cale. 


! Picătura (1958, denumire originală The Blob) este un film SE/hor- 
ror american care prezintă o ființă extraterestră care are forma 
unei amibe şi care terorizează o comunitate mică din Phoenixville, 
Pennsylvania (n.tr.) 

Echipa de fotbal a Colegiului Bascom nu ajunsese în 
play-off-ul districtual, dar cei din Colegiul Hamilton 
reușiseră. Cele două echipe, Colegiul Hamilton, școa- 
la rurală cu echipe sportive bune, și Colegiul Bascom, 
școala urbană cu un număr disproporționat de elevi 
provenind din familii bogate, erau rivale vechi. 

Cele două echipe se măsurau una pe cealaltă din 
colțurile opuse ale sălii de sport. Toţi jucătorii de fot- 
bal de pe ambele părţi erau îmbrăcaţi în zombi, aveau 
fețele pictate cu alb, pete de sânge fals pe tricouri şi pie- 
le falsă jupuindu-li-se de pe braţe. Nu îi puteai deosebi 
decât după culoarea uniformelor și după numerele de 
pe spate. 

Josh avea numărul opt, iar Bay îl zări imediat. Îşi fä- 
cuse ţepi în părul blond și-și turnase niște sânge fals în 
cap astfel încât să i se scurgă în jos pe față și pe tricou. 
Avea gura pictată cu dinți în plus, astfel încât să pară 
monstruos de mare. Unii dintre prietenii lui aveau len- 
tile roşii de contact. Unul dintre ei își ascunsese un braţ 
în tricou astfel încât să pară că-i fusese sfâșiat. 

- Hai să luăm ceva de băut, îi propuse Bay lui Phin în 
clipa în care-l văzu pe Josh. 

Bay se simţea ciudat ca şi cum ceva în ea s-ar fi schim- 
bat, dar se gândi că asta era o prostie pentru că nu se 
schimbase decât la exterior. Totul se datora rochiei ăste- 
ia magice, dar și dibăciei mamei ei la aranjatul părului. 
Părul o făcea să se simtă drăguță şi să devină vulnerabilă 
în fața speranţei că Josh avea să se uite la ea și să o vadă 
într-o cu totul altă lumină, făcându-l să vină la ea în 
faţa tuturor și să-i spună că nu-și dăduse seama cât de 
frumoasă era, că acum tot ce îi scrisese pe bilet începea 
să capete sens. 

Ea și Phin merseră la masa cu răcoritoare, în vreme 
ce în boxele DJ-ului răsuna „Thriller“. 

- Grozav bufet, rosti Phin în timp ce încerca să apuce 
O prăjitură prin cearșaf. 

- Pentru numele lui Dumnezeu, scoateţi mâna. 

-Sub nici o formă. Nu vreau să ştie nimeni că 
sunt eu. 

- Te-ar recunoaşte după mâini? 

-E posibil, replică el apucând o prăjitură cu mâna 
acoperită de cearșaf, ca o păpușă. O ridică spre faţă ui- 
tând că nu are şi gaură pentru gură. 

Bay clătină din cap şişi feri privirea. 

- Prăjiturile sunt foarte bune, zise Phin după câteva 
secunde, ea abia înțelegând ce zicea. 

Bay se întoarse și îi văzu gura mestecând pe sub cear- 
şaf. În mod evident, își asumase riscul să-i vadă cineva 
mâinile unice și înșfăcase cel puţin jumătate din prăji- 
turile de pe un platou. 

- Riva a avut ideea cu toate astea, îl informă Bay. 

Şi chiar era foarte frumos organizat. Recipientele 
pentru băuturi arătau verosimil de dezgustător, cu un 
ochi de plastic plutind într-unul şi cu un creier uriaş de 
plastic plutind în celălalt. Produsele de patiserie în for- 
mă de degete chiar semănau cu niște degete adevărate, 
iar prăjiturile în formă de fantomă erau ingenioase - 
biscuiţi cu cremă înmuiaţi în ciocolată albă cu ochi din 
fulgi de ciocolată. Mai era și un platou cu șobolani 
din lemn dulce negru, hotdogi în aluat ca să arate ca 
nişte mumii și un bol cu mentosane albe pătrate etiche- 
tate simplu „Dinţi“. Dar iarăși, niște părinţi avuseseră 
geniala idee de a folosi niște fețe de masă roșii cu pătră- 
tele şi nişte şerveţele pe care scria: „Un Halloween cu 
bine!“ Asta probabil că era cea mai ciudată petrecere 
cu dans din toate timpurile. 

Cei din Colegiul Hamilton se amuzau copios. 

- Unde e Riva? întrebă Phin. 

Bay aruncă o privire de jur împrejur şi-o descoperi 
pe Riva lângă pupitrul DJ-ului. Purta un costum gigant 
de albină, precum fata-albină din videoclipul ăla al for- 
mației Blind Melon de la începutul anilor '90. Toate 

costumele prietenelor ei erau inspirate din videoclipuri 
retro reprezentative. Dakota purta un sutien conic ca al 
Madonnei, Trinity avea un costum bărbătesc ca al lui 
Annie Lennox, iar Louise purta o pălărie ca a lui Jami- 
roquai. Bay trebuia să recunoască faptul că aveau niște 
costume deștepte, mult mai bune decât toate costumele 
alea de zombi ale fotbaliștilor. 

- E împreună cu grupul ei, acolo. 

-Care-i planul tău? întrebă Phin, continuând să-și 
mănânce prăjiturile pe sub cearșaf, ca un copilaș care-și 
strecoară dulciuri în pat noaptea. 

- Nu am nici un plan, răspunse Bay. 

- Dacă asta are legătură cu pariul, trebuie să îi faci să 
te vadă. Șşșt, taci, adăupă Phin brusc. 

-Să tac? De ce? Întotdeauna eşti aşa nebun sau în 
stația de autobuz ești prea adormit și n-am observat 
eu încă? 

- Riva vine încoace, șopti Phin. Nu-i spune să sunt eu. 

- De ce i-aș spune că ești tu? 

- Bay, tu ești? rosti Riva apropiindu-se. Ce costum 
grozav! Rochia pare ca din Marele Gatsby! lar părul 
tău! Doamne! Probabil că ţi l-a aranjat mama ta. Poate 
obţii premiul. 

- Super, îngăimă Bay fără să aibă nici cea mai vagă 
idee despre ce premiu vorbea. 

- Ce ești? întrebă Riva. 

-O Waverley, răspunse Bay. 

- Nu, vreau să spun, ce reprezintă costumul tău? 

- Sunt străbunica mea, Mary Waverley. Ea obișnuia 
să dea petreceri în grădina Waverley îmbrăcată în nimfă 
de grădină. 

- Drăguţ. 

- Fata-albină a celor de la Blind Melon? întrebă Bay 
făcând semn spre antenele Rive: 

Riva se strâmbă. 

-N-a fost prima mea alegere. Ne-am întâlnit toate şi 
am ales o temă, apoi am ales pe rând ce costum vrem de 
pe listă. Mie mi-a venit rândul să aleg ultima, de unde 
şi costumul de albină. Mă simt ca o Mavis. 

Era prima oară când Riva îi vorbea așa de mult, iar 
Bay nu era sigură ce trebuia să facă. 

- Mavis? îngăimă în cele din urmă. 

-Nu ştii, ca în Doamne, ești acolo? Sunt eu, Margaret.! 

Fetele din carte formaseră un club secret și-și alese- 
seră nume secrete. Toate celelalte fete primiseră nume 
precum Alexandra şi Veronica, dar Margaret se pricop- 
sise cu numele Mavis. 

Riva își mută privirea la Phin, care stătea lângă ele, și 
se încruntă. Stătea un pic prea aproape, de parcă şi-ar fi 
închipuit că era invizibil. 

- Ei bine, ne vedem mai târziu. 

- Pa. 

- Foarte bine lucrat, spuse Phin revenindu-și din sta- 
rea de invizibilitate. Ai avut o discuţie adevărată cu Riva 
Alexander. Merge acolo să le povestească şi lor. 

- Nu-mi pasă. 4 

-Ce mincinoasă ești! Îţi place să crezi că nu-ţi pasă, 
dar nu-i aşa. Este o chestie care se cheamă compromis. 
Cu unii oameni poți fi tu însăţi, cu alții trebuie să fii 
un pic mai puţin ciudată. Şi ghici ce? Genul ăsta de oa- 
meni se află peste tot. N-ai cum să-i eviți. Lumea nu este 
doar a ta. Toţi oamenii trebuie să trăiască în ea. Phin 
începu să se dea încet în spate, ca și cum ea n-ar fi ob- 
servat că el se mișcă. Acum, te rog să mă ierți, am să mă 
comport ca o fantomă și am să dau târcoale. 

Pe toată durata orei următoare, Bay avea să-l vadă pe 
fantomaticul Phin bântuind pe lângă mai multe grupuri 


! Are You There God, It's Me, Margaret? - carte pentru adolescenți, 
scrisă de Judy Blume și publicată în 1970, despre o fată în clasa a 
șasea care, din cauza mariajului plurireligios al părinților ei, a crescut 


fără afiliere religioasă. Romanul explorează drumul ei în căutarea 
unei singure religii. 

de elevi, ascultându-le conversațiile. Cel mai mult, zăbo- 
vea pe lângă Riva, iar, când ea începea să devină suspi- 
cioasă, se muta. În mod ridicol, părea să se bucure de 
anonimitatea lui. 

Bay rămăsese o vreme pe lângă masa cu răcoritoare, 
iar unii dintre elevi vorbiseră cu ea, făcându-i compli- 
mente legate de păr și de rochie. 

Un băiat din Colegiul Hamilton costumat în ninja 
o invitase la dans, dar îl refuzase. Restul timpului și-l 
petrecuse cu fetele ciudate în tribune, privindu-l pe 
Josh. Phin avusese dreptate că se ducea vorba despre 
ea. Riva mersese imediat și le povestise prietenelor ei 
că Bay era aici. Dar, în seara aia, nu doar prezenţa lui 
Bay era demnă de pomenit. Riley Asher fusese trimisă 
acasă pentru că purtase un body de culoarea pielii și o 
perucă cu păr lung, pretinzând că era Lady Godiva. Se 
zvonea că cineva adusese o sticlă de votcă, iar unii din- 
tre fotbaliştii Colegiului Hamilton le spuneau lucruri 
vulgare majoretelor. Cu atâtea bârfe care circulau, era 
greu să ţii socoteala ce veste se răspândea unde, dar 
Bay ştiu exact momentul în care Josh află de ea. Îl pri- 
vise cu atenţie, așteptând. 

Cineva din echipa lui îl lovise cu pumnul în braţ şi îi 
spusese ceva râzând. Josh clătină din cap. Coechipierul 
privise spre tribune și îi făcuse semn spre Bay. Acela 
fusese momentul în care li se intersectară privirile. Ea 
nu-și feri privirea, deși își simţi inima bătându-i cu aşa 
putere în piept, încât îi făcu părţile diafane ale rochiei 
să-i fluture. Josh părea uluit. Îi studie părul şi rochia, iar 
buzele i se depărtară ușor. 

Ăsta era momentul, se gândi ea ridicându-se. Fetele 
ciudate din jurul ei o priviră, apoi se uitară la Josh și, 
pentru o clipă, Bay le simţi speranţa, de parcă ar fi fost 
contagioasă, de parcă făcea asta pentru ele toate. 

Încet, se aşeză din nou, iar fetele ciudate îşi feriră pri- 
virea, dezamăgite. 

Ei bine, asta a fost, se gândi ea, simţindu-şi umerii 
relaxându-se puţin. Josh o observase. Asta era tot ce își 
dorise. Ei, nu chiar tot ce își dorise, dar reuşise să obţină 
ceea ce venise aici să facă. 

Terminase. 

Acum, mai trebuia doar să aştepte ca Phin să termine 
de bântuit și să tragă cu urechea la toată lumea. Atunci, 
avea să meargă acasă şi, în sfârșit, avea să încerce să înce- 
teze să-l mai iubească așa de tare pe Josh Matteson. 


capitolul 7 


La un moment dat în ora următoare, Bay deveni con- 
ştientă că Josh părăsise sala de sport. Nu se mai uitase 
deloc direct la el, dar ştiuse tot timpul unde se aflase, 
după dâra subţire de fum pe care o lăsa în urma lui. 
Până acum. Stătea în tribune, singură acum, pentru că 
fetele ciudate se hotărâseră să fie și mai ciudate și să 
danseze în grup pe niște melodii lente în mijlocul sălii 
de sport. Bay se afla aproape de uşă, suficient de aproa- 
pe încât să audă cuvântul „bătaie“ şoptit în timp ce câți- 
wa copii se strecurau afară. 

Brusc, o copleși un sentiment de neliniște în legătură 
fcu locul unde ar fi putut să dispară Josh. 

n liceu, există o frăție secretă despre care majorita- 
tea copiilor află abia mai târziu, iar atunci totul capătă 
brusc înțeles când își amintesc de săptămâna în care 
toate fetele populare veniseră nefardate sau toți băieţii 
populari își vopsiseră blugii în roz. Era săptămâna în 
care se depuneau jurămintele, în care erau acceptați la 
un nivel superior. Caracterul exclusivist îi făcea să se 
simtă importanţi și stăpâni pe situaţie, iar adunările lor 
erau în mare parte inofensive. Dar, uneori, se drogau 
sau se băteau. 

Bay nu-l putea găsi pe Phin - erau prea multe fanto- 
me la serata dansantă, băieți care aveau să se întoarcă 
acasă cu cearșafurile distruse la nişte mame furioase - 
așa că se strecură și ea afară împreună cu ceilalți, mer- 
gând în parcarea liceului, în care aproape că nu mai era 
nici o maşină. 

Fotbaliştii Colegiului Hamilton erau aici cu toții. Bay 
își făcu loc prin mulțime și observă că vedeta îngâmfată 
a echipei de fotbal a Colegiului Hamilton era la pământ 

cu unul dintre jucătorii de la Bascom. Îi luă doar o clipă 
să-şi dea seama că recunoaște numărul opt de pe spatele 
tricoului. Josh. 

Bay zări costumul de albină al Rivei şişi făcu loc 
spre ea. 

- Ce s-a întâmplat? strigă ea să se facă auzită dincolo 
de hărmălaie. 

Antenele Rivei tremurau. 

-Ala e Cobie din Colegiul Hamilton, răspunse ea 
țipând. El şi Steve s-au încăierat, iar Josh a intervenit să-i 
despartă, apoi Josh a început să-l lovească pe Cobie fără 

motiv! L-a prins cu garda jos, dar nu pentru mult timp, 
iar acum nu-l ajută nimeni! 

Bay simţi că nu mai poate respira. Josh era rapid Şi 
zvelt, dar Cobie era mult mai înalt şi mai greu. Încerca 
să-l țintuiască pe Josh de asfaltul dur, cărându-i, între 
timp, pumni de o parte şi de alta a trupului. 

Dacă nimeni altcineva nu mai avea să-l ajute, atunci 
urma s-o facă ea. Trebuia să facă ceva. Doar nu aveau să 
lovească o fată, nu? Aveau să se despartă de îndată ce 
urma să meargă la ei. Nu? 

Asta era prima bătaie la care asista pe viu. Încăierarea 
avea ceva primitiv care încărca atmosfera cu o energie. 
Ea fu prinsă în ea și se temea, pentru Josh și pentru ea 
însăși, pentru că întotdeauna se văzuse drept o persoa- 
nă care avea să sară în ajutor, care nu era precum toţi 
ceilalți. Dar poate că Phin avea dreptate. Poate că trăia 
într-o lume care exista numai în mintea ei. Poate că, în 
lumea reală, poate că înlăuntrul sufletului ei, era la fel 
ca toți ceilalți. 

Brusc, ceva trecu fulgerător pe lângă ea ca o rafală de 
vânt, fluturându-i părul şi poalele rochiei. Se întâmpla- 
se așa de repede. In câteva secunde, Cobie fu azvârlit 
în aer cu o forță care îl aruncă pe spate, cu picioarele 
depărtate. Rămăsese fără răsuflare, iar în privirea lui se 

itea ceea ce simțeau cu toţii. Ce Dumnezeu era asta? 

Mulțimea începu să vuiască, iar elevii se întoarseră şi 
îi văzură pe profesori și pe părinți făcându-și apariția 
pe ușa din spate a sălii de sport, cu feţele iluminate de 
luminile de siguranţă din jur. 

Lumea începu să se împrăștie. Coechipierii de la Co- 
legiul Hamilton ai lui Cobie îl traseră uluiți şi-l târâră 
departe, în timp ce el continua să întrebe: „Ce dracu' 
s-a întâmplat?“ 

În haosul iscat, Bay fu prinsă la înghesuială, dar se 
luptă împotriva curentului și încercă să-l găsească pe 
Josh. Când, în cele din urmă, îl văzu, băiatul stătea încă 
în patru labe şi încerca să se ridice. Într-o clipită, Bay 
alergă la el și-l ajută să stea în picioare. Toţi ceilalți fu- 
geau ca o turmă spre bariera de siguranţă de la intra- 
rea în parcare, încercând să ajungă în partea din față a 
clădirii. Problema era că avea foarte ușor să le poată fi 
tăiată calea pe culoarul de trecere, iar câţiva profesori 
și părinți dispăruseră deja înapoi în sala de sport ca să 
facă exact asta. 

Bay își trecu braţul lui Josh pe după umărul ei şi se 
îndreptă în cealaltă direcţie, una care ducea departe de 
sala de sport, spre clădirile în care se aflau clasele. Îl 
conduse pe după partea din spate a acestor clădiri, prin 
zona de sângeri plantați în urmă cu mulți ani de asocia- 
ţia absolvenţilor. Vântul sufla cu putere, făcând crengile 
goale să trosnească și să scrâşnească înspăimântător. 

Josh şchiopăta uşor ținându-se cu mâna de partea 
dreaptă a cutiei toracice. Când, în cele din urmă, urcară 
dealul îndepărtat, prin spatele parcării bine luminate 
a elevilor, Josh fu nevoit să se sprijine de ea. Nu era 
nimeni aici, semn că majoritatea fuseseră, într-adevăr, 
opriți în faţa sălii de sport. 

Bay privi de jur împrejur după Pathfinderul pe care 
știa că îl conducea el. Dacă era forțată, probabil că avea să 
poată chiar să şi spună pe dinafară numărul de înmatri- 
culare, la cât de multe ori îl privise plecând cu mașina. 

- Unde ţi-e maşina? întrebă ea în cele din urmă. 

Josh îşi ridică brusc capul pentru că, până atunci, pri- 
vise înspre picioare, fiecare pas necesitând concentrare 
maximă. Imediat, se îndepărtă de ea. 

Nu ştiuse că era ea. Pe faţa lui părea să se citească 
surprinderea, ca și cum din spate i-ar fi apărut cineva şi 
i-ar fi zis: „Ghici cine e?“, iar el se întorsese, pregătit de 
o surpriză plăcută, însă descoperise că era ultima per- 
soană pe care şi-ar fi dorit s-o vadă. Se uită în jur, iar 
Bay putu să îi citească pe faţă uşurarea că nu era nimeni 
prin apropiere care să-i vadă împreună. Pe de altă parte, 
văzu cum începea să devină din ce în ce mai suspicios, 
de parcă ea ar fi planificat toate astea. 


- De ce-am luat-o pe aici? 

- Pentru că, dacă am fi luat-o prin partea cealaltă, am 
fi fost prinşi. Unde ţi-e maşina? îl întrebă ea din nou. 

Josh o privi lung. Dacă ea ar fi strigat „Bau!“, proba- 


bil că ar fi sărit ca ars. 

- Acolo, îi răspunse el în cele din urmă. Am venit cu 
Audiul lui tata. 

Bay se uită la mașină, apoi din nou la el, încercând 
să-şi dea seama dacă era în stare să conducă. 

- Poţi s-o faci? 

- Da, m-a lovit în coaste, dar nu e nimic rupt. 

- De unde ştii? 

Josh se frecă pe coaste. 

-Am fost lovit mai tare cu mingile de fotbal decât 
poate el să dea cu pumnul. 

Bay se întoarse să plece, incapabilă să suporte felul în 
care continua s-o privească, ca și cum avea să... ce? Să-l 
vrăjească? În definitiv, ce Dumnezeu însemna asta? 

- Aşteaptă! strigă el în timp ce ea se îndepărtă. 

Dar ea nu așteptă. Continuă să meargă cu pumnii 
strânși de o parte și de alta a trupului. Băiat nesufe- 
rit! Era nesăbuit, încăpățânat şi, acum că se gândea, 
avea niște gusturi oribile la pantofi. Cum să fie locul 

ei lângă el? De ce naiba îl iubea așa de mult? De ce nu 
putea să oprească toate sentimentele astea, ca printr-o 
apăsare de buton? 

- Bay, aşteaptă, spuse el alergând ciudat după ea. 

- Ce? replică ea întorcându-se spre el. 

Josh nu se aștepta să fie așa furioasă. Sincer, nici ea. 
Amândoi păreau un pic speriaţi. 

-Cel puţin, lasă-mă să te duc acasă. 

- Nu, mulţumesc. Vine să ne ia mama lui Phin. 

Josh strânse din buze. Machiajul lui alb şi gura pictată 
erau deformate și şterse din cauza bătăii. Arăta de parcă 
ar fi fost şters cu ceva şi altcineva ieșea acum la iveală. 

- Deci tu şi Phin... îngăimă el. 

- Eu şi Phin, ce? 

- Nimic. 

Bay se întoarse din nou. 

- Aşteaptă! Eşti pătată peste tot cu sângele meu. 

Bay se uită în jos și observă că sângele fals de zombi 
de pe el se întinsese pe toată partea laterală a rochiei 
frumoase a străbunicii ei. Îi veni să plângă. Mama Şi 
mătușa Claire aveau s-o omoare. 

- Este fals, răspunse ea, încercând să vorbească pe 
un ton neutru. Le pot spune tuturor că am încercat un 
look à la Carrie a lui Stephen King. 

- Lasă-mă să te duc acasă! 

Era supărată, asta era tot. Aşa îşi justifică ea momen- 
tul de slăbiciune. Își scoase telefonul din gheata până la 
gleznă și-l sună pe Phin, căruia-i luă ceva până să răspun- 
dă. Fu aproape să intre căsuţa vocală. În cele din urmă, 
răspunse. Părea fără suflu, iar glasul îi tremura. 

- Alo? 

- Phin, sunt eu Bay. Unde eşti? 

- În faţa sălii de sport. Mama o să fie aici din clipă în 
clipă. Tu unde ești? 

- În parcarea elevilor. Bay se uită la Josh, apoi își 
mută privirea. Are cine să mă ducă acasă. 

- A, îngăimă Phin năuc. OK. 

- Eşti bine? 

- Da. Sunt bine, adăugă apoi după o pauză. 

Tot drumul spre casa lui Bay, Josh rămase tăcut, 
Interiorul Audiului tatălui lui mirosea a piele, a sirop 
de porumb şi a aromă răcoritoare de parfum pe care o 
simţise pentru prima oară când Josh se sprijinise de 
ea să îl ajute să meargă spre parcarea elevilor. Acum, 
mirosul acela al lui Josh se impregnase și în hainele 
ei, dar îi părea furat, ca şi cum nu ar fi trebuit să se 
afle acolo. 

Acum, că se afla atât de aproape de el, în spaţiul ăsta 
închis, își simţea pieptul tremurând. Intimitatea o făcu 
să se simtă ameţită, ca atunci când ai stat prea mult timp 
treaz sau ai băut prea multă cafea. Se trezi impresionată 
de lucruri mărunte. „Conduce așa de bine! Uite ce ușor 
virează! Nici măcar nu-și ia privirea de la drum când 
pornește căldura!“ Lui Bay îi trecu prin minte că el con- 
fundase tremuratul ei cu frisoanele. 

Bay își concentră atenţia asupra mâinilor lui pe vo- 
lan, dorindu-și să rămână nemișcată. Avea mâini fru- 
moase, mari şi bronzate. Antebraţele îi erau subțiri, 
dar musculoase. 

Lăptăria Hopkins nu se afla chiar în drum, dar orice 
copil mersese acolo în excursie în școala primară, aşa 
că toți ştiau unde era. Nu fu nevoită să-i spună lui Josh 
cum să ajungă acolo. Cu o clipă înainte ca ea să-i spună 
să o ia la dreapta sau la stânga, el executa deja mișcarea. 
Călătoria asta aievea se sfârși prea repede. In timp ce 
se apropiau să vireze spre lăptărie, Bay își drese glasul 
Și spuse: 

- Poţi să opreşti la intrare. O să merg pe jos pe alee 
până acasă. 

- E în regulă, replică Josh virând de pe autostradă. 

În timp ce mergeau de-a lungul drumului denivelat pre- 
sărat cu pietriș, Bay simţi cum devine și mai încordată. 

Nu era ca și cum Josh nu mai văzuse ferma familiei 
Hopkins, dar, dintr-odată, având în vedere cât de puţin 
se dovedise că știa Josh despre ea, i se păru insuportabi- 
lă ideea ca el să vadă ferma şi să creadă că acolo era locul 
căruia ea îi aparținea cu adevărat. 

Când ea și mama ei fugiseră de tatăl lui Bay din 
Seattle, stătuseră cu Claire în casa Waverley, dar, când 
Sydney şi Henry se căsătoriseră, se mutaseră la ferma 
de lângă lăptăria lui Henry. Lui Bay îi plăcea ferma. 
Din prima clipă în care o văzuse, știuse că acolo era lo- 
cul mamei ei, chiar dacă aceasta se considera un suflet 
de oraș şi nu ţinea așa de mult la linişte. O irita, la fel ca 
în Seattle, și se aştepta să-i sară cuiva țandăra sau să se 
întâmple ceva rău. Dar locul lui Bay nu era aici. Locul 
ei era în casa Waverley. Nu îi era rușine cu ferma, nu 
chiar, dar văzuse casa lui Josh şi nu-i plăcea deloc 
că simțea chiar și cea mai mică nevoie de a-i explica 
unde locuia. 

Băiatul opri în faţa căsuţei albe cu două niveluri. Be- 
cul de pe verandă era aprins. De asemenea, și din spate- 
le draperiei din sufragerie se vedea o lumină aprinsă. 

Nu cobori imediat. Rămase acolo şi aşteptă gândin- 
du-se că el avea să-i spună ceva. Asta făceau părinţii ei 
după ce ieșeau la întâlnire. Veneau acasă, dar rămâ- 
neau în mașină - cu motorul oprit, cu geamurile lä- 
sate, vara; cu motorul pornit și căldura dată drumul, 
iarna - și vorbeau. Statul noaptea în mașină provoca 
o ultimă discuţie, un ultim sărut înainte de a cobo- 
rî. Era o chestie specifică unei întâlniri amoroase, își 
dădu ea seama. Dar asta nu era o întâlnire. Josh privea 
în gol. 

Fără să mai scoată vreun cuvânt, Bay cobori şi porni 
băţoasă spre ușă, spunându-şi să nu-și întoarcă privirea. 


- Nu pot să cred că am ratat plecarea ei la prima sera- 
tă dansantă, se plânse Henry câteva ore mai târziu când 

Sydney veni acasă după ce îi lăsase pe Bay şi pe Phin 
la sala de sport. Sydney încercase să-l prindă la telefon 
si spună, dar el ratase apelul. Sydney tocmai intrase 
învăluită într-un aer parfumat, cu obrajii luminaţi de 
fericirea datorată acestei întorsături neobișnuite în viața 
socială a fiicei sale. În drum spre casă, cumpărase mân- 
care chinezească, iar acum așeza pacheţelele pe masa din 
bucătărie. Henry stătea acolo, proaspăt ieșit de la duș, 
şişi freca părul cu un prosop roz cu alb ca să-l usuce. 
Roz cu alb. Sydney spunea că încet, dar sigur ea și Bay 
transformaseră locul ăsta într-o locuință de fete. Dar pe 
el nu-l deranja. 

„O casă nu-i cu adevărat un cămin fără o femeie în 
ea“, obişnuia să spună bunicul lui. 

- M-am gândit la toate lucrurile astea pe care să i le 
zic lui Bay când avea să înceapă să-și dea întâlniri, spuse 
el de sub prosop. Ba chiar am și scris câteva. Serios, cred 
că am notițe în birou. 

Sydney râse mișcată de informaţia asta. 

- Ce-ar fi ca mâine, la prima oră, s-o trimit la tine să 
poţi să-i ţii un discurs despre ce îngrozitori sunt băieții 
și cum vor doar un singur lucru. 

Henry își atârnă prosopul pe după gât și se așeză la 
masă în timp ce Sydney puse farfuriile. Înainte să se așe- 
ze de partea cealaltă a mesei, ea îi mângâie faţa. 

Henry o întâlnise prima oară pe Sydney la barele pa- 
ralele de la școală. Unii oameni intră în viața ta și ţi-o 
schimbă pentru totdeauna. Sydney făcuse asta cu Hen- 
ry. O iubise din prima clipă în care o văzuse. In școala 
primară, devenise cel mai bun prieten al ei, dar, pe mă- 
sură ce crescuseră, ea începuse să se îndepărteze de el. Şi 
Hunter John Matteson se îndrăgostise de ea, iar el chiar 
avusese curajul să-i mărturisească. Henry o pierduse 
din ce în ce mai mult în liceu, iar apoi definitiv, la opt- 
sprezece ani, când ea plecase. Nu se așteptase s-o mai 
vadă vreodată. Pe atunci, bunicul lui încă mai trăia, chiar 

dacă atacul cerebral îl mai slăbise. Îşi consacrase existen- 
ţa încercând să-i găsească pe cineva lui Henry, pe care 
voia să-l vadă căsătorit, la casa lui. Dar toate încercările 
lui eșuau. 

Până să se întoarcă Sydney, Henry avusese senzația 
că alergase în cerc incendiind copacii până ce nu mai 
rămăsese nimic, decât un peisaj sterp. Apoi apăruse 
ea, iar el, în sfârșit, încetase să mai alerge în cerc și por- 
nise în fugă spre ea de parcă ea ar fi fost un câmp răco- 
ritor și moale. 

„Asta simţi când, în sfârșit, o întâlnești“, îi spusese 
bunicul lui. 

La început, când începuseră să-și dea întâlniri, lui 

Henry nu-i venise să creadă ce noroc avea. Chiar și în 
ziua de azi, se mai trezea oprindu-se în mijlocul unei 
alte poveşti despre bunicul lui (știa că vorbea prea mult 
despre el), gândindu-se: „Cum putea cineva ca ea să 
fie chiar și puţin interesată de asta?“ El voia să-i ofere 
umea întreagă, dar nici măcar asta nu părea sufici- 
ent. Totul pălea prin comparaţie cu tot ce îi oferise ea: 
viaţa asta împreună, familia asta, prosoapele astea roz 
cu alb, fiica asta de cincisprezece ani care acum mergea 
la serate dansante. 

-Şi cum s-a întâmplat asta? întrebă Henry, încetând 
să mai încerce să mănânce creveții şi mazărea mangetout 
cu bețișoarele și luând o furculiță. Cum de-a ajuns să 
aibă cincisprezece ani? În curând ne va părăsi fără să ne 
dăm seama. 

Brusc, Sydney rămase nemişcată. Henry simţi schim- 
barea în aer și știu ce avea să se întâmple, așa că lăsă 
furculița jos și aşteptă. Aproape că vedea noi şuviţe roșii 
răsărindu-i în păr. Asta era un fenomen obişnuit în ulti- 
ma vreme. Era neliniştea de dinainte de prima chiciură- 
În urmă cu multă vreme, Henry și Tyler comparaseră 
notițele din jurnale și-și dăduseră seama că asta se în 
tâmpla, în fiecare an, cam în perioada asta; soțiile lor 

ceau ceva nebunesc. Anul ăsta, Sydney era grămadă 
pe el. Nu că l-ar fi deranjat. Făcea orice s-o ajute, dar nu 
inceta să-şi facă griji legate de motivele pentru care se 
intâmplu aşa. Ce îi trecea prin mintea aia a ei? 

Sydney lăsă turculiţa din mână, se aplecă peste masă 
şi-l sărută, ÎL trase apoi de pe scaun şi iată că erau prăma- 
dă unul peste celălalt, fără cămăși şi cu pantalonii des- 
cheiaţi. Se treziră apoi întinşi pe podeaua din bucătărie, 
mişcările lor făcând scândurile să scârțâie în timp ce 
se loveau de dulapuri. Lumea se cutremură, iar timpul 
zbură. Înainte să-şi dea el seama, își îndreptară hainele 
şi se întoarseră la mâncare aruncându-și zâmbete gân- 
gurite pe deasupra mâncării chinezeşti luate la pachet. 
Prosopul roz cu alb, încă umed de la duș, zăcea uitat 
pe podea. 

Undeva în spatele minţii lui, Henry se întreba dacă 
nu cumva asta continua să se întâmple pentru că exista 
ceva ce ea îşi dorea, iar el nu-i oferea, așa că era forțată 
să-şi ia singură. Nu-i plăcea gândul ăsta. l-ar fi dat orice, 
tot ce avea el. Nu trebuia decât să-i spună. 

Înainte de culcare, Sydney îl sărută iarăși pe Henry. 
Ceasul lui interior începea întotdeauna să ticăie mai rar 
în jurul orei opt, în fiecare seară, de parcă era o jucărie 
întoarsă cu cheița, care-și pierdea viteza. Dacă rămânea 
treaz prea târziu, Sydney îl găsea adesea stând în picioa- 
re pe scară, la jumătatea treptelor, cu mâna pe balustra- 
dă, dormind profund în vreme ce i se aşternea praf pe 
obrajii ascuţiţi. În timp ce se îndrepta spre dormitorul 
lor, Henry surâse, somnoros și satisfăcut. În jurul ochi- 
lor, avea riduri de la atâţia ani în care se strâmbase la 
soare. Soarele. Exact așa îl simţea ea pe el, pentru că îi 
oferea lumină și susţinere, fiind mereu acolo, previzibil. 
El îi domolea neliniştea și devenea sălbatic alături de 
ea, de fiecare dată când ea avea nevoie, dar, a doua zi, 
întotdeauna se trezea același bărbat, cu aceeași inimă 
și aceeași lumină. 

Sydney rămase trează s-o aştepte pe Bay, neştiind însă 
ce să facă de una singură. În cele din urmă, îmbrăcă un 
chimono, își răsuci părul și-l prinse cu beţele chinezeşti 
rămase nefolosite la cină, apoi se uită pe laptop la filme 
cu Molly Ringwald din anii '80, filme în care fata ciu- 
dată avea întotdeauna parte de un final fericit. Când 
auzi o maşină trăgând pe alee, închise laptopul cu zgo- 
mot. Bay sosise la timp. Sidney nu fusese niciodată ne- 
voită să-i impună o oră de stingere până atunci, așa că-i 
spusese să vină ridicol de devreme, dar Bay nici măcar 
nu tresărise. Bunica Mary nu-i impusese niciodată lui 
Sydney la ce oră să ajungă acasă, deși acum și-ar fi dorit 
s-o fi făcut. De cele mai multe ori, o lăsase pe Sydney 
să doarmă în casele prietenelor, de unde putea foarte 
ușor să se strecoare afară să se întâlnească cu iubitul ei 
la orice oră din noapte. 

Se ridică repede, gândindu-se că ar trebui să stingă 
lumina din camera de zi ca Bay să nu ştie că era trează şi 
o aștepta. Când auzi mașina oprindu-se în faţa casei, 
îşi dădu seama că era prea târziu să mai facă asta. Poate 
că trebuia să dea fuga în bucătărie să facă o ciocolată 
caldă ca să poată sta de vorbă toată noaptea. Nu, lui Bay 
nu i-ar plăcea asta. 

Nu auzi o portieră închizându-se încă, aşa că merse 
sfioasă la fereastra camerei de zi, se sprijini cu spatele 
de perete şi ridică ușor draperia. Îi luă o clipă să vadă 
ce mașină era, un Audi închis la culoare. Nu era Che- 
vroletul mamei lui Phin. Cine era la ora asta? Maşina îi 
părea cunoscută și, când, în cele din urmă, ușa pasage- 
rului se deschise și se aprinse lumina din interior, ştiu şi 
de ce. lat- pe fiica ei ieșind dintr-o mașină condusă de 
Josh Matteson. 

Dintr-odată, lui Sydney îi sună mobilul, iar ea sări 
uimită. Îl luă de pe masa de cafea şi răspunse. 


- Alo? 

- Sydney? Sunt Tallulah Young, mama lui Phin. Stau 
în fața sălii de sport cu Phin, dar Bay nu e aici. El mi-a 
spus că a găsit deja pe cineva s-o ducă acasă. Ştii ceva 
de asta? 

- Nu, răspunse Sydney în timp ce se deschise ușa de 
la intrare, dar tocmai a ajuns. 

- E bine? Phin mi-a povestit că s-a iscat o încăierare 

la serată. 

Sydney își simți inima bubuindu-i în piept când își 

văzu fiica. Avea rochia pătată cu sânge. 

- Este fals, spuse Bay repede. Sânge fals, de la o 

costumație. 

- E bine, răspunse Sydney mamei lui Phin fără a-și 

lua ochii de la fiica ei. Phineus e bine? 

-E bine. Dar mi-a stricat cel mai bun cearșaf, pe 
care-l va plăti din alocaţia lui. 

- Dumnezeule, mamă, ţi-am zis că-mi pare rău, se auzi 
Phin înainte ca mama lui să închidă telefonul. 

Se prea poate ca bărbaţii Young să fie cei mai puter- 
nici din oraș, dar ar trebui să le vezi mamele. 

- Nu pot să cred că m-ai așteptat, spuse Bay, începând 
să se apere înainte ca Sydney să scoată măcar un cu- 
vânt, iar asta îi oferi lui Sydney primul indiciu că fata 
ascundea ceva. Cum Sydney rămase în continuare tăcu- 
tă, Bay trase de rochie. E fals. Chiar miroase a sirop de 
porumb. Miroase. 

- Nu vreau să-l miros. Vreau să știu cum a ajuns pe 
tine, replică Sydney. 

- Am ajutat pe cineva care căzuse și care purta un 
costum de zombi. Asta e tot. 

- Asta e tot? Te-ai mânjit așa de tare de la costumul 
lui doar ajutându-l? 

- Da! Nu m-am giugiulit cu el, dacă asta crezi! Nu 
am făcut nimic greşit. Doar am ajutat pe cineva care se 
implicase într-o bătaie. 

- Pe Josh, adăugă Sydney fără ezitare. L-ai ajutat pe 
Josh Matteson. 

Privirea de pe faţa lui Bay era nepreţuită. 

- De unde ştii! l-a spus Phin ceva mamei lui? 

- Nu, zise Sydney. Tocmai l-am văzut pe Josh lăsân- 
du-te acasă. 

- Te-ai uitat? îi ceru Bay să afle. Sydney jucă iarăși 
cartea tăcerii. S-a oferit să mă ducă acasă. Strict plato- 
nic. A condus cu viteza legală şi ne-am pus centurile de 
siguranţă. Abia dacă a scos două vorbe. 

- Josh Matteson. 

- Da, mamă, Josh Matteson. 

Sydney simţi că îi fuge pământul de sub picioare 
când își aduse aminte de ceva ce îi spusese Claire. „A 
adus vorba de un băiat, o dată sau de două ori.“ 

- Vai, Bay, nu e el, nu? 

- El care ce? 

- Mătușa ta Claire mi-a povestit că-ți place un băiat. 
Nu e vorba de Josh, nu? 

Bay se arătă jignită. 

- Şi ce dacă e el? Ce are Josh Matteson? 

Sydney își mușcă buza, neștiind de unde să înceapă. 

- Cum poţi să te aştepţi ca eu să-ţi povestesc ţie ceva 
când tu niciodată nu-mi spui mie nimic, vorbi Bay trecând 
pe lângă ea să urce scările. Sydney veni după ea. 

Camera lui Bay era la primul etaj, la capătul scărilor. 
Era pictată într-o nuanţă de gri porumbel care, după 
lăsarea întunericului, se transforma într-un albastru 
păun, ca şi cum camera ar fi absorbit căldura zilei şi ar fi 
folosit-o să radieze pe timp de noapte. Bay nu-și aprinse 
lumina. Trecu peste pantofi și cărți prin întuneric în 
timp ce-și smulse toate florile ofilite din păr și le azvârli 
pe covorul cu imprimeu oriental. | 

Bay își scoase rochia bunicii Mary și se uită deznădăj- 
duită la ea. Sydney întinse mâna, iar Bay merse la ea și 
i-o strânse. 

Fata își azvârli ghetele, apoi se târî în pat încă îmbră- 
cată cu colanţii pe care îi purtase pe sub rochia subţire 
ca să-i țină de cald. 

Mama ei rămase tăcută în prag. 

- Te întâlneşti cu el? întrebă ea în cele din urmă. 

- Nu. Nu mă place. Bay se întoarse pe-o parte, cu spa- 
tele la Sydney. Nici măcar nu mă cunoaște, șopti ea, iar 
Sydney își dădu seama că fiica ei plângea. 


Totul începu, așa cum de obicei încep lucrurile astea, 
cu un băiat. Sydney înflori în liceu și îi plăcea asta la 
nebunie. Se bucura de fiecare clipă şi era așa de dispe- 
rată să continue așa, încât se distanță aproape complet 
de familie. Rar era pe acasă. Bunica ei, Mary, înţele- 
gea cum era să ai parte de o astfel de atenţie, așa că 
iși lăsă nepoata mai mică să se bucure de ce avea. 
Un pic prea mult. Uneori, avea senzaţia că o împingea 
de la spate. „Du-te să te distrezi! Îmi amintesc cum era la 
vârsta ta.“ 

Sydney era frumoasa balului, invidiată pentru multe 
lucruri - frumuseţea ei, talentul pe care îl avea la aran- 
jatul părului, dar, mai ales, pentru că cel mai popular 
băiat din şcoală se îndrăgostise de ea. Sydney şi Hunter 
John Matteson fuseseră de nedespărţit. Toate astea se 
întâmplau însă spre nefericirea Emmei Clark, care îl 
iubise toată viaţa ei pe Hunter John şi care, în cele din 
urmă, avea să se şi mărite cu el. Tot ce trebuia să facă era 
să aştepte. Ea, la fel ca toată lumea, ştia că Hunter John 
doar profita de ceea ce i se oferea. Își putea permite să 
se distreze cu o Waverley atât timp cât mai era la școală. 
De îndată ce absolvea, avea să înceapă viaţa reală, viața 
pe care orice tată din familia Matteson i-o încredința 
fiului său. În viaţa reală, un Matteson nu se însura ni- 
ciodată cu o Waverley. Sydney nu înţelegea asta la mo- 
mentul ăla. Credea că ea şi Hunter aveau să se iubească 
pe vecie. Când absolviseră, nu primise nici un semnal 

de avertizare, el, pur şi simplu, încheiase relația brusc, 
lisând-o şocată, cu inima cât un purice, şi cu o ură cres 
cândă pentru oraşul ăsta, care i se descojea de pe piele 
şi îi lăsa fulgi albaștri de furie pe aşternut când se scula 
dimineaţa din pat. 

Bay nu știuse niciodată de ce Sydney părăsise Basco- 
mul. Nu ştia că Sydney plecase pentru că Matteson îi 
frânsese inima şi decisese să facă la fel ca mama ei, să 
părăsească orașul ăsta idiot și pe toți cei de aici. Uneori, 
Sydney se întreba, dacă Hunter nu s-ar fi jucat astfel cu 
ea, oare ea ar fi rămas? Probabil că nu. Dar măcar ar fi 
plecat cu inima mai ușoară și cu sufletul mai împăcat, 
ceea ce poate ar fi ajutat-o să nu atragă tipi de genul 
tatălui lui Bay în viața ei. Oare nesiguranţele ei o făcu- 
seră să stea cu un bărbat care o bătuse? S-ar putea să nu 
afle niciodată. 

Până la urmă, totul era relativ. Totul se întâmplase 
aşa cum trebuise să se întâmple, pentru că așa o avusese 
pe Bay. lar, la întoarcere, îl găsise pe Henry, pe care îl 
cunoștea de când erau mici. Henry o privise cât timp 
fusese împreună cu Hunter, în vreme ce el însuşi era 
îndrăgostit de ea, fără însă să poată face nimic s-o împie- 
dice să-și dăruiască inima. 

Sub nici o formă nu avea să mai lase încă un Mat- 
teson să-i frângă inima unei alte Waverley, cu atât mai 
puţin fiicei ei. Josh nu era la fel de arogant și de or- 
golios ca tatăl său, dar firea lui blândă însemna doar 
că urma să facă exact ceea ce avea să i se spună. Urma să 
intre în afaceri cu tatăl lui, la fel cum făcuse şi acesta la 
rândul lui. 

Sydney nu știa ce simţea Josh acum pentru fiica ei, 
dar știa că era teribil de ușor să te îndrăgosteşti de cine- 
va care e deja îndrăgostit de tine. Sydney era suficient 
de cinstită să recunoască faptul că așa se întâmplase cu 
Henry. El o iubise cu mult timp înainte ca ea să-l iu- 
bească pe el. Bay era o tânără extraordinară, frumoasă, 

blândă, misterioasă. Dacă Josh avea să petreacă un timp 
cu ea, urma să se îndrăgostească de ea. Sydney putea să 
bage mâna în foc pentru asta. 

Prin urmare, era evident că trebuia să împiedice ca 
lucrurile să se întâmple așa. 


capitolul 8 


Luni după-amiază, Bay stătea afară pe treptele de pia- 
tră bej ale clădirii academice principale de la școală și-și 
făcea temele, în timp ce aştepta autobuzele târzii, cele 
care îi duceau acasă pe copiii din cartierul Wide Open 
Spaces. Aceştia erau copiii din zonele cele mai îndepăr- 
tate ale şcolii districtuale. Ei erau un grup mai liniştit decât 
ceilalți copii. În vieţile lor nu se întâmpla câte ceva în 
fiecare minut. Se părea că mare parte din viaţa lor şi-o 
petreceau de fapt în autobuz. De obicei, Bay era prima 
care cobora pe Pendland Street, către care putea chiar 
să meargă foarte lejer şi pe jos atunci când avea chef s-o 
facă. Nu era chiar aşa de departe. 

Dar avea nevoie de scuza asta ca să stea aici, pentru că 
așa îi scrisese lui Josh în bilet că intenționa să facă. Dacă 
avea să renunțe, însemna că admitea că greşise, deşi în 
momentul ăsta știa că ăsta era adevărul. 

Aştepta doar ca și inima ei să ajungă la aceeași 
concluzie. 

Tuturor le plăcea o după-amiază de octombrie, chiar 
şi copiilor din Wide Open Spaces, care erau mai vioi ca 
de obicei pe trotuar. Era genul acela de zi pe care toată 
lumea o vedea ca pe o zi de şcoală tipică de toamnă - aer 
curat, geci de piele, cămăși cadrilate, ceva despre care 
toată lumea putea spune că citise într-o carte. 

Bay își termină tema, apoi scoase volumul din Romeo 
și Julieta, pe care îl citise de o sută de ori. Acum, doar se 
bucura să dea paginile la cuvintele care îi plăceau, să le 
deruleze în minte: „solemnitate“ şi „vătămător“, „voios“ 
şi „mișel“. 

„A scoate,“ 

„Pe de rost.“ 

„Încăierare.“ 

În spatele ei, auzi pe cineva drepându-şi glasul, aşa că 
imediat se dădu într-o parte şi-şi mută rucsacul, crezând 
că se atla în calea cuiva care cobora treptele de piatră, 
Cineva, într-adevăr, trecu pe lângă ea, dar apoi i se aşeză 
alături. Îşi întoarse privirea, ușor iritată, pentru că erau 
treizeci şi trei de trepte de la trotuar până la rotondă, iar 
persoana asta, chiar şi aşa, îi invada spaţiul personal. 

Apoi îşi dădu seama cine era. 

- Bună, salută Josh. 

In fiecare zi, stătuse pe treptele astea și-l așteptase, 
iar acum că era, în sfârșit, aici, Bay nu avea nici cea mai 
vagă idee ce să-i zică. Acum nu era sigură că mai voia 
să-i spună ceva. Nu se putea abține să nu simtă că locul 
ei era alături de el, că, de fiecare dată, când el se afla 
prin preajmă, avea un ghem în stomac, de parcă ceva 
din lăuntrul ei îi făcea semn spre el și îi spunea: „Aca- 
să. Acasă. Acasă“. Dar nu trebuia să se străduiască așa 
de tare. Asta nu schimba nimic, se schimba doar ea și de- 
venea o persoană nefericită şi nesigură, cineva complet 
diferit de ea. 

- Ţi-ai lăsat telefonul în maşina mea, sâmbătă noap- 
te, îi zise Josh. 

Stătea cu coatele pe genunchi şi cu o mână îi întin- 
dea lejer mobilul. 

- A, mersi, replică ea luând telefonul și băgându-l 
în rucsac. 

Deci acolo fusese. Nu-l găsise nicăieri atunci când 
mama ei i-l ceruse ca parte din pedeapsă, ca și cum Bay 
lar fi folosit tot timpul şi i-ar fi simţit absenţa îngrozitor. 
Bay continuă să scotocească prin rucsac crezând că el 
avea să se ridice și să plece. Dar, cu cât scormonea mai 
mult, aranjându-şi inutil cărţile, cu atât îi era mai clar că 
el nu pleca nicăieri. În cele din urmă, se întoarse iarăși 
spre el. Josh o fixa cu privirea, însă avea ochii ascunși 
de ochelarii de soare. Purta blugi și un pulover cu dungi 

precum tricourile de rugby. Bay se uită şi ea la el tăcută, 
ridicând din sprâncene. Dacă aveau să poarte o discu- 
ție, atunci el era cel care trebuia să se străduiască. 

- Îmi pare rău că am fost nepoliticos cu tine, rosti 
Josh în cele din urmă. Am avut o seară proastă, dar ăsta 
nu era motiv să mă răzbun pe tine. Îşi lăsă privirea în 
jos spre mâinile împreunate între genunchii depărtaţi. 
Mă bucur că ai fost acolo. M-am gândit mult la asta 
weekendul ăsta. Mi-am dat seama că nici măcar nu ţi-am 
mulțumit. Aşa că mulțumesc. 

- Bine, zise ea. 

- Bine? 

-Îți accept scuzele. 

- Eşti foarte mărinimoasă, surâse el. 

- Așa sunt eu. Mărinimoasă. Câteva minute trecură, 
dar nici unul nu mai adăugă nimic. Eşti încă aici, îi zise 
Bay în cele din urmă. 

Vorbele nu fură rostite nepoliticos, ci doar din curio- 
zitate, de parcă el ar fi uitat să plece. 

- Da, aprobă el, încuviinţând din cap. 

- Este şi asta o parte din scuză? făcu ea un semn cir- 
cular cu degetul indicându-i zona, făcând referire la pre- 
zenţa lui. 


- Nu, dar înţeleg de ce întrebi asta. larăși, îmi pare 
foarte rău. 


- De ce te băteai cu tipul ăla? întrebă Bay pentru că 
murea de curiozitate. 

Își închipuise că asta avea să fie o întrebare la care 
nu urma să primească răspunsul niciodată. Dar, acum, 


că el era aici și, aparent, nu pleca nicăieri, putea foarte 
bine să profite de ocazie ca să afle. 


Josh ridică din umeri. 

- A făcut o glumă despre faptul că tatăl meu n-a putut 
să-mi cumpere locul în campionatul districtual. Suntem 
o echipă bună, tata n-are nimic de-a face cu asta. Asta-i 
adevărul. El urăște fotbalul. 

-Tu eşti un jucător foarte bun. Te-am văzut jucând. 
Cu toţii te-am văzut, vreau să zic, adăugă ea repede. 

- Într-o oarecare măsură, am sperat că voi fi prins. 
Cineva chiar a postat o filmare a bătăii. Am crezut că 
mama și tata vor fi chemaţi înapoi din vacanţă, că mi se 
va face morală şi că îmi vor spune cât de dezamăgiţi sunt 
de mine. Dar directorul nici măcar nu s-a uitat la mine 
azi, nici măcar la asta, zise el scoțându-și ochelarii ca 
să-i arate ochiul negru. Azi căpătase nuanţe de violet 
cu galben, culorile melancoliei. Nu vor şti niciodată, de- 
cât dacă le spun eu. 

- De ce le-ai spune? 

- Uneori, vreau doar să ştie că nu sunt cine cred ei că 
sunt, zise el și clătină din cap. 

Vorbele lui erau aşa de ciudate, încât Bay simţi auto- 
mat nevoia să întrebe: 

-Cine ești tu? 

Şi, în cele din urmă, îi trecu prin minte că ea chiar nu 
avea habar. Ştia şi ea despre el tot atât de puţine lucruri 
câte ştia el despre ea. Ea doar avea avantajul de a şti, de 
a ști, unde trebuia să ajungă ea. 

- Sunt Josh Matteson, încântat de cunoștință, spuse 
el afişând un zâmbet larg fals şi întinzând mâna de par- 
că ar fi vrut ca ea să i-o strângă. 

Ea n-o făcu însă. Zâmbetul lui se stinse și își puse 
ochelarii la loc. 

- Nu vreau să merg la Notre-Dame, ca bunicul meu. 
Nu vreau să mă ocup de afaceri împreună cu tata. 

-Asta nu arată cine ești, ci ceea ce nu eşti, sublinie 
ea. Tu ce vrei? 

Josh păru luat prin surprindere de răspunsul ei. 

-Nu ştiu, reluă el. Dimineaţa, când stau în mașină 
și încerc să mă conving să merg la școală, mă ia cu tran- 
spirații reci. Seara, mă culc la nouă pentru că sunt atât 
de obosit. Uneori, mă dor obrajii de la atâta zâmbit, 

pentru că mă prefac că sunt mulţumit cu direcția în care 
se îndreaptă viaţa mea. 

Răspunsul era așa de evident, încât, la început, 
Bay crezu că glumea cu ea. Apoi își dădu seama că nu 
era aşa. 

-Atunci nu te mai preface, îl sfătui ea. 

Josh o privi ca şi cum i-ar fi zis ceva drăguţ. 

- Fac pariu că tu nu te-ai prefăcut nici măcar o zi în 
viaţa ta, declară el. 

-O spui ca şi cum ar fi ceva ușor. 

El ridică din umeri. 

- Uneori, visez să tund iarba, continuă Josh. Îmi pla- 
ce la nebunie să privesc când sunt tunse terenurile de 
fotbal. Pare așa de liniștitor să te plimbi într-o mașinărie 
de tuns iarba, înainte și-napoi, ore în șir. 

Autobuzele târzii traseră în față, iar copiii din Wide 
Open Spaces își luară rucsacurile și cutiile cu instru- 
mentele muzicale și începură să se alinieze. 

Bay rămase. 

- Ai putea să găseşti ceva de lucru la terenul de fotbal 
din Hickory. Pun pariu că acolo tund foarte des iarba. 
Şi joacă. Şi antrenează. 

Josh o privi punându-și rucsacul pe umăr. Părea ușor 
confuz de parcă s-ar fi întărit pentru ceva neplăcut. 
In gând, Bay îşi dădu ochii peste cap. El chiar credea că 
avea să fie așa de îngrozitor să vorbească cu ea? 

- Vrei să te duc acasă? îi propuse el. 

- Oricât de incitant a fost prima oară, nu, mersi. Au- 
tobuzele sunt deja aici. 

Nu-i pomeni nimic despre faptul că era pedepsită. 

Josh rămase așezat cât cobori ea scările. 

- O să fii aici mâine? 

- Eu sunt aici în fiecare zi, răspunse ea așezându-se 
la coadă. 

Chiar înainte să se urce în autobuz, Josh strigă: 

- Bay! 

Fata se întoarse spre el. Josh se ridică tresărind uşor, 
cu mâna ţinându-se de-o parte. 

- Spune-i prietenului tău, Phin, că-i mulțumesc. 

- Pentru ce? 


- Uită-te la filmuleţ, replică el, apoi urcă uşor treptele 
și se făcu nevăzut. 


Încercă să se uite la acea filmare pe telefon în auto- 
buz, în drum spre mătuşa Claire, dar nu mai avea ba- 
terie şi trebuia să-l încarce. Oricum, nu conta, pentru 
că, atunci când ajungea acasă, trebuia să-i dea telefonul 
mamei ei. 


Prevederile iniţiale ale primei pedepse a lui Bay erau 
următoarele: 

1) Sydney avea s-o ducă pe Bay la școală dimineaţa și 
s-o ia seara de la mătuşa Claire. 

2) Bay avea să-şi predea telefonul de îndată ce urma 
să-l găsească. 

Sydney zicea că ar mai putea fi adăugate și alte lucruri 
pe listă, doar că încă nu se gândise la ele. Bay revizuise 
termenii în minte şi găsise o mulțime de subterfugii. 
Spre exemplu, nu era nici o menţiune legată de faptul 
că nu putea să stea pe treptele şcolii să vorbească cu 
Josh, deși posibilitatea ca asta să se întâmple era incredi- 
bil de mică, încât mama ei probabil că se gândise că, la 
momentul ăla, nici nu merita s-o pomenească. 

Încă o scăpare: De fapt, mama ei nu zisese că nu avea 
voie să plece de acasă din anumite motive, deşi tocmai 
asta implica o pedeapsă. 

Mama ei părea să facă asta după ureche. Pedeapsa 
asta surpriză, care se instituise fix la douăzeci și patru 
de ore de la presupusa infracțiune, se presupunea că 
era din cauza faptului că Bay nu ceruse permisiunea să 
fie adusă acasă de altcineva, în afară de mama lui Phin. 
Cel puţin, asta-i spusese Bay tatălui ei vădit confuz, în 
încercarea de a face să pară logică decizia mamei ei. 

Dar Bay ştia că nu era numai asta, pentru că, la cât de 
des o încurajase Sydney să iasă, să întâlnească oameni 
și să meargă la întâlniri, în clipa în care Bay îi spusese 
că îi plăcea de cineva, ea reacționase în felul ăsta. Acest 
lucru o făcu pe Bay să tragă concluzia că mama ei nu 
avea o problemă cu infracțiunea, ci cu băiatul. Mama 
lui Bay nu-l plăcea pe Josh Matteson, iar ea nu avea nici 
cea mai vagă idee de ce. 


- Claire, ai nevoie de un website, spunea Buster în 
timp ce Bay intra în bucătăria casei Waverley o jumătate 
de oră mai târziu. 

Claire îi surâse lui Bay, iar aceasta, la rândul ei, îi 
aruncă o privire absentă, poate un pic prea mulțumită 
pentru cineva care tocmai fusese pedepsit pentru pri- 
ma oară. 

- Cine nu are un website? continuă Buster. Nu-mi 
vine să cred că tu încă mai foloseşti faxul. 

-Nu știu să-mi fac un website, recunoscu Claire în 
timp ce amesteca în oala mare de aramă plină cu za- 
hăr, apă şi sirop de porumb, așteptând ca amestecul 
să fiarbă. 

După ce fierbea, urma să se uite la termometrul pen- 
tru mâncare cum avea să crească până venea vremea să 
adauge aromele și colorantul. Din nou lămâiţă şi azi. 

Pe etichetele de pe toate borcanele de dropsuri de 
lămâiță scria: 


Esenţa de lămâiţă e așa de blândă, 

încât induce o senzaţie de alinare. 

Chibzuinţa e o voce ce nu are nimic de dovedit. 
Toată lumea ar trebui s-o încerce. 


Buster aruncă pe furiş ocheade de jur împrejur. 
- Uite, să nu mai spui nimănui, dar există o profesie 
ultrasecretă, numită web designer care va face asta pentru 

tine. Îţi fac cu legătura, dar va trebui să juri că vei păstra 
secretul. 

Claire clătină din cap spre el. Îl întâlnise vara trecută 
la un eveniment la care ea se ocupase de mâncare, iar el 
fusese ospătar. Mai târziu, dintre toate CV-urile depu- 
se de la şcoala culinară de la Colegiul Orion, ale celor 
care căutau o slujbă cu jumătate de normă, ea îl alese- 
se pe el. Uneori, îşi punea la îndoială decizia. Băiatul 
vorbea încontinuu. 

- În regulă, uită de website, continuă Buster. Trebuie 
să accepţi oferta celor de la Dickory Foods. Consilierul 
acela financiar pe care l-ai consultat ţi-a zis că într-un an 
ar trebui să vinzi, înainte să pierzi avântul. Așa că vinzi 
afacerea, dar rămâi în continuare să o conduci. Gân- 
dește-te la asta: dezvoltare, reclamă, fabrica din Hickory. 
Îţi închipui? Să nu fii nevoită să amesteci toată ziua? Să 
nu trebuiască să lipeşti etichete pe borcane? Să nu tre- 
buiască să ambalezi cutiile pentru livrare? Să se termine 
cu fulgii de ambalaj biodegradabili care mi se lipesc de 
fund din cauza electricităţii statice atunci când plec din 
casa asta? 

- Ţie îi place când ţi se lipesc de fund fulgii de amba- 
laj, sublinie Claire. 

- E adevărat că îmi place să primesc atenţie. 

- Desfă formele alea şi treci la treabă. 

La ușă se auzi soneria, iar Bay merse să deschidă. Nu 
scosese un cuvânt de când ajunsese. 

-Ce-i cu ea? întrebă Buster. 

Claire doar ridică din umeri. 

- Ai niște musafiri, o informă Bay zâmbitoare întor- 
cându-se în bucătărie împreună cu Evanelle Franklin 
și cu însoţitorul ei, Fred. Evanelle avea acum optzeci și 
nouă de ani, era legată la oxigen și purta niște oche- 
lari cu lentile groase care îi făceau ochii urduroși să 
pară imenși. 

Fred, calm și statornic, era întotdeauna alături de 
ea, ducându-i tubul portabil cu oxigen ca pe o poșetă. 
O lăsa doar pe ea să vorbească, mulțumit cu rolul de aju- 
tor al ei. Fred locuia cu Evanelle de ani buni, iar Claire 
ştia că o iubea pe bătrâna asta micuță la fel de mult ca 
şi ea pe el. În ultimii zece ani, devenise o constantă în 
familia lor. Când se mutase prima oară cu Evanelle, era 
timid şi nesigur, venind cu o oarecare neliniște la petre- 
cerile din grădina Waverley, ca şi cum și-ar fi făcut griji 
că ar fi putut fi rugat să plece. Acum, Evanelle și Fred 
mergeau împreună peste tot, iar majoritatea oamenilor 
se refereau la ei ca la o singură entitate, Evanelle și Fred, 
ceea ce o flata pe Evanelle. 

- Evanelle, nu am știut că vii pe aici! 

Claire nu putea lăsa oala, dar își dorea să meargă s-o 
îmbrăţişeze. Evanelle era precum o poveste preferată 
care nu voia să se termine. O ştia pe Evanelle, o verișoară 
Waverley mai îndepărtată, de o viață. Amintirile ei din 
copilărie erau pline de daruri ciudate pe care Evanelle 
obișnuia să i le facă, de care Claire urma întotdeauna să 
aibă nevoie mai târziu și de momente în care Evanelle 
și bunica Mary stăteau în bucătărie, împărtășeau poveşti 
și râdeau. Erau singurele dăţi în care bunica Mary râdea 
vreodată, când era cu Evanelle. 

În ultima vreme, sănătatea lui Evanelle se degradase 
şi, de fiecare dată când o vedea, lui Claire i se părea mai 
mică, de parcă ardea încet, iar în curând Claire avea s-o 
îmbrățișeze, urmând apoi să se tragă înapoi și să rămână 
doar cu cenușă în mâini. 

- Am ceva să-ţi dau, îi spuse Evanelle ţinând în mână 
o pungă de hârtie. Ideea mi-a venit alaltăieri noapte. 

- Vreţi o cafea? îi întrebă Claire pe Evanelle și pe 
Fred. O pot ruga pe Bay să pregătească. Oricum, nu 
cred că-i stă mintea la dropsuri azi. 

Bay se uita la pantofi, cu un surâs vag pe buze, dar, 
când Claire zise asta, îşi ridică privirea roşind. 

- Nu, e în regulă, refuză Evanelle. Tocmai ieșiserăm 
la plimbare şi ne-am gândit să trecem pe aici. Fred mi-a 
zis că am nevoie să ies puţin din casă, că am nevoie să 
mă aerisesc. 

- Eu n-am zis asta niciodată, o contrazise Fred. 

- Bine, am adăugat partea cu aerisirea, se corectă 
Evanelle. 

- Ce-a zis doctorul când te-a consultat săptămâna tre- 
cută? vru Claire să ştie. 

- Mi-a dat niște vești proaste. Sunt bătrână. 

Replica îl făcu pe Buster să râdă. Băiatul merse la 
Claire și îi luă lingura din mână. 

-Mă ocup eu de asta. Tu bucură-te de vizita lui 
Evanelle. 

Claire îşi scoase șorțţul, apoi luă punga din mâna lui 
Evanelle, ajungând în sfârșit s-o îmbrățișeze. Bătrâna mi- 
rosea a parfumul lui Fred, ceea ce o amuza întotdeauna 
pe Claire. Evanelle zicea că asta se întâmpla pentru că 
petrecea prea mult timp cu el, dar Fred și Claire aveau o 
teorie că ea își dădea cu parfumul lui pe gât atunci când 
Fred nu era atent. Întotdeauna spunea că îi place cum 
miros bărbaţii. 

- Vino în salonaș cu mine, Evanelle! Bay, vino și tu! 

- Stai aici şi vorbeşte cu Buster, îi spuse Evanelle lui 
Fred când acesta porni după ele. Luă geanta portabilă 
cu oxigen de la el şi se prefăcu că-i şoptește: E drăguţ. Ar 
trebui să flirtezi cu el. 

- Evanelle! se scandaliză Fred. Lucrează pentru mine 
la magazin. 

-Zic doar că n-are cum să strice. Eşti foarte ruginit. 

-În prezent sunt într-o relaţie pe termen scurt cu ci- 
neva de la cursul de panificaţie, dar poți să exersezi pe 
mine, îi propuse Buster. Nu mă deranjează. 


Fred își pocni palmele la spate într-un fel ciudat, ne- 
părând deloc fericit. 

- Deci asta faci înninte să vii la magazin seara, co 
mentă Fred privindu-l precaut pe Buster, Ai zis că du- 
pă-amiezile nu poţi lucra din motive religioase. 

- Dropsurile sunt religia mea. 

Claire o conduse pe Evanelle afară din bucătărie. 
Odată ajunsă în salon, Bay merse la geam și se uită afa- 
ră, în vreme ce Claire se aşeză lângă Evanelle pe cana- 
pea. La cât de mică devenea Evanelle, punga ei mare în 
care se aflau obiecte precum agrafe de hârtie, flori de 
plastic, funde roşii sau oţet, toate lucrurile pe care putea 
simţi nevoia de a i le oferi cuiva, părea uriașă acum prin 
comparație şi lăsa impresia că ca o căra pe bătrână. Eva- 
nelle lăsă oftând punga mare şi tubul portabil cu oxigen 
pe podea. 

Părea că nu mai devreme de ieri bătrâna se plimba 
plină de energie de-a lungul drumului spre liceu în fi- 
ecare dimineaţă, urmărind cu privirea posterioare fru- 
moase de bărbaţi pentru a se opri apoi la o cafea și o 
prăjitură aici în casa Waverley. Asta se întâmpla înainte 
de Anul În Care Totul Se Schimbase, când Claire îl în- 
tâlnise pe Tyler, când Sydney se întorsese acasă, iar Fred 
se mutase cu Evanelle. Claire nu şi-ar fi schimbat viaţa 
de acum pentru nimic, dar uneori se gândea cu drag la 
momentele de atunci, când lucrurile erau cu mult mai 
simple şi mai limpezi decât prezentul. 

- Haide, o îndemnă Evanelle făcându-i semn spre 
punga de hârtie. Deschide-o! 

Claire o deschise și scoase o spatulă veche cu mâne- 
rul din lemn. 

- La aparținut bunicii tale, Mary, îi povesti Evanelle. 
Mi-a dat-o într-una dintre dăţile în care încerca să mă în- 
vețe să pătesc. Când era mai tânără, nu voia să o întrea- 
că nimeni în bucătărie, deși era așa de talentată, încât 
nimeni nu se putea compara cu ea. Era fascinantă, nu-i 
așa? În ce fel turna, amesteca și toca. Părea că face muzi- 
că. Ba chiar şi dansa pe ea, mai știi? 

Claire surâse uitându-se fix la spatulă. 

- Îmi amintesc. 

- În anii de pe urmă, n-o mai deranja așa de tare 
să împărtășească tot ceea ce ştia. Cred că era vorba de 
vanitate la ea. Voia să-și transmită mai departe darul, ca 
să nu fie uitată. Dar mie nu-mi plăcea să gătesc, așa că-i 
plăcea să te aibă pe tine în bucătărie cu ea, să te înveţe. 
Am visat-o pe Mary alaltăieri noapte. Am știut că trebu- 
ie să-ţi dau spatula asta ție. 

- Mulţumesc, Evanelle. Sunt sigură că-mi va fi utilă, 
spuse Claire, deși ştia că nu avea să fie așa, cel puţin nu 
acum, când avea atâta treabă cu dropsurile astea. Poate 
mai târziu, când lucrurile aveau să se liniştească. Ştii, 
mă gândeam de curând, de ce n-a făcut bunica Mary 
ceva important cu talentul ei? De ce s-a rezumat la aface- 
rea de la ușa din spate? 

- Mary nu s-a extins pentru că asta ar fi presupus prea 
multă muncă, o lămuri Evanelle zâmbind. Nu a avut 
nici o motivaţie. Ei îi plăcea ca lucrurile să fie ușoare. 

- Deci ea nu s-a gândit niciodată că are nevoie să 
dovedească ceva? insistă Claire. „Aşa ca mine.“ 

Ochii lui Evanelle, măriţi de lentilele ochelarilor, cli- 
piră de două ori ca și cum tocmai şi-ar fi amintit ceva. 

-Naş spune asta. Avea şi ea doza ei de nesiguranţă, 
mai ales după ce i-a plecat soțul. 

- Dar ei nu i-a păsat niciodată ce gândea lumea des- 
pre ea, continuă Claire. Ea avea încredere în forțele pro- 
prii, nu-i așa? 

Evanelle clătină din cap. 

- Se gândea prea mult la ceea ce credeau ceilalți. De 
asta prefera să stea în casă. 

Claire ocolea întrebarea pe care voia cu adevărat să o 
pună: „Dar talentul ei era real, nu? Nu era vreo plăsmu- 
ire pe care s-o folosească pentru a-i păcăli pe localnici, 
ca aceştia să creadă că le putea schimba sentimentele 
cu ajutorul florilor din grădina ei? Nu era ceva pe care 

îl folosea la scară mică, astfel încât și secretul ei să rämå- 
nă în siguranță?“ 

Dar nu întrebă asta. Ar fi sunat absurd și le-ar fi pu- 
tut chiar jigni pe Evanelle şi pe Bay, două dintre cele 
mai evident înzestrate persoane pe care le cunoștea. 
Sigur că talentele familiei Waverley erau reale. Cel pu- 
ţin, ale lor erau. 

Evanelle se uită spre Bay, care stătea în fața ferestrei. 

- Ce mai face mama ta, Bay? Trebuie să mă progra- 
mez la ea pentru un permanent. 

Evanelle își bătu ușor cu palma părul cenușiu 
cârlionțat. 

Bay se întoarse şi îi zâmbi lui Evanelle. 

- E bine. 

- Sâmbătă seară, Bay a fost la prima ei serată dansan- 
tă de Halloween, îi povesti Claire lui Evanelle. A purtat 
una dintre rochiile vechi pe care bunica Mary le îmbră- 
ca la picnicurile ei de basm. Am găsit nişte poze vechi. 
De ce nu mergi să le aduci Bay? 

Bay părăsi camera şi merse sus. 

- Ce s-a întâmplat cu ea? se aplecă Evanelle și îi șopti 
cu voce tare, în stilu-i caracteristic. 

Claire se întoarse să se asigure că Bay urcase deja scă- 
rile înainte să spună: 

-Este îndrăgostită, iar mama ei este supărată din 
cauza asta. 

- De ce? 

- Pentru că e vorba de Josh Matteson. 

- O, Doamne, zise Evanelle. Este un drăguţ, dar are 
ghinion. Familiile Matteson și Waverley nu au fost nici- 
odată compatibile. 

- Știu, rosti Claire cu tristețe, în timp ce Bay aduse 
cutia de pantofi la parter și i-o înmână lui Claire, apoi 
se întoarse la fereastră. 

-Îmi amintesc de astea, vorbi Evanelle în vreme ce ea 
şi Claire răscoliră cutia. Bunica ta era așa de frumoasă! 

Toţi bărbaţii ăștia o iubeau. Erau chiriaşii ei. Avea o listă 
de aşteptare de un kilometru. Evanelle ezită când văzu o 
altă fotografie. lată-l pe Karl! N-am crezut c-am să-l mai 
văd vreodată. 

- Cine e? 

Evanelle țăcăni din dinţii ei falși. 

-E bunicul tău. N-ai știut? Mary a scăpat de el pe 
când era însărcinată cu mama ta. Un nemernic infidel. 
După asta, ea n-a mai fost niciodată la fel. El a schim- 
bat-o. 

- A schimbat-o? Cum? 

Claire îi luă fotografia și se uită la ea. Karl stătea din- 
colo de poarta grădinii. La picioare avea mere, de parcă 
mărul le-ar fi aruncat spre el. Zâmbea în timp ce stătea 
cu mâinile în buzunarele costumului cu dunguliţe. Pă- 
rea stilat și un pic infatuat. Chiar dacă văzuse fotografia 
asta de atâtea ori de-a lungul anilor, dând peste cutie în 
vreme ce căuta altceva, Claire nu știuse niciodată. 

- Oamenii ca noi nu vor înțelege niciodată cu adevă- 
rat, reluă Evanelle. Ne îndrăgostim numaidecât de băr- 
baţii care ne sunt sortiţi, dar femeile cu inimile frânte 
se schimbă. 

Evanelle trase aer adânc în piept prin furtunurile ata- 
șate la nas. Pe față îi apăru o expresie ușor alarmată, la 
fel ca de fiecare dată în ultima vreme când avea impresia 
că stătuse prea mult afară și putea rămâne fără oxigen. 

- Ar trebui să merg acasă. Fred! strigă Evanelle cu o 
voce afectată. 

Din câţiva pași, Fred fu lângă ea, ca și cum ar fi aștep- 
tat prin apropiere. 

- Aici sunt. 

- Te-a învăţat câte ceva băiatul ăla? întrebă Evanelle 
în timp ce se ridica în picioare. 

Fred îi luă rezervorul portabil cu oxigen. 

- Evanelle, sunt cu patruzeci de ani mai în vârstă 
decât el. 

- Spun doar că ai nevoie să exersezi. 

Claire puse fotografiile și spatula deoparte, iar ea 
şi Fred o conduseră pe Evanelle la ușa din faţă. Când 
ieşiră pe verandă, aerul era la fel de tăios și de rece ca 
îngheţata de limâie verde şi se opriră cu toții șocați de 
cât de revigorant era. 

- Se face mai frig, observă Evanelle, trăgându-și haina 
neagră pufoasă în jurul gâtului. Foarte curând trebuie 
să cadă prima chiciură. 

- Sâmbătă, după cum anunţă almanahul, preciză 
Claire. De Halloween. Am ieșit să verific pomul în fie- 
care zi. Cred că e aproape gata. 

-O să dai o petrecere? întrebă Evanelle. 

- Desigur. 

- Abia aștept. Știi, sunt un pic neliniștită anul ăsta, se 
cutremură Evanelle. Nu ştiu de ce. Ai avut ceva musafiri 
neașteptați!? 

- Nu, răspunse Claire. De ce? 

- Vânturile de toamnă aduc străini. Așa obișnuia 
să spună tăticul meu. El nu era un Waverley, era un 
Nuguet, iar cei din familia Nuguet se pricep să citească 
vremea, povesti Evanelle, în vreme ce Claire şi Fred o 
ajutară să coboare treptele din faţă şi să urce în Buickul 
lui Fred parcat lângă trotuar. 

- Îmi fac griji pentru ea, zise Fred de îndată ce o urca- 
ră în mașină şi închiseră portiera. 

- Ştiu că îţi faci, îi răspunse Claire strângându-și bra- 
tele la piept ca să se apere de frig. Își iese un pic din 
mână, dar e încă bine la optzeci și nouă de ani ai ei. 

- Nu ştiu ce-o să mă fac fără ea, continuă Fred gândi- 
tor. Am senzaţia că deja îmi e dor de ea. 

Claire le făcu cu mâna și aşteptă ca mașina să dispară 
din vedere înainte să revină în sfârșit în casă. Bay era 
încă la fereastră și o urmă în bucătărie. 

-Are legătură cu un băiat, anunţă Buster când 
intrară. 


Anotimpul dragostei 139 


Claire se uită la Bay, care tocmai se spălase pe mâini 
şişi trăgea o pereche de mănuşi din plastic transparent 
de unică folosinţă să pună dropsurile în borcane. 

- Lai spus? întrebă Claire uimită. 

- Nici n-a fost nevoie, interveni Buster clătinând din 
cap. Întotdeauna știu când e ceva legat de un băiat. 

-Îl ştii pe bătrânul ăla în costum gri pe care l-am 
văzut acum câteva zile? schimbă Bay repede subiectul. 
Tocmai l-am văzut iar când mă uitam pe fereastră. 


capitolul 9 


- Domnule Zahler? 

În noaptea aceea, se auzi o bătaie ușoară în ușă, iar 
Russell deschise ochii. Stătea întins în patul camerei lui 
de la han. Era pornită doar o veioză de lângă pat a cărei 
lumină străpungea ca o rază de lună întunericul cald şi 
catifelat. Era unu și jumătate noaptea. La radioul digital 
din cameră se auzea o melodie suavă, clasică. El nu se 
pricepea prea tare la muzică. Mai toată viaţa lui ascul- 
tase sunetele stridente ale bâlciului care se deplasa din- 
trun loc într-altul. Dar asta era drăguță. Îl liniștise şi-l 
adormise, deşi el intenționase doar să tragă un pui de 
somn înainte să se întâlnească cu Anne la miezul nopţii 
în bucătărie să mănânce, așa cum le era obiceiul. 

Se ridică încet, simțind cum îi trosnesc încheieturile. 
Își luă vechiul halat de magician pe care îl așezase cu 
grijă la capătul patului și-l îmbrăcă să acopere pijamaua 
veche, apoi se duse la uşă. 

Anne Ainsley stătea pe hol ţinând într-o mână un 
platou cu salată de pui, cartofi pai şi o murătură. În 
cealaltă mână avea o cutie de bere rece nedeschisă. 

- Pentru atunci când îţi va fi foame, zise ea dându-i 
farfuria şi băutura. Nu era supărată că nu se prezentase 
la întâlnirea lor de la miezul nopţii. În viaţa ei, dezamă- 
girea era considerată inevitabilă. Ea era plictisită, iar el 
o distra. Ceea ce o adusese aici cu farfuria pe care i-o 
pregătise fusese firea ei curioasă şi nimic mai mult. Ceea 
ce o atrăsese la ușa lui fusese nevoia de a afla ce se întâm- 
plase. Poate că se gândise că îl putea găsi mort în patul 
lui. Asta cu siguranţă i-ar fi oferit entuziasmul de care 
avea nevoie. Russell se întrebă dacă, în caz că se întâm- 
pla așa, avea să-l plângă, dacă urma să simtă vreun dram 

de tristețe adevărată. Se gândi dacă exista cineva care 
avea să simtă asta. Gândul ăsta era ceva nou pentru el și 
stătu o clipă să-i analizeze importanța și implicaţiile, însă 
se hotări că nu-i place, deși îi era imposibil să-l alunge. 

- Te rog, Anne, spune-mi Russell, zise el în timp ce 
îi lua lucrurile din mâini. Îmi pare foarte rău, cred că 
am adormit. 

- Eşti obosit. Ai mers destul de mult în ultima vreme, 
spuse ea. Uite, îmi pare rău să-ți amintesc, dar rezerva- 
rea inițială, pe care am anulat-o pentru tine e până vi- 
neri. Atunci, vin alți oaspeți în camera asta. Sunt clienţi 
fideli, care vin în fiecare an, așa că nu pot să mai anulez 
fără ca fratele meu să afle de la ei. 

- Înţeleg, rosti el cu blândeţe. Sincer, nu intenționam 
să stau așa de mult, dar am descoperit că îmi place com- 
pania. Până vineri o să plec sigur. 

- Unde te duci? întrebă ea sprijinindu-se de ca- 
drul ușii. 

El nu voia decât să se întoarcă în patul acela moale și 
cald. Dar nu mușca mâna care te hrăneşte etc. etc. 

- În Florida. Acolo îmi petrec toate iernile. 

Femeia zâmbi. Rujul cu care tocmai se dăduse i se 
întinsese pe toată suprafața dinților galbeni. 

- Pare drăguţ. 

El nu i-ar fi spus tocmai drăguţ. 

- Măcar e cald. 

- Și aici a fost neobișnuit de cald pentru octombrie, 
până să vii tu. Cred că ai venit cu frigul, glumi ea. 

- Nu e prima oară când mi se spune asta. 

Anne râse, apoi se uită de-a lungul coridorului te- 
mându-se că i-ar fi putut trezi pe ceilalți oaspeţi care 
dormeau. 

- Anne, l-ai făcut pe bătrânul ăsta să se simtă mai 
confortabil decât s-ar fi aşteptat să se simtă aici. Bună- 
tatea ta nu a trecut neobservată. Mulţumesc, rosti el, 
spunându-i astfel politicos să plece. 

- Cu plăcere, Russell, zise ea în timp ce el tocmai îi 
închidea ușa în nas. 

Nici faptul că-i cotrobăise prin cameră cât fusese ple- 
cat nu trecuse neobservat, dar nu-i pomeni nimic despre 
asta. Întotdeauna ţinea un fir de păr așezat peste hainele 
lui împachetate, un fir dintr-o șuviţă lungă blondă pe 
care i-o dăruise una dintre fetele care ofereau spectacole 
erotice prin cinescop, pe nume Voluptuoasa Belinda. 
Aşa îşi dădea el seama dacă îi cotrobăise cineva prin 
lucruri. Anne pusese lucrurile înapoi cu meticulozita- 
te, mai puţin firul de păr. Și, desigur, foaia volantă cu 
Marele Banditi pe care o luase. 

Așteptase s-o pună înapoi, nu pentru că era periculos 
ca ea să știe cine era el, ci pentru că nu mai avea decât 
trei astfel de fluturaşi. Acestea erau singurele lui suveni- 
re din perioada petrecută la bâlci, împreună cu perechea 
de cărţi de tarot, cristalul pentru hipnotizare și halatul. 
Sigur că avea amintirile lui, și bune, și rele, pentru că 
el nu uita niciodată nimic derulând în minte imaginile 
încontinuu, ca într-un film pe un ecran. Dar era drăguţ 
să aibă şi lucruri tangibile, lucruri care îi aminteau că 
totul fusese real. 

Linia dintre ceea ce era real și ceea ce era plăsmuire 
era adesea foarte, foarte subţire. Merse înapoi la patul 
lui și se așeză pe margine. Își puse farfuria în poală și 
mâncă, bucurându-se de fiecare îmbucătură. Cinci zile, 
se gândi el uimit. Stătuse aici cinci zile. 

Două zile - venit și plecat - atât obișnuia să stea. Fu- 
sese mai rapid pe atunci, după ce părăsise bâlciul. Pe 
de altă parte, și mizele erau mai mari pe atunci. Avuse- 
se ţinte mai importante și fuseseră și mai mulţi bani în 
joc, așa că fusese necesar să plece repede. Adevărul era 
că zilele astea avea doar chestiuni neînsemnate. Avea 
mai puţine dosare, care valorau bani mai puţini, iar 
presiunea aproape că dispăruse. În prezent, mâncarea 

devenise principala lui motivaţie, asta şi un loc cald 
unde să doarmă. 

Norocul fusese de partea lui când o întâlnise pe slă- 
bănoaga şi vicleana Anne Ainsley. Nuşi dăduse seama 
cât de obosit fusese până nu primise acest pat mare cu 
saltea moale în care să doarmă. Camera violet era liniş 
tită și luxoasă, iar el se simţea, dacă îndrăznea so spună, 
aproape în siguranţă aici. Ceea ce însemna că trebuia să 
plece. Oricine lucrase vreodată într-un bâlci pe vremea 
lui ştia că sentimentul de siguranță ducea la neglijenţă, 
iar neglijenţa crea probleme. 

Așa că avea să obțină bani de la Claire Waverley și 
apoi să pornească din loc. Florida îl aștepta. 

Zona de campare unde își petrecea iernile se numea 
Cortul Circului, un loc unde puteau rămâne, pentru câ- 
teva luni la rând, artiştii pensionaţi de la circ rămași fără 
noroc, care beneficiau astfel de mâncare gratuită şi de 
ingrijire medicală. Cortul Circului fusese înfiinţat de un 
fost artist de circ care se îmbogățise mai târziu în viață. 
În principal, era destinat oamenilor din circ şi celor din 
spectacolele cu ciudaţi, dar și cei din bâlciuri erau bi- 
neeniți. Din grupul lui Sir Walter Trott nu mai rămă- 
seseră mulți. Din când în când, Russell mai zărea câte 
un individ care anunţase pe vremuri venirea circului sau 
vreun mecanic din vechea gașcă și-și zâmbeau și-și făceau 
semn din cap. Ei, toți, ştiau ce se întâmplase cu origina- 
lul Banditi pe câmpul ăla din Arkansas. O viață întreagă 
îi ţinuse sub supraveghere pe ceilalți, adunase secrete 
până să poată face un ban pe seama lor și totuși singu- 
rul lui secret, care îl putea distruge pe el, era păstrat de 
toți ceilalți. Uneori e greu de spus de ce parte a moralei 
ne situăm cu toții. Sunt atâtea de luat în calcul. 

Nimeni nu ştia care fusese numele adevărat al pri- 
mului Banditi. Se zvonea că acesta existase de la începu- 
turi, de la Târgul Internaţional de la Chicago. Pielea sa 
fusese la fel de tare ca una de animal, avusese un ochi 

de sticlă, dar, într-un fel exotic, fusese ciudat de chipeș. 
Doamnele fuseseră foarte atrase de el, acestora plăcân- 
du-le foarte tare când venea aproape să le afle secrete- 
le sau ce mâncaseră ultima oară, sau ce iniţiale aveau 
gravate pe pandantivele de la gât. Intotdeauna le oferea 
îndeajuns cât să le facă să creadă că era un clarvăzător, 
apoi le spunea ceea ce voiau toate să audă: că viitorul le 
era plin de giuvaiere şi de copii frumoși. 

În ciuda atenţiei pe care o stârnea, preferinţele sexua- 
le ale Marelui Banditi se îndreptaseră într-o cu totul 
altă direcție. Avusese întotdeauna ochi, pe cel adevărat, 
doar pentru băieţii tineri care ajutau la asamblarea și la 
dezasamblarea cabinelor, care curățau noaptea aleile 
și care furau din buzunare pentru patronul lor, însuși 
Sir Walter Trott. 

Russell fusese unul dintre băieții aceia, părăsit la bâlci 
de mama lui, îmblânzitoarea de şerpi, după ce ea, la 
rândul ei, fusese fermecată de un localnic cu o brumă 
de bani. Nimeni nu se arătase uimit când plecase fără 
Russell - el fusese un copil rău din fire, iar ea nu fusese 
tocmai mămoasă -, dar toată lumea fusese absolut uluită 
că își părăsise prea iubitul șarpe, un piton alb, pe nume 
Sweet Lou, care fugise și el o săptămână mai târziu. 

In noaptea de după plecarea mamei lui, Marele Ban- 
diti îl ademenise pe Russell cu blândeţe și linguşeli în 
rulota lui, pentru că Russell nu avea unde să doarmă. 
Copilul nu-şi făcuse niciodată griji legate de detaliile 
nopții aceleia, sau de numeroase alte detalii de după 
aceea, iar asta vreme de zece ani. 

Dar, pe la șaptesprezece ani, Russell îl văzuse pe Mare- 
le Banditi beat pe câmpul acela din Arkansas, şi ceva se 
declanșase în el. Bătrânul magician era însoţit de unul 
dintre orfanii pe care îl luase cu el din Mississippi, un 
băiat drăguţ cu piele măslinie și ochi negri, care nu avea 
nici cea mai vagă idee ce urma să i se întâmple. Era în 
tuneric şi linişte, iar bâlciul era închis pe timpul nopții. 

Majoritatea băieților curăţau aleile şi se înfruptau din 
pop-cornul și din merele glazurate pe jumătate mâncate 
aruncate la gunoi, bucuroşi că nu erau ei pe câmp în 
noaptea aia. Russell îl urmărise pe câmp dintr-un motiv 
pe care nu avea niciodată să-l poată explica. 

A doua zi dimineaţă, când Marele Banditi fusese gă- 
sit, arăta ca și cum ar fi căzut beat şi s-ar fi lovit cu capul 
de o piatră. Băiatul cu pielea măslinie fugise departe. 
Poate că încă mai fugea. 

Toată lumea ştia ce se întâmplase, dar nimeni nu 
scosese vreun cuvânt. Primul Banditi fusese un om în- 
grozitor, unul care umbrise tot bâlciul şi-l transformase 
intr-un loc trist și îngrozitor pentru toţi angajaţii. Viola, 
fura şi înșela, iar patronul nu-l putea împiedica, pentru 
că Banditi îl avea cu ceva la mână. Cu ce anume nimeni 
nu avea niciodată să afle. 

Dintr-o recunoştinţă neexprimată prin vorbe, Sir 
Walter Trott, un bărbat scund cu urechile mari, care 
se născuse într-o tabără de exploatare forestieră din 
Oregon, alături de toţi fraţii săi înalți şi puternici care 
puteau doborî copacii dintr-o singură lovitură de topor, 
îi oferise lui Russell funcţia de Banditi nou. Originalul 
Banditi îl învățase pe Russell multe trucuri, multe din- 
tre care el şi-ar fi dorit să nu le fi învăţat niciodată. 

Russell Zahler nu avea inimă, iar conştiinţă, prea pu- 
ţină, dar, după noaptea aceea, nu mai făcuse niciodată 

vreun rău fizic nimănui. Acum era doar un escroc bă- 
trân, care visa la paturi moi şi fura de la oamenii care 
aveau prea mult. 

Desigur că nu era cel mai bun om din lume, dar, 

după cum putea spune oricine din bâlciul lui Sir Walter 


Trott, era departe de a fi cel mai rău. 


A doua zi dimineaţă, recepţionera rebelă a lui Syd- 
ney, Violet, nu-și făcu apariţia la serviciul de la salon. 
Sydney încercă s-o sune de câteva ori, dar nu-i răspunse. 

Necăjită că, oricât de mult încerca să o îndrume în di- 
recția corectă, încă o adolescentă o apuca pe calea greşi- 
tă, Sydney se prăbi să rezolve ultima programare, îi spuse 
lui Janey să încuie, apoi, înainte să meargă să-și ia fiica, 
porni cu maşina spre casa lui Violet. Parte din pedeapsa 
lui Bay presupunea limitarea timpului liber dintre orele 
lucrate la Claire şi venirea acasă seara cu Sydney. Să nu 
mai aibă timp de petrecut cu Josh și nici telefon la care 
să vorbească cu el. 

Întreaga zi, Sydney se simţise mânioasă și confuză. 
Una dintre clientele ei de azi, Tracey Hagen, care își 
dorise o coafură care s-o ajute să crească vânzările de la 
Tupperware, sfârșise prin a obține o coafură care, în loc 
să-i farmece pe clienți să cumpere, îi făcea pe oameni să 
se teamă s-o refuze. Rezultatul era acelaşi, deși nu chiar 
asta își dorise. Simţindu-se vinovată, cumpărase de la ea 
o cutie pentru sendvișuri. 

Când ajunse la marginea oraşului, soarele se pregă- 
tea să apună. Între zona provincială şi cea rurală era o 
diferență, o linie fină pe care nu știai că o treci decât 
după ce o luai pe drumul acela. Toată lumea cunoștea 
drumul acela, cel care lega orașul de întinderea verde a 
pășunilor și de fermele vechi, care, la început, îţi lăsa 
impresia că intri într-o lume de basm, una plăcută, de 
modă veche și pierdută dincolo de timp. Dar, ca în toate 
basmele, începutul este întotdeauna frumos, un şiretlic 
care să te atragă în ceva la care nu te aştepţi. Zona întin- 
să de ferme se transforma apoi într-un peisaj pustiu de 
parcări pentru rulote, care, ușor-ușor, ruginesc și intră 
în paragină de la ploaie și de la frunzele din jgheaburi. 

Sydney cunoștea bine zona datorită plimbărilor lungi 
cu mașina din timpul liceului pe care le făcea cu Hunter 
Josh Matteson, când porneau în excursii îndrăznețe, în 
urma cărora voiau să vadă cât de departe ar merge, la 
propriu și la figurat, înainte să se întoarcă. 

În acea zi, încercase să-l sune şi pe Hunter John. În- 
tto oarecare măsură, aproape că se simţea prea mândră 
s-o facă, pentru că ştia că dezamăgirea lui și a soției lui, 
Emma, în privința lui Josh avea să însemne că ei cre 
deau că fiica ei nu era îndeajuns de bună pentru fiul 
lor. Dar, dacă intervenţia lor parentală avea să omoare 
relația din taşă, asta era tot ce conta. Inima fiicei ei avea 
să rămână întreagă, normală, frumoasă, veselă şi plină 
de iubire pentru cineva care o merita. La început, încer- 
case la locul de muncă al lui Hunter John, apoi acasă, 
dar menajera îi spusese că Hunter John şi Emma erau 
într-o croazieră aniversară. 

Sydney se simţi, în același timp, şi dezamăgită, și uşu- 
rată, probabil un pic mai mult ușurată decât dezamăgită. 
În cei zece ani de când se întorsese, abia dacă îi salutase 
în trecere pe vreunul din ei, asta când aceştia nu o igno- 
rau complet. Își aminti foarte bine una dintre primele 
săptămâni de la întoarcerea în Bascom din urmă cu zece 
ani, când Hunter John vorbise cu ea și îi spusese că-și 
iubeşte soţia și că nu avea s-o părăsească. Se pare că toa- 
tă familia Matteson se temea că Sydney se întorsese ca să 
încerce să-l recucerească pe el cu banii lui cu tot. Asta o 
amuzase. De parcă puteai să faci ce făcuse el unei inimi 
Waverley și să te aştepţi să nu se schimbe. 

Parcul de rulote unde locuia recepționera încăpățâ- 
nată a lui Sydney avea un nume foarte potrivit, Vestul 
Sălbatic, şi niște nume de străzi, precum Aleea Wyatt 
Earp! sau Fundătura Doc Holliday?. Sydney se opri 
în faţa unei rulote albe vechi cu o copertină verde pal cu 
alb deasupra ușii din faţă. Curtea era destul de mică și 
decorată cu pitici din beton și ciuperci pictate. Merse 
la ușă şi ciocăni. Îi deschise un bătrân supraponderal 


! Wyatt Earp a fost un celebru jucător de cărți al Vestului şi justițiar 
itinerant. (n.red.) 

? John Henry „Doc“ Holliday a fost un jucător de cărți, pistolar şi 
dentist, bun prieten cu Wyatt Earp în Vestul Sălbatic. (n.red.) 

îmbrăcat doar în boxeri. Caldura emanată din interio- 
rul rulotei năvăli afară peste Sydney lovind-o ca un val 
fierbinte ce iese pe uşa unui cuptor deschis. Trebuiau să 
fie vreo treizeci şi două de grade acolo, 

Bărbatul o măsură pe Sydney din cap până-n picioa- 
re, studiindu-i pantalonii negri strâmţi, pantofii cu toc, 
trenciul scurt cu carouri și părul prins într-un coc în 
vârful capului. 

- Ce vrei? întrebă el peste larma televizorului. 

- Cine e? se auzi din fotoliu vocea unei femei care fie 
avea vreo şaptezeci de ani, fie cincizeci, dar arăta extrem 
de îmbătrânită. 

- Am venit s-o văd pe Violet, replică Sydney. Astăzi 
n-a fost la serviciu. 

- Violet! strigă bărbatul. 

Din dreapta camerei de zi, se deschise o ușă. 

- Ce! întrebă Violet furioasă, apoi o văzu pe Sydney 
stând în cadrul ușii. A, intră, continuă ea făcându-i re- 
pede semn cu mâna să vină în camera ei. 

Sydney traversă camera de zi. 

-Îmi pare rău că e așa cald aici. Lui Roy şi lui Flo- 
rence le place să fie căldura dată la maximum, se scuză 
Violet în timp ce închidea ușa dormitorului ei. Singura 
fereastră din încăpere era deschisă, iar aerul rece care 
pătrundea intra în conflict cu aerul fierbinte ce bătea 
dinspre gurile de ventilare creând o briză turbionară 
ce-ţi lăsa impresia că încăperea se mișcă. Violet purta 
doar un maiou şi pantaloni scurţi. 

- Charlie m-a ţinut trează toată noaptea. lartă-mă că 
n-am putut veni astăzi. 

- Ar fi trebuit să suni, zise Sydney mergând la Char- 
lie, care stătea pe podea și se juca cu niște cuburi vechi 
din plastic. Sydney îngenunche în fața lui, îi puse mâna 
pe frunte în timp ce copilul duse o jucărie la gură și o 
privi cu ochii lui negri frumoși. 

- Bună, bebe. Eşti bolnăvior? 

- Acum se simte mai bine, spuse Violet la repezeală, 
de parcă era posibil să nu fi avut nimic dintru început. 

Sydney studie micul dormitor. Pe podea era o saltea 
simplă, acoperită cu o pătură cu motive amerindiene. 
Nici un tel de mobilă. Peste tot erau împrăștiate haine 
şi jucării. 

In spatele ușii, era un set de valize albastre, singurele 
obiecte din încăpere care păreau a fi tratate cu un soi 
de respect. 

- Ce-i cu bagajul? întrebă ea. 


-E pentru când o să plec. Asta nu-i casa mea. Eu 
nu o văd aşa. E o chestie temporară. Întotdeauna am 
văzut-o ca pe ceva temporar. 

-Nu e aşa de rău, zise Sydney. Te afli doar într-o pasă 
proastă. Toată lumea trece printr-o pasă proastă. Te-ai 
gândit vreodată să faci cursuri de coafură? 

Violet se aşeză pe saltea şi se sprijini cu spatele de 
peretele din panel. 

- Poate. 


- Te-aş putea ajuta cu un program în care să şi lucrezi 
și să şi studiezi. Și probabil că ai putea obţine o bursă. 

- Poate. Dar, dacă merg la școala de coafură, o să fie 
undeva departe, adăugă ea ridicându-și braţul slab, ast- 
fel încât să simtă cu mâna aerul rece care intra pe fereas- 
tra de deasupra ei. 

- De fapt, Bascom e un loc destul de drăguţ. 

- Tu ai plecat, îi atrase Violet atenţia. 

- M-am întors. 

Violet ridică din umeri, coborându-și braţul, cu pum- 
nul strâns de parcă ar fi prins aerul rece înăuntru ca pe 
O pasăre. 

- Poate că o s-o fac, poate că nu. 

- Când am plecat eu, eram singură. Şi a fost în regulă. 
Era momentul ca eu să învăţ şi să-mi fac propriile 
greşeli. După ce am avut-o pe Bay, totul s-a schim- 
bat. Nu mai era vorba doar despre mine. M-am întors 

ca ea să aibă un loc stabil în care să crească, în care eu 
să-mi pot câştiga existența. 

- Charlie e un bebe bun, o întrerupse Violet. Nu-mi 
va face nici o problemă. 

- Ştiu că e un bebe bun, continuă Sydney netezindu-i 
părul negru şi des. Dar provocarea e să-l crești să devină 
un băiat bun, apoi un bărbat bun. Crezi că o să poți 
să faci asta când n-o să ai unde să locuiești? Ce anume 
crezi c-o să se întâmple după ce pleci de aici? O să găsești 
slujba perfectă, casa perfectă și bărbatul perfect? 

- Da! replică Violet. Ştiu că aşa va fi. Pentru că în 
Bascom deja am căutat şi nimic din toate astea nu se 
află aici. 

- Totul va fi la fel, indiferent unde te afli, dacă nu te 
schimbi tu mai întâi. 

Violet se ridică repede din pat, o ocoli pe Sydney și îl 
luă pe Charlie în braţe. 

- Sunt concediată! întrebă ea sprijinindu-l pe şold. 
Copilul începu să se agite. Pentru că am nevoie de sluj- 
ba asta. Aproape că am strâns banii de care am nevoie 
ca să cumpăr Toyota veche a lui Roy. 

- Nu, nu eşti concediată, spuse Sydney. 

- De ce ești aşa drăguță cu mine? întrebă ea legănân- 
du-l pe Charlie când acesta începu să plângă. 

Sydney rezistă dorinței de a i-l lua din braţe. 

- Pentru că şi eu am fost cândva ca tine, recunoscu 
Sydney. 

- Habar n-ai cum e să fii ca mine, pufni Violet. 

- Mâine vii la serviciu? întrebă Sydney. 

- Da, o să fiu acolo. 

După ce le aruncă o ultimă privire, Sydney părăsi 
dormitorul. Cuplul de bătrâni o urmăriră cu suspiciune 
când traversă prin faţa televizorului spre ușa din faţă. 

Odată revenită în Mini Cooperul ei, Sydney stătu în 
frig simțindu-se frustrată că, oricât de mult se străduia, 

ştia că nu putea să prindă pe cineva care nu era conști- 
ent că o să cadă. 


Când Sydney ajunse la casa Waverley, era deja întu- 
neric. Ura zilele astea mai scurte. Urcă în grabă treptele 
până la ușă, înfășurându-și fulgarinul în jurul ei să se 
apere de briza rece. În curând avea să trebuiască să-și 
scoată hainele mai groase. Se întrebă dacă Violet avea 
o haină de iarnă sau dacă Charlie avea hăinuţe groase. 

„Incetează“, îşi spuse ea. 

Măcar atât putea controla. Dar asta era tot. Se stră- 
duia atât de tare, pentru că se simţea atât de neputin- 
cioasă. Violet putea avea un copil cât ai bate din palme, 
iar ea nu reușea. Era corect? În urmă cu cincisprezece 
ani, îi fusese atât de ușor să rămână însărcinată. Era ceva 
ce făcuse inconștient, de parcă s-ar fi trezit din somn, 
ceva ce corpul ei făcuse în mod firesc, spunându-i că 
venise vremea. Acum, era nevoie de atâta efort, de atâta 
energie consumată. 

Claire o avertizase pe Sydney în legătură cu ataşa- 
mentul ei față de Charlie. Sydney îi povestea totul suro- 
rii ei, probabil prea multe, dar Claire era mereu acolo, 
întotdeauna ascultând-o și spunându-i ce era bine, fie 
că Sydney voia s-o creadă, fie nu. Uneori, Sydney avea 
impresia că profita prea mult de Claire. Sora ei nu cerea 
niciodată ajutor, niciodată nu părea să aibă probleme 
pe care să nu ştie deja cum să le rezolve. Oricât de mult 
o iubea ea pe Claire, treaba asta putea fi destul de frus- 
trantă. Ar fi drăguţ dacă, din când în când, Claire putea 
să aibă și ea o problemă. Nu trebuia să fie una mare, ci 
doar ceva mărunt care să-i permită lui Sydney să-și facă 
apariţia triumfătoare cu o sticlă de vin şi să spună: „Ştiu 
exact ce trebuie să faci!“ 

Sydney ajunse la ușa din față și încercă s-o deschidă. 
Nu se clinti. Își scoase cheia de la reședința Waverley și 
încercă s-o descuie. Tot nu voia să se deschidă. Atunci, 

încercă soneria, dar nu sună. Brusc, draperiile i se trase- 
ră în față lăsând-o în întuneric pe verandă. 

A, acum înţelegea. 

Sydney se întoarse la ușă. Se uită peste umăr să se 
asigure că nu o putea auzi nimeni, apoi șopti: 

-Nu-mi pasă că eşti nemulțumită că am pedepsit-o. 
O să mă întorc și-o să te vopsesc cu un verde urât dacă 
nu te deschizi acum. 

Se simţea ridicol, ca de fiecare dată când avea de în- 
fruntat astfel de chestiuni tipice familiei Waverley. Dar 
uşa se deschise. 

Casa fusese întotdeauna un pic orgolioasă. De îndată 
ce intră, îl auzi pe Tyler strigând de sus: 

- Am uitat, ce trebuia să fac aici sus? 

- Astupă gurile de aerisire din pod, zise Claire tare 
din bucătărie. 

- Aşa, aşa, aprobă Tyler. 

Sydney merse în camera de zi și întrebă: 

- Eşti gata de plecare? 

Bay încuviință și se ridică. 

- les într-un minut, spuse Claire îndreptându-se spre 
bucătărie. 

Claire scotea nişte pui prăjit dintr-o cutie pe care, evi- 
dent, Tyler o adusese acasă. Când Sydney intră, îşi ridi- 
că privirea din farfuria pe care așeza bucățile de pui. 

- KFC? Asta chiar e pragul de jos, glumi Sydney, pă- 
şind spre ea. Începe iarăși să gătești, te rog! 

- Mă gândesc la asta. 

- Serios? întrebă Sydney uimită. 

Era prima oară când auzea de asta. Toţi cei din fami- 
lie încercaseră s-o facă să gătească din nou și nu doar 
pentru că le plăcea să mănânce. Sau, de fapt, cam des- 
pre asta era vorba. Dar ceva la afacerea cu Dropsurile 
Waverley o făcea pe Claire să fie din nou tăcută, iar ăsta 
nu era niciodată un lucru bun. Uneori, Sydney se te 
mea că, dacă Claire rămânea tăcută prea mult timp, era 

posibil să nu-și mai revină niciodată, la fel ca şi bunica 
lor, care obișnuia să se ascundă sub scară atunci când 
bătea cineva la ușa din faţă, pentru că nu voia pe nimeni 
în casă. 

- Evanelle a trecut azi pe aici și mi-a dat o spatulă. 
Poate e un semn. 

Claire ridică din umeri, iar Sydney ştiu că asta era 
tot. Nu mai avea să zică nimic altceva. 

Sydney se întoarse şi se sprijini de bufet. 

-Cum mai e Bay? 

- De ce n-o întrebi chiar tu? 

- Ar trebui. O s-o fac, rosti Sydney pe un ton hotărât. 
Sunt lucruri pe care nu i le-am spus niciodată și pe care 
am nevoie să i le mărturisesc, numai că nu ştiu cum. 

Claire își şterse mâinile pe un prosop. 

- Apropo de lucruri care nu ni s-au spus niciodată, 
Evanelle mi-a povestit azi că pe soțul bunicii Mary îl 
chema Karl. Claire se duse în biroul ei mic de lângă 
bucătărie şi se întoarse cu o fotografie veche pe care i-o 
dădu lui Sydney. Adică acest Karl din fotografiile pe care 
le-am găsit sâmbătă. Cum de n-am știut asta? 

- Cred că n-am întrebat niciodată. Se vede că e o nă- 
pastă. Uită-te cum zâmbeşte! Sydney se uită mai bine la 
fotografia alb-negru. Mama avea bărbia lui. 

- Și tu o ai. Karl e şi numele de pe jurnalul ăsta culi- 
nar pe care l-am găsit, spuse Claire ridicându-l. Ala cu 
toate rândurile tăiate. 

- Se pare că ai dat peste un mister. 

Claire vru să spună ceva, apoi se opri și se uită la 
Sydney aplecându-și capul curioasă. 

- Ţi se face părul şi mai roșu? 

Își prinsese părul în coc sperând să-l facă mai puţin 
evident. 

- Jur că eu nu fac nimic, se apără ea ducând mâna la 
coc. În fiecare dimineață mă trezesc şi e din ce în ce mai 

rău. Mâine o să încerc să-l vopsesc. Abia aștept prima 
chiciură. Atunci toate lucrurile se vor linişti din nou. 

- Mai sunt cinci zile, încuviinţă Claire. 

- Tu pari s-o duci destul de bine, observă Sydney. 
N-ai nici o problema în prag de prima chiciură? 

Aşa stăteau lucrurile cu Claire, niciodată nu ştiai si- 
gur. Trebuia să te bazezi pe ea să-ți spună. Uneori, Syd- 
ney îşi dorea să se poată controla la fel de bine ca sora ei, 
ca să nu mai iasă totul la iveală. Pe de altă parte, cunoş- 
tea prețul pe care îl plătea sora ei pentru secretele ei. 

- Nu cobi, o certă Claire. 

- Nu o căuta nici tu cu lumânarea, sublinie Sydney 
înapoindu-i fotografia surorii ei în timp ce ieșea din 
bucătărie. 


A doua zi, Violet nu-și făcu apariţia la salon până la 
prânz, iar asta le irită pe coafeze pentru că erau nevoite 
să răspundă la telefon cu rândul şi să facă programări, 
ceea ce le lua o veșnicie, lăsându-și clientele cu părul ud 
picurând în chiuvete sau în folii ce trebuiau verificate. 

- Ai zis că Violet va veni azi, se plânse Janey la recep 
ţie în timp ce-și conducea clienta la plecare. 

Sydney păși în spaţiul mic de la recepţia luminată de 
soare, unde Bea McConnell aştepta pe canapeaua albă 
de lângă ferestre. 

- Poţi să mergi înapoi, Bea. Vin şi eu într-un minut, îi 
spuse Sydney, apoi se întoarse spre Janey. Ieri, am mers 
s-o văd ca să mă asigur că e totul bine. A zis că o să vină. 

-E o pacoste, replică Janey așezându-se pe scaunul 
rotativ de la recepţie. Sora mea mai mică a fost cu ea 
la școală, înainte ca Violet să renunţe. Era o scandala- 
gioaică şi fura. Nu numai prietenii altor fete, deși făcea 
asta foarte des. 

-Femeile astea din familia Turnbull se înmulțesc 
ca iepurii şi fură precum coțofenele, completă Bea 
McConnell. 

Sydney se întoarse și observă că Bea se afla încă la 
recepție ca nu cumva să rateze bârfa asta. 

- Are abia optsprezece ani, o apără Sydney, condu- 
când-o pe Bea în spate. Nu e nimeni care să nu se poată 
îndrepta la optsprezece ani. 

O oră mai târziu, în vreme ce Sydney aranja părul 
abia coatat şi nuanţat al lui Bea, Violet intră în salon. 
Asta o făcu pe Sydney să se simtă triumfătoare pentru că 
însemna că nu se înșelase în privinţa ei. 

- Violet, zise Sydney vrând să atragă atenţia tuturor 
asupra ei, vrei, te rog, să schimbi cana de cafea înainte 
să te așezi? Astăzi unde e Charlie? La bonă? 

- E în maşină. Nu rămân. Violet purta o pereche de 
blugi strâmți și murdari și un pulover așa de mare, încât 
îi cădea de pe umăr, dezvăluindu-i bareta sutienului. 

Rămase acolo rozându-și nervoasă o unghie. 

- Scuză-mă o clipă, Bea, zise Sydney strângând foarfe- 
ca în palmă și pășind spre recepţie. Ce mașină? 

-Am cumpărat Toyota veche a lui Roy. Ţi-am spus. 
Doar că mai am nevoie de niște bani. l-am spus că-i voi 
da astăzi și restul. 

- Nu înţeleg. Sydney merse la fereastră. Charlie e aco- 
lo singur? 

Violet veni lângă ea și îi arătă. 

- Am parcat lângă hidrant. Îl pot vedea de aici. Pot să 
obțin un avans din salariu? 

Janey era încă la recepţie pentru că nu-i sosise urmă- 
toarea programare. Asculta cu interes. 

- Nu pot să fac asta, Violet, zise Sydney. 

- Măcar dă-mi banii pe zilele pe care le-am lucrat. 

- Ţi-ai primit cecul vineri. Până acum ai lucrat doar 
sâmbătă. 

- Atunci dă-mi atâta! 

Sydney făcu o scurtă pauză folosindu-se de tăcere la 
fel cum o făcea cu fiica ei, ca de un buton de resetare. 
- Ce se petrece? o întrebă Sydney în cele din urmă. 

- Plec, m-am săturat de locul ăsta. Sunt sătulă de toa- 
te. Nu-i mai suport pe Roy și pe Florence. Aproape în 
fiecare noapte mă trezesc cu Roy holbându-se la mine. 
E înfiorător. Violet începu din nou să-și muște unghia. 
Nu mai suport porcăria aia. Nu din nou. 

„Din nou?“ se gândi Sydney cutremurându-se. 

- Dacă e aşa de rău acolo şi ai nevoie de un loc unde 
să stai, tu și Charlie puteți veni la mine. 

Auzind-o, Janey, care bea o gură din sticla de apă, 
se înecă. 

-Nu stau cu tine, se revoltă Violet de parcă Sydney 
tocmai i-ar fi sugerat ceva absurd. Știu unde locuieșşti 
tu. Nu stau la o lăptărie. Vreau să locuiesc într-un loc cu 
lumini şi oameni. 

- Deci, pur și simplu, pleci din oraș? o întrebă Sydney. 

- Dacă-mi dai banii mei, da! 

- Charlie are măcar un scaun de mașină? 

Violet își dădu ochii peste cap. 

- Plătește-mă pentru sâmbătă, plus bacşișul meu, apoi 
o să plec. Sunt banii mei. 

Sydney reuşi să pară confuză. 

- Ce bacşiș? 

-Toată lumea de aici primeşte bacşiş. Întotdeauna 
mi-l iau la sfârșitul zilei din casa de marcat. Așa este 
corect. 

- Pot să-mi iau la revedere de la Charlie? insistă Syd- 
ney sperând să continue afară discuția asta. 

Acum le privea toată lumea din salon. 

Dar Violet nu se urni. 

- Doarme. 

Fără să mai zică nimic, Sydney îi dădu niște bani din 
şorț, iar Violet plecă. 

- Fura de la tine? se scandaliză Janey. 

- Nu vreau să vorbesc despre asta, rosti Sydney fără să 
se întoarcă spre ea. Nu voia să vorbească despre faptul 
că ştia deja de câteva săptămâni, dar sperase că stăruința 

ei, încrederea ei de neclintit în Violet avea să schim- 
be complet situaţia. Dar Violet chiar nu se mai putea 
schimba, acolo, adânc în sufletul ei, unde Sydney nu 
putea să vadă. Sydney putea vedea doar stratul de supra- 
față care era tânăr şi maleabil. Dar, odată cu înaintarea 
în vârstă, chiar şi ăsta avea să devină dur. 

Oricât de mult o supăra asta, ideea că Violet îl lua pe 
Charlie, băiatul acela dulce şi nevinovat, o durea şi mai 
tare. Sydney rămase la fereastră şi o urmări pe Violet 
îndepărtându-se de trotuar într-o Toyota Corolla uzată 
şi simţi o durere și un gol aşa de mare, încât i se umplu- 
ră ochii de lacrimi. 


In seara aceea, Sydney se duse acasă şi găsi ferma 
cufundată în tăcere. Sperase să găsească ceva care să-i 
distragă atenţia: pe Henry în bucătărie arzând turtele 
din porumb, pe care le pregătea cel puţin o dată pe lună, 
pentru că așa obișnuia să facă bunicul lui; sau pe Bay 
gata să se răzvrătească pentru că fusese pedepsită. 

Dar nu era nimic. Casa era așa de tăcută, încât liniș- 
tea literalmente zumzăia. 

Sydney merse până la scară și o strigă pe Bay ca s-o în- 
trebe ce voia să mănânce la cină. Claire o adusese acasă 
fiindcă, din cauza lui Violet, ea fusese în acea zi extrem 
de prinsă la serviciu. 

- Am mâncat la Claire, răspunse Bay pe un ton 
neutru. 

De la serata de sâmbătă, nu vorbiseră prea multe sau, 
mai degrabă, deloc. Bay părea să-și accepte pedeapsa 
bine, mult prea bine, ca și cum conformarea ei era încă 
o modalitate de a o face pe Sydney să aibă senzația că 
greşea cu totul. 

Sydney merse la bucătărie. Lângă frigider se afla un 
panou alb, atât de vechi, încât anii de mesaje scrise și 
șterse încă se mai vedeau vag sub suprafață precum cu- 
vintele sub apă. Henry îi scrisese că era încă la lăptărie, 

unde lucra până târziu la o maşinărie care se stricase în 
timpul zilei. Ca și Bay, el nu folosea niciodată telefonul. 
Trăia alături de doi luddiști!. Cu haina pe ea, cu geanta 
uitată pe umăr, deschise frigiderul și se uită înăuntru. 
Nu-i era foame. 

Închise uşa şi luă telefonul din bucătărie. 

- Te deranjez? întrebă când Claire răspunse. 

- Nu, zise Claire. Întotdeauna spunea nu. Cum ţi-a 
fost azi? 

- Oribil. Bay e în camera ei, iar Henry încă nu a ajuns 
acasă şi mă simt... „Stearpă“, ar fi vrut să spună. 

- Ai vorbit cu Bay? 

- Nu. 

- Ai vorbit cu Henry? 

- Nu. 

- Dacă lor nu le explici nimic, n-o să înţeleagă, o sfă- 
tui Claire, deși nici ea însăși nu era genul de persoană 
care să explice ceva cuiva, uneori nici măcar lui Tyler, ca- 
re era adesea atât de prins în propriile gânduri, dar de 
asta avea Claire nevoie, de cineva care să plutească prin 
lumea ei, să o tachineze şi care s-o facă să privească din- 
colo de ea. 

Sydney avusese întotdeauna nevoie de cineva care 
să o coboare cu picioarele pe pământ, cineva realist. 
Ca Henry. 

- Ştiu. 

Sydney privi pe fereastra de deasupra chiuvetei din 
bucătărie ascultând larma din casa lui Claire. Părea că 
și Claire era în bucătăria ei. I se păru că aude zăngănitul 
unor vase şi jetul de apă. Undeva în fundal, răsunau 
râsul lui Mariah și zgomotul pașilor lui Tyler. 


! Luddism - Mișcare spontană de protest a muncitorilor englezi din 
a doua jumătate a secolului al XVIII-lea și din prima jumătate a 
secolului al XIX-lea, care s-a manifestat prin distrugerea mașinilor 
considerate cauza şomajului (n.tr.) 

-Ştii că, dacă ai vreodată nevoie de mine, și eu sunt 
aici pentru tine, rosti Sydney în cele din urmă. 

- Ştiu că ești. Te iubesc. 

- Şi eu te iubesc. Sydney închise şi ieși din bucătărie 
pe veranda din spate. Se așeză pe unul din cele două 
scaune de ratan aflate acolo. 

Terenurile din spate erau aşa de întunecate, încât nu 
putea spune unde se terminau câmpurile și unde înce- 
pea cerul nopţii. Îi fusese greu să se obişnuiască într-o 
lume fără iluminat stradal, dar îi plăcea cum îi apropia 
asta și mai mult pe ea și pe Henry. La început, după 
ce se căsătoriseră, obișnuiau să stea aici în fiecare sea- 
ră. Henry spunea că bunicul și bunica lui făceau la fel, 
tocmai de aceea păstrase scaunele. Zicea că uneori 
încă îi mai putea vedea aici, putea vedea felul în care 
bunica lui lăsa să-i cadă mâna pe lângă ea, iar bunicul 
io ridica şi i-o ţinea. 

Nu era sigură cât timp trecuse, dar obrajii începeau 
so furnice când auzi paşii lui Henry în bucătărie. Uşa 
se deschise şi îl auzi strigând: 

- Sydney? 

- Da. 

El ieși şi închise ușa în urma lui. 

-Ce faci aici afară? întrebă el așezându-se pe scaunul 
de lângă ea. 

Scaunul din ratan scârțâi de la frig. Era încă îmbrăcat 
cu hainele de lucru. Sydney ştia că trebuia să meargă să-i 
facă ceva de mâncare. El muncea atât de mult, măcar 
atât putea și ea să facă. Dar nu se putea urni din loc. 

- Nu ştiu, replică ea. Mă gândeam. 

-Ce s-a întâmplat? insistă el învelindu-și mâinile în 
haină. 

- Recepţionera mea, Violet, și-a dat demisia azi. Plea- 
că din oraș și îl ia pe Charlie cu ea. Fura bani de la 


serviciu. 

Henry rămase tăcut şi gânditor, ştiind tot ceea ce în- 
cercase ea să facă pentru Violet şi cât de mult însemna 
Charlie pentru ea. 

- Îmi pare rău, rosti el în cele din urmă. 

- Aş vrea să mă întorc în timp şi să ştiu tot ce ştiu 
acum. 

Henry clătină din cap. 

- Tinereţea e supraapreciată. 

-Nu vreau ca Bay să facă aceleași greșeli ca mine, 
mărturisi Sydney. Nici Bay, nici Violet. Vreau să ajut 
pe canera. 

- Nu poţi repara ceva ce nu e încă stricat. Nu reuşeşti 
decât să te simţi nefericită. Ce se întâmplă de fapt! îi 
ceru Henry. Vorbeşte cu mine! 

- În ultima vreme mă tot gândesc de ce nu pot... 
vreau să zic, tot încercăm de ceva vreme. Sydney se opri. 
Brusc, ochii i se împânziră de lacrimi. Cred că e vina 
mea. Am dus o viață grea înainte să mă întorc. Am fost 
cu un tip dur, care mi-a făcut mult rău. Fireşte că Henry 
știa despre David, dar Sydney nu-i mai spunea niciodată 
pe nume, de parcă asta putea, în sfârşit, să i-l şteargă din 
minte. Cu toate astea, încă se mai afla acolo, asemenea 
unui accident pe care-l avusese demult şi în urma căruia 
avea întotdeauna să rămână o cicatrice. Uneori, mă în- 
treb dacă din cauza asta nu mai pot avea și alți copii. 

Îl auzi, mai mult decât îl văzu, întorcându-se spre ea. 

- Deci despre asta era vorba? Părul roșu și vizitele în 
biroul meu? întrebă el. Acum că înţelese, în glasul lui se 
simţi o ușurare inconfundabilă. Podeaua din bucătărie? 

- Vreau să-ţi fac un fiu, rosti ea cu voce din ce în ce 
mai pierdută. Meriţi un fiu. Poate că eu nu-l merit, dar 

ştiu că tu da. 

- Tu mi-ai dat-o pe Bay, spuse el fără ezitare. Nu-mi 
pasă dacă nu mai putem avea și alți copii. Niciodată 

nu mi-a păsat de asta. Sydney, iubito, te-ai cramponat 

de asta de prea mult timp. E vremea să te ierți. Am de- 
pășit momentul ăsta cu mult timp în urmă. 

Sydney încuviinţă în întuneric, lingându-și lacrimile 
care i se adunaseră în colțurile gurii. Avea dreptate, desi- 
gur. O mică parte a ei nu credea că merita viața pe care 
o avea împreună cu el, că merita să fie fericită. 

ntre ei se aşternu tăcerea. Sydney își dădu seama că, 
în mod ciudat, avea încă geanta pe umăr, de parcă se 
pregătea să plece, în loc să vină acasă. 

- Pare un moment potrivit pentru una dintre povești» 
le bunicului meu, întrerupse Henry tăcerea. 

Sydney izbucni în râs. 

-lmi amintesc cât de pustiit a fost bunicul meu la 
moartea bunicii. Săptămâni întregi n-a vrut să se ridice 
din pat. Când, în sfârșit, a venit la micul dejun într-o 
dimineață, era așa de slab că vedeam prin el. S-a așezat 
la masa din bucătărie și a zis: „Nimic nu va mai fi la fel, 
pentru că ea nu mai e pe lume“. 

Sydney se întoarse să se uite la silueta lui. 

- De asta ştiu, de asta am știut întotdeauna, că e mult 
mai rău să pierzi ceea ce ai decât să obţii ceva nou. Tu 
ești lumea mea, Sydney. 

Când ea zâmbi, își simţi lacrimile care îi îngheţau pe 
piele. Îşi lăsă mâna pe lângă scaun și o balansă în spaţiul 
dintre ei. Și, aparent, cu o coregrafie perfectă, Henry se 
întinse şi i-o prinse. 


capitolul 10 


-Şi cum ştii exact unde este locul fiecărui lucru? 
o întrebă Josh pe trepte după cursurile de miercuri 
după-amiază. 

Descojea o portocală, iar mirosul plăcut de citrice se 
evaporă în aerul din jurul lor. 

Bay ridică din umeri. 

- Pur şi simplu, ştiu. 

- Deci, dacă îți indic o persoană, orice persoană, 
tu-mi vei putea spune unde îi e locul? Josh îi făcu semn 
spre un copil cu părul roșu din clasele mai mici care stă- 
tea pe trotuar aşezat pe cutia trombonului său și aștepta 
autobuzul. Tim Brown. 

- Nu funcționează așa, râse Bay. 

- Atunci cum funcţionează? 

- Nu ştiu. Așa îmi vine. În clasa a treia, am fost acasă la 
prietena mea Kennedy să ne jucăm, iar mama ei i-a spus 
să așeze rufele spălate la locul lor înainte să mergem în 
camera ei. În vreme ce Kennedy se certa cu mama ei, eu 
am luat, pur și simplu, prosoapele şi am mers direct la 
dulapul cu lenjerie de la etaj. Am ştiut unde le era locul. 
De jucat, nu ne-am jucat prea mult, rosti Bay strâmbân- 
du-se. Cu oamenii, uneori pot să indic unde ar trebui 
să se afle sau cu cine ar trebui să fie. Câteodată, mi se 
formează o imagine foarte clară în minte. Locul Dakotei 
Olsen e la Princeton. Știu asta pur și simplu, pocni Bay 
din degete. Dar în legătură cu Tim Burton nu pot să văd 
nimic. E mai uşor să spun unde nu e locul oamenilor, 
pentru că am un sentiment de neliniște, ca atunci când 
îţi pierzi echilibrul şi eşti pe punctul de a cădea. 

- E destul de uimitor, se minună Josh aranjând coaja 
de portocală într-o grămadă ordonată lângă el pe treaptă, 

împărțind apoi portocala în două. Jumătate i-o oferi ei, 
iar ea o acceptă de parcă i-ar fi dat un obiect din aur. 

- Așa am fost toată viața. Așa sunt eu. 

- Ştii unde ar trebui să fie locul meu? Ce ar trebui să 
fac cu viața mea? 

Bay rămase o clipă pe gânduri înainte să răspundă, 
întrebându-se dacă ăsta era motivul pentru care era ia- 
răşi cu ea și astăzi. 

- Nu. 

- Nici eu. Şi ştii ce? E drăguţ să pot vorbi cu cineva 
care nu are o părere clară despre unde voi merge după 
liceu sau unde voi lucra după ce voi absolvi. 

-Nu am răspunsurile pe care le cauţi tu. I se mai 
întâmplase și înainte ca oamenii să se împrietenească 
cu ea din dorinţa de a le spune viitorul sau ce mai cre- 
deau ei că făcea ea, dar întotdeauna se îndepărtaseră 
dezamăgiți. 

- E în regulă, zise Josh. Oricum, cred că trebuie să le 
găsesc singur. Te invidiez, să ştii. Pentru seninătatea ta. 

- Nu sunt senină, îl contrazise ea. 

- Nu? 

-Ştiu unde mi-e locul, atâta tot. 

-Şi asta nu îţi oferă linişte? insistă el. 

- Cred că da, dar, după cum a subliniat prietenul 
meu, Phin, nu sunt singura care trăiește în lumea asta și 
nu-i pot convinge pe toți unde le e locul. Nu-i pot face 
pe oameni să creadă ceea ce nu vor să creadă. ar asta 
mă deranjează. Se uită la portocala din mâna ei. Nu ar 
trebui, dar ăsta e adevărul. 

Josh păru să se gândească la spusele ei, amintindu-și 
poate de biletul ei. În cele din urmă, el încuviință din 
cap în timp ce mâncă o felie de portocală. Era atât de 
ciudat și de intim să mănânce cu el. 

-lai mulțumit lui Phin din partea mea? întrebă 


Josh. 

-Nu încă. Îl văd doar în staţia de autobuz, iar în 
ultima vreme m-a adus mama la școală. De ce îi mul- 
țumești? Își termină jumătatea de portocală şi-şi şterse 
mâinile pe blugi. 

- Ai văzut filmulețul? 

- Nu încă. 

- Vei înţelege când îl vei vedea. Autobuzele târzii în- 
cepură să tragă în stație. Bănuiesc că nu vrei să te duc 
acasă, nu? 

- Nu, mersi. Bay se ridică și-și luă rucsacul. 

- Mâine după-amiază n-o să fiu aici, o informă Josh 
în timp ce mânca ultima bucată din jumătatea lui de 
portocală, adunând apoi coaja pe care o lăsase lângă el. 
E şedinţă la consiliul elevilor. 

- E în regulă, spuse ea mijind ochii din cauza soarelui 
care-o orbea. Trebuie să recunosc că sunt destul de ne- 
dumerită de ce vii aici, în primul rând. 

- Ți-am spus, îmi place să vorbesc cu tine. Nu ştiu de 
ce-am aşteptat atât de mult. Se ridică în picioare. Vrei 
să vii pe la mine pe acasă în seara asta? Părinţii mei sunt 
plecaţi, dar Joanne, menajera noastră, e acolo. 

Bay se gândi la cum alergase prin pădurice nu mai 
devreme de săptămâna trecută doar ca să stea câteva cli- 
pe să-l privească în timp ce era cu prietenii lui. Nu avea 
niciodată să se potrivească acolo. 

- Nu-ţi cunosc prietenii atât de bine. 

- A, ei nu vor veni diseară. Tocmai de aceea te-am 
întrebat. Miercurea seara, sună părinţii mei. Îi linişteşte 
să nu audă în fundal zgomote de petrecere. 

-N-o lua personal, dar nu este locul meu acolo la 
tine acasă. 

- Hai să ieşim atunci, propuse el. Doar noi doi, vreau 
să zic. Dar nu într-un loc retras. Pot comanda și putem 
mânca în parcul din centru după ce se înserează. 

Să rămână secret, voia să spună. 

Cel mai ciudat lucru era însă că pe ea n-o deranja 
asta, pentru că secretul nu era ea, ci faptul că pe el îl 
făcea ceva fericit. Şi acest lucru Josh nu era pregătit să-i 
lase pe alţii să-l descopere. 

- Bine, acceptă ea din motive pur egoiste, unele care 
aveau legătură cu mâncatul cu Josh și discuţiile după lä- 
sarea serii, pe care ea le considera parte dintr-o întâlnire 
amoroasă, chiar dacă pentru el nu era deloc așa. Lui 
Bay i se acceleră respiraţia la gândul unui lucru atât de 
simplu şi totuși incredibil de minunat. Să mănânce şi să 
vorbească după lăsarea serii. Poate chiar aveau să cadă 
și fulgi de nea în seara asta, ca în visul acela în care se 
văzuse pentru prima oară cu el, ceea ce ar face lucrurile 
perfecte, permanente, reale. 

Dar apoi, toată chestia asta simplă și drăguță se 
lovi de un obstacol când își aminti că era pedepsită. 
Dar, la fel de repede, decise că asta nu conta. Regulile 
nu contau, se trezi ea gândind. Nu atunci când erau 
greșite. Corect? 


În noaptea aceea era înnorat și frig, iar luna stătea 
ascunsă în spatele norilor. Pe jos, pe zona verde din spa- 
tele capului lui Horace ]. Orion, era chiar mai întuneric 
și mai răcoare, dar adevărul era că Josh nu simţea. El şi 
Bay purtau geci, mănuși şi căciuli şi râdeau prea mult ca 
să simtă cu adevărat frigul. Josh își termină sendvișul 
și se sprijini cu spatele de Horace. Bay stătea în fața 
lui cu picioarele încrucișate şi cu cafeaua adusă de el în 
mâini. Îi povesti cum aproape că fugise de acasă pentru 
că părinţii lui îl lăsaseră pe fratele lui mai mare, Peyton, 
să stea treaz mai mult timp să se uite la televizor, dar 
nu şi pe el. Menajera lor, Joanne, îl prinsese și-l dusese 
înapoi în camera lui înainte ca părinţii lui să afle. 

-N-am mai încercat niciodată, zise el. Joanne m-a 
convins că sunt urmărit tot timpul cu camera de supra- 
veghere și n-aş putea niciodată să plec fără ca ea să ştie. 

Luni de-a rândul am făcut pe mine. Nu cred că am mai 
spus asta nimănui până acum. 

- Mă bucur, spuse Bay râzând. E destul de stânjenitor. 

Josh o privi în penumbră. Ştia că ea îl place, iar el era, 
în mod cert, fascinat de ea. Zilele astea, aproape că făcu- 
se o fixaţie pentru ea, dar nu era sigur că sentimentele 
lui erau romantice. Pe de altă parte, nu mai simţise asta 
pentru nimeni, deci cum era să ştie? Mai sărutase fete 
înainte și aproape că mersese până la capăt cu Trinity 
Kale în clasa a unsprezecea, înainte ca ea să se oprească 
și să-i spună că ar fi mai bine să rămână prieteni. El 
aprobase atât de repede, încât îi rănise sentimentele. 
Uneori se întreba dacă era ceva în neregulă cu el. 

„Ce căuta aici cu adevărat? Chiar credea că fata asta 
dulce, ciudată, de cincisprezece ani avea toate răspunsu- 
rile? Își dorea atât de tare să fie adevărat. Chiar și dacă 
nu era așa, Bay îl făcea să creadă în posibilitatea de a fi 
adevărat, ceea ce îi oferea mai multă speranţă decât avu- 
sese de foarte mult timp. Îl făcea să se simtă fericit, în 
siguranță și entuziasmat. Ba chiar începuse să aștepte cu 
nerăbdare momentele pe care le petrecea cu ea pe scări- 
le de la școală. De luni bune, în drum spre casă, trecea 
în fiecare zi cu mașina prin faţa şcolii special ca să vadă 
dacă ea chiar îl aștepta așa cum scrisese în bilet. Asta era 
alegerea lui, erau paşii pe care îi făcea singur, iar sen- 
zaţia era ciudată. Nu avea încredere în ea. Josh întinse 
piciorul şi începu să bată ritmic în laba piciorului ei. 

- Deci tu ce ai să faci cu viața ta, Bay Waverley? 

- O să sfârșesc în casa Waverley. Asta știu sigur, rosti ea 
fără să stea pe gânduri. Îmi place să decorez. Poate că 
o să fac ceva de genul ăsta. O să știu când o să ajung 
la facultate. 

- Ai făcut o treabă extraordinară la serata dansantă, 
spuse el amintindu-și brusc de momentul în care o vä- 
zuse în tribune. Se ridicase în picioare în rochia ace- 
ea, cu florile acelea în păr, semănând cu ceva ce visase 

pe când era mic. Atunci nu se putuse gândi decât că 
voia să meargă acolo, ca să nu fie nevoit să accepte că nu 
putea trăi în visul ăla, că, de fapt, niciodată nu obținuse 
ceva ce își dorise cu adevărat. Oricum, nimic din ceea ce 
avea nu era al lui pentru totdeauna. 

- Arătai minunat în seara aia. Ar fi trebuit să-ţi spun. 
Până să mă gândesc la asta, erai plină de sânge de 
zombi. 

Bay își îndreptă umerii și îi aruncă o privire plină 
de mândrie. 

- Mi s-a părut că mi se potrivea destul de bine. 

- Da, aşa e. 

Josh se uită insistent la ea o vreme, atât de mult, în- 
cât chiar și ea, care era expertă în asta, fu nevoită să-şi 
ferească privirea. 

- Deci cum funcționează asta? întrebă el în cele din 
urmă. Treaba asta cu locul fiecărui lucru. 

Ea râse și veni repede lângă el să se sprijine de capul 
lui Horace și privi spre cerul nopţii ca şi cum s-ar fi 
așteptat să cadă ceva. Purta o căciulă roz tricotată, cu 
urechi ale căror şireturi îi atârnau de o parte și de alta 
a feței și i se odihneau pe umeri. 

-Nu mă aştept să mă săruţi sau ceva, rosti ea, conti- 
nuând să se uite în sus. 

- Nu? 

- Nu, clătină ea din cap. Chestia asta dintre noi 
acum, senzaţia asta, felul în care vorbim şi râdem și, 
uneori, chiar și tăcerea? Așa funcţionează. Mătușa mea 
o sună pe mama și uneori doar stau şi nu-şi spun abso- 
lut nimic. Așa funcționează. 

Auzind asta, Josh se simţi neașteptat de emoţionat. 
Se simţea eliberat. Ea îl liniştea așa de tare. Ca să-ţi gă- 
seşti locul, părea ea să zică, nu e nevoie să te străduieşti 
așa de tare. 

- Crezi că o să ningă în seara asta? îl întrebă ea uitân- 
du-se din nou la el, trezindu-se că aveau feţele neaşteptat 

de apropiate. Bay mirosea a aer rece și a trandafiri. {i 
povestise că în după-amiaza aceea făcuse dropsuri de 
trandafir acasă la mătușa ei. 

Mai devreme în seara aia, când se urcase în Pathfin- 
derul lui, parcă aduse toată luna iulie împreună cu ea. 

Acum, aveau feţele așa de apropiate, încât aproape că 
se atingeau. Josh îi privi buzele. Și chiar atunci îi sună 
telefonul în buzunar. 

Amândoi tresăriră. Bay își vărsă cafeaua pe panta- 
loni şi se ridică brusc, încercând să se şteargă. Josh băgă 
mâna în buzunarul gecii după telefon şi rămase uimit 
când văzu ecranul. 

- Eşti tu. Cum ai făcut asta? 

Bay încetă să-şi mai șteargă pantalonii. 

- Ce-am făcut? 

Josh întoarse telefonul care suna și îi arătă ecranul. 
Pe el scria „BAY WAVERLEY“. 

- Tu mă suni, chicoti el. 

Bay începu brusc să-și pipăie toate buzunarele. 

-Cred că l-am scăpat pe afară când am... se între- 
rupse ea. 

- Dacă nu eşti tu, atunci cine mă sună de pe telefo- 
nul tău? 

- Stai... 

Dar era prea târziu. Josh răspunse. După câteva 
secunde, îi înmână telefonul. 

- E mama ta. 


- [mi pare rău, se scuză Bay în timp ce stăteau pe o 


bancă din parc, unul lângă celălalt cu privirea aţintită 
în faţă. 


- E în regulă. 
- Chiar îmi pare rău. 
- Am şi eu o parte de vină. Am știu că e ceva în nere- 


gulă încă de când ne-am întâlnit pe drum, în loc să vin 
în faţa casei tale. 

Bay îl privi cu căciula lui strânsă pe cap și cu geaca 
North Face, aşteptând calm să suporte consecinţele. Se 
retrăsese înapoi în nefericirea lui, fumul acela fin ridi- 
cânduri-se iarăși lent din piele. Uşor-uşor, Bay începea 
să înțeleagă că problema lui era că se simţea paralizat de 
nesiguranță şi de frică. Tot ce putea face era să se simtă 
nefericit până ce îi oferea cineva o alternativă, iar atunci 
era ca și cum îi dădea oxigen când simţea că se sufocă. 

Abia ce începeau să ajungă la miezul problemei. De 
ce trebuise să sune mama ei atunci? Ea făcea lucrurile 
grele când nu trebuiau să fie deloc așa. 

Mama ei era așa de nepricepută la pedepsit că uita- 
se să-i ceară iarăși telefonul lui Bay, care îl dăduse pe 
vibrații şi, după ce o sunase Josh să-i spună că merge 
să cumpere sendvişurile și cafeaua, îl băgase în buzunar 
și se furișase afară pe fereastra dormitorului ei. 

Se întâlniseră pe drum pentru că Bay spusese că tatăl 
ei se culcase devreme și voia să evite să-l trezească ma- 
șina lui Josh, ceea ce, spre cinstea ei, era adevărat. Dar 
probabil că scăpase telefonul când coborâse prin copac 
(ceea ce era mai greu decât părea). Numărul lui Josh era 
ultimul care o apelase, aşa că, atunci când mama ei des- 
coperise că Bay dispăruse şi găsise telefonul sub copac, 
sunase înapoi și voilà! Iat-o! 

Bay se uită ursuză cum camioneta cu cabină mare a 
lui Henry ocoli spaţiul verde și se opri. Henry ieși îm- 
brăcat în blugi, cu un tricou și cu geaca lui de lucru, 
iar mama ei purtând chimonoul roşu. Nici măcar nu 
se schimbase. 

Bay îşi acoperi ochii de parcă așa i-ar fi putut face 
să dispară. 

Cei doi traversară în tăcere spaţiul verde spre ei. 

- Vino cu mine, Josh, rosti Henry în timp ce se apro- 
piară. Avem ceva de discutat. 

- Tată! exclamă Bay, scandalizată că ei îşi închipuiau 
că Josh făcuse ceva rău. 

- E în regulă, Bay, o linişti Josh în timp ce se ridica. 

- Exaperaţi, îi strigă Bay mamei sale când aceasta se 
opri în fața ei și rămase acolo privind-o. 

- Ai idee cât de tare m-am speriat? În seara asta, am 
venit în camera ta să facem pace. Aveam două ceşti de 
ceai și o cutie de bezele Mallomars. Voiam să închei asta 
O dată pentru totdeauna, pentru că amândouă am fost 
nefericite şi trebuia să discutăm. Dar am deschis ușa 
dormitorului tău şi tu nu erai acolo. Fereastra ta era larg 
deschisă. Am crezut că ai fost răpită! 

O, Doamne, Mallomars. Adusese Mallomars! Mân- 
care de armistițiu, după cum își spuneau ele mereu, 
pentru că nimeni nu se putea certa când avea în față 
bezelele acelea. Nimic din ce ar mai fi putut zice mama 
ei nu ar fi reușit s-o facă pe Bay să se simtă mai vinova- 
tă în clipa aceea. Se strecurase afară în noaptea în care 
mama ei avea de gând să facă pace. Pacea. Ce bine suna! 
Se săturase ca totul să fie atât de greu. 

-Am sunat-o pe mătușa Claire s-o întreb dacă eşti 
acolo. Atunci mi-a povestit despre bărbatul ăla ciudat pe 
care i-ai zis că l-ai văzut pe Pendland Street. 

Lucrurile luau o întorsătură din ce în ce mai urâtă. 

- Arăta ca un comisvoiajor, încercă Bay să-i explice. 
Şiret şi fals, dar nu periculos. 

- Deci tu zici că n-ar fi trebuit să-mi fac griji când am 
intrat în camera fiicei mele și am observat că dispăruse? 

-Nu dispărusem. Își îndreptă privirea spre locul 
în care Josh mersese cu tatăl ei. Henry stătea aplecat 

spre băiat cu braţele strânse la piept. Amândoi aveau 
capetele plecate. Henry zicea ceva ce Bay nu reușea 
să audă. 

O furgonetă ocoli spaţiul verde și parcă în spatele 
camionetei lui Henry. Din ea coborâră Claire, Tyler şi 
Mariah. Claire măcar era îmbrăcată, dar Tyler și Mariah 
erau și ei în pijama. 

- Ei ce caută aici! mormăi Bay. 

- Am sunat-o pe Claire şi i-am spus unde ești, replică 
Sydney. Era și ea îngrijorată. 

- Acum mai urmează să apară şi Evanelle? 

- Poate. 

- Bay! Bună! spuse Mariah alergând spre ea. Ce fa- 
cem toţi aici în seara asta? 

- Sydney? strigă Claire în timp ce se apropia. Sydney? 

Sydney își luă privirea aspră de la fiica ei. 

- Ai lăsat lumina aprinsă în salon? întrebă Claire. 

- Nu. 

Claire îi făcu semn dincolo de spaţiul verde spre White 
Door, unde luminile străluceau formând pătrate de cu- 
loarea lămâii pe trotuarul întunecat din faţa salonului. 

- Atunci cred că ceva nu e în regulă. 

-Nu am adus cheile cu mine, şopti Sydney în vreme 
ce se apropiau cu toţii precauţi de salon, ca o bandă de 
spărgători foarte nepricepuțţi. 

- Nu cred că vei avea nevoie de ele, spuse Henry încer- 
când uşa şi descoperind că se deschide fără probleme. 

Henry îl lăsase pe Josh pe spaţiul verde ordonându-i 
să rămână acolo. Şi el așa făcuse. 

Josh aştepta pe bancă privind mica lor familie ciuda- 
tă cu o expresie care lui Sydney i se păru neobişnuită. 
Nu părea stânjenit sau amuzat, sau superior. Arăta ca şi 

cum își dorea, mai mult ca orice, să li se alăture. Nu se 
așteptase să fie aşa de drăguţ şi nici să-și asume partea 
lui de vină, deşi, în mod cert, fiica ei fusese cea care fă- 
cuse toate astea posibile. Nu se așteptase să observe ceea 
ce fiica ei vedea atât de clar la el. Pe cineva pierdut. Nu 
dorise să-l placă pe Josh Matteson. 

După ce Henry făcuse un tur al salonului şi nu găsise 
pe nimeni acolo, intrară şi ceilalți. 

- Eşti sigură că n-ai uitat pur şi simplu să stingi lumi- 
nile? întrebă Tyler în stilul lui caracteristic. El uita tot 
sau se rătăcea în drum spre muncă. Anul ăsta era la a 
paisprezecea pereche de ochelari de citit, iar acum avea 

în picioare doi pantofi diferiţi. Uneori, înţelegea perfect 
cum de reușise el să treacă de zidurile surorii ei. În mod 
vădit, se rătăcise în timp ce căuta o intrare, se împiedica- 
se şi dăduse peste un pasaj secret. Asta era singura cale 
prin care puteai să ajungi la Claire, prin pasajele acelea 
secrete, prin punctele vulnerabile: familia, acceptarea, 
longevitatea. 

- Eu am plecat ultima, răspunse Sydney. Chiar și 
dacă aș uita luminile, niciodată n-aş lăsa ușa descuiată. 

- Cine altcineva mai are cheie? interveni Henry. 

Atunci o trăsni. Sydney merse imediat la recepţie 
şi descoperi că seiful de sub casa de marcat era des- 
chis şi gol. 

- Ai fost jefuită, rosti Claire din spatele ei. Ar trebui 
să chemăm poliţia. 

- A, asta e minunat, spuse Bay aruncându-și mâinile 
în aer. Josh o să creadă că aţi chemat poliţia să-l aresteze 
pe el! 

- Nu-mi pasă ce crede Josh, o întrerupse Henry. 

Bay evită să-i întâlnească privirea. 

- Nu chemăm poliția, interveni Sydney. Ştiu cine a 
fost și acum este deja departe. Haide doar să mergem 
toți acasă! 

leşiră. Sydney închise seiful şi îi urmă. Înainte să stin- 
gă luminile, se uită spre postul ei de lucru. Violet luase 
banii, dar lăsase leagănul. 


Când Sydney, Henry și Bay ajunseră acasă, Bay merse 
imediat în camera ei. 

- Du-te în pat, îi zise Sydney lui Henry, în timp ce 
urcau obosiţi scările împreună. Era greu să fii părinte. 
Poate că era nebună să voia s-o ia de la capăt. Dormi cât 
mai poţi. Eu o să vorbesc cu ea. 

- Nu ai nevoie de mine acolo? 

Sydney clătină din cap. 

- Tu ai făcut treaba de băieţi, eu o s-o fac pe cea 
de fete. 

-Noapte bună, îi ură Henry sărutând-o. Păşi de-a 
lungul culoarului, apoi se opri în cadrul uşii dormitoru- 
lui lor. În seara asta, Tyler avea doi pantofi diferiți? 

- Da. 

-Ar fi trebuit să mă gândesc şi eu la asta. Nu cred că 
am stânjenit-o îndeajuns pe Bay. 

Sydney zâmbi în timp ce deschidea uşa camerei 
lui Bay. 

- Nu a fost vina lui Josh, vorbi Bay imediat. Stătea pe 
pat cu o pernă în braţe. Nu i-am spus că sunt pedepsită. 
Doar am vorbit. Asta e tot ce facem. 

Sydney păși spre ea. Cutia de Mallomars şi ceștile cu 
ceai, rece acum, se aflau lângă pat în locul unde le lăsa- 
se mai devreme în seara aceea când descoperise că Bay 
dispăruse. Primul ei gând fusese că fiica ei fusese răpită, 
iar panica făcuse încăperea să pulseze în acelaşi ritm cu 
inima ei. Până să-i găsească telefonul în grădină, nu-i 
trecuse nici o clipă prin minte că Bay s-ar fi furişat afară 
de capul ei. Bay nu făcea niciodată lucrurile pe furiș. Ea 
spunea verde în faţă ce avea de spus. Dar copila intrase 
în lumea Matteson înainte ca Sydney să o poată opri. Ei 
nu ştiau ce însemna să fii direct. 

- Asta e ciudat pentru că, din spusele tale, sâmbăta 
trecută nici măcar nu știa cine eşti. 

- Tocmai am început, ştii tu, să stăm de vorbă luni. 
Acum ceva vreme, anul ăsta, i-am scris un bilet în care 
i-am spus că, dacă voia vreodată să stea de vorbă, îl voi 
aștepta după-amiezile în faţa școlii. 

- L-ai scris un bilet? Un bilet! 

Niciodată în viață, puterea unui bilet nu era aşa de 
puternică, scrisul făcea lucrurile pe care le simţeai să 
pară cumva reale, iar așteptarea răspunsului te îngheţa 
şi te făcea să simţi eonii cum se scurg. 

Bay aruncă perna deoparte şi se lăsă să alunece pe 
pat. Rămase cu privirea aţintită în tavanul pe care lipi- 
se coperte vechi și jerpelite ale unor volume broșate pe 
care le cumpărase în urmă cu mulți ani de la licitația 
unei biblioteci. Obișnuia să citească o carte de sute 
de ori, purtând-o cu ea până ce se rupeau paginile, iar 
copertele cădeau. Apoi lipea copertele de tavan, unde 
le putea privi ca și cum și-ar fi amintit un vis frumos. 

- Prima oară când Lam văzut, când l-am văzut cu ade- 
vărat, a fost în prima zi de şcoală și atunci am știut că 
locul meu e alături de el. 

Dintre toate lucrurile pe care le putea moșteni de la 
Sydney trebuia să fie tocmai ăsta. 

- Vai, Bay! 

- Nu știu ce e aşa de rău în asta. 

Sydney se aşeză pe pat lângă ea. Luă perna pe care 
Bay o aruncase într-o parte şi şi-o așeză la spate. 

- În liceu, începu ea după o pauză în care își puse 
gândurile în ordine, am avut o relaţie cu tatăl lui Josh. 

Bay se ridică imediat în capul oaselor. 

- N-a fost doar o relaţie neoficială. Eram de nedespăr- 
ţit, am fost împreună trei ani. L-am iubit mai mult decât 
iubisem pe oricine până atunci. Dar, în acelaşi timp, 
iubeam și ceea ce însemna să fiu cu el, că aparțineam 
unui grup, că eram acceptată. Am vorbit despre căsă- 
torie. Sporovăiam întruna despre nuntă și despre cum 
aveam să locuim în vila Matteson. 

- Ce s-a întâmplat? vru Bay să ştie. 

- În ziua absolvirii, s-a despărţit de mine. Ştii ce 
mi-a zis? Mi-a spus: „M-am gândit că înţelegi“. Fiii Mat 
teson calcă pe urmele taţilor lor. Se implică în afacerea 
familiei, se căsătoresc cu fete din familii potrivite. Eu 
nu eram una dintre acele fete. De asta am plecat din 
Bascom. Mi-a frânt inima, dar, mai mult de-atât, mia 
distrus visul de a fi normală. Mi-am închipuit că, dacă 

normalul nu era aici, atunci aveam să-l găsesc în altă 
parte. Dar nu l-am descoperit niciodată. 

- Asta a fost motivul pentru care ai plecat? De ce nu 
mi-ai spus? 

Sydney se întinse şi îi atinse obrazul încă roşu de la 
frig, ceea ce o făcea să semene cu o păpușă de porțelan 
cu cerculeţe îmbujorate pictate. 

- Cred că m-am gândit că motivul pentru care am 
plecat a fost mai puţin important decât cel pentru care 
m-am întors. 

Bay se uită la Sydney de parcă atunci ar fi văzut-o 
pentru prima oară prin ochii unui adult. Bay era așa 
de aproape de pragul ăla, încât gândul ăsta aproape că 
îi umplu ochii de lacrimi lui Sydney. Era prea afurisit 
de emotivă zilele astea. 

- Sunt atâtea pe care nu le știu despre tine, rosti Bay. 

Sydney ştia că avea să vină ziua asta. Sperase doar să o 
mai amâne încă vreo câţiva ani. Douăzeci, să zicem? 

- Întreabă-mă, îngăimă ea resemnată. 

Bay își încrucișă picioarele ca pentru yoga și se făcu 
comodă. 

- Hunter John Matteson a fost primul tău iubit? 

- Da. Următoarea întrebare. 

- Câţi ani aveai? 

- Mai mulţi ca tine. Următoarea întrebare. 

- Cum era mama ta? 

Sydney nu se aștepta la asta. 

- Nu mi-o amintesc foarte bine, răspunse ea după ce 
se gândi puţin. A părăsit Bascomul tot pe la vreo opt- 
sprezece ani. Pe când era însărcinată în luna a noua cu 
mine, iar Claire avea şase ani, s-a întors pentru o vreme. 
Câţiva ani mai târziu, a plecat iarăși, pentru totdeauna. 
Era o persoană tulburată. Evanelle ne-a povestit oda- 
tă că asta era pentru că a mâncat un măr din pomul 
din grădina din spate și a văzut care avea să fie cel mai 
important eveniment din viața ei. A văzut cum avea 

să moară într-un accident oribil în lanţ şi de asta a deve- 
nit aşa sălbatică, de parcă încerca să facă altceva şi mai 
important să se întâmple, astfel încât accidentul să nu 
aibă loc. 

- A mâncat un măr? Bay se strâmbă fără să vrea nu- 
mai când se pândi la asta. Familia Waverley nu mănâncă 
niciodată merele! 

- lubito, nu ştiu dacă e adevărat. Nu i-am acordat 
niciodată prea multă importanță. Este la fel ca multe 
alte lucruri când vine vorba despre familia noastră. Un 
zvon. O legendă. Eu cred că e posibil să fi avut probleme 
mintale. Eu îmi amintesc despre ea că era nebună, iar 
când nu era nebună, era deprimată. lar bunica Mary a 
făcut ce a putut mai bine cu mine și cu Claire, dar era şi 
ea o femeie ciudată. 

Bay începu să se joace cu vârfurile părului său lung 
făcându-și mici cozi împletite. 

- Ce talent magic de Waverley avea mama ta? 

- Eu și Claire am discutat despre asta, dar nu prea 
ştim, ridică Sydney din umeri. 

- Asta e tot ce îți amintești despre ea? 

- Am o amintire stranie legată de ea. E ciudat, nu 
cred că am mai spus asta cuiva, continuă Sydney râ- 
zând. Eram mică, să fi avut vreo trei sau patru ani, şi 
stăteam undeva pe iarbă, poate în grădină, şi transpiram 
şi plângeam fiindcă tocmai căzusem și mă julisem la cot. 
Mama a îngenuncheat lângă mine încercând să-mi spu- 
nă că e totul bine, dar n-a funcţionat. Cu cât primeam 
mai multă atenţie, cu atât mai isterică deveneam. Eram 
un pic... melodramatică atunci când eram mică. 

Bay zâmbi vrând parcă să insinueze că nu se schimba- 
seră prea multe de atunci. 

- Oricum, îmi amintesc că mi-a zis: „Uită-te aici!“ 
A deschis mâna în faţa mea, dar nu era nimic acolo. 
Dar apoi a suflat în palmă și scântei de gheaţă au zbu- 
rat prin aer şi mi-au aterizat pe față. Erau aşa de moi 
și de reci. Sydney își duse mâna la faţă rememorând 

senzaţia aceea. N-o să ştiu niciodată cum a făcut asta. 
Era în miezul verii. M-am speriat atât de tare, că m-am 
oprit din plâns. 

Bay rămase încremenită, de parcă Sydney îi spunea 
o poveste, ceea ce şi presupunea că face. Versiunea 
Waverley. 

-Cine e tatăl tău? 

-Nu ştiu, replică Sydney. Nu mi-a spus niciodată. 
Nici Claire nu știe cine e tatăl ei, dar suntem destul de 
sigure că nu e acelaşi bărbat. 

- Ce părere avea bunica Mary despre faptul că te în- 
tâlneai cu Hunter John Matteson? reluă Bay spulberând 
speranţa lui Sydney că nu aveau să se mai întoarcă la 
subiectul ăsta. 

Sydney trase aer adânc în piept încercând să-și amin- 
tească niște lucruri pe care se străduise din răsputeri să 
le uite. Se întinse după bezelele Mallomars. Luă una 
şi îi întinse alta lui Bay. 

-li plăcea. Cred că în tinereţe era mai vanitoasă 
și îi plăcea să vadă căsătoria mea cu cineva din familia 
Matteson ca pe o reușită de-a ei. La fel cum și faptul că 
a învăţat-o pe Claire să fie o bucătăreasă așa de bună 
este reușita ei. Suntem moştenitoarele ei, la bine şi 
la rău. 

- Josh e diferit, afirmă Bay cu o siguranţă absolută. 

Sydney își privi fiica în ochi cu seriozitate spunându-i 
parcă „fii atentă“. 

- Întotdeauna te-am provocat să explorezi mai mult, 
să priveşti dincolo de moștenirea Waverley, pentru 
că nu am vrut să te limitezi. Dar, mereu, şi tu m-ai pro- 
vocat la rândul tău. Nu a existat vreodată un moment 
în care să nu fii absolut sigură cine erai și unde îţi era 
locul. Sub nici o formă, nu vreau ca vreun băiat să-ţi ia 
asta vreodată în viaţa ta. Nu vreau să te facă vreodată 
cineva să crezi că ești altcineva, apoi să retragă totul și să 
zică: „M-am gândit că înţelegi“. 

-Nu-l pot face să simtă ce simt eu pentru el. Știu 
asta, recunoscu Bay. Dar știu, fără urmă de îndoială, că, 
într-un fel sau altul, locul meu e în viața lui. Iar al lui, 
în viața mea. 

- Dacă locul tău e menit să fie în viaţa lui, de ce se 
furişează cu tine pe ici, pe colo? sublinie Sydney. De ce 
nu face lucrurile pe față? 

Bay rămase tăcută cu bărbia înclinată în felul acela în- 
căpăţânat al ei atât de cunoscut lui Sydney. Intotdeauna 
făcea aşa când îi punea cineva rațiunea la îndoială. 

- Bay, îţi pot garanta un lucru: Josh ştie despre mine 
şi despre tatăl lui. Ştie și, chiar și așa, face asta. Și în 
vreme ce părinţii lui sunt plecați. 

- El nu e aşa, repetă Bay. 

- Vom vedea, zise Sydney. Dar fără furișat. 

Sydney dădu să se ridice din pat, dar Bay o opri 
spunând: 

- Mai stai puţin cu mine? 

Sydney îi surâse fiicei ei, care avea această abilitate 
extraordinară de a se transforma din femeie în copil în 
doar câteva clipe. Se lăsă din nou pe spate și-o primi pe 
Bay în curbura braţului său. 

Şi așa rămaseră până joi dimineaţă târziu, Bay întâr- 
ziind la primele ore, iar Sydney, la prima programare. 
Le trezi telefonul când Claire sună isterică. 

Se părea că primele năpaste Waverley se hotărâseră, 
în sfârșit, să se pogoare asupra ei. 

Se întâmplase mai devreme în dimineaţa aceea în 
timp ce Claire se afla în biroul ei din bucătărie, după ce 
făcuse o pauză de la aragaz ca să-și verifice comenzile. 

De obicei, își petrecea dimineţile singură. Buster şi 
Bay veneau după-amiaza, apoi Tyler o lua pe Mariah de 
la una dintre zecile ei de activități extraşcolare şi o adu- 
cea seara acasă, şi acela era momentul în care se însufle- 
tea totul, când aerul devenea luminos ca şi cum îi dansa 
pe piele. Dar dimineţile, ca şi aceasta, erau liniștite, 
tulburate doar de bolborositul siropului din bucătărie 
şi de acele scârțâieli şi oftaturi speciale pe care le scot 
casele vechi, ca și cum s-ar plânge de dureri de oase. 

Cineva sună la ușă. Când auzi, Claire se întoarse spe- 
riată în scaunul ei. Clopoţelul răsună la început tare, 
apoi sunetul se estompă ca şi cum soneria ar fi fost trasă 
din priză. Poate că era stricată. Sau poate casa îi amintea 
să se întoarcă în bucătărie să aibă grijă de oala în care 
fierbea zahărul înainte să dea foc la tot. 

Sunetul soneriei fu urmat de o bătaie în ușă. 

Nu, era cineva acolo. O livrare, poate? Nu aștepta 
nimic. 

Se ridică și traversă casa până la ușa din față, care însă 
se înțepeni când încercă s-o deschidă. 

- Încetează, îi porunci ea casei. N-am chef de asta. 

Dar tot n-o lăsă s-o deschidă. 

- E totul în regulă acolo? se auzi un glas înăbușit de 
pe veranda din faţă. 

- Da, e totul bine, strigă Claire. Vin într-o clipă! 

Claire se răsuci pe călcâie, se întoarse în bucătărie 
și ieși pe ușa cu sită care dădea în veranda din spate, 
care nu se bloca niciodată, pentru că era nouă. Ocoli 

aleea pentru mașini și ajunse în faţa casei. Purta panta- 
lonii ei de yoga și una dintre cămâșile lungi ale lui Tyler, 
peste care avea șorțul. Şi-ar fi dorit să-și fi luat o geacă, 
pentru că dimineaţa era încă răcoroasă şi uşor înceţo- 
șată, ca și cum tot cartierul era învelit în hârtie cerată 
de copt. 

Persoana din faţa ușii se întoarse când îi auzi pașii 
pe frunzele căzute de liriodendron. Traversă veranda şi 
rămase în capul scărilor privind în jos spre ea. 

Era bătrânul în costum gri. 

- Claire Waverley? întrebă el cu glas mieros. Numele 
meu este Russell Zahler. 

Claire își dădu nervoasă părul după urechi fără să 
își ia ochii de la bărbat. Era el, ciudatul, fantoma care 
bântuise toată săptămâna la graniţele vieţii ei. 

- De zile bune te învârţi pe lângă casa mea. 

- E o casă foarte drăguță. A 

Cobori treptele şi făcu câţiva paşi în faţa ei. Îşi băgă 
mâinile în buzunarele pantalonilor şi se uită la casă. 
Asta îi oferi lui Claire timp să-l studieze, cu părul lui 
grizonant tuns îngrijit şi cu pielea palidă. Şi culoarea 
ochilor îi era ștearsă, un cenuşiu-argintiu precum mo- 
nedele de argint. 

- Te-ai descurcat bine. 

- Ce vrei? întrebă ea. 

Bărbatul făcu un pas în spate, parcă s-o liniştească. 

- Te-am speriat. Îmi pare rău. Nu asta am intenţio- 
nat. Nu am ştiut cum să te abordez. Nu am fost sigur 
ce să zic. 

- Vorbeai cu Patrice Sorrell şi cu sora ei, Tara, despre 
mine, nu? insistă ea. Sâmbătă după-amiază, în centru. 

El încuviinţă din cap. 

- Am vrut să mă asigur că nu greşesc persoana. 

- Persoana pentru ce? 

Russell băgă mâna în buzunarul interior și scoase o 
pagină îndoită, care părea să fi fost ruptă dintr-o revistă. 

- Este o poveste lungă, dar începe cu asta. Luna tre- 
cută, pe când aşteptam să intru la doctor, am citit asta 
într-o revistă. 

El îi înmână pagina, iar ea o recunoscu imediat. 
Era articolul din Southern Living despre afacerea ei cu 
dropsuri. Se trezi zâmbind, pentru că primul gând 
care îi trecu prin minte i se păru amuzant. Era primul 
ei fan? 

- Am probleme cu inima, ştii. A, nu-i nimic grav. lau 
pastile pentru asta. De asta am mers la doctor. Copiii 
mei se asigură mereu că merg atunci când sunt progra- 
mat. Am văzut articolul ăsta despre tine și am recunos- 
cut numele. Când te-am căutat pe calculatorul nepoatei 
mele, am găsit şi asta. 

Mai scoase o pagină din buzunar, pe care se afla un 
interviu fotocopiat pe care Claire îl dăduse unui blog 
popular de gastronomie numit „Sweet Baby Mine“, ime- 
diat după ce articolul din Southem Living apăruse. Luată 
prin surprindere, dăduse multe interviuri pe vremea 
aceea, înainte ca totul să devină atât de aglomerat și de 
complicat. Avea două articole despre ea, nu doar unul. 
Cine era omul ăsta? 

- Acum sunt bătrân, spuse Russell. Înainte să mor, 
trebuia să îndrept lucrurile. Trebuia să vin să te văd. 
Vezi citatul ăsta de aici? Dacă-mi dai voie, continuă el, 
luând pagina cu interviul de pe blog de la ea. Spui aici: 
„Dacă n-aş fi o Waverley, atunci dropsurile astea nu 
s-ar vinde, pentru că eu vând aici numele şi moştenirea 
mea. Femeile Waverley sunt misterioase și magice, cu o 
istorie lungă și bine-cunoscută în sud. Dropsurile astea 
sunt ale lor, sunt rezultatul secretelor lor. Sângele lor 
curge prin mine, asta face bomboanele așa de speciale. 

Asta mă face pe mine specială“. 

Claire ridică din sprâncene când termină de citit. 

- Vezi tu, zise el, articolul ăsta e greşit. 

- Ce vrei să spui? 

Russell duse din nou mâna la buzunar și mai scoase 
o hârtie, de data asta o fotografie. l-o înmână. Era o 
fotografie de prin anii 1970 cu patru oameni care stă- 
teau într-un separeu de culoarea scorţișoarei. Pe masa 
scrijelită din faţa lor se aflau o scrumieră plină şi şase 
sticle de bere. Russell Zahler, cu patruzeci de ani mai 
tânăr, şedea alături de o femeie drăguță cu părul des- 
chis la culoare și cu o privire neliniștită în ochi. Avea 
braţul în jurul ei. Alături de ei, se aflau un bărbat şi o 
femeie cu părul negru. Femeia cu părul negru ținea în 
braţe un copilaș. 

Claire simţi că o ia cu ameţeală. Merse până la trep- 
tele verandei și se aşeză. Russell Zahler o urmă, păs- 
trând o distanță respectabilă, apoi se așeză şi el pe scară 
lângă ea. 

Claire avea doar câteva fotografii preţioase cu mama 
ei. Uneori, nici măcar nu-și mai amintea bine cum 
arăta. Sunetul glasului ei îi dispăruse complet din amin- 
tire. Fotografia asta îi dădea senzaţia că o mică parte din 
mama ei revenea la ea. li făcu semn spre femeia cu părul 
blond din fotografie, cea care stătea alături de Russell 
Zahler, la fel cum stătea ea acum. 

- Asta e... Asta e mama mea. 

Russell Zahler aprobă din cap. 

Claire își trecu degetul peste copilașul pe care îl ținea 
în braţe cealaltă femeie. Era Claire, cu părul ei castaniu 
răvășit şi cu ochii căprui, în brațele unei străine. Avea 
degetul mare în gură și se uita în gol, în căutarea locului 

aceluia liniştit care obișnuia s-o calmeze, în vreme ce ei 
toți râdeau de parcă nu era nimic greșit ca un copil de 
vârsta ei să stea în preajma băuturilor alcoolice şi a ţigă- 
rilor. Claire abia își mai amintea perioada aia din viaţa 
ei, dar își amintea locul ei liniștit. Mama ei nu lăsase 
niciodată să i se întâmple ceva rău, dar întotdeauna exis- 
tase pericolul ăsta. Claire urâse întotdeauna primejdia, 
dar mama ei depinsese mereu de ea. 

-Cu mulţi ani în urmă, eu și Lorelei am fost împre- 
ună, îi povesti Russell. Eu lucram în Shawnee, Okla- 
homa, unde mă aflam în trecere, şi la fel era şi ea. Eram 
ca doi meteoriți care s-au ciocnit. Lorelei era o sălbatică, 
greu de uitat. 

Claire îşi simţi degetele mâinilor amorţite. Ea se năs- 
cuse în Shawnee, Oklahoma. Nu spusese asta nici unei 
alte ființe, nici măcar surorii ei, dar, mare parte din via- 
ţa ei, Claire visase că asta avea să se întâmple. Probabil 
de aceea i se părea așa de cunoscut bărbatul ăsta, de 
asta simţea că îl cunoaște. Fotografia asta explica de ce 
simțea mirosul acela când era el prin preajmă, fumul 
de ţigară, berea, balsamul de buze al mamei ei. Aceste 
câteva mirosuri erau impregnate în amintirile care aveau 
legătură cu mama ei. În primii ani de viață, înainte să 
se nască Sydney și înainte ca Lorelei să le aducă în Bas- 
com, Claire petrecuse mai mult timp în baruri decât în 
tot restul vieţii ei adunate, pentru că mama ei o purtase 
prin toată țara, nestatornică precum vântul. 

Se întoarse spre Russell și îi cercetă chipul. Deşi avea 
aproape optzeci de ani, adică cu douăzeci de ani mai 
mult decât ar fi avut mama ei, timpul fusese blând cu 
el. Ridurile lui n-o lăsau însă să-i descifreze structura 
oaselor. Ceva din trăsăturile lui se regăseau la ea? se în- 
trebă Claire. 

- Tu eşti tatăl meu? îngăimă ea cu glas șoptit și sec. 

Russell clătină din cap. 

- Nu, iubito. Nu sunt tatăl tău. 

Claire încuviinţă tremurător din cap, dintr-un motiv 
sau altul simțindu-se stânjenită că lăsase să se vadă acea 
frântură de disperare. 

-Şi nici Lorelei Waverley nu e mama ta, adăugă el. 


- Pe mama ta adevărată o chema Barbie Peidpoint, 
îi povesti Russell Zahler aşezat de partea cealaltă a biro- 
ului ei. Casa tot nu-l lăsase să intre pe uşa din față, așa 

că Claire îl condusese prin spate, în biroul ei. Zăpăcită, 
lăsase oala cu zahăr, apă şi sirop de porumb să fiarbă 
încet pe aragaz și-l servise cu cafea, pentru că așa i se 
păruse politicos. 

Bătuse tot drumul ăsta, susținea el, din Butte, Mon- 
tana. Claire își zise că poate era obosit de pe drum sau 
măcar ușor ameţit. Se întreba dacă avea familie sau prie- 
teni pe care să-i contacteze pentru că povestea pe care o 
spunea nu avea sens. Pomenise de copiii lui. Oare cum 
îi putea contacta? 

- Barbie era o femeie bolnăvicioasă, continuă el. Poţi 
observa ce slabă era în timp ce te ţinea în braţe când 
erai mică. A murit cam la trei ani după ce a fost făcută 
poza asta. Tatăl tău a fost Ingler Whiteman. Am lucrat 
împreună o vreme. A murit și el la vreo doi ani după 
aceea. A fost lovit de un tren. 

Claire clătină din cap şi îi repetă ce îi mai spusese 
şi înainte: 

-Mama mea a fost Lorelei Waverley, nu femeia asta. 

Dar Russell continuă să insiste foarte subtil și 
stăruitor: 

- M-a mirat că te afli aici în oraşul ăsta, zise el. Lorelei 
a urât întotdeauna locul acesta. Bascom, Carolina de 
Nord. Prea mic. Prea ciudat. Ea întotdeauna încerca să 
scape de ea însăşi, să scape de moștenirea asta, după cum 
numea ea talentele tuturor femeilor din familia ei, pe 
care nimeni nu le putea explica. Nu m-am gândit nicio- 
dată că s-ar întoarce. 

Claire recunoscu că, într-adevăr, el părea să ştie multe 
despre mama ei. Dar asta nu însemna că avea dreptate. 

-Nu s-a întors. Ei bine, a venit înapoi pentru o vre 

me. Apoi ne-a lăsat pe mine și pe sora mea aici. 

- Avea aripi care nu se puteau opri niciodată din zbu- 

rat, spuse Russell. 
- A murit acum mult timp, rosti ea cât de delicat 
putu, închipuindu-şi că poate el spera să o găsească. 

- Ştiu. Am citit în ziar când s-a întâmplat. În acciden- 
tul acela în lanţ din Tennessee care a ajuns ştire naţio- 
nală. Lorelei Waverley, oftă el nostalgic. De atunci, nu 
m-am mai gândit la ea. Nu până să citesc despre tine 
în revistă. Am recunoscut numele Waverley și apoi nu- 
mele acestui oraș. Atunci mi-am dat seama că tu eşti 
Donna. Ăsta e numele tău adevărat. Tu eşti copilul din 
poza aia. 

Aroma zahărului înainte să se ardă, un miros dulceag 
de fum, umplu aerul. Oala pe care o lăsase pe aragaz. 
Claire voia să meargă la ea, dar nu părea să se poată 
ridica de pe scaun. 

- Recunosc că nu am poze cu mine de dinainte de 
a împlini șase ani, așa că nu pot fi sigură de asta. Li- 
nia temporală se potrivește, iar copilul ăsta seamănă cu 
mine, însă, doar pentru că femeia asta mă ţine în braţe, 
nu înseamnă că ea e mama mea. Te înșeli cumplit. 

- Nu poţi nega asemănarea, spuse el privind-o pe dea- 
supra ceştii de cafea în timp ce luă o gură. În nici o clipă 
nu-şi luase ochii argintii de la ea, urmărindu-i fiecare 
expresie, fiecare gest. 

Claire se uită din nou la fotografia pe care o ţinea ia- 
răși în mână. Da, femeia cu părul și ochii negri semăna 
cu Claire şi, da, bărbatul avea nasul lung ca ea. 

- Asta nu înseamnă că suntem rude, începu Claire. 
Ce-ar face mama mea cu copilul altei femei? Ei nici mă- 
car nu îi plăceau copiii. 

- Barbie şi Ingler nu erau cetăţeni-model. Poate Lore- 
lei a crezut că te salvează. Sau poate că doar voia să fure 
ceva. Într-o noapte a dispărut, și tu împreună cu ea. Ei 
te-au căutat ani de-a rândul înainte să moară. 

- În mod cert, ai bătut atâta drum degeaba, domnule 
Zahler. 


- A, nu degeaba, te asigur, replică Russell așezându-se 
picior peste picior. 

Claire îi întinse poza peste birou să i-o înapoieze, dar 
el n-o luă. Asta îi dădu un sentiment ciudat. Nu era 
confuz, abia acum înţelegea, prea târziu, că ştia exact 
ce făcea. 

- Capeţi faimă la nivel naţional. Afacerea ta creşte. 
Toţi cei cu care am vorbit în oraș au adus vorba despre 
afacerea ta cu dropsuri și despre cum se va dezvolta din 
ce în ce mai mult. Dar să clădești ceva doar pe baza 
reputației are şi dezavantaje. Dacă baza e slabă, atunci 
totul se prăbușește precum un castel din cărți de joc. 

Aerul din jurul ei se încărcă de neliniște şi electri- 
citate. Lumina de deasupra capului scăzu uşor în in- 
tensitate, apoi începu să pâlpâie de parcă ar fi primit 
o supratensiune. 

- Se pot obţine dovezi, continuă Russell periindu-și o 
scamă imaginară de pe piciorul pantalonului. Fără nici 
o urmă de îndoială. Bănuiesc că mama ta ţi-a falsificat 
certificatul de naştere. Zilele astea ar fi ușor de demon- 
strat. Şi i-am întrebat pe oamenii de aici despre familia 
ta. Pardon, despre familia Waverley. Ai o soră, o nepoată 
și o verișoară bătrână. Toate au nişte calități despre care 
oamenii vorbesc cu admiraţie. Ele sunt cele magice, 
nu? Cele despre care vorbea Lorelei. Un test ADN ra- 
pid ţi-ar putea spune cu certitudine că nu sunteți rude. 
Dar tu nu trebuie să faci asta, nu, Claire? Tu ai ştiut 
dintotdeauna. Tu nu eşti specială, la fel cum nu sunt 
nici eu, deși, trebuie să recunosc, amândoi ne prefacem 
de minune. 

Claire simţi că se prăbușește în gol. 

- Ce vrei? 

-Ştii ce vreau. Veniturile tale sunt publice. Mă voi 
întoarce mâine după un cec. Sunt sigur că vei avea des- 
tul timp să-l obţii. 

Russell se ridică zâmbind, luând o bucată mică de 
hârtie din buzunar pe care o așeză în faţa ei. Pe ea, se 
afla suma pe care o voia. Nu era deloc o sumă de care 

se putea despărți ușor - așa se ducea pe apa sâmbetei 
profitul ei din vara asta -, dar își putea permite. 

- Claire, nu trebuie să fie așa de greu. Hai, înveseleş- 
tete! Ți-aş putea povesti totul despre mama și tatăl tău 
adevăraţi, ca să te ajut să înţelegi cine ești. Toţi oamenii 
au nevoie să ştie cine sunt cu adevărat, nu? Ai zis că 
nu ai o poză cu tine de dinainte de vârsta de șase ani? 
Păstreaz-o pe aia! Eu mai am copii. Eu păstrez copii de 
la orice. 

Claire îl auzi plecând pe ușa din spate. Aproape că 
putea simţi podeaua de sub ea trepidând de încordare. 

Își aminti cum reporterul de la „Sweet Baby Mine“ o 
întrebase: „Dacă nu ţi-ar curge sânge Waverley prin vene, 
afacerea asta ar mai avea succes?“ lar ea răspunsese fără 
ezitare: „Nu.“ Pentru că, dacă nu era o Waverley, atunci 
nimic din toate astea nu era real, ea însăşi nu era reală. 

Mirosul de zahăr ars devenea din ce în ce mai pu- 
ternic. În cele din urmă, se ridică și merse la aragaz. 
Siropul pentru dropsuri nu se arsese în totalitate, dar 
căpătase o nuanţă de un maroniu-închis, precum pâi- 
nea prăjită. 

Trebuia să salveze oala cea mare. Avea mai multe și 
pe toate le rotea pe aragaz în diferitele stadii ale fabri- 
cării dropsurilor, dar erau scumpe. Scoase termometrul 
pentru dropsuri şi duse oala la chiuvetă ţinând-o de o 
parte cu o mănuşă de bucătărie. Atunci își dădu seama 
că nu gândise lucrurile până la capăt. Ținea oala, dar 
nu avea nimic cu care să râcâie siropul ars. Trebuia să 
facă asta în vreme ce amestecul era cald încă, altfel avea 
să se întărească precum cimentul în oală. Văzu atunci 
spatula pe care i-o dăruise Evanelle stând pe pervazul 
ferestrei din bucătărie și răsuflă uşurată de parcă tocmai 
i-ar fi aruncat cineva o frânghie în timp ce se afla într-o 
peşteră cufundată în beznă. 

Nu era chiar totul aşa de rău. Salvase oala. Râcâi si- 
ropul și se apucă imediat de încă o compoziție pentru 

dropsuri. Avea să se concentreze mai târziu asupra lui 
Russell Zahler. Întâi trebuia să facă asta. Sigur era un 
semn că darul lui Evanelle se aflase la îndemână. Asta 
însemna că trebuia să lucreze. Însemna „Nu te gândi la 
asta acum. 

Dar tot ceea ce atinse în următoarea oră se arse, se 
sparse sau nu ieși bine la măsurătoare. Dintr-o ceaşcă 
de zahăr turnă doar o linguriţă. Butoanele aragazului 
porniră ochiurile greșite. Disperarea ei umplea bucătă- 
ria afectând tot ce atingea stricându-l, stingându-l sau 
arzându-l. Totul era degeaba. Complet inutil. 

Se sprijini cu spatele de dulap şi se prelinse pe cana- 
pea, gata să izbucnească în lacrimi. 

Ce se presupunea că trebuia să facă acum? 

Răspunsul îi veni brusc în minte. Íl avusese tot timpul 
la îndemână - încă din Anul În Care Totul Se Schim- 
base - doar că așteptase ca ea să-l descopere. 

„ouno pe sora ta!“ Aproape că auzi vorbele la fel de 
clar ca şuieratul suav al aburului. 

Nu era singură. Trebuia să înceteze să se comporte 
de parcă era. Se ridică şi merse la telefon. 


capitolul 12 


După ce o sună pe Sydney, Claire se învârti de colo 
până colo pe podea, rememorând tot ceea ce îi spusese 
Russell Zahler. Acum totul căpăta sens. Fiecare senti- 
ment de nesiguranţă legat de faptul că nu se născuse 
aici, că nu era o adevărată Waverley îi ieși prin piele ca 
niște broboane de sudoare, iar acum era întru totul co- 
pleşită de frica asta. Toate uşile de la etaj se deschideau 
și se închideau neliniștite. 

Se afla în camera de zi când auzi paşi pe verandă. 
Alergă la ușa din față şi o deschise, găsindu-i acolo nu 
doar pe Sydney, dar și pe Bay, pe Evanelle şi pe însoți- 
torul ei, Fred. 

- Am adus vin! spuse Sydney ridicând sticla în timp 
ce trecu pe lângă ea. 

-lar eu tocmai pregătisem tava asta când a sunat 
Sydney, adăugă Fred trecând ca vântul pe lângă ea cu un 
platou astupat cu folie pe care-l ţinea în mâinile acope- 
rite cu mănuși de bucătărie. 

- A făcut mult prea multă mâncare, de parcă a știut 
că o să avem nevoie de ea, zise şi Evanelle înmânându-i 
lui Claire rezervorul ei portabil de oxigen, în timp ce 
ea pășea spre camera de zi, obligând-o practic pe Claire 
s-o urmeze. L-am întrebat: „De ce gătești atâta?“ E doar 
pentru noi doi! Apoi a sunat Sydney să ne spună că ai 
nevoie de noi, și atunci am înţeles de ce atâta mâncare. 

-Ce e cu toate astea? întrebă Claire confuză. 

Se așteptase să vadă fața posomorâtă a surorii ei și 
apoi să poarte o discuție serioasă despre posibilitatea ca 
Claire să nu fie o Waverley și despre implicaţiile aces- 
tei posibilități. La un moment dat, Sydney avea proba- 
bil s-o încurajeze pe Claire să sune la poliţie, iar apoi 

Russell Zahler urma să fie arestat. După aceea, aveau să 
discute despre ce trebuiau să declare ziarului local când 
aveau să fie contactate în legătură cu articolul ce urma 
să apară, care probabil avea să aibă titlul GASTRONOA- 
MA IMPOSTOARE. Probabil că Tyler şi Mariah ar fi fost 
nevoiți să plece câteva săptămâni din oraş, să petreacă 
poate mai mult timp cu părinţii lui din Connecticut, 
până când tot scandalul ăsta avea să se stingă. Tyler avea 
să-i spună: „Am știut asta tot timpul. Magia asta a exis- 
tat doar în mintea ta“. 

- Am sunat-o pe Evanelle, îi explică Sydney, pentru 
că m-am gândit că trebuie să fie aici să sărbătorim. 

- Să sărbătorim? Claire încercă să-şi amintească exact 
ce îi povestise la telefon surorii ei. Fusese un car de nervi 
și îi spusese totul înainte să-și dea seama ce face. Cineva 
încearcă să mă şantajeze. 

- A, ştim, continuă Sydney, așezând sticla de vin pe 
măsuţa de cafea și prăvălindu-se pe canapea. 

Purta o pereche de blugi vechi şi un tricou de-ale lui 
Bay pe care scria: „ORI ÎŢI PLACE ŞUNCA, ORI GRE 
ȘEȘTI“. Claire era mulțumită măcar că nu pierduse vre- 
mea să se aranjeze și că pornise în grabă spre ea. Dar 
chiar şi așa. 

- Sărbătorim că ai sunat să ceri ajutorul, chiar dacă, 
în cazul ăsta, nu ai cu adevărat nevoie de el. Ideea e că ni 
l-ai cerut. Oricât am încercat noi de-a lungul anilor, nu 
am reuşit niciodată să te convingem să faci asta. 

Bay veni din bucătărie cu farfurii şi cu furculiţe. 

- Tu ce cauţi aici? o întrebă Claire pe Bay nemaiînţe- 
legând nimic. 

Oare Bay se aflase pe verandă când deschisese ușa? 

n clipa asta, nu-și mai amintea. Dacă nu fusese, atunci 
ce căuta Bay în bucătărie? Claire se uită la ceasul de pe 
polița şemineului. Nu venise încă vremea la care să se 
încheie cursurile și nici nu-și începea tura acum. 

- De ce nu ești la școală? 

- Am dormit prea mult. Dar e mai bine ca la școală. 
Bay aşeză farfuriile şi furculițele pe măsuța de cafea. Ce 
sa întâmplat în bucătărie? Miroase de parcă ai dat foc 
unui buchet de trandafiri pe care apoi ai încercat să-l 
stingi cu zahăr. M-a făcut să mă gândesc la J... 

Bay se opri să spună ceea ce Claire ştiu că avea să 
zică. Josh. 

-M-a făcut să mă gândesc la ceva ce nu știu cum 
să repar. 

- Am avut ceva probleme cu dropsurile. 

- Ai încercat să lucrezi după ce a plecat? vru Sydney să 
ştie. Orice ai face, nu da nimănui ce ai gătit! 

- Le-am aruncat la gunoi, o linişti Claire. 

- Bine. Pentru că ultima oară când ai preparat ceva și 
erai supărată, săptămâni întregi am plâns cu toții la cea 
mai mică provocare. 

Fred începu să pună pe farfurii mâncarea cu sos cre- 
mos din tavă, ca și cum Claire i-ar fi invitat pe la ea să 
ia ceaiul. 

- Un bărbat tocmai a intrat în viaţa mea și mi-a spus 
că nu sunt o Waverley, le reaminti ea după câteva clipe 
de tăcere. 

- Asta e o prostie, o întrerupse Sydney luând o farfu- 
rie de la Fred. Dintre noi toţi, tu eşti cea mai Waverley. 
Arată grozav, Fred. 

-E plăcintă de cartofi cu şuncă. Am rețeta asta de 
ani buni. 

-Nu sunt cea mai Waverley, o contrazise Sydney. 
Bunica Mary m-a învăţat ceea ce ştiu, și asta nu e nici 
jumătate din ceea ce putea face ea. Acum că stau să mă 
gândesc, de ce n-a așteptat să iasă la iveală vreo calitate 
Waverley şi la mine? Doar a început să mă înveţe. Să-mi 
dea să memorez rețete. Să-mi spună ce pași să urmez, 
Crezi că a ştiut? Doamne... Mariah. Se așeză lângă Syd- 
ney pe canapea în timp ce Fred îi înmână o farfurie. 
Dacă e adevărat, atunci așa se explică atât de multe. 

Claire o urmărise pe Mariah toată viaţa ei, așteptând 
manifestarea talentului ei. În timp ce copila își făcea 
tema, Claire se întreba adesea: „E mai bună la asta ca 
oricine? Oare răspunsurile i-au apărut așa pe hârtie!“ 
Când desena, Claire se uita să vadă dacă nu cumva 
imaginile se transformau peste noapte. Tigri se mişcau 
din loc? Păreau mai grași de parcă şi-ar fi vânat prada 
în timp ce nu se uita nimeni? Lipseau căprioarele din 
tabloul din sufragerie? Bunica Mary le povestise odată 
despre O strămătușă care nu putea să deseneze decât 
adevărul, ceea ce o făcea un portretist, chiar dacă în- 
grozitor, la foarte mare căutare. Oamenii continuau să 
vină la ea ştiind că ea putea picta ceva frumos doar pen- 
tru oamenii frumoși la suflet. Dar, deși desenele lui Ma- 
riah erau frumoase - până la urmă, tatăl ei era artist -, 
nu erau deloc magice. 

Pe măsură ce copila creștea, Claire păstra speranţa că 
poate talentul lui Mariah avea să se dezvăluie în adoles- 
cență, când toate trăsăturile latente ies la suprafaţă, pre- 
cum o oală de supă pusă să fiarbă, cu toate ingredientele 
lăsate la fund până ce se declanșează suficientă frenezie 
încât să le ridice la suprafaţă. Acum însă nu mai era aşa 
de sigură. 

- Încetează! Eşti ridicolă, o certă Sydney. În primul 
rând, mama noastră nu-și dorea copii. De ce să fure 
unul? 

- Întotdeauna încerca să facă un lucru măreț, pericu- 
los și drastic, sublinie Claire. 

- Pentru că a mâncat un măr? întrebă Bay, evident 
simţindu-se bine în timp ce înfuleca fără să-și ia ochii 
de la surori. 

- Da, răspunse Claire în același timp în care Syd- 
ney zise: 

- Nu. 

- Staţi, a mâncat sau nu? insistă Bay. 

- Nu ştim dacă faptul că a văzut cum avea să moară 
a făcut-o aşa cum era, îi spuse Sydney fiicei ei. Nu vom 
şti asta niciodată. Cred că ar fi interesant să vorbim cu 
bărbatul ăsta doar ca să-l întrebăm câteva chestii despre 
mama. Nici măcar nu știm care a fost talentul ei Waver- 
ley. Ai zis că revine mâine? Poate aş putea să mă întâlnesc 
eu cu el. 

- Nu! strigă Claire imediat. Nu vorbeşte nimeni cu el. 

- Unde e fotografia pe care ţi-a dat-o? Vreau s-o văd, 
spuse Sydney făcând un semn din mână. 

Claire băgă mâna în buzunarul şorțului și îi înmână 
poza. Sydney o luă şi o studie cu atenţie. 

- Vai, uite ce tânără era, zise Sydney dând fotografia 
mai departe, de parcă era poza unui bebeluş. 

- Evanelle, ţi-a zis vreodată mama sau bunica Mary că 
n-aş fi fiica ei adevărată? ceru Claire să afle. 

- Asta e prima oară când aud aşa ceva, răspunse Eva- 
nelle dându-i poza lui Fred, care surâse şi i-o înmână lui 
Bay, care o puse pe ascuns în buzunar. Te-a iubit, Claire. 
Tu erai viaţa ei. 

- Dar nu pari mirată, insistă Claire. Crezi că este 
adevărat? 

- Ar putea fi adevărat, ridică Evanelle din umeri. Dar 
nu contează. Sigur că ești o Waverley. Asta e în tine, in- 
diferent de unde vii. li spun asta tot timpul şi lui Fred. 
Are darul meu de a anticipa şi l-a avut dintotdeauna, 
doar că încă nu-și dă seama. E așa de preocupat să nu 
mor, încât nu poate vedea ce se află chiar în faţa lui. 

Fred o privi cu tristeţe în timp ce ea rosti vorbele as- 
tea. Mai luă o gură de tocăniță, apoi puse farfuria jos 
și-și duse mâna la buzunarul gecii. 

- Asta îmi aminteşte, Sydney, că aranjam lucrurile lui 
Evanelle și am dat de asta. M-am gândit că ai putea avea 
nevoie de ea. Îi înmână lui Sydney o lampă de veghe cât 
o lanternă mică. Când o aprinzi noaptea, proiectează 
stele pe tavan. 

Sydney zâmbi cu îngăduinţă. 

- Mulţumesc, Fred. Dacă voi avea vreodată nevoie de 
stele pe tavan, m-am scos. 

- Ce v-am zis eu? rosti Evanelle cu mândrie, păcănind 
din proteză. E exact ca mine. 

- Renunț la afacerea cu dropsuri, anunţă Claire pe 
un ton mai dramatic decât intenţionase, dar toată trea- 
ba asta scapă de sub control. : 

- Ei bine, mă bucur să aud asta. Îmi e dor de seri- 
le noastre de duminică. Le mai ţineţi minte? întrebă 
Sydney pe toată lumea. Obișnuiam să stăm așa ca acum 
cu orele. 

- Îmi plăceau la nebunie cinele alea de duminică, 
spuse și Bay. 

-Apropo de mâncare, tocănița asta e delicioasă, o 
întrerupse Sydney. 

-O să-ţi trimit reţeta pe e-mail, o anunță Fred. Sunt 
doar cartofi pasaţi şi prăjiți, şuncă tăiată cubuleţe, smân- 
tână și brânză Cheddar. Secretul e supa-cremă de pui. 
Mama obișnuia să spună că orice tocăniţă sudistă bună 
conține supă-cremă de pui. 

Claire își așeză cu zgomot farfuria pe măsuţa de cafea 
și se ridică. 

- Oare aţi scăpat toți din vedere că întreaga mea exis 
tenţă e în joc, că identitatea îmi e pusă la îndoială? 

Sydney dădu ochii peste cap. 

- Nu îţi e contestată identitatea. Ce e al tău e al tău. 
Nu-ţi poate lua nimeni asta, poți doar să renunţi tu 
singură la ea. Renunţi la ea pentru un străin? Sydney 
se aplecă şi îi luă mâinile lui Claire într-ale ei. Claire, 
ascultă-mă! Eşti escrocată. Eu ştiu ce înseamnă asta. 
De ce crezi că a întrebat individul ăsta prin tot ora- 
şul despre tine și despre familie? A văzut un articol 
despre tine, a recunoscut numele tău şi al orașului 
şi şi-a amintit de o fotografie pe care o avea cu mama și 
pe care o putea folosi. A adus vorba de banii tăi. Asta 

înseamnă că a făcut niște verificări. A aflat tot ce a 
putut despre tine, ceea ce înseamnă că ţi-a descoperit 
punctele slabe. Dar nu a avut nimic concret, până în 
clipa în care tu l-ai crezut. Atunci ai renunţat, într-o 
clipită, la magia ta. 

- Nu. Asta a început să se întâmple de dinainte. Am 
încetat să mai folosesc esențe de flori din grădină la 
dropsuri şi n-a observat nimeni. Toată lumea, mai puţin 
Bay, care ştiuse tot timpul, păru ușor surprinsă, dar, din 
nou, nu atât de tare pe cât se așteptase Claire. Nu înţe- 
leg, nu pricep cum pot oamenii să spună că sunt în con- 
tinuare afectaţi de ceea ce fac eu, când nu mai folosesc 
ingrediente din grădină. 

- Asta pentru că magia o produci tu, nu grădina, o 
limuri Sydney. Întotdeauna ai fost tu. 

Claire se aşeză la loc. Îi privi pe fiecare dintre ei, unul 
câte unul, apoi își acoperi fața cu mâna. Se simţea se- 
cătuită și ruşinată, ca atunci când reacționezi exagerat 
când vezi un păianjen, înţelegi greşit o replică a cuiva, te 
sperii de cineva care merge în spatele tău. 

- Spune-i bărbatului ăstuia să plece şi se va evapora 
într-o clipită, continuă Sydney. Ai fi surprinsă să vezi 
câte din astea sunt ameninţări deșarte. 

- De unde ştii toate astea? o întrebă Bay suspicioasă 
pe mama ei. 

- Asta e o poveste pe care o vei afla când vei fi mai 
mare, îi promise Sydney. 

- A zis că certificatul meu de naştere e probabil falsifi- 
cat. A spus că, dacă o să fiu nevoită să fac un test ADN, 
acesta va dovedi că nu sunt cine am spus că sunt. 

Sydney, Bay, Evanelle şi Fred făcură schimb de pri- 
viri. Şi, ei bine, da, când Claire rosti vorbele astea cu 
voce tare, într-adevăr părură un pic absurde. Dar fusese 
aşa de convingător! Magnetic. Ştiuse exact de ce avea 
nevoie ca s-o facă să cumpere ceea ce vindea el. 

- Claire, nu mă înţelege greșit, reluă Sydney. Faci 
nişte dropsuri frumoase, dar nu ești picată de pe luna, 
Nimănui nu-i pasă de ADN-ul tău. 

Claire se frecă pe frunte. 

- Chiar m-am speriat, recunoscu ea, 

Sydney clătină din cap şi o privi cu afecţiune. 

- Atunci ar fi trebuit să ceri ajutorul mai devreme. 


- Cine ar crede vreodată că Claire nu e o Waverley? 
Aşa ceva e ridicol, zise Fred legându-și centura de sigu- 
ranţă în spatele volanului Buickului și pornind mașina. 

- Nimeni, aprobă Evanelle în timp ce mașina se în- 
depărta de trotuar. În poală ținea tava goală ca pe un 
animal de companie. Dar fetele astea încearcă mereu să 
demonstreze ceva, să demonstreze că sunt demne de fe- 
ricirea pe care mama și bunica lor nu au avut-o, de parcă 
o Waverley nu ar putea fi decât nefericită. 

După câteva minute de condus, Fred ajustă căldura 
așa cum ştia că îi plăcea lui Evanelle, apoi zise: 

- Ce-ai vrut să spui că am darul tău de a anticipa? 

- Exact asta am vrut să spun, că eşti unul de-ai 
noștri. 

Asta îl făcu pe Fred să zâmbească. 

- lar a fi un Waverley înseamnă să găseşti pe cineva 
care să te iubească așa cum eşti, așa cum m-a iubit soțul 
meu pe mine, continuă Evanelle, neratând șansa de 
a-i critica viața amoroasă sau, mai degrabă, lipsa ei. Pe 
lângă vizionarea de filme science-fiction, asta era distrac- 
ţia ei preferată. Îţi las casa mea, să ştii. Vei avea propria 
casă și propria afacere. Vei fi o partidă de excepție. 

Fred clătină din cap. Îi luase mult timp să înţeleagă 
că cea mai bună relaţie pe care o avusese vreodată fu- 
sese cu ea. 

- Am stat treizeci de ani cu James până să mă pără 
sească. De ceva vreme știu că n-am să mai fac asta nici- 
odată. Să mă îndrăgostesc adică. Nu mă pricep la asta. 

Am fost mai fericit de unul singur, locuind cu tine, de- 
cât în toată viața mea. Asta e cel mai bun dar pe care 
mi l-ai făcut vreodată. 
Evanelle îi aruncă o privire sceptică, ridicând din 
sprâncene în stilu-i caracteristic. 
-Mai bun decât cuțitul de curățat mango pe care ţi 
lam făcut cadou? 
- Mai bun. 
- Mai bun decât creioanele colorate? 
- Mai bun. 
- Mai bun ca prelata pe care ţi-am dăruit- înainte de 
furtuna de zăpadă? Aia pe care ai folosit-o să-ți acoperi 
maşina și tot ce-a trebuit să faci a fost să dai prelata la 
o parte şi toată zăpada a dispărut, încât n-ai mai fost 
nevoit să-ți cureţi geamurile? Râse singură. Ha! Ala chiar 
a fost un dar potrivit, dacă pot să spun așa. 
- Nu. Chiar mai bun de-atât. Eşti cea mai bună prie- 
tenă a mea, Evanelle Franklin. 
În urmă cu zece ani, după despărțirea lui de James, 
Evanelle îl ridicase și-l vindecase, convingându-l în cele 
din urmă că, dacă ar avea de ales să semene cu cineva, 
aceea ar fi Evanelle. Ar alege să fie precum persoana 
care știa ce aveai nevoie şi-ţi dădea lucrul acela fără să se 
aştepte să-i mulțumești. Ar alege să fie tolerant și haios 
şi să primească în casă homosexuali bătrâni cu inimile 
frânte, pe care să-i vindece cu hohote de râs și discuții 
lungi la masa din bucătărie. 
-Nu cred că am mai avut un cel mai bun prieten 
înainte, rosti Evanelle gânditoare. 
- Nici eu. 
- Păi, nu suntem noi o pereche? întrebă ea întinzân- 
du-se să-i lovească genunchiul cu pumnul ei osos. 

Fred o conduse acasă, trăind sentimentul acela îngro- 
zitor că ea se stingea, chiar în faţa ochilor lui, fără ca el să 
aibă puterea s-o oprească. Trase pe alee și opri motorul, 


198 Sarah Addison Allen 


apoi rămase acolo o vreme ascultând pocnetele mașinii 
care se răcea. Se întoarse spre Evanelle și zise brusc: 

- Nu mă părăsi, da? 

Evanelle doar surâse, dar nu-i promise nimic, apoi 
cobori din mașină. Bătrâna merse în dormitorul ei și se 
aşeză pe pat. Fred intră şi îi schimbă tubul portabil de 
oxigen cu cel pentru acasă. 

- Mulţumesc, BFF!, îi spuse ea, folosind un ter- 
men pe care-l învățase de la Mariah, pe care însă îl 
pronunţa Bif. 

Asta îl făcu pe Fred să zâmbească. O lăsă apoi singură 
să tragă un pui de somn. 

Evanelle își scoase pantofii şi-şi sprijini capul pe per- 
nă, foarte meditativă acum, ginduțile întorcândur-i-se 
ani și ani înapoi. 

Nuşi putea lua gândul de (A Mary, de la cum totul 
luase o întorsătură greșită, despre cum toată nefericirea 
asta a familiei Waverley începuse cu ea. 

Mary şi Evanelle erau născute la câteva luni distanță. 
Pentru că era o Waverley şi pentru că crescuse în casa 
aceea, Mary avusese întotdeauna ceva magic. Era ceva la 
care se așteptase toată lumea. Dar talentul lui Evanelle 
fusese cu adevărat o surpriză. Ea provenea dintr-o ramu- 
ră îndepărtată a familiei Waverley din partea cealaltă a 
oraşului, fără talente speciale demne de pomenit, asta 
până în ziua în care tânăra Evanelle îi dăruise poştaşului 
un baton de gumă de mestecat Blackjack, chiar înainte ca 
soţia lui să-și facă pe neașteptate apariţia la serviciul lui 
să-l salute. Acesta îi povestise soției lui că renunțase la 
fumat, iar guma îl ajutase să mascheze aroma de tutun. 
Apoi Evanelle îi dăruise o bobină de aţă neagră soției 
preotului cu o săptămână înainte ca aceasta să-și sfâșie 
rochia în timp ce se strecura afară pe fereastră să meargă 
să danseze în Hickory. 


1 BEF - Best Friend Forever - cel mai bun prieten pentru tot 
deauna (n.tr.) 

Ani de-a rândul, Evanelle venise în fiecare zi pe jos 
până la casa Waverley de pe Pendland Street s-o vadă 
pe Mary. Crescuseră împreună, Evanelle străduindu-se 
mereu, iar Mary obișnuindu-se încetincet cu gândul 
că Evanelle va fi mereu prin preajmă. La un moment 
dat, Mary chiar spusese despre ele doua că erau ca smo- 
china și piperui, o comparaţie pe care o folosea întot- 
deauna când venea vorba despre două lucruri complet 
diferite care se potriveau perfect împreună. Adevărul 
era că Evanelle era singura prietenă a lui Mary, pentru 
că aceasta din urmă era arogantă în legătură cu aspectul 
și talentul ei și îi trata adesea pe ceilalți cu indiferență. 
Evanelle nu era însă genul de persoană căreia să-i poţi 
răni uşor sentimentele. Învăţase asta de mică. Nu poți 
să faci daruri, adesea nedorite, şi să fii supărăcioasă. Pe 
cât de ştearsă era Evanelle, pe atât de frumoasă se făcuse 
Mary când crescuse, căpătând genul acela de frumuseţe 
care te făcea să te holbezi de parcă nu-ţi venea să crezi. 
Femeile se fereau de ea şi le spuneau și soților să facă la 
fel, deşi ele întotdeauna veneau la uşa ei din spate când 
voiau ceva cu care să-și transforme petrecerile in ceva 
special, care să le facă invidioase pe prietenele lor, ceva gå- 
tit cu gălbenele, păpădie și, uneori, cu petale de tranda- 
firi ascunse în cocoloașe de unt. Mary nu numai că era 
o frumuseţe, dar avea și un talent Waverley drăguţ, acela 
de a lucra cu florile și cu mâncarea. Dar, dacă femeile 
care îi voiau marfa se purtau urât cu ea sau îi vorbeau de 
sus, mâncarea pe care le-o gătea Mary avea întotdeauna 
și un efect advers - un fel de mâncare, care trebuia 
să le facă geloase pe celelalte femei de la petrecere, le 
făcea în acelaşi timp și ranchiunoase și, cu cât mâncau 
mai mult, cu atât mai puţin voiau să fie prietenele gaz- 
dei; un fel care trebuia să-l facă pe soț mai afectuos îl 
făcea în același timp incapabil să mintă, în așa fel încât 
toate secretele din trecut aveau să fie scoase la iveală. 

Toţi frații lui Mary muriseră în război, iar ea rămă- 
sese singură în casă. Afacerea ei de la ușa din spate 
era mică, iar clienţii erau până la urmă cei cu adevă- 
rat disperaţi, aşa că primea chiriaşi ca s-o poată scoate 
la capăt. Evanelle continua să vină în fiecare zi la casa 
Waverley. După ce soţul ei pleca la muncă la compania 
de telefonie, Evanelle mergea s-o ajute pe Mary să facă 
curăţenie și se spele, supraveghind în general lucrurile 
și asigurându-se că nici unul dintre chiriașii bărbaţi nu 
era obraznic cu Mary. Dar nu avea de ce să-şi facă griji. 
Chiriașii lui Mary se gudurau pe lângă ea şi făceau orice 
pentru ea. Ba chiar frecventau picnicurile acelea ridi- 
cole de basm pe care îi plăcea să le organizeze, când se 
îmbrăca în rochii vaporoase, își punea flori în păr și 
spunea că este o nimfă de grădină. Bărbaţii o tratau spe- 
cial, iar ea se credea specială. Asta până la apariția lui 
Karl. Bărbaţii potriviţi fac diferenţa în lume, dar şi cei 
nepotriviţi o fac. 

lar Karl era, în mod cert, un bărbat nepotrivit. Înce- 
pu prin a fi unul dintre chiriașii lui Mary. Toţi cei pe 
care îi primea în gazdă o iubeau, dar ea doar se juca cu 
ei. Ştia că era excepţională, mai drăguță decât majorita- 
tea femeilor și magică în bucătărie. În zilele ei de glorie, 
toate femeile erau geloase, şi toți bărbaţii o iubeau. Dar 
Karl fusese cel care ajunsese la inima ei, pentru că se 
purta de parcă nu era nimic special la ea. Niciodată nu 
participa la picnicurile ei, niciodată nu-i spunea că era 
drăguță. Nu există metodă mai bună să atragi atenţia 
unei femei orgolioase decât ignorând-o. Aşa că Mary 

renunță la toți chiriaşii și încetă să mai gătească. Abia 
când părul ei își pierdu strălucirea şi începu să servească 
doar mâncare rece și brânză la cină, Karl, în sfârșit, zise: 
„Cred că trebuie să mă însor cu tine. Acum nu tear 
mai vrea nici un alt bărbat“. Apoi își puse pe picioare o 
afacere de om bun la toate. Vai, și priceput era! Priceput 

cu doamnele. Märul îl ura și tot timpul arunca mere 
spre el peste gard. 

Evanelle încă venea în vizită în fiecare zi, chiar dacă 
ştia că el nu o plăcea. 

Mary obișnuia întotdeauna să-i spună: „Stai cu mine 
cât fac asta“, de fiecare dată când decidea să-l izgoneas- 
că, aşa că Evanelle rămânea în timp ce ei se certau, 
spărgeau lucruri și trânteau uşi. Întotdeauna scenele se 
sfârşeau cu Karl făcându-și valiza și cu Mary adormind 
plângând. Dar, cum era de aşteptat, când Evanelle re- 
venea a doua zi, Karl era tot acolo de parcă nimic nu 
se întâmplase. 

In cele din urmă, Mary scăpă într-adevăr de el, dar fu 
nevoie să facă un copil ca să reuşească asta. Evanelle ştiu 
că Mary era gravidă înaintea ei. Într-o dimineaţă, se trezi 
cu dorinţa copleșitoare de a-i dărui lui Mary un pătuţ de 
bebeluș, pe cel din lemn negru din pod pe care îl păstra 
pentru atunci când ea și soțul ei aveau să facă un copil, 
ceea ce, se dovedi, nu urma să se întâmple niciodată. 

Îl rugă pe soţul ei s-o ajute să-l ducă la Mary, iar expre- 
sia de pe fața acesteia când deschise ușa Evanelle nu 
avea s-o uite niciodată. Era ca și cum o considera pe 
Evanelle vinovată că se întâmplase asta. 

Evanelle se așeză, în vreme ce Mary îi spuse lui Karl. 
Cei doi se certară, iar el plecă cu valiza ca de obicei. Dar 
nu se mai întoarse niciodată. lar Mary nu mai fu nici- 
odată la fel. li frânsese inima şi e nevoie de foarte mult 
timp ca unei Waverley să i se vindece inima la loc. Ini- 
mile frânte împrăștie umbre mari, întunecate. Evanelle 
crezuse întotdeauna că fiica lui Mary, Lorelei, era tristă 
și neliniștită din pântec, din cauza inimii lui Mary. 

Evanelle o cunoscu pe bătrâna Mary, cea pustnică, 
mult mai mult timp decât pe tânăra Mary, cea plină de 

viaţă. Păruse să fi început să îmbătrânească în clipa în 
care își dăduse seama că soţul ei nu se mai întorcea. 
Cu toate astea, când Evanelle se gândea la verișoara 

ei Mary, invariabil în minte îi venea tânăra Mary, cea 
cu părul lung, strălucitor în lumina soarelui, stând în 
grădină, cu întreaga viaţă în față precum un castron 
de afine proaspete ce abia aşteptau să fie devorate. 

Evanelle se culcă în după-amiaza aceea alinată de 
zumzetul aparatului de oxigen, gândindu-se la cum ne 
amintim întotdeauna de cei pe care îi iubim atunci când 
suntem cei mai fericiți. Spera că, atunci când familia ei 
se gândea la ea, avea să şi-o închipuie în momentul ăsta 
cum îi era cald în pat cu aer curat în plămâni, bucuroasă 
că avusese viaţa asta, ciudată și fericită, plină de daruri 
neobișnuite, date şi primite. 

Îşi dorea să-i fi spus lui Mary că putea să se întâmple 
aşa. Asta ar fi scutit pe toată lumea de o mulțime de 
necazuri. Își dorea să fi știut atunci că fericirea nu e un 
moment în timp pe care îl laşi în urmă, ci ceva ce se află 
în faţa ta. În fiecare zi. 


capitolul 13 


- Claire? o strigă Tyler intrând în biroul ei târziu în 
noaptea aceea. 

Îi spusese că avea să urce şi ea în dormitor, dar asta 
fusese în urmă cu trei ore. 

De obicei, muncea mult joia seara. Vinerea era ziua 
în care își livra comenzile, aşa că îi plăcea să verifice to- 
tul de două ori. Buster venise la muncă în după-amiaza 
aceea şi rămăsese şocat că nu găsise nici o compoziţie 
de dropsuri în lucru. Îl instruise să pună comenzile în 
cutii și să le eticheteze, apoi îl trimisese la firma de li- 
vrare cu o zi mai devreme în camioneta ei pe care încă 
mai scria PRODUSE WAVERLEY. Nu apucase nicio- 
dată să schimbe numele. Sau poate că, pur și simplu, 
nu dorise. 

Când Buster se întorsese, Claire îi spusese că își poa- 
te lua liber a doua zi, pentru că ea avea câteva chestiuni 
personale de care trebuia să se ocupe. 

- Personale? întrebă Buster intrigat. Spune-mi! 

- Sub nici o formă, îi răspunsese Claire. 

- Bine, cum vrei tu. Buster îi înmână cheile furgo- 
netei și plecă cu câţiva fulgi de polistiren de la ambalaj 
lipiţi de turul pantalonilor. 

- Claire? o strigă Tyler din nou. 

Ea își ridică privirea de pe scaunul pe care stătea la 
calculator. Tyler se afla acum chiar lângă ea, îmbrăcat 
doar cu pantalonii de pijama, căldura radiindu-i atât de 
reconfortant din trup, încât ea se întinse și-și lipi mâna 
de pieptul lui doar ca s-o simtă. 

- Imi pare foarte rău. Probabil că am pierdut noțiu- 
nea timpului. 

- Am crezut că încă mai muncești, îi spuse el făcân- 
du-i semn din cap spre ecranul negru al calculatorului. 
Dar tu încă te mai gândești la jurnalul ăla pe care l-ai 
găsit, nu-i așa? 

Printre altele. Nu avea cum să nege că păstra Jurna- 
lul culinar Waverley pe care îl găsise săptămâna trecută 
şi ale cărui pagini înnegrite le răsfoise de sute de ori 
până în acel moment. 

- Sunt atâtea lucruri pe care nu mi le-a spus. Ăsta e 
posibil să conţină cel mai important lucru - poate că 
era despre mama mea, poate că vorbeşte despre motivul 
pentru care bunica Mary nu și-a extins niciodată aface- 
rea de la ușa din spate -, dar ea a înnegrit totul. 

- Poate că a tăiat totul pentru că nu a crezut că e ceva 
important, te-ai gândit vreodată la asta? Tyler o sărută, 
apoi se îndepărtă. Ştia că era ceva în neregulă, dar n-o 
presă. Vino în pat, îi zise el. 

Claire se ridică și merse spre peretele opus al micu- 
lui ei birou, unde se afla biblioteca. Toate cărţile ei de 
gătit erau acolo. Unul dintre rafturi era dedicat în în- 
tregime jurnalelor bunicii Mary. Toate jurnalele erau 
mici şi subțiri şi arătau mai degrabă ca nişte caiete cât 
mâna de mari, cu copertele negre, cu excepţia câtorva 
cu coperte roşii, pe care Claire presupunea că Mary le 
cumpărase când magazinul rămăsese fără cele negre. 
Toate erau numerotate pe partea interioară a copertei 
şi așa ştia Claire în ce ordine trebuiau să fie, formând 
o cronică a vieţii bunicii ei din rețete şi trucuri de gră- 
dinărit şi, ocazional, din observaţii despre vreme sau 
despre ceea ce Mary se întâmpla să poarte în ziua ace- 
ea. Niciodată nu scria despre oameni, dar Claire putea 
întrevedea anumite momente importante din viața 
lui Mary din ceea ce scria despre gătit. Spre exemplu, 
în jurnalul cu numărul șaizeci și patru, scria despre 
prăjitura şi cataplasmele cu jeleu și ciocolată folosite 
să amelioreze vărsatul de vânt, şi Claire ştia că asta 

se întâmpla în jurul perioadei în care cele două nepoate 
ale ei se mutaseră la ea. Claire privi coperta interioară 
a jurnalului despre Karl. Numărul șaptesprezece. Nu- 
mără de la stânga raftului și-l strecură printre celelalte. 
Îşi trecu mâna de-a lungul cotoarelor subțiri. Erau o 
sută zece. Încă îi lipseau numerele trei, nouă, douăzeci 
şi șapte şi şaizeci și unu - probabil încă ascunse pe 
undeva prin casă. 

Duse iarăși mâna spre Jurnalul lui Karl, vrând să-l 
scoată şi să încerce să-l descifreze, dar, în schimb, îl 
scoase pe cel de lângă, pe următorul în ordine cro- 
nologică. Jurnalul optsprezece, dacă își aducea bine 
aminte, conţinea reţete simple, nici una gătită cu flori 
din grădină, fără lalele, violete sau angelica, ci doar cu 
chestii pe care oricine le avea pe lângă casă. Claire se 
gândise întotdeauna la el ca fiind jurnalul ei cu rețete 
de bază. 

Deschise jurnalul şi acolo, chiar pe prima pagină, se 
găsea reţeta pentru pâinea cu smochine și piper negru. 
Claire zâmbi pentru că o făcu să se gândească la sora 
ei. Brusc, vorbele de mai devreme ale lui Sydney înce- 
pură să capete sens. „Magia o produci tu, nu grădina.“ 
Mâncarea e doar ceva ce creezi, iar rețetele sunt doar 
vorbe scrise în caiete, care nu reprezintă nimic până la 
apariția persoanei potrivite. Abia atunci se întâmplă 
magia adevărată. 


A doua zi dimineaţă, Claire copsese încă de la răsă- 
rit. Coca creştea în boluri peste tot și, cu cât cocea mai 
mult, cu atât mai mult pâinile se multiplicau singure. 
De fiecare dată când deschidea cuptorul, scotea mai 
multe pâinici decât băgase înăuntru. Aerul din bucătă- 
rie era amestecat cu făină și aromă de drojdie. 

Claire amesteca într-un ghemotoc de cocă niște bu- 
căți mari de smochine când auzi o bătaie în ușa din 
spate şi înţelese că Russell sosise în sfârșit. 

- Intră, îl invită ea, modelând aluatul în formă ovală 
și aşezându-l în tava de copt. Apoi crestă trei linii drepte 
în partea de sus. 

Russell deschise ușa încetișor. Era îmbrăcat cu același 
costum gri din ziua anterioară. Precaut, privi în jur ca 
să se asigure că nu mai era nimeni acolo. Probabil că se 
întreba: „Oare a povestit Claire cuiva? S-a răzgândit?“ 
Asta, își zise ea, era probabil partea cea mai grea pentru 
el și cea mai periculoasă. 

Acum că putea evalua situația cu mai multă obiectivi- 
tate, începea să înțeleagă de ce mama ei avusese o relație 
cu el, fie ea și una scurtă. Lui Lorelei îi plăcuseră întot- 
deauna tipii sălbatici, cei care se aflau mereu la limita 
moralității. Asta o făcea pe ea să simtă că trăia. 

- Mă întrebam, rosti Claire când Russell intră în cele 
din urmă, când întrebai despre mine prin oraș, ţi-a po- 
vestit cineva vreodată despre bunica mea? 

- Despre bunica ta? repetă Russell. Nu, nu, nimic 
special. 

-Când ai cunoscut-o pe mama, ţi-a vorbit vreodată 
despre ea? Îşi puse mănușile de bucătărie şi mai scoase o 
tavă cu alte două pâini din cuptor. 

- Haide, Claire, Lorelei n-a fost mama ta, ocoli el 
întrebarea. 

Claire luă pâinile de pe tava de copt şi le aşeză pe 
raftul de sârmă să se răcească împreună cu celelalte. 

- Bunica mea, Mary, i-a vândut odată unei femei o 
sticlă din uleiul ei de gura-leului, iar a doua zi femeia 
a găsit smaraldele pierdute ale familiei îngropate în 
curtea din spate într-o cutie de conservă de fasole, reluă 
Claire în timp ce își scotea mănușile de bucătărie. Cir 
culă tot soiul de astfel de poveşti despre ea. Sunt chiar 
uimită că nu le-ai aflat. 

- Vrăjeală, zise Russell. 

- Poate în lumea ta, dar nu și în a mea. 

Russell era confuz, iar Claire își didu seama că asta 
nu-i plăcea deloc. 

- Ai cecul meu sau nu? 

- Nu încă, răspunse Claire. 

- Azi, Am spus azi. 

Claire merse la suportul pentru cuțite și scoase un 
cuţit de pâine. 

- În primul rând, trebuie să-mi satisfaci curiozitatea 
în legătură cu ceva. Luă una dintre pâinile cele mai reci 
de pe dulap şi tăie o felie groasă. Ai citit despre afacerea 
mea cu dropsuri, dar ai gustat vreodată vreunul? 

- Nu-mi plac dulciurile, replică Russell. 

- Asta nu mă miră. Cred că ne-ai fi scutit pe amân- 
doi de o mulțime de necazuri, dacă ai fi gustat. Așeză 
felia de pâine pe o farfurie albastră. Alături, așeză chiar 
și un pachet de unt. Uite, încearcă asta, zise ea împin- 
gând farfuria în fața lui, în locul unde se afla la capătul 
insulei de bucătărie. 

- Mulţumesc, dar nu îmi e foame, o refuză el. 

- Poate nu m-am făcut înțeleasă. Încearcă asta, sau nu 
mai avem ce discuta. 

Russell nu-și dezlipi privirea de a ei, dar mustăţile îi 
tremurau. 

- Îți dai seama că, dacă încerci să mă otrăveşti, vei 
atrage și mai multă atenţie spre ceea ce nu vrei să ştie 
toată lumea? 

- Nu încerc să te otrăvesc, râse Claire. Asta-i pâine 
cu smochine și piper negru, făcută din făina pe care o 
aveam în dulap. 

Tăie o bucată din aceeași felie și o mâncă. Coaja era 
tare, dar pâinea era pufoasă, iar aroma usturătoare a pi- 
perului oferea o completare exotică dulceții smochinei. 
Mestecă și înghiți, constatând cât de bună era. 

- Tot nu mănânc, insistă Russell. 

-Ce crezi că-i va face pâinea asta, domnule Zahler? 
Claire zâmbi. Te va face să te răzgândești? Te va face 

să uiţi sau să te rușinezi! Pentru că eu pot să fac toate 
astea să se întâmple. Așa de bună sunt. Așa de bine m-a 
învățat bunica mea. Se aplecă în faţă şi îi şopti: la o 
gură, te provoc! 

Claire simţi talentul, încordarea fremătându-i sub 
piele, iar asta o făcu să se simtă puternică și pricepută. 
Bine înrădăcinată. 

Russell își schimbă ușor poziţia. 

- După cum am zis, nu îmi e foame. 

Claire se dădu înapoi în spate și clătină din cap. 

- Trebuie să recunosc, testul ADN şi certificatul de 
naştere falsificat au fost detalii bine gândite, reluă ea. 
Dar ştiu că-i doar o cacealma. 

Russell o privi cu ochii lui argintii așteptând ca ea 
să înceteze, dar Claire pur şi simplu îl fixă la rândul ei 
cu privirea. Părea să se folosească de tăcere ca să caute 
o altă abordare. Dar, brusc, fără vreun motiv aparent, 
Russell își mută privirea de la ea. Îşi pierdu puterea 
de a o intimida, iar transformarea fu una aproape fi- 
zică, făcând costumul de pe el să pară cu o mărime 
mai mare. 

- Ți-am lăsat prea mult timp de gândire. Îşi băgă mâi- 
nile în buzunare şi se îndepărtă câțiva paşi. Dacă ţi-aş fi 
cerut banii ieri, rosti el înaintând din nou, mi i-ai fi dat. 
Sunt sigur de asta. Ce s-a întâmplat? 

- Am vorbit cu sora mea, răspunse Claire simplu. 
Domnule Zahler, subestimați puterea familiei. Şi eu am 
fost cât pe-aici s-o fac. 

- Dar, Claire, după cum ţi-am zis, Lorelei nu a fost... 

- Nu mă insulta iarăși cu asta, domnule Zahler. 

Fără vreun alt cuvânt, bărbatul se întoarse şi ieși. 
Poate că se hotărâse că nu merita. Poate că era obo- 
sit. Poate că avea o pradă mai mare în altă parte. Cum 
de ajunsese el aici, cu povestea lui Lorelei, Claire nu 
avea să afle niciodată. Plecarea lui fu așa de bruscă, în- 
cât se gândi să meargă după el. Voia să-i pună întrebări 

despre mama ei, despre ce ştia el despre ea și ce relaţie 
avuseseră ei cu adevărat. Voia detalii care s-o facă pe 
Lorelei mai reală în mintea ei. Dar n-o făcu. În cele din 
urmă, decise că putea să trăiască fără toate informații- 
le pe care nu avea să le afle niciodată despre mama și 
despre bunica ei. Putea să trăiască și fără să ştie ce scria 
în jurnalul despre Karl. Singurul lucru adevărat era că 
femeile astea făceau parte din viața ei, o parte din ceea 
ce era ea. 
lar ea era o Waverley. 


Anne Ainsley spăla farfuriile de la micul dejun (fra- 
tele ei spunea că nici nu încăpea vorbă ca farfuriile 
lui delicate din porțelan să fie-spălate de o mașină au- 
tomată de spălat vase) când i se păru că simte miros 
de ceva ars. Se opri și-și întoarse capul să se asigure 
că cuptorul era oprit. Mai devreme, întredeschisese fe- 
reastra de deasupra chiuvetei ca să aerisească. Adulme- 
că de câteva ori aerul care intra pe acolo. Mirosul venea 
de afară. 

Lăsă farfuriile în chiuvetă şi deschise ușa bucătăriei. 

În timp ce ieşea, își şterse mâinile pe blugi, privi de 
jur împrejur şi observă că fumul venea dinspre ascunză- 
toarea ei. Oare luase foc pompa de căldură? Grozav, își 
spuse, avea să-și piardă locul privat de afară. 

Totuși, în timp ce se îndrepta alergând într-acolo, 
își dădu seama că fumul venea dinspre pământ, unde 
ardeau nişte hârtii pe capacul de metal al unui contai- 
ner de gunoi. Pe unul dintre scaunele din ascunzătoarea 
ei, stătea Russell care arunca hârtiile pe foc una câte una 
şi le privea arzând. Bărbatul n-o observă când se așeză pe 
scaunul din faţa ei. 

Anne îl privi arzând articolul de revistă despre Claire 
Waverley şi despre afacerea ei cu dropsuri, apoi copii- 
le situaţiilor financiare ale lui Claire. Anne bătea ner- 
voasă din picior gândindu-se că i-ar fi plăcut la nebunie 

să le citească mai cu atenţie. Urmară apoi copiile cer- 
tificatelor de deces a două persoane pe nume Barbie 
Peidpoint și Ingler Whiteman. În cele din urmă, aruncă 
în grămadă două poze identice (dar în valiză fuseseră 
trei copii, îşi aminti Anne). În ultimul moment, Russell 
se întoarse şi luă înapoi una dintre fotografii. Apucă 
repede fotografia pârlită şi o vântură. O puse apoi în 
buzunarul interior al sacoului, de unde dâre subțiri de 
fum continuară să se ridice prin butoniere. 

Russell nu stătuse mult la micul dejun aşa cum obiș 
nuia. Pentru un bărbat slab de optzeci de ani, mânca 
foarte mult, dar, în dimineaţa aceea, păruse să se gră- 
bească. Băuse doar cafeaua și mâncase câteva felii de 
șuncă, apoi se făcuse nevăzut. La început, de vreme 
ce azi era ziua în care preda camera, Anne se gândi că 
plecase fără să-și ia măcar rămas-bun. Chiar mersese în 
camera lui să se asigure. Dar valiza lui era încă acolo, 
iar ea se simţise peste măsură de ușurată. 

- Ce-au fost toate astea? întrebă Anne când se stin- 
se focul. 

- Un ritual de-al meu, răspunse Russell privind în 
continuare spre cenuşa fumegândă. Rezolv nişte chesti- 
uni neterminate înainte să plec. 

- Ăsta a fost unul dintre dosarele tale? întrebă ea, 
pentru că, în momentul acela, el sigur ştia că-și băgase 
nasul. Oricât de bună credea ea că era, lui Russell nu-i 
scăpa nimic. Dar el nu-i răspunse. Dosarul despre Lore- 
lei Waverley? 

În cele din urmă, el dădu aprobator din cap. 

- Russell, ce faci tu aici? continuă Anne aplecându-se 
în față. Nu pot să te citesc, iar asta mă înnebunește. 

El ridică ochii să-i întâlnească privirea. În loc să-i răs- 
pundă, rosti pe tonul lui cel mai politicos: 

- Îţi mulțumesc pentru cea mai confortabilă ședere 
pe care am avut-o în ultima vreme. Camera se predă la 
unsprezece, corect? 

Anne se afundă dezamăgită din nou în scaun. Ulti- 
mele nopţi și le petrecuse uitându-se la poza lui de când 
era tânăr. Fusese un afurisit frumos. Încercase să caute 
pe Google Bâlciul Ambulant al lui Sir Walter Trott și 
Marele Banditi, dar nu găsise nimic. Ce viață trebuie 
să fi avut! 

Anne simțea că o mănâncă pielea numai când se 
gândea la toate secretele lui. Nici nu-și putea închipui 
poveştile pe care i le-ar fi putut spune. Cea cu standul 
incendiat de cârnaţi şi ardei iute şi cea despre prinsul 
hoţului erau doar vârful aisbergului. Nu-i venea să crea- 
dă că pleca. Nimic, absolut nimic nu avea să mai fie 
vreodată așa de interesant. 

Pe de altă parte, ea nu era străină de dezamăgire. 

-la niște apă de la furtunul de acolo și asigură-te că 
stingi focul înainte să pleci. Lui Andrew îi va veni rău 
dacă se strică ceva. 

Anne îi observă tristețea de pe față ca şi cum pleca- 
rea ei îi trezise sentimentul că pierduse pe cineva. Voia 
ca ea să fie fascinată de el. Tânjea după atenţia ei, dar, 
încăpățânat ca orice bărbat, nu spunea nimic. Anne se 
întoarse și plecă. 

- Am venit aici în speranța c-am s-o pot şantaja pe 
Claire Waverley, strigă el în urma ei. 

Ea se întoarse din nou spre el mârâind. 

- Aș fi putut să-ți spun eu că asta nu are să se sfâr- 
șească bine. 

Russell întinse mâinile cu palmele în sus. 

- Nu am prea multe opţiuni zilele astea. 

Anne se întoarse lângă el. Cum stătea așa lângă ea 

aşezat, i se părea mai mic și mai plăpând. 

- Şi acum ce-o să faci? 

- Ți-am spus, o să merg în Florida. 

- Cum o să ajungi acolo? insistă ea privind la pantofii 
lui lustruiți găuriți în tălpi. 

- Cu autobuzul. 

- Eu am o mașină. Aș putea să te duc eu, vorbi gura 
fără ea. 

Odată rostite cuvintele, i se păru însă că sunară mi- 
nunat, ca atunci când auzi pentru prima dată ceva care 
va deveni cântecul tău preferat. Russell clătină din cap. 

- Anne, eu nu mai am inimă. 

- lar eu nu mai am aşteptări. Ce? îl întrebă ea râzând. 
Ai crezut că vreau o aventură amoroasă? Eşti suficient 
de bătrân încât ai putea să-mi fii tată. 

Russell își duse mâna la inimă cu dramatism. 

- Sunt rănit. 

-Nu prea cred, îl luă ea în râs în vreme ce se așeză 
la loc. 

- Dacă nu cauţi o aventură amoroasă, atunci ce vrei? 
continuă el după ce o cântări o clipă. 

-Vreau povești, replică ea. Și nu-mi pasă dacă sunt 
minciuni. M-am săturat să mă uit la vieţile oamenilor 
și să-mi inventez singură poveşti. Vreau să aud tot ce 
ai de zis. Am trăit aici toată viața mea și toate poveştile 
sunt la fel. Fiecare dintre soții mei - aceeași poveste. 
Dar tu ai fost peste tot, nu? Vreau să te urmez pe unde 
mergi, să văd tot ce vezi tu. Cred că ești singur de mult, 
nu? La un moment dat, n-o să te mai descurci singur. 
Aș putea să-ţi fiu alături. Gătesc decent. Aş putea să mă 
pensionez mai devreme și să primesc niște bani prin 
poştă în fiecare lună. lar în seiful hanului sunt peste 
șase mii cărora fratele meu nu le va simţi lipsa decât 
după ce va descoperi că am plecat. 

Russell ezită doar o clipă, apoi clătină dezaprobator 
din cap. Era ridicol, dar ea se simţea jignită, jignită că 
nu era suficient de ciudată pentru el. 

- Prea complicat, hotărî el. Ar suna la poliție. 

- În caz că n-ai observat deja, sunt foarte băgărea- 
tă, sublinie Anne. Așa ştiu că fratele meu are USB-uri 
pline cu înregistrări în care apare pe videochat făcând 
sex virtual cu o femeie din Finlanda care își spune 

Delicioasa Karma. Lunar, cheltuiește sute de dolari 
cu ea. Aș putea să iau unul dintre USB-uri, iar apoi să 
las altul în seif astfel încât să-și dea seama că ştiu. Nu va 
suna la poliție. 

Ideea asta îl atrase, din ce-și dădu ea seama. Mânca- 
re. Bani. Astea erau punctele lui slabe. Russell trase aer 
adânc în piept, apoi expiră oftând prelung. Privi fix spre 
cenușa fumegândă a încercării lui eşuate de a face rost 
de bani. 

- Vai, Anne, nu-i totul așa de strălucitor precum crezi 
tu. Aici, tu ai o viaţă bună. Eu merg într-o tabără de 
caritate pentru pensionari din lumea circului. 

- Arăt eu ca o persoană care vrea strălucire? Mi se 
pare că sună fantastic. Băgă mâna în buzunar și scoase 
fluturașul pe care îl luase de la el. Îl despături și i-l arătă. 
Ce zici, Mare Banditi? 

Russell cercetă foaia volantă studiind fotografia veche 
ca şi cum ar fi privit printr-un telescop înapoi în timp. 

- Poţi să păstrezi asta dacă vrei, dar cu condiția să 
mă ţii minte cu drag. Nu sunt prea mulți oameni care 
s-o facă. 

- Îmi e greu să cred așa ceva. Cine te-ar putea uita? 

- A, mulţi mă ţin minte, dar nu cu drag, surâse el 
ironic. 

Anne îi puse fluturașul în mâini. 

- Nu-l păstrez, vin cu tine. Hai să ne întâlnim la cinci, 
după ceai, în fața hanului. Până atunci, toţi oaspeţii noi 
vor fi cazați, iar fratele meu nu va şti că am plecat de- 
cât mâine-dimineață. În timp ce se îndepărta, își simţi 
stomacul strângându-i-se de emoție, chiar dacă Russell 
strigă cu tristeţe în urma ei: 

- Mă bucur că te-am cunoscut, Anne. 


- Camera se predă la unsprezece, domnule Zahler, îl 
anunţă Andrew Ainsley în timp ce stătea așezat la recep- 
ţie precum un paznic uriaş și leneş. 

- Mulţumesc, știu asta. Am să cobor în curând, îi răs- 
punse Russell urcând scara după ce se asigurase că se 
răcise cenușa dosarului despre Lorelei Waverley. 

Ajunse în camera lui și închise ușa în urma lui. 
Dăduse draperiile la o parte, iar razele calde ale soare- 
lui tomnatic acopereau patul și-l făceau să strălucească. 
Voia să se întindă, să absoarbă pentru ultima dată mo- 
liciunea saltelei. 

Dar n-o făcu. În schimb, se aşeză pe marginea patului 
şi aşteptă să-i audă pe ceilalți oaspeți plecând să predea 
camera. Avea să se strecoare pe lângă ei ca să-l evite pe 
Andrew Ainsley de la recepţie. 

Scoase fotografia din buzunar întrebându-se de ce o 
salvase în ultima clipă. În mod cert, nu-i plăcea să i se 
amintească de eșecurile lui. 

De obicei, se pricepea să citească oamenii și fusese 
aproape sigur că Claire Waverley nu va spune nimă- 
nui despre vizita pe care i-o făcuse el, că nu-și va che- 
ma imediat familia în ajutor. Tot ce aflase despre ea 
îi indicase o persoană singuratică și închisă, căreia-i 
plăcea aerul ei misterios. Nu era genul de persoană 
care să riște ca lumea să creadă că nu era nimic special 
la ea. 

În mod cert, o evaluase greșit. 

Insă mai era și clipa în care se aplecase şi îi zisese: „la 
O gură, te provoc“. O văzuse cu așa o claritate pe Lorelei, 
încât se speriase și simţise fiori reci pe șira spinării. 

Nici la asta nu se așteptase. 

Dar, în toate celelalte aspecte, în celelalte detalii 
fusese meticulos. Ar fi trebuit să meargă ca pe roate. În ul- 
timele câteva decenii, când nu putuse găsi un loc în care 
să stea, petrecuse nenumărate ore în bibliotecile ora- 
șelor prin care se perindase. Obișnuia să le atragă pe 
bibliotecare să-l ajute să caute informaţii. Din cauza 
timpului petrecut cu bâlciul, existau linii fine care il 
legau de atâţia oameni, încât viața lui Russell putea 

arăta ca o hartă formată din sfori. Mereu în căutare 
de chestiuni pe care să le adauge la dosarele despre oa- 
menii pe care îi cunoscuse odinioară, Russell aduna 
secrete și colecționa fotografii. Așa se formau poveștile 
și perspectivele. Se uită la poza cu el, Lorelei, Ingler, 
Barbie şi copila. Totul avea sens în povestea pe care o 
spusese despre Barbie, Ingler și prețioasa lor micuță, pe 
care Lorelei, cu firea ei sălbatică, o furase. Russell, un 
observator nevinovat, doar urmărise drama derulân- 
du-se în urmă cu patruzeci de ani. Numele de Donna 
dat copilei fusese un detaliu minunat. Dar asta era tot - 
o poveste. 

Adevărul era că Russell o cunoscuse pe frumoasa și 
trista Lorelei în barul din poză chiar în noaptea aceea. 
O adusese cu ea pe copilă, fiica ei, Claire. Nu-i spusese 
nimeni să plece, să scoată copilul din bar. Lorelei putea 
fermeca pe oricine. Russell îi cumpărase o bere și o invi- 
tase să stea cu el și cu noii lui prieteni, Ingler și soţia lui, 
Barbie. Aceștia erau niște pierde-vară, proaspăt angajaţi 
la bâlci să verifice biletele. Barbie dorise să țină copilul 
pe care Lorelei îl sprijinea de șold, așa că aceasta i-l dă- 
duse, iar în clipa aceea barmanul făcuse o poză cu noul 
lui aparat foto cu care se tot lăudase. 

Mai târziu, în seara aceea, Russell o dusese pe Lorelei 
în rulota în care călătorea el. Ea-i zâmbise şi îi arătase 
aparatul foto pe care îl furase de la barman. Vreme de 
trei săptămâni cât stătuse bâlciul în oraș, Lorelei locuise 
cu el, iar micuța ei tăcută dormise într-un colţ. Deseori, 
Russell uita că era și ea acolo. El și Lorelei se distrau. Ea 
avea o viclenie și o mână iute care îl impresionau chiar 
și pe el. Mai mult, era frumoasă, fermecătoare și putea 
face pe oricine să se îndrăgostească de ea. Era genul ace- 
la de suflet neliniștit, de inadaptat, de fugar atras de 
carnavaluri. Ar fi putut rămâne acolo pentru că locul 

acela i se potrivea perfect, dar Russell știa că nu avea s-o 

facă. La momentul acela, fusese prea tânără să ştie că nu 
poţi scăpa de propriii demoni. 

Ín ziua în care bâlciul ridicase tabăra şi pornise din 
nou la drum, Lorelei dispăruse împreună cu fiica ei 
tăcută. Furase câteva sute de dolari de la Russell, dar 
îi lăsase aparatul foto. În multe privinţe, nu fusese cu 
nimic diferită de numeroasele femei cu care-şi petrecu- 
se timpul în fiecare oraș. Dar în multe altele, fusese cu 
totul unică. 

Îşi amintea că, odată, într-o noapte în care se îmbăta- 
seră în rulota lui, îi spusese povestea familiei ei ciudate 
din Carolina de Nord, a mărului lor şi a revelației pe 
care o avusese când mâncase un măr. N amintea că se 
întinsese și luase un măr de pe măsuța mică de plastic. 
|| atinsese, şi un strat de chiciură albă învăluise mărul, 
acoperindu-l în cele din urmă pe deplin. Apoi aruncase 
râzând mărul îngheţat spre el. 

- la o gură, te provoc. 

Şişi amintea că îşi zisese: „Tot ce inventez eu e nimic 
prin comparaţie cu realitatea ei“. 

A doua zi dimineaţă, se treziseră mahmuri, iar ea 
nu mai scosese nici un cuvânt despre incidentul ace- 


la. Uneori, Russell se întreba dacă nu visase toate acele 
lucruri, 


Pe hol, se auziră voci și târșâit de bagaje. Cuplul din 
camera de vizavi cobora să predea camera. 

Russell băgă înapoi fotografia, își ridică valiza și privi 
de jur împrejurul încăperii să se asigure că nu uitase 
nimic. 

Se gândi la Anne Ainsley și chiar speră că avea să 
se gândească la el cu drag. Asta era ceva neobișnuit 
de important pentru el acum. O dată în viaţa lui, 
poate că avea să lase ceva bun în urmă, câteva discuții 
şi poveşti pe care ea urma să și le amintească zâmbind. 
Toamna în care Marele Banditi venise în vizită. Scoase 

fluturașul împăturit pe care ea i-l dăduse înapoi şi-l așeză 
pe pat. z 

Apoi Marele Banditi făcu ceea ce ştia cel mai bine. 
Dispăru. 


capitolul 14 


În dimineaţa aceea de vineri, înainte să intre în clasă, 
Bay se duse la secretariat să lase un bilet de la mama ei 
în care aceasta confirma că ştia că fata lipsise de la școa- 
lă cu o zi în urmă, astfel încât Bay să nu aibă absenţe 
nemotivate în catalog. Nimănui nu-i plăcea să meargă 
la secretariat. Mirosea a picioare, iar secretara, domni- 
șoara Scatt, era neprietenoasă, își dădea cu prea mult 
anticearcăn alb pe sub ochi, iar toată lumea se temea să-i 
spună cât de ciudat arăta. 

Bay tocmai ieşise de acolo când îl auzi pe Phin 
strigând-o: 

- Salut, Bay! 

Privi de-a lungul culoarului şi-l văzu pe Phin în fața 
unui dulăpior deschis, cu rucsacul la picioare. Se îndrep- 
tă spre el. Nu ştiuse că dulăpiorul lui se afla la etajul 
ăsta. Pe de altă parte, aproape nimeni nu ştia pe unde 
le erau dulăpioarele, tocmai de aceea toată lumea avea 
rucsacuri atât de grele. In fiecare clădire, dulăpioarele 
de pe partea stângă erau vopsite cu roșu, iar cele de pe 
dreapta erau vopsite cu negru - în culorile şcolii. Dar, 
de-a lungul anilor, dulăpioarele roşii se mai estompaseră 
și căpătaseră o nuanţă efeminată de roz, aşa că nici unu- 
ia dintre băieţi nu-i plăcea să aibă un astfel de dulăpior, 
şi toţi făceau schimb cu fetele cărora nu le plăceau du- 
lăpioarele negre, iar în cele din urmă toată lumea uita 
unde trebuia să meargă. 

- Bună, Phin, răspunse ea bucurându-se de întâmpla- 
rea ciudată de a-l vedea într-un alt context. Aproape nici- 
odată nu-l vedea la școală. Nu aveau nici un curs comun 
şi nici măcar aceeași oră de mers la masa de prânz. 

- Nu ai venit în staţia de autobuz toată săptămâna, 
spuse el închizându-și dulăpiorul, care era roz pentru că, 

evident, nu convinsese pe nimeni să facă schimb. Ce se 
întâmplă? Circulă un zvon ridicol că tu şi Josh aţi fost 
prinşi miercuri în parc. 

Bay se sprijini de dulăpioarele de lângă ea. 

- M-a pedepsit mama pentru că, în noaptea balului, 
am mers acasă cu mașina lui Josh. Apoi, miercuri, am 
ieşit cu el fără permisiunea ei. 

Phin o privi indiferent. 

- Cu Josh Matteson. 

- Nu e ceea ce crezi tu. 

Phin îşi puse rucsacul pe umăr, iar greutatea acestuia 
îl făcu să-și piardă puţin echilibrul. Probabil că era mai 
greu decât el. 

- Dacă te amăgeşte, o să aibă de-a face cu mine. 

Asta o făcu pe Bay să râdă. 

- Phin? Serios? 

- Da, serios. 

Bay îşi recăpătă mina serioasă și se îndepărtă de 
dulăpioare. 

- Nu cred că va fi nevoie. Se pare că îţi este foarte 
dator. E ceva legat de un filmuleţ cu bătaia de la balul 
de Halloween. 

- L-ai văzut? întrebă el. 

- Nu. Telefonul meu e la mama, care acum mi-a luat 
și laptopul. Din cauza serii de miercuri. Ce apare în fil- 
muleţul ăsta misterios? 

- Nimic. 

Phin se uită peste umărul ei. Pe obraji şi pe gât îi 
apărură pete rozalii. 

Bay se întoarse și-o văzu pe Riva Alexander venind 
pe coridor. Aceasta era una dintre fetele care arătau mai - 
bine grăsuţe, deși nu avea să conştientizeze asta decât 
atunci când avea să mai crească. Eșarfa pe care o pur- 
ta azi în jurul taliei avea clopoței care zăngăneau când 
mergea. De obicei, cei din clasele mari rămâneau în clă- 
direa lor separată, unde se ţineau majoritatea cursurilor 
lor, așa că era neobişnuit s-o vadă aici. În loc să treacă 

pe lângă ei şi să-şi continue drumul, fata se opri în fața 
lui Bay și a lui Phin. 

- Bună, Phin, întrerup cumva ceva? 

- Nu, replică el imediat, ceea ce o făcu pe Bay să 
zâmbească. 

- Am văzut filmuleţul. Am vrut doar să-ți dau ăsta, 
continuă Riva înmânându-i o bucată împăturită de hâr. 
tie. Ți-am scris un bilet. 

- Vai, mulțumesc, zise el luând bileţelul. 

Riva se îndepărtă cu capul sus. 

- Ce-a fost asta? întrebă Bay. 

- N-am nici cea mai vagă idee, răspunse Phin. E doar 
impresia mea, sau totul devine ciudat pe aici? 

Sună clopoţelul anunțând începutul orelor şi toată 
lumea se împrăștie. 

- Nu e doar impresia ta, spuse Bay. Zâmbi apoi şi aler- 
gă spre clasă înainte de ultimul sunet al clopoţelului. 


În după-amiaza aceea, primele autobuze tocmai pleca- 
seră, iar Bay stătea pe treapta ei obişnuită din faţa școlii 
când auzi claxonul unei mașini. Privi în jos şi văzu Mini 
Cooperul mamei ei parcând în faţa şcolii. 

Nici nu se mai punea problema să aștepte să vadă 
dacă avea să vină Josh. Nu-l mai întâlnise de miercuri, 
de când familia ei îşi făcuse apariţia în grup în parcul 
din centru, ceea ce era suficient să sperie pe oricine, 
cu atât mai mult un biet adolescent de optsprezece ani 
care nu făcuse nimic greșit. Nu avea cum să ia legătura 
cu el, decât dacă mergea în clădirea claselor superioare, 
dar nici nu știa cum să facă să vorbească cu el la şcoa- 
lä. Fusese în clădirea unde învățau cei din clasele mari 
doar de două ori. O dată, în prima zi de şcoală, când 
se rătăcise şi-l văzuse pentru prima oară pe Josh şi apoi 
atunci când se întorsese să-i dea bilețelul. Bay cobori 
agale treptele și urcă în mașina mamei ei fără să scoată 

o vorbă. Mama ei purta şorţul, ceea ce însemna că se 
intorceau la salonul ei. 

- Claire mi-a zis că azi nu lucrează la dropsuri, așa că 
m-am gândit să te iau eu, spuse Sydney pornind mașina, 
forțând pe cineva s-o claxoneze că-i tăiase calea. 

- A! exclamă Bay simțindu-se un pic vinovată că fuse- 
se așa ursuză. Am crezut că are legătură cu Josh. 

- O să vedem altă dată ce-i cu Josh, zise Sydney. 

- Ce face mătuşa Claire? întrebă Bay gândindu-se la 
ziua anterioară și la cât de în serios luase Claire chesti- 
unea moștenirii ei genetice. Dacă i-ar fi spus vreodată 
cineva lui Bay că nu era o Waverley, ea ar fi râs. Nu lar 
fi luat niciodată în serios. Dar asta era pentru că ea nu 
fusese niciodată lăsată singură să-și dea seama cum stau 
lucrurile, pornind doar de la câteva indicii. 

- A zis că a rezolvat, anunţă Sydney. 

- Ce înseamnă asta? 

- Nu sunt sigură, dar am încredere în ea. 

Trecură pe lângă magazinele și birourile care se aflau 
pe aceeași stradă cu liceul, apoi Sydney o luă pe banda 
autostrăzii care ducea în centru, ceea ce era mai rapid 
decât să traverseze cartierele. Bay putea să închidă ochii 
și tot știa unde erau. Cunoștea locul ăsta pe dinafară. 

- Ai vorbit serios ieri când ai spus că vrei să-l întâl- 
neşti pe tipul ăla doar pentru că ar putea să-ţi spună mai 
multe lucruri despre mama ta? vru Bay să știe. Chiar 
dacă ar fi vorba de lucruri urâte? 

- Da, replică Sydney. Ea va fi întotdeauna un mare 
mister pentru mine, dar cred că, pentru Claire, repre- 
zintă un mister și mai mare. Aş vrea să aflu, măcar pen- 
tru Claire. 

Bay privi pe fereastra din dreptul pasagerului 
şi zise: 

- Îmi pare rău pentru cum m-am purtat. Eu vă am 
pe tine și pe tata, iar asta este mai mult decât tu și 

Claire ați avut vreodată. Știu că tu te-ai întors, împotriva 

voinței tale, ca eu să pot crește aici. Nu m-ai părăsit 
niciodată şi nici nu m-ai lăsat să cred că sunt altfel 
decât sunt. Eu nu voi avea niciodată îndoielile sau în- 
trebările pe care le aveți tu și Claire. Aţi făcut treabă 
bună, ştii asta? Tu şi Claire. Amândouă ați făcut o trea- 
bă bună. Bay simţi că se îneacă, iar asta o făcu să se 
simtă stânjenită. 

- Vai! exclamă Sydney, întorcându-și puţin capul să se 
uite la Bay. Mulţumesc. 

- Cu plăcere. 

- Dar tot eşti pedepsită. 

Bay își sprijini iarăși capul pe scaun şi surâse. 


Când ajunseră la salonul de înfrumusețare, Bay răs- 
punse la telefoane închipuindu-și că, de vreme ceși 
pierduse slujba de la Claire, asta avea să fie ocupația ei 
de după școală până ce mama ei urma să-și găsească o 
altă recepţioneră. 

Stătu la birou și încercă să citească Romeo și Julie- 
ta, dar cartea se dezintegra. Ura când începea să se 
întâmple asta. Ura să renunțe la lucruri, dar era vre- 
mea să pună coperta pe tavan și să înceapă ceva nou. 
Se aplecă şi îndesă cartea în rucsac. Atunci observă 
fotografia cu care bătrânul încercase s-o șantajeze pe 
mătuşa Claire. Bay o luase cu ea. O scoase și o studie 
cu atenţie, apoi își ridică ochii şi privi gânditoare pe 
fereastra salonului. 

Se întuneca, iar parcul era învăluit în umbre. Capul 
lui Horace ]. Orion arăta de parcă, pe perioada iernii, 
avea să se cufunde într-un somn lung. Cam la momen- 
tul ăsta al zilei îl văzuse prima oară pe bătrân stând în 
parc cu valiza lângă el, fără nici un mijloc de transport 
prin preajmă. O valiză. 

Următoarea dată îl văzuse când se plimbase pe Pend- 
land Street, unde, la scurtă distanță de mers pe jos de 
casa Waverley, se afla un han. 

„S-a cazat la Hanul de pe Pendland Street.“ 

Bay se ridică imediat şi se grăbi spre ușă. 

-Merg să-mi dezmorțesc picioarele, strigă ea către 
mama ei. Mă întorc imediat! 


Anne Ainsley era în faţa hanului și aştepta în spa- 
tele volanului mașinii ei vechi, o Kia SUV, o relicvă a 
ultimei ei căsnicii, dar care măcar era achitată. Acum 
era trecut bine de ora cinci. Era cât pe-aci să întârzie 
pentru că uitase că a doua zi era Halloweenul, iar An- 
drew dorise ca ea să cumpere bomboane dintr-acelea 
scumpe, să aibă pentru colindătorii care veneau întot- 
deauna la han. Anne alergase până la cea mai apropi- 
ată prăvălie, cumpărase bomboane și se întorsese cu 
trei minute înainte de ora fixată. De atunci așteptase 
în maşină. 

Russell nu venea. 

Se aplecă să privească la casa ei părintească și știu că 
nu avea să se mai întoarcă acolo. Își împachetase toate 
hainele și cele câteva obiecte personale, apoi luase câ- 
teva chestii de la han de care credea că ar putea avea 
nevoie: o masă și scaune pliabile de la subsol, niște așter- 
nuturi bune, perne şi prosoape, un radio digital, nişte 
vase pentru gătit. Pe lângă banii din seif, luase câteva bi- 
juterii scumpe de-ale mamei ei, coliere de perle şi cercei 
cu rubin, pe care să le vândă în caz de nevoie. Andrew 
le ţinea într-o cutie de trabucuri din șifonierul lui. Pro- 
babil că uitase de ele. Le păstra doar pentru că nu voia 
să le aibă Anne. 

Se gândi la valiza lui Russell Zahler și la cât de pu- 
ţine lucruri avea la el. De cât de puţine avea el nevoie. 
Voia să fie și ea așa. Voia să aibă o viață plină nu de 
lucruri, ci de poveşti, atât de multe povești, încât, dacă 
acestea ar fi avut greutate și volum, nu ar fi încăput în- 
tr-o mie de valize. 

După o ultimă privire aruncată spre han, Anne porni 
motorul. Se pregătea să pună mașina în mișcare când 
uşa pasagerului din dreapta se deschise, iar Russell Zah- 
ler se așeză cu valiza în poală pe scaunul de lângă ea. 

- Deci voiai să pleci fără mine? El încuviinţă din cap. 

-Sunt de acord. E mai puţină presiune asupra mea 
ştiind că nu eu sunt motivul pentru care pleci. Data vii- 
toare nu mai aștepta așa mult. El se uită pe geam. 

Anne rămase cu gura căscată. Un test? Serios! 

- Mă priveai? 

-Am stat toată ziua în locul tău secret. Am vrut să 
văd dacă chiar ai face-o. 

Ea rămase cu gura căscată. Russell părea din ce în ce 
mai stânjenit de tăcerea ei. 

- Bine, azi-dimineaţă, am plecat pe uşa din spate, 
dar apoi m-am așezat pe unul dintre scaunele tale și nu 
m-am mai putut ridica. Sunt obosit, Anne, reluă el după 
o scurtă pauză. Sunt foarte, foarte obosit. 

- Poate că acum nu vreau eu să mergi cu mine, 
rosti ea un pic supărată pe el. Poate vreau să fac asta 
singură. 

Russell își îndreptă umerii continuând să privească 
drept în față. 

- Îţi voi spune o poveste pe zi dacă mă duci în Flori- 
da. O poveste pe zi pentru mese şi îngrijire, dacă voi 
avea vreodată nevoie. Dar îţi cer să-mi promiţi că ţi le 
vei aduce mereu aminte. Dacă îți aminteşti poveştile, 
îți vei aminti și de mine, așa cum vreau eu să fiu ţinut 
minte. Chestia asta a devenit ciudat de importantă pen- 
tru mine. 

- Şi ce se întâmplă dacă termini poveştile? întrebă 
apoi Anne. 

- Asta nu se va întâmpla niciodată, replică Russell 
zâmbind uşor. Ai încredere în mine! 

Deci asta era, îşi spuse Anne. Evada din colivia ei și 
zbura liberă spre cer. 

- Puneti centura de siguranţă, zise Anne îndepârrân- 
du-se de bordură. 

În clipa aceea auzi pe cineva strigând: 

- Aşteaptă! Așteaptă! 

Atât ea, cât şi Russell se întoarseră în scaunele lor să 
se uite prin lunetă. Pe trotuar, Bay Waverley alerga spre 
ei, dând înnebunită din braţe să le atragă atenția. 

Anne se întoarse la loc şi roti cheia în contact. 

- Nu, o opri Russell. Aşteaptă! Pe mine vrea de fapt 
să mă vadă. 

Anne apăsă frâna. 

- O să-i atragă atenţia fratelui meu. 

- Nu durează decât un moment, replică el ridicân- 
duşi valiza şi așezând-o pe bancheta din spate, punând 
apoi mâna pe mânerul portierei. 

Când îl zărise pe bătrân urcând în SUV cu valiza, Bay 
începuse să alerge cât o ţineau picioarele, strigând la ei 
să aștepte. 

Ajunsese așa de aproape. Nu putea să-l lase pur şi sim- 
plu să plece fără să-i dea nişte răspunsuri. 

În timp ce alerga, continua să strige, dar SUV-ul 
demară. Bay încetini și se opri ţinând fotografia strâns 
în mână. Apoi, spre surprinderea ei, vehiculul se opri 
brusc, iar bătrânul cobori. 

- Ne cam grăbim, copilă, îi strigă el pe tonul acela 
domol pe care și-l amintea. 

Bay alergă pe trotuar până la el. 

- Mai ai și alte fotografii cu ea? întrebă Bay cu răsu- 
flarea întretăiată ridicând poza și indicând spre Lorelei. 
Numele meu e Bay. Sunt o Waverley. Lorelei a fost bu- 
nica mea. 

- Știu cine eşti, zise el. Dar nu. Nu mai am decât o 
copie a pozei ăsteia. Nimic mai mult. 

-Ce știi despre ea? relua Bay inspirând lacomă. Este 
ceva ce îi poţi spune mamei sau mătușii Claire despre 
mama lor? 

Bătrânul oftă nerăbdător, apoi ridică privirea și miji 
ochii argintii spre cerul ce se întuneca. 

- Am cunoscut-o pe Lorelei într-un bar din Shawnee. 
Eu lucram cu bâlciul acolo. Ne-am distrat o vreme. Asta 
a fost tot. Am cunoscut-o doar pentru trei săptămâni. 

- Dar Claire e fiica adevărată a lui Lorelei, nu? Lore- 
lei n-a furat-o. 

Russell își cobori privirea s-o întâlnească pe a ei. 

Lăsă tensiunea să se acumuleze puțin, ca şi cum făcea 
asta din reflex. 

- Din câte ştiu eu, da. Claire e fiica ei adevărată. 

Bay vru să-l dojenească aspru, să-l întrebe de ce ar min- 
ți despre așa ceva, de ce se hotărâse să vină în oraș să 
perturbe vieţile unor oameni decențţi, dar în josul străzii 
își făcură apariţia câţiva colindători timpurii, iar Russell 
se întoarse repede la auzul glasurilor lor. Bay îi simţi 
neliniștea. Timpul pe care îl avea de petrecut cu el era 
scurt, așa că nu pierdu vremea cu dojenile. 

- Atunci cine sunt oamenii ăștia? continuă ea făcân- 
du-i semn spre cuplul de bruneţi din fotografie. 

- Prieteni de-ai mei de la bâlci. Ei n-au avut nimic 
de-a face cu Lorelei sau cu Claire. A fost doar un mo- 
ment imortalizat. Cred că aia a fost singura dată când 
s-au întâlnit. Și asta e tot ce-ţi pot spune, încheie Russell 
dând să urce înapoi în mașina sport. 

Bay se lăsă în jos să vadă cine era şoferul. Era Anne 
Ainsley, sora proprietarului hanului. În mod ciudat, på- 
rea logic. Bay o zărise de-a lungul anilor pe femeia sla- 
bă-băţ, care se vântura de colocolo prin jurul Hanului 
de pe Pendland Street ca o fantomă, şi mereu avusese 
senzaţia că locul ei nu era acolo. Locul lui Anne era în 
bătaia vântului, nu închisă într-o casă. 

- Așteaptă! zise Bay înainte ca el să apuce să intre 
din nou. 

Russell se întoarse cu mâna pe mânerul portierei. 

- Ce e copilă? replică el. Chiar trebuie să plecăm. 


Anotimpul dragostei 227 


- Care era talentul ei magic? îndrăzni Bay după un 
moment de ezitare. 

Russell nu se prefăcu că nu înţelege. Pe față îi apăru 
o expresie ciudată. 

- Lui Lorelei Waverley îi plăcea la nebunie frigul. 

Bay simţi cum i se lasă umerii de dezamăgire. 

- Asta nu-i nici o magie. 

- Ba este atunci când poţi atinge un măr şi să-l aco- 
peri de chiciură în miezul celei mai toride veri din 
istorie, surâse Russell. Ar fi putut face avere în turneele 
bâlciului. Dar ea îl ţinea pentru ea, din motive pe care 
nu mi le-a destăinuit niciodată. 

Russell se aşeză pe scaunul pasagerului și, fără să 
mai scoată o vorbă, închise portiera. În timp ce Anne 
puse mașina în mișcare, Russell lăsă jos geamul și stri- 
gă senin: 

- Scuzele mele sincere pentru toate neplăcerile 
cauzate. 


După ce Russell părăsi casa ei în dimineaţa aceea, 
Claire găti cu mare spor. Termină de copt pâine cu smo- 
chine și piper şi se apucă de supă. Să fierbi supă la foc 
mic într-o zi geroasă era ca și cum ai umple o casă cu 
vată de bumbac. Aroma ei reconfortantă punea stăpâni- 
re pe tine, te înfășura și te alinta. Continuă apoi cu pre- 
gătirea de tarte cu cremă de ouă pentru desert, tânjind 
după niște panseluţe cu care să le orneze. 

În seara aceea, Claire servi uluitului ei soț și fiicei nu 
mai puţin uluite supă de legume, pâine cu smochine şi 
piper, precum și tarte, toate făcute în casă. Le înțelegea 
uimirea. Trecuse mult de când își petrecuse ultima oară 
ziua gătind mâncare adevărată pentru ei, apoi așternuse 
masa în sufrageria mică, unde mâncară cu tacâmuri ade- 
vărate și șervete de pânză. 

Ar trebui să folosească sufrageria mai des, hotărî ea. 

După moartea bunicii Mary, Claire îi folosise asigu- 
area de viață ca să redecoreze bucătăria, care sfârșise 
prin a acapara mare parte din sufrageria unde odinioa- 
ră Mary își servise chiriașii. Dar acum era suficient de 
mare pentru ei trei. 

- A fost delicios, Claire, o lăudă Tyler la finalul 
mesei. 

- Da, a fost minunat, aprobă Mariah. Dar, data vii- 
toare, nu mai folosi cartofi la supa de legume. 

- De ce nu? întrebă Claire. 

- Prietenei mele celei mai bune nu-i plac. 

Draga de Em! Nu puteau nici măcar să mănânce fără 
ca Mariah să aducă vorba despre ea. 

- Cum de a știut Em că avem supă de legume? 
vru Claire să afle în timp ce se ridică să strângă far- 
furiile goale. 

-Nu ştiu, ridică Mariah din umeri. Pur și simplu 
a ştiut. 

- Ai sunat-o tu? 

- De ce aș suna-o? râse Mariah. E chiar aici. 

Claire şi Tyler se uitară unul la celălalt. 

- Cum adică e chiar aici? insistă Tyler. 

- E aici. În cameră cu noi. 

-Noi de ce n-o putem vedea? întrebă Claire obser- 
vând mișcarea ușoară a draperiilor. 

Mariah ridică iarăși din umeri. 

- Tu poţi s-o vezi? reluă Tyler. 

- Uneori. De cele mai multe ori pot doar s-o aud. 

- Deci Em nu este o prietenă de la școală? conti- 
nuă Tyler. 

- Nu. Ea nu merge la școală. Acum îmi zice că ar tre 
bui să mă duc în camera mea pentru că voi doi trebuie 
să vorbiţi. Îmi daţi voie? 

Claire încuviință din cap, şi amândoi o priviră 
pe Mariah ţâșnind în sus pe scări, urcând câte două 
trepte deodată. 

- Em e o prietenă imaginară! exclamă Tyler, lovind 
râzând masa cu palma. Ştii ce? Mă simt ușurat. Am cre- 
zut că-mi scapă ceva. Mă tot gândeam că, dacă ai fi dus-o 
şi ai fi luat-o tu de la şcoală, ai fi ştiut cine era Em. L-ai fi 
cunoscut părinții, cu ce se ocupau şi care era mâncarea 
lor preterată. 

Claire continua să stea în picioare cu farfuriile goale 
în mână, privind scara. 

- E un pic cam mare pentru prieteni imaginari, nu? 

Tyler se ridică s-o ajute să strângă masa. 

-Işi alege singură calea, rosti el mergând spre bu- 
cătărie. Uneori, mă uit la ea şi abia aştept să văd ce 
va deveni. 

Draperiile încă mai fluturau. O pală de vânt trecu pe 
lângă Claire şi în sus pe scări după Mariah. Apoi drape- 
riile rămaseră nemișcate. 

In bucătărie, umplură împreună mașina de spălat 
vase. Tyler clătea bolurile înainte de a i le înmâna lui 
Claire, când ea rosti dintr-odată: 

- Renunţ la afacerea cu dropsuri. 

- În sfârşit ai decis să le-o vinzi celor de la Dickory 
Foods din Hickory? întrebă Tyler fără să stea pe gânduri. 

- Nu. Pur şi simplu, îi pun punct. N-ar mai fi la 
fel dacă le-ar face altcineva. N-ar mai fi un produs... 
Waverley. 

-În regulă, rosti Tyler cu bunăvoință, oprind apa de 
la chiuvetă şi uscându-și mâinile. De asta ai gătit în seara 
asta? Se anunţă ceva atracţii viitoare? 

Claire închise cu putere mașina de spălat vase, uimită 
de reacţia lui. Toată ziua se gândise la cum să-i spună, 
temându-se că avea cumva să-l dezamăgească. 

- Asta-i tot? Nu zici nimic despre ce înseamnă asta 
pentru veniturile noastre? O să dureze ceva până să 
ajung cu afacerea mea cu livrare de mâncare la nivelul 
la care era înainte. Cum rămâne cu fondul pentru facul- 
tate al lui Mariah? Am crezut că te preocupă asta. 

- N-am avut nici cea mai vagă idee că ai luat vorbe- 
le alea în serios. Dropsurile au fost foarte bune pentru 
fondul ei de facultate, dar ne descurcam bine cu asta 
şi înainte. Îşi puse mâinile pe talia ei. Știu de ceva vre- 
me că afacerea cu dropsuri nu te mai face fericită. Ne 
vom descurca. 

- Aşa evidentă am fost? 

- Tu crezi că, atunci când mă uit în gol, eu nu sunt 
atent? întrebă el trăgând-o mai aproape. 

- Ştiu că-mi fac prea multe griji. 

- E o chestie grea, dar cineva trebuie s-o facă. 

- Exact! exclamă ea ridicând privirea spre el. Vrei, te 
rog, să-i spui asta și surorii mele? 

- În nici un caz. O să mă tundă cu chică, așa cum a 
făcut ultima oară când s-a înfuriat pe mine. Săptămâni 
întregi după asta am avut ghinion. Am făcut trei pene 
până să-mi crească părul la loc. 

Ciudat cât de uşor acceptase talentul lui Sydney, dar 
nu și pe al ei. Tyler începu să-și frece nasul de gâtul ei, 
iar ea îl întrebă: 

- Ai crezut vreodată că aș putea face ceva special cu 
mâncarea? 

- Sigur că am crezut. Dar sunt atâtea lucruri pe care 
le poţi face, Claire. Uneori, cred că eu sunt singurul 
care poate vedea asta. O sărută, dându-i de înţeles că 
vorbea serios, lăsând-o lângă bufet cu răsuflarea întretă- 
iată. Ne vedem sus. 

După ce făcu ordine în bucătărie, Claire urcă scările 
și-l găsi pe Tyler pe coridor, dus pe gânduri în timp cei 
rearanja tablourile atârnate acolo, din seria „Lumea lui 
Claire“, pe care le pictase la începutul căsniciei lor. Ea 
nu apărea de fapt în tablouri, pentru că el nu era un 
pictor portretist, dar erau niște imagini frumoase pli 
ne de lumină și culoare - frunze verzi, linii negre care 
semănau cu scrisul, puncte roșii aprinse de culoarea 
mărului. Dacă se uita la ele îndeajuns de mult, uneori 

i se părea că putea distinge o siluetă ghemuită prin 
frunziș. Claire se întrebă, nu pentru prima oară, ce 
făcuse să-l merite pe bărbatul acesta, pe soţul ei. Când 
se cunoscuseră, făcuse tot ce îi stătuse în putință să-l 
descurajeze, să nu mai fie interesat de ea. Îi fusese bine 
de una sigură. Obişnuia să creadă că, dacă nu primea 
pe nimeni în viaţa ei, nu urma să fie rănită atunci când 
avea să plece, pentru că toți cei pe care îi iubise o pă- 
răsiseră. Dar asta era, asupra lui nu avea nici o putere. 
Cel puţin, nu dintre cele Waverley. El o iubea din cu 
totul alte motive, mai puţin acela. lar ea tot nu ştia de 
ce. Doar se bucura că se întâmpla așa. 


Tyler rămase treaz mult timp după ce soţia lui ador- 
mise. Stătea cu spatele ei gol, plăcut şi fin la atingere, 
întors spre el. Își trecu degetul de-a lungul şirei spinării 
ei şi o simţi cutremurândus-se și făcându.-i-se pielea de 
găină. Aşeză păturile în jurul ei chiar în timp ce se dez- 
velea pe sine. 

În dinamica relaţiei lor, ştia că el nu-şi permitea să-și 
piardă simţul realităţii. Treaba lui era să rămână raţio- 
nal ca s-o ţină şi pe ea cu picioarele pe pământ. 

Dar, da, în secret ştia totul despre farsele pe care casa 
i le juca şi despre faptul că soţia lui putea face chestii 
magice cu mâncarea. Și, dacă era nevoit să recunoască, 
ştia teribil de bine că mărul azvârlea cu mere în el. Dar 
treaba lui era să le lase pe Waverley să fie Waverley, nu 
să fie şi el însuși un Waverley. Insă erau dăţi în care 
simţea nevoia să renunțe să mai fie rațional, bunăoară 
în noaptea asta. 

Se dădu jos din pat și se îmbrăcă. leşi din dormitor, 
dar atenţia îi fu din nou distrasă de tablourile din hol și 
rămase iarăși ceva timp să le rearanjeze. După aceea, co- 
bori la parter unde observă uriașa cantitate de pâine din 
bucătărie. În casă era din nou mâncare adevărată. Asta-l 
făcu să zâmbească. Claire nu avea să mai facă dropsuri, 

din motive pe care era posibil să nu le ştie niciodată. 
Dar era foarte clar că, acum că luase decizia asta, era 
mult mai fericită, iar asta era tot ce conta. 

Adevărul era că avea să fie plăcut să nu mai iasă din 
casă mirosind a zahăr și flori. Aroma dropsurilor soți- 
ei sale îl urmărea la serviciu și îi învăluia biroul, unde 
atrăgea zeci de colibri, care îi loveau toată ziua în geam 
încercând să intre. Tyler luă o felie din pâinea cu smo- 
chine şi piper, apoi ieşi în grădină. 

Experienţa îl învățase că nu era o idee prea bună să se 
apropie de măr, chiar şi când acesta era în stare latentă. 
Niciodată nu avusese încredere în chestia aia. Deschise 
poarta grădinii și rămase în prag în frig, mâncând pâi- 
nea și dându-și seama că uitase să se încalțe. Pe de altă 
parte, uitase să astupe şi gurile de ventilație din pod, așa 
cum îl rugase Claire. Era cât pe ce să se întoarcă în casă 
când își aminti motivul pentru care venise aici. 

- Ascultă, pomule, ai face bine să înfloreşti în noap- 
tea asta, rosti el. Au pătimit destul. 


În dimineaţa de Halloween, Claire se trezi trăgând 
adânc aer în piept ca și cum ar fi ieșit de sub apă. 
Nuşi amintea ce visase, decât că era rece și dulce. Soa- 
rele tocmai răsărea, iar ea ştiu chiar înainte să se uite 
afară că, în sfârșit, căzuse prima chiciură a anotimpului. 
Se ridică din pat cu grijă să nu-l trezească pe Tyler, care 
dormea pe burtă visând probabil la chestii calde pre- 
cum jarul sau cacaua. Claire îşi puse pe ea cămașa de 
noapte de pe podea, apoi se încălță cu papucii. În timp 
ce ieșea, înșfăcă sacoul lui Tyler de unde se afla agăţat 
pe ușă. 

Traversă casa, trecu prin bucătăria cufundată în îm 
tuneric şi ieși pe veranda din spate. Era limpede că fur 
goneta ei era acoperită cu steluțe de gheaţă, iar stratul 
subțire de cristale făcea lujerii uscați de caprifoi ce aco- 
pereau poarta să strălucească. 

Respirația ei formă aburi în fața ei în timp ce se grăbi 
"să traverseze aleea de acces până la poarta grădinii. Car- 
tierul era cufundat în linişte într-un fel pe care numai 
frigul îl putea face, ca şi cum zgomotele ar fi îngheţat 
înainte să atingă pământul. Bâjbâi printre lujeri după 
chei cu mâinile tremurânde. Prima chiciură era întot- 
deauna emoţionantă, dar anul ăsta însemna chiar și mai 
mult, anotimpul ăsta, renașterea asta. O părticică din 
ea aproape că se temea că anul ăsta magia nu avea să se 
întâmple, că aceasta nu fusese dintru început a ei. 

Ușor, deschise poarta ţinându-și răsuflarea. 

Acolo, în partea din spate a terenului, copacul era 
pe deplin înflorit. Flori mici albe îi răsăriseră pe crengi 
şi îl transformaseră, peste noapte, dintr-un pom uscat 
într-unul luxuriant. Pomul se mișca, parcă pentru a săr- 
bători, iar petalele albe pluteau în valuri spre pământ cu 
un sunet de nisip revărsat. Grădina era deja acoperită 
de o peliculă albă, ca zăpada. Claire înaintă cu palmele 
ridicate şi prinse câteva petale în mână. Străbătu grădi- 
na şi se duse până la copac, petalele aşezându-i-se acum 
în păr. 

- Bine ai revenit, rosti ea. 

- Mamă? auzi ea la poarta grădinii. 

Claire se întoarse și văzu că fiica ei somnoroasă veni- 
se după ea. Mariah stătea la poartă în cămaşă de noap- 
te cu buclele-i ondulate răvășite. Era copia identică a 
lui Tyler. 

Claire se întoarse la ea și-și trecu braţul pe după ea, 
frecându-i umărul ca s-o încălzească. 

- În sfârșit, a înflorit pomul, spuse Mariah. 

- Aşa e. Exact la timp. 

- E frumos, surâse Mariah. 


O vreme rămaseră să privească pomul, iar lui îi plăcu 
asta. Florile începură să se adune pe pământ. 

-Te iubesc, îi zise Claire suav lui Mariah lipindu-şi 
buzele de capul copilei, încălzindu-i creștetul. Ştii asta, 

nu? Pentru toate lucrurile minunate pe care le repre- 
zinţi şi pentru toate lucrurile extraordinare pe care le 
vei face. 

- Știu, replică Mariah. 

- Azi vrei să stai cu mine la bucătărie? propuse Claire 
rezemată acum cu obrazul de capul fiicei ei. Ştiu că nu-ţi 
place să găteşti, dar am putea petrece timp împreună. 

Mariah se trase în spate. 

- Nu-mi place deloc să gătesc, dar ador să-mi petrec 
timpul cu tine! Doar că îţi stau în cale atunci când faci 
dropsuri. 

- Vai, iubito! Nu-i adevărat. Eram eu împiedicată. 
N-avea nici o legătură cu tine. Haide, îi spuse Claire 
conducând-o afară din grădină. Trebuie să ne pregătim 
de petrecerea de la prima chiciură! Trebuie să şi sunăm 
pe toată lumea. 

Tyler se trezi și începu să grebleze aleile din grădină, 
ceea ce trebuia făcut din oră în oră pentru că florile 
continuau să se adune. La intervale regulate, intra să-și 
ia mâncare și băutură, cu flori în păr şi pe geacă și, une- 
ori, şi cu o mică zgârietură pe față dacă se apropia prea 
tare de pom, iar acesta își întindea una dintre crengi 
și-l lovea. 

După ce Claire o sunase pe Sydney să-i dea lista de 
cumpărături, Bay își făcu apariția. Fata aduse pungile şi 
cutiile cu mâncare spunându-i că mama ei o adusese 
şi plecase cu treabă, dar că avea să se întoarcă în cu- 
rând să dea o mână de ajutor. La scurt timp după aceea, 
sosi și Buster părând ameţit și confuz. 

- Eu nu lucrez niciodată sâmbăta. Ce e asta? întrebă 
el privind de jur împrejur la toată mâncarea adunată pe 
bufete acolo unde obișnuiau să se afle dropsurile. Visez? 
Așa e, nu? Visez. 

Claire îl sunase să vină să le ajute cu pregătirile pen- 
tru petrecere, dar și pentru că merita să afle. 

- A căzut prima chiciură, îi zise Claire. Renunţ la afa- 
cerea cu dropsuri și mă concentrez din nou asupra celei 
cu livrare de mâncare gătită. M-am gândit că ar trebui 
să ştii. 

- Era şi timpul, aprobă el. Cine ştia că ai putea face 
toate astea? 

Claire zâmbi şi se uită prin bucătărie. 

- Bunica mea, Mary. 


capitolul 15 
Dragă Josh, 


Știu că n-am mai vorbit niciodată până acum, dar 
probabil că ştii deja cine sunt. Numele meu e Bay Wa- 
verley, fata care ştie unde e locul fiecărui lucru. Fru- 
moasă descriere, nu? Mă face să par o mare ciudată. 
Nu că n-aș fi, aşa puţin. Dar asta e o altă poveste. 

Oricum, ai avut vreodată senzaţia că aștepți ceva? 
Eu da. Simt asta tot timpul. Simt că întotdeauna aş- 
tept ca lucrurile să se aşeze, să ajungă în locul în care 
trebuie, ca eu, în sfârșit, să pot să răsuflu ușurată. 
Când te-am văzut pe coridor în prima zi de şcoală, am 
avut iarăși senzaţia aceea. Nu ştiu cum și de ce, dar 
ştiu că într-un fel locul meu e alături de tine. Am vrut 
doar să ştii și tu asta. N-o să mă învârt pe lângă tine 
şi nici n-o să tânjesc după atenţia ta. Nu aştept nimic 
de la tine. Ne petrecem toată viaţa căutând piesele de 
puzzle care ne vor da o imagine mai clară a ceea ce 
suntem, a locurilor unde trebuie să mergem şi a ceea 
ce ar trebui să fim. lar eu te-am găsit pe tine și nuci 
pot spune cât de ușurată mă simt. Nu-i așa că-i o uşu- 
rare? Dincolo de numeroasele nesiguranţe din viețile 
noastre, măcar ştim asta. O să fiu aici pentru tine 
dacă o să ai vreodată nevoie de mine. Dacă o să vrei să 
vorbeşti, o să te aştept afară pe treptele școlii în fiecare 
după-amiază atât cât o să pot. 

Cu sinceritate, 


Bay 


Josh citise biletul de atâtea ori încât îndoiturile înce 
peau să se subțieze şi mai aveau puțin până să se rupă. 

Ştătea întins în dormitorul lui, încă decorat în stilul 
pretenţios ales de mama lui pe când era mai mic: pat cu 
cadru alb din lemn, cuvertură cu dungi bleumarin, un 
] mare deasupra patului. Dacă n-ar fi fost biroul dezor- 
donat pe care se afla calculatorul, posterele cu fotbaliști 
şi trofeele, camera ar fi arătat precum ceva ce vezi în 
revistele de imobiliare. 

„Probabil că știi deja cine sunt.“ 

Sigur că știa cine era. Lui Josh i se ţinuse cu mult 
timp în urmă discursul cu „nici măcar să nu te gân- 
deşti s-o iei în calcul“, mai întâi de către mama lui şi 
apoi de tatăl lui care nu știa că mama lui îi povestise 
deja. Deci da, pricepuse ideea. Cei din familia Matte- 
son nu se combină cu cei din familia Waverley. Sunt 
precum lipiciul şi ketchupul, îi zisese tatăl lui, regele 
comparaţiilor proaste. 

Toată viaţa lui o văzuse prin oraș, cu părul ei la fel de 
întunecat ca norii de furtună fluturându-i mereu în spa- 
te pentru că întotdeauna părea să alerge. Dar el rămăse- 
se la distanţă, iar Bay nu păruse niciodată să-l remarce, 
până în prima ei zi de liceu. lar atunci trebuise să dea 
totul peste cap cu biletul ăsta. 

Ei îi spusese mai multe despre nefericirea lui decât 
oricui altcuiva. Nu-i venea să creadă că îi povestise că 
se culca la ora nouă. Dar pe ea nu păruse s-o deranjeze. 
Bay era întotdeauna atât de calmă. Atunci când stătea 
lângă ea, lumea părea să capete mai mult sens. Nu te 
duce la Notre-Dame. Nu intra în afaceri cu tatăl tău. 
Mergi să munceșşti la stadionul din Hickory, dacă asta îţi 
dorești. Dar nu te lăsa definit de ceea ce nu vrei să faci, 
ci de ceea ce îți dorești cu adevărat să faci. 

Oare de asta nu voiau părinţii lui să aibă ceva de-a 
face cu o Waverley? Pentru că te făceau să crezi că de fapt 


ai de ales? Pentru că te puteau vrăji, astfel încât să te facă 
să crezi că ai putea fi fericit? 

Îşi dorea să poată sta deoparte. Ştia că părinţii lui asta 
ar vrea să facă. Dar părinţii lui nu erau aici. Îl vizitau pe 
fratele lui Josh, Peyton, la facultate, apoi porneau într-o 
croazieră aniversară. Aveau să lipsească o lună întreagă. 
Pe Peyton, fratele lui Josh, nu l-ar fi lăsat niciodată sin- 
gur acasă. Şi s-ar fi mândirit cu asta. Peyton era scanda- 
lagiu şi popular - nu popular așa ca Josh -, ci de parcă 
ar fi fost stăpânul lumii. Dacă părinţii lui ar fi plecat o 
lună pe vremea când Peyton era la liceu, acesta ar fi dat 
petreceri și ar fi dat iama în dulapul cu băuturi alcoolice 
şi s-ar fi culcat, după spusele lui, cu două sute de fete. 
Părinţii îl considerau întotdeauna pe Josh ca fiind co- 
pilul mai responsabil, iar pe el asta îl irita. Întotdeauna 
îl deranjase. Fratele lui, care era înalt şi cu umerii aţi, 
precum tatăl lor, îl trântise odată în iarbă pe peluza din 
spate și îi repetase întruna „băiatul drăguţ al mamei. 
„Băiatul drăguţ al mamei face tot ce i se spune. Băiatul 
drăguţ al mamei ar trebui să facă parte dintr-o trupă 
muzicală de băieți, nu, băiatule drăguţ al mamei?“ 

De când plecase la facultate, Peyton se maturizase 
mult, dar tot nu erau chiar prieteni. Peyton ştiuse exact 
ce făcea atunci când, în loc să meargă la Notre-Dame, 
ca bunicul lor, mersese la Institutul Tehnologic din Geor- 
gia. Şi, în loc să studieze afaceri și să preia Grupul 
Matteson, aşa cum își dorea tatăl lui, anul următor avea 
să studieze Dreptul. Ştia că nu era nevoit, pentru că 
urma s-o facă Josh. 

Toţi credeau asta, iar Josh acceptase ideea, asta până 
ce, în perioada verii, fusese stagiar la Grupul Matteson, 
unde se simțise mizerabil. Birourile nu aveau ferestre şi, 
pentru prima oară, îi trecuse prin minte că era curată 
nebunie să construieşti case întregi într-o fabrică. Poate 
că lucrurile ar fi putut fi cu totul altfel, dacă ar fi con- 
struit case în stilul tradițional, afară la lumina soarelui. 
Dar aşa era atât de... industrializat totul. Toți cei care 

se perindau pe acolo aveau pielea albă, industrială. El 
nu putea să respire. Toată vara nu avusese suflu. 

La ușa dormitorului, se auzi un ciocânit. Josh ascun- 
se bilerul sub pernă chiar când Joanne, menajera lor 
de atâţia ani, băgă capul pe uşă. În ultimii ani, părul îi 
devenise sur, dar era tot drept şi sârmos. Josh şi Peyton 
credeau că şi-l dădea cu lac de mobilă. 

- Te caută cineva la ușa din faţă, îl informă Joanne. 

-Cine e? 

- O Waverley, strâmbă Joanne din nas. 

Josh se ridică în grabă şi ţâșni pe lângă Joanne și apoi 
în jos spre scări. Alunecă cu şosetele pe pardoseala din 
marmură chiar când ajunse la ușa din faţă şi-o deschise. 

Acolo era mama lui Bay, îmbrăcată în blugi și încălța- 
tă cu mocasini din piele de oaie care semănau cu nişte 
papuci de casă. Părul lăsat pe spate căpăta accente roşie- 
tice în soarele răcoros al dimineţii. 

- Doamnă Hopkins, îngăimă Josh. 

- Spune-mi Sydney, rosti ea serioasă. 

- Intraţi, o invită el deschizând ușa mai larg. 

-Nu, mulţumesc. De ce nu ieși tu? îi propuse ea 
făcând un pas în spate. 

Josh ieși în ciorapi, închizându-i ușa în faţă lui 
Joanne, care stătea în capătul de sus al scărilor privin- 
du-l încruntată. 

- De ce-aţi venit? 

Sydney își băgă mâinile în buzunarele trenciului scurt 
de stofă. 

- Josh, eu pe tine nu te cunosc. Nu ştiu nimic despre 
tine. Îi cunosc doar pe tatăl și pe mama ta de pe vremea 
când eram la liceu şi trebuie să recunosc că părerea pe 
care o am despre ei îmi umbrește părerea despre tine. 
Tatăl tău ma rănit într-un fel în care nu meritam să fiu 
rănită, iar asta n-o să i se întâmple și fiicei mele. 

Sydney privi peste peluza întinsă din faţă, cu iarba 
încă verde, curățată acum de frunze. Cei de la spaţii 

verzi trecuseră în ziua anterioară și curăţaseră întreg 
cartierul, pentru că a doua zi era Halloweenul, și ni- 
meni nu voia să vadă colindătorii căzând prin cartierele 
bogate, pentru ca apoi să-i dea pe oameni în judecată. 
Cât de neplăcut ar fi fost asta? 

- Bay nu se potriveşte în lumea ta, la fel cum nu 
mă potriveam nici eu, așa că nici măcar nu încerca s-o 
incluzi în ea. 

- Nu vreau s-o fac pe Bay să sufere, rosti Josh foar- 
te serios. 

Chiar nu voia asta. Nici o clipă nu avusese inten- 
ţia asta. 

-Cred asta, spuse ea cu privirea încă aţintită asupra 
peluzei. Chiar te cred. 

Josh se trezi privind-o pe Sydney și găsind foarte mul- 
te asemănări cu Bay. Aveau aceiași ochi albaştri intenși, 
parcă făuriţi în foc. Diferenţa era că ai lui Sydney văzu- 
seră mai multe. Privirea ei era mai mijită, mai sceptică. 
Mama lui Josh n-o plăcuse niciodată pe Sydney şi era 
mereu geloasă pe oricine petrecea timp cu tatăl lui sau îi 
acapara gândurile. Tatăl lui era toată lumea ei. Dacă era 
în toiul unei discuţii cu Josh, iar tatăl lui venea acasă, 
mama lui se oprea în mijlocul propoziției şi mergea la 
el, de parcă valurile ar fi purtat-o în largul mării. lar 
tatălui său îi plăcea asta la nebunie, la fel cum fratelui 
său, Peyton, îi plăcea să fie stăpânul lumii. Asta făceau 
bărbaţii din familia lui. Se întreţineau cu admiratorii, 
frângeau inimi și nu le păsa câtuși de puţin. 

Bay era dulce, blândă şi prea tânără să fie rănită atât 
de tare, încât să nu uite asta ani de-a rândul, la fel ca 
mama ei. Avea întreaga viață în față, o viață extraordi- 
nară, Josh era sigur de asta. El doar se jucase cu ideile 
pe care i le sădise ea în minte. Nu le luase niciodată cu 
adevărat în serios. Poate că, până la urmă, era un ade 
vărat Matteson, cu ezitările lui egoiste. Nu avea cum să 
scape de ceea ce trebuia să facă. Acum avea optsprezece. 

ani. Venise vremea să se maturizeze, după cum obișnuia 
să spună tatăl său. 

- N-am să mă mai întâlnesc niciodată cu ea, promit! 

Asta o făcu pe Sydney să râdă. 

- Haide, nu fi aşa melodramatic! Dacă nu te-ai mai 
întâlni niciodată cu ea, toată lumea ar fi nefericită, in- 
clusiv eu și tatăl ei. 

-Nu înţeleg, bâigui Josh strângându-și brațele la 
piept de frig. Nu purta decât pantalonii scurți de antre- 
nament și un tricou. 

- Nu pot lua eu decizii în locul tău și nici nu te pot 
face pe tine sau pe fiica mea să învăţaţi din greșelile 
mele. Pot însă să-ţi ofer o alternativă. Ai putea face o 
altă alegere, una pe care tatăl tău nici măcar nu a luat-o 
vreodată în calcul. Dar tu ai putea. 

- Despre ce alegere e vorba? 

- Bay nu poate trăi în lumea ta, dar tu poți trăi într-a 
ei. Dacă te hotărăşti că vrei, atunci vino în după-amiaza 
asta la petrecerea pe care o dăm cu ocazia primei chi- 
ciuri în grădina Waverley. Suntem o familie ciudată, dar 
suntem apropiaţi. Eşti binevenit să ni te alături. Îl bătu 
pe umăr. Acum, du-te înăuntru înainte să îngheți! 

Josh o privi îndreptându-se spre Mini Cooper. Înain- 
te ca ea să urce, Josh o strigă: 

- Sydney? Ce te-a făcut să te hotărăşti să vii până 
aici? 

- Nu prea mai pot face multe lucruri pentru ea. Zilele 
în care o cocoloşeam și îi spuneam poveşti înainte de 
culcare aproape că s-au terminat. Măcar atât pot să fac, 
să-ți urez un simplu bun venit. 

Sydney urcă apoi în mașină și se îndepărtă lăsându-l 
pe Josh să se gândească „Oare e atât de simplu? Să-ţi alegi 
o viaţă?“ Poate că nu trebuie să fii îndrumat spre viitor. 
Poate că îți poţi alege singur calea. Poate că nu te îndră- 
gostești pur şi simplu. Poate că te arunci. Poate, cumva, 
totul este o chestiune de alegere. 

Mai târziu în ziua aceea, Henry sosi la casa Waver- 
ley şi, împreună cu Tyler așezară masa mare și scaunele 
desperecheate în grădină, departe de pom, astfel încât 
acesta să nu-i poată lovi. 

Pe la sfârşitul după-amiezii veniră şi Evanelle și Fred, 
și cu toţii duseră mâncarea afară. Desigur că nu lipseau 
pâinile cu smochine și piper, dar, pe lângă acestea, mai 
aveau lasagna coaptă în dovleci în miniatură, batoane 
din miez de seminţe de dovleac, supă de ardei roșii copți, 
prăjituri din cartof caramelizat și aromatizat, brioșe din 
făină de porumb, mingi din popcorn cu zahăr brun și 
o duzină de madlene, fiecare cu o glazură diferită, pen- 
tru că ar mai putea exista prima chiciură fără glazură? 
Sticlele închise la culoare cu bere de pere şi de cuişoare 
şi ghimbir stăteau în frapiera cu gheață. Cu toții mân- 
cară bine în după-amiaza aceea, dar, cu cât mâncau mai 
mult, cu atât părea să fie mai multă mâncare. Atunci 
când credeau că le gustaseră pe toate, apăreau covrigeii, 
brânza cu coacăze şi nucile. 

Râdeau și discutau despre nimicuri, ușuraţi că aveau 
dispoziția și energia necesare pentru a vorbi despre ba- 
nalități. La căderea serii, colindătorii stătură departe de 
casa Waverley pentru că cine știe ce bomboane le putea 
da Claire? Ceva ce avea să-i facă pe copii stânjenitor de 
oneşti sau ceva care să-i facă să-şi asculte mamele? „Nu, 
mulțumesc“, îşi spuseră cu toții. Mai degrabă preferau 
batoanele Butterfinger sau pe cele Snickers. 

Când se făcu întuneric, familia scoase afară felinare 
şi radiatoare cu halogen și le așeză de jur împrejurul 
grădinii. Pe masă aprinseră lumânări, iar în tot timpul 
ăsta mărul se scutură și continuă să-și împrăştie florile. 
Când petalele atinseră flăcările lumânărilor, șuierară 
şi se prefăcură în cenuşă, împrăștiind o aromă atât de 
plăcută, încât mirosea atât a ziua de ieri, cât și a cea 
de mâine. 

Claire se gândi la cât avea de preblat în următoarele 
câteva săptămâni, adunând saci mari de flori de măr 
pe care avea să-i lase lângă bordură, de unde, inevita- 
bil, aveau să fie luaţi de femei care credeau că, dacă se 
spălau în flori, vor avea pielea strălucitoare, de bărbați 
care îşi închipuiau că, dacă-și îndesau florile în saltea, 
aveau să viseze bani, fii buni şi soţii frumoase, chestii 
pe care se presupunea că toţi bărbaţii le voiau, dar, în 
realitate, doar îi făceau să viseze la mamele lor, și copii 
care aveau să-şi construiască din ele fortărețe mari albe 
în curţile din spate crezând că puteau locui în ele o veş- 
nicie fără să crească vreodată. 

Claire abia aştepta să muncească. Îi fusese dor de 
așa ceva. 

Pe măsură ce lucrurile se mai calmau, cu toții se să- 
turau să-şi scuture florile din păr și de pe haine, așa că 
doar stăteau acolo lăsând petalele să se adune pe ei, ceea 
ce pomului părea să-i placă nespus de mult. După o vre- 
me, arătau de parcă încremeniseră în timp, acoperiţi de 
praf, precum un ospăț blestemat de basm ce-și aştepta 
prinţul care să vină să-i trezească. 

Tyler şi Henry se ridicară, luându-și berile şi dându-se 
într-o parte în propria enclavă masculină. A timp ce 
mergeau, își scuturară florile de pe haine, ca niște părinţi 
răbdători sau iubiți indulgenţi care stătuseră nemișcați 
şi se lăsaseră decorați. 

Evanelle îşi verifică întruna tubul de oxigen și îi arun- 
că o privire lui Fred dându-i de înţeles că era timpul să 
plece. Sydney se tot uita spre poarta grădinii părând din 
ce în ce mai dezamăgită până ce Bay o întrebă în cele 
din urmă: 

- Pe cine aștepți? 

- Am crezut că pe Făt-Frumos, răspunse Sydney tre- 
cându-și braţul pe după talia lui Bay. Dar m-am înșelat. 

Și așa prima chiciură se apropia de final, iar Claire 
ştiu că totul avea să fie bine. 

În timp ce femeile Waverley discutau în jurul mesei, 
flăcările lumânărilor pâlpâiau. Bărbații le priveau din 
partea cealaltă a grădinii, în felul acela pe care îl invi- 
dia Bay, ca şi cum ele erau niște păsări rare. Undeva pe 
stradă, copiii râdeau, glasurile lor fiind purtate de vânt 
precum fuioarele de fum. 

- Am ceva să-ţi spun, îi zise Bay mamei sale, vorbele 
ieşindu-i brusc pe gură, aparent ca din senin. 

Sydney se opri în mijlocul unei replici pe care voia 
să i-o adreseze lui Claire, și amândouă se întoarseră 
spre Bay. 

-leri după-amiază m-am întâlnit cu bătrânul acela, 
recunoscu Bay. Păstrase o zi întreagă secretul, dar tre- 
buia să-l spună. Poate că, dacă recunoștea acum, avea 
să poată simţi senzația aceea de eliberare şi fericirea pe 
care se presupunea că le aduce întotdeauna prima chi- 
ciură. Încă nu simţise asta, deși așteptase întreaga seară. 
In curând aveau cu toţii să plece acasă, petrecerea cu 
ocazia primei chiciuri urma să se încheie, iar la sfârșit 
lucrurile erau întotdeauna puse în ordine. Aşa mergea 
treaba. M-am gândit că era posibil să stea la Hanul de 
pe Pendland Street, așa că am dat o fugă până acolo. Pä- 
răsea orașul împreună cu Anne Ainsley. L-am întrebat 
despre mama voastră. 

- Ai vorbit cu el? întrebă Sydney. Singura? 

- Doar un minut. Se grăbea să plece. L-am întrebat, 
iar el mi-a zis că, din ce ştia el, Claire este fiica adevă- 
rată a lui Lorelei. Apoi Lam întrebat despre talentul 
lui Lorelei. 

Surorile doar o priveau, acum tăcute şi nemișcate, 
de parcă fuseseră împietrite. 

- Mi-a zis că era chiciura, continuă Bay. A spus că 


putea face lucrurile să îngheţe. 
Pe buzele lui Sydney apăru cel mai vag zâmbet, dar 


Claire părea confuză. 

- Talentul ei de Waverley era chiciura? repetă Claire. 
Nu înţeleg. Ce înseamnă asta? 

- Îmi amintesc, o întrerupse Sydney. Nu ţin minte 
prea multe, dar asta îmi amintesc, cum putea să sufle 
particule de gheață din palmă în mijlocul verii. 

- Evanelle, tu ai ştiut? insistă Claire. 

Evanelle clătină din cap. Tot trupul ei părea înghițit 
de paltonul ei mare semânând cu un morman de haine 
așezate pe scaunul de lângă Bay. 

- Poate că s-a întâmplat când a mâncat un măr. Po 
mul ăla a iubit-o întotdeauna pe Lorelei. 

Claire părea uluită. 

- Gheaţa. Asta este uimitor chiar și pentru o 
Waverley. 

Sydney se uită la Bay şi îi spuse: 

- Eşti pedepsită pentru încă o săptămână. 

- Ce? îngăimă Bay surprinsă. De ce? 

- Pentru ceva ce știu că te-am învăţat. Să nu vorbeşti 
cu străinii. 

Bay dădu ochii peste cap şi se cocârjă în scaun. 

- Mamă, am cincisprezece ani! 

- Ai cincisprezece ani şi ești pedepsită. 

Evanelle chicoti. 

- Uneori uit cât de mult îmi place aici cu voi, fe- 
telor. Sunt sigură că-mi va fi dor de asta atunci când 
voi pleca. 

Fred se ridică brusc, să-și dezmorțească picioarele, 
după spusele lui, dar ele știau că lui nu-i plăcea atunci 
când Evanelle pomenea despre moarte. Merse la Tyler 
și la Henry. 

Un val de melancolie puse stăpânire pe ele până ce 
Mariah, care stătea lângă măr și făcea îngeri de zăpadă 
din flori, râse și spuse: 

- Prietena mea cea mai bună zice să nu te grăbeşti aşa 
tare să pleci, Evanelle. Încă mai ai chestii de făcut. 

- De curând, am descoperit că Em nu e reală, le ex. 
plică tuturor Claire. 

- Ahhh! exclamară persoanele de la masă, de parcă 
acum totul căpăta sens. 

- Ba e adevărată, protestă Mariah părând cu adevărat 
rănită de atirmaţia aceea. Se ridică şi-şi puse mâinile-n 
şolduri. Doar că n-o puteţi vedea voi. 

Pomul întinse o ramură în jos și aşeză cu afecțiune o 
coroniță de flori pe capul lui Mariah. 

Copila nici măcar nu păru să observe. 

Ca de obicei, Bay îi luă apărarea verişoarei ei. 

- Spune-ne mai multe despre această Emily, o rugă 
ea, făcându-i semn cu mâna să se apropie. 

- Cine este Emily? întrebă Mariah apropiindu-se 
de masă. 

- Em nu e prescurtarea de la Emily? întrebă Bay tre- 
cându-și brațul pe după Mariah. 

O iubea pe copila asta. Nimeni nu se pricepea să fie 
ea însăși aşa ca Mariah, fie ea magică, fie nu. 

- Nu, numele ei e Mary, îi zise Mariah. Eu îi spun pur 
şi simplu M. De la litera M. Ea spune că numele meu 
vine de la ea. 

Brusc, amuţiră toate. Chiar şi vocile de pe stradă se 
estompară. 

- Bunica Mary? întrebă Claire în cele din urmă pri- 
vindu-l pe Tyler să vadă dacă auzise şi el. Nu auzise. 
E aici? continuă mai încet, ca şi cum ar fi vrut ca această 
nouă conexiune extraordinară pe care o avea cu fiica ei 
să rămână secretă, cunoscută doar de ele. 

- Mi-a povestit că ea a fost întotdeauna aici, ridică 
Mariah din umeri. 

Evanelle se plesni cu palma peste genunchi. 

- Bună asta, Mary! Întotdeauna ai știut să păstrezi 
un secret. 

Sydney se aplecă și îi şopti lui Claire: 

- lar tu-ţi făceai griji că Mariah nu era o Waverley. 

-Zice să nu-ţi faci griji în legătură cu jurnalul des- 
pre Karl, reluă Mariah. Tot ce a scris în el a fost cât de 
mult l-a iubit, iar, când a încetat să-l mai iubească, a 
tăiat totul. 

- Roag-o să ne spună care dintre noi e smochina şi 
care e piperul, îi zise Sydney încă în șoaptă lui Claire, 
făcându-i semn cu cotul. 

- De ce n-o rogi tu? îi aruncă Claire surorii ei, amân- 
două transformându-se în fetiţe agere și certărețe chiar 
sub ochii lui Bay. E chiar aici. 

Sydney ridică bărbia. 

-Pur şi simplu îţi e teamă că-ţi va spune că tu ești 
piperul. 

- În mod cert, eu sunt smochina. 

Bay zâmbi hotărând că era suficient că toată lumea 
era calmă și fericită. Ea mai putea aștepta. Era suficient. 

- Acum a plecat, le informă Mariah. Mi-a spus că 
e cineva la poartă. 

Evanelle încuviință din cap de parcă părea firesc să 
fie aşa. 

- Intotdeauna Mary a fugit şi s-a ascuns când apăreau 
musafirii. 

Dintr-odată, mărul începu să-și legene crengile îna- 
inte și-napoi, iscând o rafală mare de vânt ce stinse 
lumânările. Un val de flori se împrăștie peste grădină 
de parcă ar fi fost viscolite. 

Cineva tuși la poarta grădinii și zise: 

- Bună. 

Recunoscând glasul, Bay se ridică de îndată. Nu, nu 
se putea. 

Dar, iată că era el. Josh Matteson înaintă privind ui- 
mit de jur împrejurul grădinii. Purta blugi și un hano- 
rac și era roşu de la frig de parcă stătuse ceva vreme afară 
încercând să-și facă curaj să intre. În cadrul ăsta, părea 
frumos. Ei bine, el părea frumos oriunde, dar era chiar 
aici. Și nu mai ieșea fum din el. De ce nu se gândise 

niciodată la asta? Josh în grădină la prima chiciură. Era 
perfect logic. 

- E chiar mai bine decât mi-am închipuit, rosti Josh 
continuând să tușească, dar cred că tocmai am înghiţit 
o floare. 

Bay ţâșni spre el ca şi cum ar fi fost armată și ațintită 
spre el. Fu cât pe-aci să-l ia în braţe, dar se abţinu, pe de 
o parte, spre binele jos pe de alta, pentru că toată 
familia sa se uita la ei. În loc de asta, îl luă de mâini și-l 
trase mai aproape de masă. 

- Ce faci aici? întrebă ea bucuroasă. 

- M-a invitat mama ta. 

- Serios? zise Henry din locul unde stăteau bărbaţii. 
Pe măsură ce Bay şi Josh se apropiau unul de altul, Hen- 
ry întinse braţul și-l opri. Hopa, fiule! 

Josh se opri instantaneu. Bay îi aruncă tatălui ei o 
privire exasperată. 

- Noi, bărbaţii din familia asta, învăţăm să nu ne 
apropiem prea tare de măr, zâmbi Henry. Crezi că flori- 
le sunt rele? Stai să facă mere! 

- Ascultă, ascultă, zise şi Tyler ridicându-și berea. 

- Stai pe partea asta, îl sfătui Henry pe Josh. E cea 
mai bună parte pe care să stai. 

Josh zâmbi şi se uită la Bay. 

-Cred că aveţi dreptate. 

Bay, care purta un tricou pe care scria VIAŢA MEA 
SE BAZEAZĂ PE O POVESTE ADEVĂRATĂ, privi în sus 
spre petalele care cădeau precum neaua și se gândi la 
visul ei cu Josh, în care erau înconjurați de fulgi, și era 
exact așa cum își închipuise. Trebuia doar să aștepte. 

- Perfectă dreptate. 


capitolul 16 


Sydney îl lăsă pe Josh s-o conducă acasă pe Bay, şi 
ei, evident, o luaseră pe drumul ocolit, pentru că ea 
și Henry ajunseră acasă înaintea lor. Henry lăsase aprinsă 
lumina de pe verandă, așa că înaintară spre ușă în întu- 
nericul rece, cu braţele încărcate cu sacoșe de mâncare 
rămasă de la petrecere. 

Când intrară, apucară să ajungă doar până la cana- 
pea unde se prăvăliră lăsând sacoşele pe jos lângă ei. 

- Ar trebui să băgăm mâncarea asta în frigider, pro- 
puse Sydney. 

- Sunt atât de plin, încât cred că n-am să mai mănânc 
niciodată, gemu Henry. 

- Va trebui s-o faci. Nu pot să mănânc singură tot 
ce-a rămas, rânji Sydney la el. Am putea să dăm jos niște 
calorii în noaptea asta. 

Nici unul din ei nu se clinti. 

- Tu prima, zise Henry. 

- Vino aici, îngăimă ea ridicând ușor o mână. 

- Nu, vino tu aici! 

- Sunt prea plină. Ar putea să dureze ceva. Cine are 
nevoie de somn? 

- Asta-mi aminteşte, râse Henry, de ceva ce mi-a po- 
vestit bunicul odată. Mi-a zis că, pe vremea când era tata 
mic, i-a ţinut treji pe bunicul şi pe bunica de atâtea ori 
noaptea, încât dimineaţa bunicul adormea pe câmp. 
Zicea că vacile îl dădeau de-a dura până în grajd și se 
mulgeau singure. 

Sydney îi aruncă o privire sceptică. 

- Vacile îl dădeau de-a dura până în grajd? 

-Aşa mi-a zis el. Se trezea în grajd unde descoperea 
că vacile fuseseră mulse și că ieșiseră din nou pe câmp, 
bucuroase ca, ei bine, niște vaci. 

Sydney râse, apoi pufni, ceea ce-l făcu pe Henry să 
izbucnească în râs, iar pe ea să râdă şi mai zgomotos. 
Sydney se îndoi de burtă şi alunecă de pe canapea pe 
podea. Henry o urmă. Amândoi se întinseră unul lângă 
altul pe spate şi se opriră din râs. Sydney stătea pe ceva 
tare, așa că se întinse sub ea şi observă că încă mai avea 
în buzunarul hainei mica lampă pe care i-o dăduse Fred. 
O porni şi pe tavan se reflectă un cerc de stele albastre. 

- De unde ai asta? întrebă Henry apropiindu-și repe- 
de capul de al ei să se uite la tavan. 

- Mi-a dat-o Fred. 

- De ce? continuă Henry. 

- Habar nu am, răspunse ea chiar în clipa în care 
sună cineva la ușă. Se ridică în capul oaselor. Ai încuiat 
uşa? Probabil că Bay şi-a uitat cheia. 

- Poate sunt niște colindători întârziaţi, îşi dădu el 
cu părerea. 


-Nu am nici o bomboană. Stai, poate am niște 
gumă. 

-Cu guma îi vom face să ne arunce sigur cu ouă în 
casă. Henry se ridică în picioare şi îi întinse şi lui Syd- 
ney mâna să se ridice. Duc astea la bucătărie, reluă el 
ridicând sacoşele în timp ce Sydney se duse la ușă și-o 
deschise, zâmbind și punând lampa înapoi în buzunar. 

Dar nu era Bay și nici vreun colindător. Cel puţin, 
nu unul obișnuit. 

În strălucirea luminii din verandă, stătea Violet Turn- 
bull ţinându-l pe micul Charlie adormit pe șoldul ei. 

- Pot să intru? o rugă Violet. În ciuda frigului, purta 
pantaloni scurți şi cizme de cowboy. Puloverul pe care îl 
îmbrăcase părea o completare ulterioară. Măcar Charlie 
purta un body de flanel. 

Rămasă fără cuvinte, Sydney se dădu înapoi şi-o lăsă 
pe Violet să intre. 

- Îmi pare rău că am dat spargere la salon, începu 
Violet. Privi de jur împrejurul camerei de zi, legănân- 
du-se agitată înainte și-napoi, de nervi, mai degrabă de- 
cât să-l liniştească pe Charlie. Deși, în realitate, n-a fost 
chiar o spargere pentru că am avut cheie. 

- Ai venit să înapoiezi banii? întrebă Sydney pe un 
ton neutru, băgându-şi mâinile în buzunarul hainei 
ca să ascundă cât de încleştate îi erau. 

-Deja i-am cheltuit. Ţi-am spus, aveam nevoie de 
bani să cumpăr acea Toyota. 

- Atunci ai venit să-mi înapoiezi cheia? 

- Am pierdut cheia. Oricum, ai schimbat încuietoa- 
rea, zise Violet ferindu-se să-i întâlnească privirea. 

Asta-i ridică lui Sydney nişte semnale de alarmă pe 
care, când venise vorba de Violet, le ignorase întotdeauna. 

-Şi de unde ştii tu asta? Te-ai întors și ai încercat 
din nou? 

Violet ignoră întrebarea, pentru că amândouă cunoș- 
teau răspunsul. 

- Plec în noaptea asta. Aveam nevoie de niște bani 
pentru drum. 

Sydney oftă. 

-O să-ţi dau ce am la mine. Nu sunt mulți. 

- Nu am venit după bani, zise Violet când Sydney se 
întoarse după poșetă. În Toyota nu funcționează căldu- 
ra, iar mie și lui Charlie ne-a fost frig. 

Sydney ezită. Chiar putea să-i întoarcă din drum? 
Sigur că nu. 

- Poţi să stai aici în noaptea asta. Vom găsi noi o 
soluţie. 

- Nu mă asculți! se răsti Violet. 

Sydney își întoarse imediat privirea către Charlie, 
care se încruntă în somn. 

- Nu contează că nu funcţionează radiatorul. Plec 
spre sud unde e cald. Charlie nu are palton de iarnă, 
dar m-am gândit că n-avea nevoie dacă mergeam unde- 
va unde e cald. Dar hainele îi rămân mici și mi-am dat 
seama că, atunci când vom ajunge acolo, va trebui să-i 
cumpăr și mai multe. Și nu am bani. 

- Dar tocmai ai zis că n-ai venit după bani. 

Faţa lui Violet se schimonosi de furie. Nu, nu furie. 
Durere. Ochii i se umplură de lacrimi. 

- Doar ia-l tu, zise ea întinzându-i copilul adormit. 

- Ce? Mâinile lui Sydney ţâșniră din buzunarele pal- 
tonului scăpând pe podea lanterna lui Fred când îl luă 
pe Charlie. Violet nu-i dădea de ales. Fie îl lua, fie îl 
lăsa să cadă. 

Violet lăsă sacoșa mare pe care o avea la ea pe 
podea. 

- Acolo sunt câteva dintre jucăriile lui preferate. Tot 
acolo sunt și hainele care îi mai vin şi certificatul de naş- 
tere. Am pus și câteva fotografii cu mine şi cu el ca să nu 
uite cum arăt. Și am scris o scrisoare. Violet ridică poa- 
lele puloverului și-și şterse nasul. Pe când aveam nouă 
ani, mama a plecat cu iubitul ei şi m-a lăsat aproape un 
an întreg cu prietena ei, Karen. Eu mi-am rupt braţul, 
iar Karen a avut o mulțime de necazuri cu poliţia pen- 
tru că mama n-a lăsat nici un fel de instrucțiuni legate 
de custodie și chestii de genul ăsta. Aşa că acolo ai totul. 
Vreau să fiu fericită. Și vreau să fie şi el fericit. Dar, vezi 
tu, nu putem fi amândoi în același timp. Probabil crezi 
că sunt cea mai rea mamă din lume. 

Sydney clătină din cap. Să fii mamă cu adevărat în- 
semna mai mult decât putea vedea oricine altcineva. 
Cum o putea judeca având în vedere că nu cunoştea 
toată povestea? 

- Lasă-i o lumină aprinsă când doarme, da? Nu-i pla- 
ce întunericul. 


Anotimpul dragostei 253 


Violet sărută copilul pe cap, plângând cu sughiţuri, 
apoi ieși în grabă afară pe ușă. 

Sydney se întoarse şi-l găsi pe Henry în pragul uşii de 
la bucătărie părând la fel de uluit ca şi ea. 


Luni dimineaţă, în vreme ce străbătea aleea spre sta- 
ţia de autobuz, Bay observă că pământul era acoperit 
de chiciură. Phin era deja acolo cu mâinile îndesate în 
hanoracul galben și cu o căciulă tricotată pe cap. 

Băiatul rânji când o zări. 

- Bine ai revenit în staţia de autobuz unde distracţia 
nu se sfârșește niciodată. Nu mai ești pedepsită? 

- Nu sunt singură, răspunse Bay apropiindu-se. Acum 
e un bebeluș în casă, și cred că mama a uitat să mă ducă 
la şcoală. Pur şi simplu m-am cam... strecurat afară. 

Phin încuviinţă aprobator. 

- Bay Waverley, cea care încalcă regulile. 

Ea se opri lângă el şi-l fixă cu privirea, cu sprâncenele 
ridicate, ca și cum ar fi aşteptat ca el să-i spună ceva. 

- Ce? întrebă el. De ce mă priveşti așa? 

- În sfârşit, m-am uitat la filmuleţul despre care 
vorbeşte toată lumea, cel pe care l-a înregistrat cineva 
cu telefonul, cu bătaia de la petrecerea de Halloween, 
explică Bay. Pata aia neclară care la doborât pe tipul de 
la Colegiul Hamilton? Cu încetinitorul, seamănă per- 
fect cu cineva acoperit cu un cearșaf. 

Phin îşi mută greutatea de pe un picior pe altul. 

- Zău! Serios? 

-Un cearșaf cu model de boboci de trandafiri. 
Ai fost tu, continuă ea. Tu L-ai doborât. 

Phin nu scoase nici o vorbă. 

Bay îi dădu un brânci. Era încă la fel de firav ca 
o trestie, 

-Se pare că tu chiar ești cel mai puternic bărbat din 
oraş, Phineus Young. 

Phin aşteptă câteva clipe, apoi recunoscu: 

- Nimeni n-a fost mai surprins decât mine. L-ai cu- 
noscut pe tata înainte de a muri. Era o namilă. Dar, 
după aceea, m-am gândit că bunicul meu, Phin, era mai 
slab ca mine. Trecuse de nouăzeci de ani, iar oamenii 
continuau să-l roage să sape fântâni și, iarna, să spargă 
gheaţa din lacul de acumulare Lunsford. 

- Bănuiesc că Riva ştie, spuse Bay surâzătoare. Asta-i 
motivul pentru care ţi-a dat biletul ăla vineri? 

Phin scoase biletul din buzunarul de la blugi. 

- Încă nu l-am citit. Mă delectez cu posibilitățile. 

- Posibilităţile sunt bune, îi zâmbi Bay. 

Phin băgă biletul înapoi în buzunar, şi amândoi 
rămaseră acolo, în peisajul acoperit cu o pătură de cris- 
tale, și așteptară sosirea autobuzului. 


Din Jurnalul culinar Waverley 


Pâine cu smochine şi piper negru 


Notiţa lui Mary: Uneori, cele mai neașteptate ingrediente 
dau cea mai bună combinaţie. 


Ingrediente: 


2 cești de făină integrală 

2 Va ceşti de făină neagră 

l 14 ceşti de smochine tăiate în bucăţi mari 
2 linguriţe de piper negru măcinat mare 

2 linguriţe de sare de mare 

2 linguri de ulei de măsline 

l pachet de drojdie uscată 

1 14 ceşti de apă caldă 


Amestecă cu mâna sau cu ajutorul mixerului făina, 
sarea, piperul şi drojdia până ce se omogenizează. 

Adaugă uleiul de măsline şi apa caldă. Frământă 
zece minute sau foloseşte cinci minute paletele speciale 
pentru cocă ale mixerului, până ce aluatul devine neted 
şi elastic. 

Unge un bol mare cu ulei, așază aluatul înăuntru 
și acoperă bolul cu un prosop umed. Lasă să se odih- 
nească la căldură o oră sau până ce aluatul şi-a dublat 
volumul. 

Uşor, amestecă smochinele tăiate și distribuie-le egal 
pe toată suprafața aluatului (dacă pudrezi puțin mâinile 
cu făină, vei putea mânui coca mai ușor), formează un 
oval, apoi așază-l pe tava de copt. 

Crestează ușor cu toarfeca trei linii pe deasupra alua 
tului, apoi presară puţină fâină. 

Las-o să se dospească neacoperită până ce aluatul se 
mai umflă puţin - 10-15 minute sau mai mult, dacă în 
bucătărie nu e cald. 

Așază tava în cuptorul încins la 350” pentru 40-45 
de minute până când pâinea capătă o crustă ușor maro- 
nie şi sună a gol atunci când o baţi cu mâna în partea 
de dedesubt. 

Răcește-o pe un grătar de sârmă. 


